
PIRMAS SKYRIUS 


Tą dieną, kai buvo pasirašyta namo pirkimo sutartis, Ali- 
sa Džordan susisodino vaikus į automobilį ir išvažiavo jo 
apžiūrėti. Nataša su savo nervingu septynmetės bruzdumu 
užsisegė saugos diržą, Džeimsas pravirko, nes pametė žmo- 
gutį, sėdėjusį ant žaislinio kaskadininkų motociklo, bet ma- 
Žasis gulėjo ramiai savo nešiojamam lopšely, patenkintas, 
kad mašina jį švelniai supa ir pro įžambų užpakalinį langą 
ant jo apskrito veidelio mirguliuodamas gula įmantrus 
nuogų šakų raštas. Norėdama užgožti Džeimsą, Nataša už- 
dainavo „Dešimt žalių butelių“, tada Džeimsas pradėjo rėk- 
ti. Alisa įjungė radiją, ir tvirtas moteriškas balsas per „Mo- 
terų valandėlę“ ramiai jai paaiškino, kaip pačiai pasitikrinti, 
ar nėra kokių negerų gumbelių. Ant priešakinio stiklo nuo 
Žiemos kelio tiško purvas ir žvyras. Staiga Džeimsas nustojo 
klykęs ir įsikišo burnon nykštį. 

— "Tu tikras žinduklis, — su panieka pareiškė sesuo. 
Džeimsas užblerbė neištraukdamas nykščio. 

Veidrodėlyje Alisa matė jo murziną, ašarotą ir išraudusį 
veidą. Balsas per radiją dėstė, kad jei pačiai nemalonu čiu- 
pinėtis, reikia paprašyti, kad kas kitas tai padarytų. Vedėja 
paklausė, — Alisos manymu, visai pagrįstai, — kaip kas 
nors kitas nebūdamas, taip sakant, tavo viduje, gali jausti 
tai, ką tu jauti. 

— Jeigu taip žliumbsi, — pagąsdino Džeimsą Nataša, — 
žmonės pamanys, kad esi mergiūkštė. 


Džeimsas sužviegė kaip laukinis ir kumšteliu, tebegniau- 
žiančiu motociklėlį, vėstelėjo sesutės pusėn, pataikydamas į 
skruostą. Nataša pasipiktinusi išplėtė akis ir spoksodama į 
mamą pravirko. Automobilio gale Čarlis pajuto negerą at- 
mosferą, ir jo apvalus veidukas graudžiai susiraukė. Jis išsi- 
žiojo ir užvertė akeles. Alisa sustabdė automobilį. 

— Limfmazgiai... — šitam triukšme porino „Moterų va- 
landėlės“ viešnia. 

Alisa ją išjungė. Atsisegusi saugos diržą atsigręžė. 

— Nutilkit! — užriko. — Žvėriški, tiesiog žvėriški vaikai! 
Aš šito neleisiu. Automobilyje nevalia rietis. Kaip aš galiu 
vairuot? Gal norite, kad atsitrenkčiau su jumis į sieną? Ži- 
nokit, taip ir bus. 

Nataša nutilo ir pažiūrėjo pro langą, kur čia kokia siena. 
Sienos nebuvo, tiktai gyvatvorė ir už jos kalvotas laukas, o 
jame — juodmargės karvės. 

— Nėr jokių sienų, — pranešė ji. 

Alisa jos nesiklausė. 

— Kur, aš sakiau, mes važiuojam? 

— Automobilyje, — nedrąsiai atsakė Džeimsas. 

Sesutė dėbtelėjo į jį triuškinamu žvilgsniu. 

— Į naujuosius namus. 

— Teisingai. Nejau nenorit jų pamatyti? 

— Noriu, — atsiliepė Nataša. 

Džeimsas patylėjo. Tą valandėlę jis nieko taip nenorėjo, 
kaip vėl įsikišti burnon nykštį, bet nedrįso. 

— Tuomet, — pareiškė Alisa, — kol nuvažiuosim, kad 
daugiau neišgirsčiau nė žodžio. Jei ne, jūs liksit mašinoj, o 
aš viena viską apžiūrėsiu. Aišku? 

Ji vėl užsisegė diržą ir užvedė automobilį. Nataša Žiūrėjo 
į ją. Jokia kita mama, kiek Nataša jų pažįsta, nesipina plau- 
kų. Jos kasa buvo labai ilga. Prasidėjo beveik ant viršugalvio 
ir siekė lig pusės nugaros. Ir stora. Paprastai persimesdavo 
ją per petį. Nataša irgi norėjo tokios, jos draugė Sofi — taip 


6 


pat. Kaip ir daugumas mamų, Sofi mama turėjo paprastus 
plaukus, tokių net negali prisiminti. Žiūrėdama į savo ma- 
mos kasą, Nataša pajuto meilų pasididžiavimą. 

— Atsiprašau, — cyptelėjo ji, išsigandusi draudimo. 

Alisa grįžtelėjo ir akinamai jai nusišypsojo. 

— Jau netoli. 


Alisa visad norėjo gyventi Pitkoume; ir visi norėjo — 
daugelį mylių aplinkui; o jei Country Life žurnale būdavo 
įdedama kokio nors jame parduodamo namo fotografija, pa- 
rašas apačioj skelbdavo: „Visų išsvajotame miestelyje“. Apie 
tokį miestuką galėtų svajoti ilgam likę toli nuo tėvynės: nuo- 
laidžioje įkalnėje pabirę mūriukai, viršuj bažnytėlė, apačioj, 
ant nedidelės upės kranto, aludė, 0 į visą šį peizažą su feo- 
dališku atlaidumu žvelgia barokiniai dvaro rūmai. Seras 
Ralfas Anvinas, tų rūmų, trijų tūkstančių akrų žemės ir 
maždaug dviejų tuzinų sodybėlių nuomininkams šeiminin- 
kas, buvo aukštas, pražilęs ir nuostabus šaulys. Jis važinėda- 
vo po miestelį „Reindž Rouveriu“, karališkai mojuodamas 
nuo savo aukšto sosto. Leisdavo, kad Pitkoumo parke vyktų 
labdaros renginiai, kuriuose surinktos lėšos eidavo slaugos 
ligoninėms, artrito tyrinėjimams ir bažnyčios stogui taisyti, 
bet su vietos konservatoriais neprasidėdavo. „Aš iš prigim- 
ties ir prieš poziciją, ir prieš opoziciją“, — sakydavo žinoda- 
mas, jog bus karštai cituojamas. Alisa buvo su juo susitikusi 
tik vieną kartą, juos supažindino Džonas Mari-Frenčas, iš 
kurio jie ketino pirkti namą, ir jis pasakė: „Ponia Džordan, 
Pitkoume jūs daugiau negu laukiama, ypač jei turite vaikų“. 

Ji dar pamanė: kaži ar jis supranta, koks Žavingas žmo- 
gus. Ledi Anvin taip pat buvo kupina praktiško, valdingo 
žavesio, kurį moterys įgauna ilgai darbuodamosi tarybose ir 
komitetuose. Ji buvo grafystės šv. Jono greitosios pagalbos 
ligoninės ir Pitkoumo slaugos ligoninės komitetų pirminin- 
kė, laikė savo pareiga lankytis bažnyčios komiteto posė- 

džiuose, dalyvauti Meno bičiulių draugijos ekskursijose ir 
miestelio senimo iškylose. Ji suspaudė Alisos delną savo di- 
dele ir liauna ranka rausvai lakuotais nagais, su neapsako- 
mo grožio karaliaus Jurgio epochos stiliaus žiedais ir tarė: 
„Valio, brangioji! Kaip tik tai, ko mums reikia — šviežio, 
jauno kraujo, kuris visus išjudintų“. 

Ir seras Ralfas, paėmęs žmonai už rankos su tuo viešumai 
skirtu išdidžiu širdingumu, už kurį buvo mėgstamas ne ma- 
Žiau kaip ir už nepriklausomas politines pažiūras, šiltai šypso- 
damas pasakė: „Saugokitės, ponia Džordan. Ji gali per kelias 
minutes įrašyti jus į visus įmanomus miestelio komitetus ir 
labdaringos veiklos sąrašus“. 

Aplink visi nusijuokė. Ir Alisa nusijuokė. Jai patiko tie Žo- 
džiai. Pasijuto laukiama ir priimtina, bemaž priklausanti gyve- 
nimui, kurį neabejotinai norėjo gyventi Pitkoume. Per vieną 
pobūvį išgirdę, kad Džonas Mari-Frenčas ketina parduoti na- 
mus, bet niekur nesiskelbia, ji su Martinu iš susijaudinimo 
naktį beveik nemiegojo. Tai buvo ne šiaip sau namas Pitkou- 
me, bet vienas iš prestižinių miestelio namų: kalvos šlaito vi- 
dury, viršuj dunkso dvaro parko bukmedžiai, apačioj už trijų 
sklypų teka upė; namas stovėjo neilgo akligatvio, išeinančio iš 
pagrindinės gatvės ir apstatyto dailiais žemais namukais, gale. 
Prie namo buvo sodas ir aptvaras, kur vaikai galės jodinėti 
poniu, 0 virš garažo — nuostabus aukštas kambarys, jame 
Džonas Mari-Frenčas droždavo dekoratyvines antis jaukui, 
kuriomis net pagarsėjo, — ten Alisa puikiausiai įsirengtų stu- 
diją. Nuo Džeimso gimimo ji nebetapė, taigi daugiau kaip 
ketverius metus. Tačiau dabar žinojo galėsianti vėl tapyti. 

Ji išsuko iš pagrindinės gatvės ir iš lėto nuvažiavo tarp 
namų. Buvo ankstyva popietė, gatvelėj nė gyvos dvasios, tik 
vienam pirmo aukšto lange, tarp paparčio ir tarnaujančio 
porcelianinio šunėko žalia skrybėle, pamatė susiraukšlėjusį 
seną veidą. Alisa nusišypsojo jam ir pamojavo. Veidas nesu- 
reagavo. Ant sodo tvoros besiprausianti katė net galvos ne- 

kryptelėjo jų pusėn. Gatvelės gale stovėjo du ploni aptrupė- 
ję akmens stulpai, rodantys kelią į Pilkąjį namą. Ant jų bu- 
vo akmens burbulai, nutepti ochra ir apaugę pilkšvom ker- 
pėm. Už jų namo pusėn ėjo dvi tankios nukarpytų 
gudobelių eilės. Alisa sustabdė automobilį, ir staiga ją Už- 
plūdo džiaugsmas. Viskas bus gerai, bus, tikrai bus. 


„Labai prašom, — rytą telefonu pasakė Džonas Mari- 
Frenčas. — Manęs nerasite, bet kur nors sukiosis Gvena, at- 
seit turi pakuoti mano knygas, bet veikiausiai siurbčios dži- 
ną sandėliuke. Ji žino, kad jūs atvažiuojat. — Jis patylėjo. 
Alisa jam labai patiko. Patiko ir sūnui, bet per vėlai, kai ji 
jau buvo ištekėjusi. — Man taip smagu, kad tai jūs“, — tarė 
jis. „Ak Džonai...“ — „Pragyvenau čia trisdešimt penkerius 
metus. Sunku net patikėti. Baisu ir pagalvoti, kad namas 
atitektų kokiam svetimam žmogui“. — „Prižadu, kad mes jį 
pamilsim. Iš tikrųjų jau pamilom. Tiesą sakant, manau, jog 
tai geriausia išeitis...“ — „Išeitis? Iš ko?“ Abu patylėjo. 
„Na, — prabilo ji dalykiškesniu tonu, — trys vaikai, daugiau 
vietos, studija man. Pats suprantat...“ 

Ji lėtai nuvažiavo gudobelių alėja. Nujausdami, kad artė- 
ja dramatiškas momentas, vaikai ėmė spygauti. Nataša, gal 
norėdama pasigirti, o gal — užsigarantuoti, kad Džeimsas 
kada nors nepasigvieštų, visose savo knygelėse jau užrašė: 

„Ši knyga priklauso 

Natašai Džordan 

Pilkasis namas 

Pitkoumas 

Viltširas“. 

Štai ir jis. Ilgas, žemas, pilkas, su gražiais, beveik iki 
grindų, aštuoniolikto amžiaus langais, masyviomis durimis 
su frontonu ir liūto galva — beldikliu, trimis mūriniais ka- 
minais, terasa slėnio pusėn, — sėdi sau karališkai tarp auk- 
sinių takelių ir žalios vejos. Frontoną ir visą fasadą apkėtu- 

sios pilkos glicinijų virkščios, abiejose durų pusėse kubilaity- 
je žaliuoja lauramedžiai. Nuostabu. 

Alisa išlipo iš automobilio, išleido vaikus. Tie iškart pasi- 
leido per žolę ir tebespygaudami ėmė kartis į geležinę tvorą, 
skiriančią veją nuo aptvaro. Atidariusi užpakalines dureles, 
Alisa iškėlė Čarlį. Labai patenkintas, jis pradėjo mataruot 
rankytėm ir krykšti. Priėjusi prie durų, ji paspaudė skambu- 
tį. Džonas buvo įspėjęs eiti be niekur nieko, bet ji nenorėjo 
supykdyti Gvenos, nes tikėjosi, kad ši pasiliks jai valyti na- 
mų, kaip dešimt metų valė Džonui. 

Gvena atidarė tik po geros valandėlės, matyt, norėjo Ali- 
sai parodyti, kad šioji — nedidelė ponia, bet išvydusi Čarlį 
melsvu kombinezoniuku iškart atlyžo. 

— Oi dievuliau, koks gražutis! Prašom, ponia Džordan. 
Majoras sakė, kad jūs atvažiuosit. 

Alisa atsigręžė pašaukti vaikų. Šie tebekabėjo ant tvoros. 

— Aš tai juos palikčiau, — tarė Gvena. — Nieko jiems 
neatsitiks. O čia koks meilutis berniukas? 

Čarlis abejingai spoksojo į ją. 

— Jis labai geras, — stengdamasi būti kuo draugiškesnė, 
paaiškino Alisa. — Tikrai geriausias iš visų trijų. Tačiau sve- 
ria toną. 

— O pas Gveną jis eis? 

Ji ištiesė rankas. Čarlis nuolankiausiai leidosi paimamas. 
Valandėlę rimtai tyrinėjo Gvenos veidą, paskui rausvą bliu- 
zelę ir plytinės spalvos megztinį. Galų gale, ilgai Žiūrėjęs, 
palietė rausvu kaip krevetė piršteliu jos stiklinius karolius. 

— Argi tu ne Žžavutis? — visai ištirpo Gvena. — Turbūt 
abu gražiai draugausim, ar ne? 

Alisą užplūdo dėkingumas Čarliui. 

— Tiesą sakant, aš jus norėjau paprašyti... 

Gvena atgręžė spindintį veidą. 

— Taip ir maniau. Žinoma, aš padėsiu. — Ji vėl nusisuko 
į Čarlį. — Ne, Gvena nepaliks tokio širduliuko, ne ne. Aš jį 

nusinešiu į kabinetą, ponia Džordan, o jūs apsižvalgykit. 
Majoras pats liepė. Vaikus aš paganysiu. O dabar, — tarė ji 
Čarliui, — gal mes kur surasim sausainių... 

— Jis turi tik du dantukus, — nedrąsiai paprieštaravo 
Alisa. — Jam vos aštuoni mėnesiai. Galbūt... 

— Kas čia toks didelis berniukas? — greit nueidama su- 
šneko Gvena. — Tik pamanykit — aštuoni mėnesiai... 

Dvidešimt penkių pėdų svetainė buvo fasadinėje pusėje, į 
dešinę nuo didžiųjų durų, gerokai trumpesnis valgomasis — į 
kairę. Už jų ėjo kabinetas Martinui, kambarys, kur vaikai ga- 
lės žaisti, ir virtuvė, už kurios didžiulių durų buvo platus ply- 
tų takas, toliau — veja ir vaizdas į rytus. Šitos durys, padary- 
tos kaip arklidėje, jau patį pirmą kartą užbūrė Alisos 
vaizduotę: ji išvydo vasaros rytą, pro atvirą durų viršų sklinda 
saulės šviesa, o ji ant kopėtėlių dainuodama trafaretu palubė- 
je dažo raštus, kurių visad pilna jos galva. Ji taip ir jautė, ko- 
kia bus laiminga. Kol kas virtuvė niūri, nes Džonui rūpėjo tik 
kaip vieta konservams atidaryti, bet vos pamačiusi ji suprato, 
kaip čia gali būti jauku. Žiūrėdama į tamsiai dažytas sienas, 
palaikį grindų linoleumą, ilgą stalą, nukrautą pustuščiais mar- 
melado stiklainėliais, atidarikliais, laikraščiais ir rudais atplėš- 
tais vokais, pajuto, kaip širdin kažkas dilgtelėjo. 

Trumpai ir vos vos, tačiau dilgtelėjo. Sakytum auksinę 
vasaros dieną staiga būtų patraukęs lengvas klastingas 
skersvėjūkštis ar melodijon įsivogusi ne ta gaida — vos spė- 
jai nugirsti, bet vis tiek suerzino. Alisa pasipurtė, raminda- 
masi suėmė kasos galą ir priekabiai apžvelgė virtuvę. Buvo 
griežtai nutarusi: švelniai gelsvos sienos, visur natūralus me- 
dis, linoleumą nuplėšti, grindis nušvitrinti ir nupoliruoti, ant 
palangių kvepiančios pelargonijos, ant sijų — džiovintų apy- 
nių kekės, ant indaujos — stiklainiai su prieskoniais, pupe- 
lėmis ir žirniais, o dar kur supamasis krėslas, pagalvėlės iš 
skiaučių, katė... Ir ji nei iš šio, nei iš to pravirko. Baisu. Ko 
gi ji verkia? Kūkčiojimas purtė kaip vėmulys, viduj pratrūko 

ašaros ir ėmė veržtis lauk, ji nieko nebematė. Drebančiom 
rankom ėmė ieškoti nosinės, išnaršė palto kišenes, rankoves 
ir rankinę. Užtikusi suglamžytą popierinę nosinaitę, garsiai 
nusišnypštė. Ji niekad neverkdavo. Tvirtuolė Alisa neverkė 
nuo pat Čarlio gimimo. O tada, matyt, būta pogimdyminės 
krizės. Ji atsisėdo ant vienos iš subraižytų Džono virtuvinių 
kėdžių ir nuleido galvą. Jai pasidarė baisu savęs. 

Ko gera, ji pavargo. Reikėjo nemažai nervų, kol užsitikri- 
no Pilkąjį namą, o Martinui tokie reikalai ne itin sekasi, jis ši- 
tiek kėlė triukšmo dėl pinigų, dėl kainos ir panašių dalykų. 
Bet ji drąsindama pasakė: „Juk geras dalykas ir yra geras da- 
lykas, ar ne? Supranti, aš jaučiu, kad namas mums geras, ja- 
me vėl galėsiu tapyti ir pagaliau šiek tiek uždirbti, tuomet gal 
įstengsim nusipirkti ponį. Galų gale niekad nebūna vargo dėl 
pinigų. Visad susitvarkom. Susitvarkysim ir dabar“. — „Turi 
galvoj — aš susitvarkysiu“, — piktai atšovė jis. 

Tada ji stengėsi neširsti. Stengėsi pamiršti, kad jis turi 
asmeninį kapitalą, nors ir nedidelį, taigi jiems niekad ne- 
reikia drebėti dėl skatiko kaip kitiems žmonėms. Nebuvo 
turtingi, bet gyveno pasiturimai. Martinui nepatikdavo, jei 
ji užsimindavo apie jo kapitalą, šiuo klausimu jis buvo tik- 
ras slapukas. Jai rodės, kad kenčia jo išdidumas, nes jis Ži- 
no ne kažin kiek uždirbąs ir, kaip provincijos advokatas, 
vargu ar kada nors daugiau uždirbsiąs. Ji nutarė, kad jo 
savigarba reikalauja apsimesti, jog visas jų pajamas parūpi- 
na pats vienas. Tad ji palaukė žvelgdama į jo apvalią švie- 
sią galvą, palinkusią prie laikraščio, ir po valandėlės tarė: 
„Žinai, aš manau, kad Pilkajame name mes būsime labai 
laimingi. O tai, mano protu, taip svarbu“. 

Daug kartų jie šitaip kalbėjosi. Kai kada Martinas saky- 
davo: „Vadinasi, čia tu nelaiminga?“, o kai kada: „Oi žinau, 
žinau, esu tikras asilas, pati matai, kaip nekenčiu galvot 
apie pinigus“, bet vieną sykį atkirto: „Ačiū už patarimą, su- 
sikišk Žinai kur!“ ir išdrožė pro duris. Ji buvo jį besivejanti, 

tačiau susilaikė. Tą vakarą jie atsigulė beveik nesišnekėda- 
mi. Suprantama, tokie dalykai be galo išvargina, kur kas 
lengviau nuravėti kopūstus, išdažyti lubas ar lietui lyjant vi- 
są dieną prasimalti Londone ieškant kalėdinių dovanėlių. 

Alisa vėl nusišnypštė ir atsistojo. Eis į svetainę. Svetai- 
nėje tikrai nesinorės verkti. Tačiau norėjosi. Ji stovėjo prie 
židinio šitam gražiam ilgam ir žemam kambary su knygų 
lentynomis ir langais į terasą, įsivaizduodama, kaip šitame 
kampe puošia Kalėdų eglaitę, aname stato didžiulę džio- 
vintų gėlių puokštę, ant visų langų pakabina tas nuostabias 
dramblio kaulo spalvos muarines užuolaidas, kurias dova- 
nojo Martino motina, ir pasijuto dar blogiau negu virtuvė- 
je. Ją apėmė neviltis. Jai bent atrodė, kad neviltis, tačiau ji 
neprisiminė, kad kada nors gyvenime būtų patyrusi panašų 
jausmą. Iš svetainės puolė į valgomąjį, ten mintyse susikū- 
rė kitokį vaizdą: žvakių šviesoje ji šypsosi gale ilgo stalo, 
apkrauto puikiausiais valgiais, — ir vėl išbėgo, pasileido 
laiptais aukštyn ir smuko į patį pirmą miegamąjį. 

Jis buvo Džono. Bus jos su Martinu. Kambarys, apie kurį 
daugiausia svajojo: kaip gulės lovoje priešais tuos aukštėliau- 
sius langus ir žiūrės į slėnio panoramą. Žinojo, kur pastatys 
savo tualetinį stalelį ir anytos dovanotą sofutę, kur sukabins 
savo sėdinčių moterų kolekciją, pradėtą rinkti keturiolikos 
metų. Dabar ji su siaubu žvelgė į tą kambarį. Jame nebuvo 
nieko pikta, tas pats elegantiškas, giedras žavesys. Siaubas 
glūdėjo joje. Ji suėmė delnais skruostus. Veidas degė. 

Vonios kambaryje nukaršęs Džono mopsas gulėjo susi- 
rietęs pintinėje, kuri buvo pastatyta džiovyklos dugne. Jos 
durys paliktos atviros, kad šuneliui nebūtų baisu. Alisai 
įžengus jis suurzgė, bet nepajudėjo. Vonios kambarys buvo 
milžiniškas, su krėslu ir knygų lentyna, senoviškom svars- 
tyklėm, krūvom žurnalų, puikiu vaizdu pro langą ir keliais 
senais gauruotais chalatais, sukabintais ant durų. Alisa už- 
sidarė ir užsirakino. Prisileido prausyklę šalto vandens ir 

nusiprausė, paskui nusišluostė Džono rankšluosčiu, pa- 
traukliai dvelkiančiu vyrišku kvapu, ir atsisėdo krėslan. 
Kelis kartus giliai atsikvėpė. Užsimerkė. Kvaiša Alisa, be- 
protė Alisa, laimingoji Alisa. Rankoj tebegniaužė Džono 
rankšluostį. Įsikniaubė į jį. Kokie malonūs vyriški atribu- 
tai, kai jie nesusiję su tavim: tvirti nepažįstamo vyriškio 
žingsniai medinėmis grindimis, vyras už nugaros prie spau- 
dos kiosko, kišenėje barškinantis smulkius, o per kviestinę 
vakarienę — įdegusio riešo ir baltutėlio marškinių ranko- 
galio kontrastas šalia tavęs, pagaliau Džono senas ir išsi- 
trynęs vonios rankšluostis. Pasijutusi geriau atsistojo. 

— Niekam nė žodžio, — tarė ji mopsui ir išėjusi nulipo 
žemyn. 

Būsimajame Martino kabinete, kuris kol kas buvo tvankus, 
nors ir svetingas urvas, — čia Džonas leisdavo žiemos vaka- 
rus, — Alisa rado Čarlį, sėdintį ant Gvenos kelių su karoliais, 
ir Henrį Daną. Henris buvo sero Ralfo agentas, ir nors Džo- 
nas Mari-Frenčas Pilkąjį namą nupirko iš dvaro gerokai prieš 
pasirodant Henriui, į sodybą tebebuvo žiūrima tarsi į dvaro 
nuosavybę. Ir Henrio, ir Džono sūnus mokėsi Itone, tad Hen- 
ris, važinėdamas ar vaikštinėdamas po dvaro valdas, dažnai 
čion užsukdavo pranešti naujienų ir vėl paporinti medžioklės 
istorijų, kurios buvo jo aistra ir kurių Džonas, šelako politūra 
tepdamas savo antis, galėdavo klausytis nors ir šimtą kartų. 
Džono kantrybės dėka parėjęs namo Henris nebetrokšdavo 
šnekėti apie medžioklę Džuljetai, savo žmonai, — ir ačiū Die- 
vui, nes tos jo šnekos ją pjaute pjaudavo. 

Henriui atrodė, kad Alisa nuostabi. Dar jam ji atrodė 
gražuolė — tom savo tamsiai mėlynom akim ir fantastiška 
kasa, bet jis prisibijojo, kad ji gali būti protinga. Pernai su- 
tinkant Naujuosius metus jis tikėjosi, kad ir pats pasirodė 
jai nuostabus, mat drąsiai ją pabučiavo — šalia viso to be- 
protiško dvyliktos valandos pakšėjimo, kai kyla toks chao- 
sas, jog nepamatysi, kad jau bučiuoji kėdę. Svečiams paga- 

liau pradėjus skirstytis, jis jai sušnibždėjo: „Labanakt, ma- 
no puikioji“, ir ji ilgai į jį žiūrėjo. Tačiau po to atsitiktinai 
ją susitiko Solsberyje, ji stūmė vežimėlį su vaiku; tiesa, nu- 
sišypsojo jam, bet buvo visiškai rami ir net pasakė, „Argi 
ne smagiai sutikom Naujuosius“? 

Jis atsakė: „Smagiai. Nes tu buvai“. 

O ji nusišypsojo ir papurtė galvą. 

„Alisa, nejau nori pasakyti, kad tau ne...“ 

„Noriu pasakyti, kad...“ Ir nutilo. Jis tarė: „Ką? Ką? Sa- 
kyk“. 

Ji vėl pasižiūrėjo į jį. Jos veide šmėstelėjo baimė — jis 
pamatė, nors ir buvo molis, o Džuljeta vis kartodavo, kad jo 
pastabumas kaip trumparegio buivolo. 

„Nereikia“, — tarstelėjo Alisa, greit pabučiavo jam į 
skruostą ir įstūmė vežimėlį parduotuvėn. 

Dabar ji, regis, džiaugėsi jį matydama. Pabučiaviši“ ji pa- 
klausė: 

— Kaip Džuljeta? — Čarliui pasakė: — Oi tu storu- 
liuk! — Ir atsisėdo šalia Gvenos. — Namas taip gražiai atro- 
do, — sumelavo ji Gvenai, nes nieko panašaus nepastebėjo. 

— Stengiuosi. Nelengvas darbas per tas majoro pypkes, 
drožinius ir šunis. Bet mes nepasiduodam, ar ne, pupuli? 

Čarlis kniauktelėjo Alisai. Ji paėmė jį nuo Gvenos kelių 
ir grąžino jai karolius. 

— Gvena sako pasiliksianti, — tarė Henris. 

— Žinau. Argi ne puiku? 

— Keturis rytus padirbėsiu čia. Ir vieną dieną kuopsiu 
majoro namuką. Kad matytumėt, kas ten darosi, sienos pe- 
lija... 

Alisa atsistojo priglaudusi Čarlį prie peties. 

— Labai ačiū už gerą širdį, Gvena. Man lyg akmuo nusi- 
rito, kai žinau, kad padėsite. Dabar eisiu vaikų surankiot. 

— Aš palydėsiu, — pasisiūlė Henris. — Džonui tik užne- 
šiau agentūros ataskaitą apie jo namelio būklę. 

Gvena atidarė jiedviem lauko duris. Alisa palietė jas. Jos 
namo durys. Ji greit atitraukė ranką ir vėl pakišo po storu 
Čarlio kombinezoniuku. 

— Na, iki, — atsisveikino Gvena. — Nesuklupkit. Ate 
ate, mažuli! 

— Nejau ji mane išvarys iš proto? — prabilo Alisa durims 
užsidarius. 

Henris gerokai nustebo. 

— Nemanau, kad lengvai susirastum kokią kitą moterį. 
Visi šaukiasi pagalbos, be to, žinau, kad Gveną nusižiūrėju- 
si Elizabeta Pit ir Sara Elin, tik kad pas šitą niekas neišbū- 
na ilgiau kaip mėnesį. | 

Jis atidarė automobilį, ir Alisa vėl įkišo Čarlį su lopšeliu 
vidun. | 

— Žinai, mes taip džiaugiamės, kad jūs perkat šiuos na- 
mus. Miestukui tikra permaina. 

Alisa atsitiesė. 

— Mums taip pasisekė. 

— Ir dar kaip. Klaiku pagalvoti, kokius būrius Džonui 
teko atmušti. Džonas sakė, vieną dieną „BMW“ atriedėjo 
toks vyrukas ir pasiūlė keturis šimtus tūkstančių. 

— Kuo čia dėtas „BMW“? 

Henris net pyktelėjo. 

— Vadinasi, tikriausiai atvažiavo iš Sičio. Mat kokios rū- 
šies pinigai. 

Alisa nieko nepasakė. Stovėjo nuščiuvusi ir Žiūrėjo į namą. 
Diena jau blėso, ir Gvena vienur kitur įjungė šviesą, pilkšvam 
fasade nušvito balti keturkampiai. Idiliškas vaizdas. 

— Mirštu iš pavydo, — ją stebėdamas tarė Henris. — 
Kaip ir pusė Viltširo. 

Alisa pamažu atsigręžė. Palietė jo ranką. 

— Visa bėda, — kuo ramiausiai pareiškė ji, — jog dabar, 
kai jį turiu, man jo nė kiek nebereikia. 

Ir apsipylė ašarom. 


16 


— Nežinau, kas yra, — telefonu kalbėjo Martinas, prislo- 
pinęs balsą, nors Alisa buvo viršuj, vonios kambary. — Ji ir 
pati nesugeba paaiškinti. Pilkasis namas jai patinkąs, čia pa- 
silikti nebenorinti, bet sako bijanti kraustymosi. 

— Ar paties kraustymosi? — paklausė jo motina už pen- 
kiasdešimties mylių Dorsete. 

— Vargu, — atsakė Martinas. — Jos niekad netrikdo pa- 
našūs dalykai. Dar nesu jos tokios matęs. 

— Čarliui gimus buvo labai sukrėsta... 

— Šitai praėjo, — pertraukė ją Martinas. — Jau prieš 
keturis mėnesius gydytojai sakė, kad praktiškai sveika. 

— Gal pykstatės? — paklausė motina. 

— Ne, — pabrėžtinai atsakė Martinas ir paprastesniu to- 
nu pridūrė: — Pasiginčijam, kiek reikėtų siūlyti už Pilkąjį 
namą, bet nesipykstam. 

— Ar galima su ja pasikalbėti? 

— Maudosi. Nežino, kad tau skambinu. 

Martino motina, nuoširdžiai mylinti marčią, gerokai pasi- 
piktinusi paklausė: 

— Paslapčiom, lyg jai nederėtų girdėti? Nenuostabu, kad 
verkia. 

Martinas užsimerkė. Amžinai taip. Neprisimena, kad ka- 
da nors nebūtų stengęsis įtikti motinai, įgyti jos pasitikėji- 
mą, deja, jam niekad nepavykdavo. Žinojo, kad jinai jį my- 
li — tačiau nebuvo tikras, ar jį mėgsta. Ta pati istorija ir su 
vyresniuoju broliu Entoniu, tiek kad tas kietesnis ir šiurkš- 
tesnis, todėl abu nuolat kivirčydavosi. Su nuostaba prisimin- 
davo, kaip prieš dešimt metų mama pasakė Alisai: „Džiau- 
giuosi, kad išteki už Martino, ne Entonio. Aš myliu Entonį, 
bet žinau, kad iš tikrųjų jis — baisus Žmogus“. 

Ji taip ir manė. Tai nebuvo dievinančios motinos pajuoka- 
vimas. Martinas nesmagiai paspėliodavo, ką mama sakė apie 
jį Alisai; kiek daug jos kalbėta Alisai, ko jis niekad nesužinos. 

— Žinoma, pasišnekėk, — santūriai tarė jis, — jei manai, 
kad bus naudos. 

— Paprašyk, kad man paskambintų, kai išeis iš vonios, — 
liepė Sesilė Džordan. 

Atsidusęs jis padėjo ragelį. Jautėsi žiauriai pavargęs. Grįžo 
po ilgos darbo dienos, viskas atrodė kaip visada: vaikai sugul- 
dyti, vakarienė paruošta, Alisa sėdi krėsle priešais Židinį jų 
mažutėje svetainėje ir kažką siuvinėja, bet kai ji pakėlė veidą 
pabučiuoti, jis pamatė, kad jos verkta. Ir ji su pertraukomis 
praverkė visą vakarienę. Rydama kąsnius ir kūkčiodama dar 
įstengė pasakyti, esą ją kankinanti bloga nuojauta, kad nieko 
iš to viso neišeisią. Jis pasitikslino: „Tu turi galvoj — iš Pilko- 
jo namo?“ — „Ne ne, namas niekuo dėtas, o tik gyvenimas 
jame, tai, kad mes ten gyvensim...“ — „Bet juk tu šito visad 
norėjai!“ — „Žinau, — tarė ji, atstumdama artipilnę lėkš- 
tę. — Žinau. Todėl šitaip ir bijau“. Jis bandė ją guosti: „Nie- 
ko tu nebijai! Niekad nebijodavai. Slidinėdama pati mane 
gąsdini“. — „Cha, fiziniai dalykai! — numojo Alisa. — Vienas 
juokas. O čia kur kas blogiau, visiška neviltis, lyg būčiau vis- 
ką atidavusi už tai, ko net visiškai nėra“. 

Martinas ėmėsi jos paliktos lasanjos. „Nesuprantu ta- 
vęs“, — pasakė. 

Ir dabar jos nesuprato. Galbūt mama teisi ir jai atsiliepia 
depresija, užėjusi Čarliui gimus. Jam jos gaila, bet ir šiek tiek 
apmaudu, kad ji negali normaliai žiūrėti į dalyką, kurio taip 
nežmoniškai troško ir kurį jis taip sunkiai pasiekė. Dėl Pilko- 
jo namo prisiėjo parduoti krūvą akcijų, tikrai krūvą. Jis apsi- 
žvalgė po kambarį, nedidelį, bet pilną įstabiausių daiktų ir šo- 
kiruojančių niekniekių, ir neįtikėtinų paveikslų, kurių nė per 
milijoną metų nebūtų pasirinkęs, tačiau šią valandėlę jie jam 
patiko. Taip, Alisos skonio. Jis pažvelgė į ugnį židinyje. Paju- 
to, kad Alisa jį apvylė. 

Kai ji nulipo apsivilkusi geltoną frotinį chalatą ir kasą 
šukom prismeigusi ant pakaušio, jis tarė stengdamasis, kad 
balsas nenuskambėtų irzliai: 

— Mama prašė paskambint. 

Alisos akys nušvito viltimi ir palengvėjimu. 

— Tikrai? Ar skambino? 

— Ne, aš jai. 

— Martinai, nemanyk, kad aš tyčia įsivariau tokius ner- 
vus. Negaliu pakęst, kai šitaip jaučiuosi. Jei tik įstengčiau 
susivaldyti... 

Jis pakilo iš krėslo ir paspyrė židinyje pliauską. Prisiminė 
motinos toną, kai kalbėjo su juo. Alisai tarė: 

— Ar dėl manęs? Ar aš dėl visko kaltas? Gal tau nusibo- 
dau? 

— O ne! — aiktelėjo Alisa. 

— Tik taip paklausiau, — sumurmėjo jis. 

Jai vėl pasivaideno klaidinga gaida, trumputė ir aštri, ga- 
dinanti melodiją. Perėjusi kambarį apkabino jį iš užpakalio 
ir priglaudė skruostą jam prie nugaros. 

— Pats Žinai, kad ne. Argi aš tau visąlaik nesakiau — no- 
riu Pilkojo namo todėl, kad tenai būsime laimingi? 

— Tačiau tai prieštarauja visoms tavo baimėms. 

— Būtent. Tikriausiai koks nors hormonų sutrikimas. 
Būdama vonioj taip ir pagalvojau. 

Jis pasigręžė ir priglaudė ją prie savęs. Jam dingtelėjo 
mintis: kaip dažnai pradėjo kartotis, kad jis nori mylėtis, o 
ji — ne... Jis sunkiai atsiduso. 

— Eik, skambink, — paragino. 


ANTRAS SKYRIUS 


Prieš ištekėdama Sesilė Džordan kurį laiką dainavo 
Lieder. 1937 metais, tėvams baisiausiai priešinantis, išva- 
žiavo į Vieną mokytis. Aštuoniolikmetė beprotiškai įsimy- 
lėjo muziką, Vieną ir jauną žydą — kompozitorių ir politi- 
nį aktyvistą. Tai jis supažindino ją su skaidriomis ir 
žavingomis Šuberto solinėmis dainomis ir išmokė varijuoti 
lyrizmą ir stiprų dramatizmą, kaip reikalauja Lieder atliki- 
mas. Iš dalies jam tai pavyko technikos pratimais, iš dalies 
lovoje, kur jai pabudo savo galių suvokimas; vėliau ji jas 
natūraliai išreikšdavo dainuodama. 

1938 metų Žiemą, pagrasinęs niekad nebesusitikti, jei ji 
nepaklausys, jis ištraukė iš jos pažadą, kad jeigu jam kas 
nors atsitiks, ji tučtuojau grįš Anglijon. Privertė tą pažadą 
išdėstyti raštu ir pasirašyti. 1939 birželį jis buvo suimtas 
Žiedo gatvėje vidury šviesios dienos; jo laiškelis kartu su 
raštišku jos pasižadėjimu buvo atneštas jai į saulėtą, dulkiną 
ir užgrioztą jos kambarį netoli Praterio parko, kai ji daina- 
vo pratimus. 

„Sulaužydama pažadą padarysi tik blogiau ir sau, ir 
man, 0 aš tave niekinsiu, ne Žavėsiuos tavim, — rašė myli- 
masis. — Geriausia, ką dabar gali dėl mūsų padaryti, tai 
grįžti Anglijon su gražiuoju balsu, kurį mudu sukūrėme, ir 
tebūnie jis šviesos spindulys tamsiame pasaulyje“. 

Jis nerašė, kad myli ją. Kratydamasi grasiuose traukiniuo- 
se, šliaužiančiuose per Europą tėvynėn, Sesilė mąstė, kad jis 

to niekad ir nesakė. O ji ir nepastebėjo mylėdama už abu. 
Sočią Angliją ji pasiekė rugpjūtį, sustingusi ir kone bežadė, ir 
parvažiavo į tėvų namus Safolke, kur motina, gardžiuodamasi 
būsimais karo sunkumais, jau buvo pardavusi visas jos vaikiš- 
kas knygas ir per keturis colius nuo dugno apvedusi vonią 
raudonu ruožu, tarsi kokia bjauria krovinių vaterlinija. 

Sesilė bandė dainuoti, bet negalėjo. Rugsėjį buvo paskelb- 
tas karas, bet jai rodės, kad ši Žinia pasiekė ją iš labai toli ir 
nieko bendra su ja neturi. Ji miegodavo blogai, kone visą 
naktį pragulėdavo galvodama apie Vieną. Dieną bausdavo sa- 
ve ilgais pasivaikščiojimais ir šnekėdavo, kaip išeisianti sava- 
nore, bet šito nepadarė. Staiga visus pribloškė pareikšdama, 
jog iškeliaujanti į Kanadą, į Torontą, kur didelėje mergaičių 
mokykloje mokys dainavimo. Ten išbuvo šešerius metus. Tė- 
vai tikėjosi, kad gal duktė ištekės už kanadiečio, bet ji neište- 
kėjo. Anglijon grįžo kraupią 1946 žiemą, o birželį ištekėjo už 
Ričardo Džordono, kurį sutiko Sauthemptono traukinyje, išli- 
pusi iš transatlantinio laivo. 

Ričardas Džordonas buvo klestintis inžinierius. Saut- 
hemptone apžiūrėjo vieną subombarduotą kvartalą — ar 
tiktų fabrikui, gaminsiančiam šulinių gręžiklius. Per penke- 
rius metus jiedu su Sesile paleido į pasaulį du sūnus ir Dor- 
sete, Kofo apylinkėse, miškingame slėnyje per mylią nuo jū- 
ros, nusipirko dvarą. Sesilė, ilgainiui pamačiusi, kad nė 
vieno iš trijų jos gyvenimo vyrų kompanija neteikia jai dide- 
lio džiaugsmo, rado paguodą dvaro parke. Ji tapo kūrybinga 
sodininke ir net šioje srityje išgarsėjo. Rašė knygas apie par- 
kus ir buvo kviečiama skaityti paskaitų: septintą dešimtme- 
tį — po visą Angliją, o aštuntą, jos šlovei vis plačiau sklin- 
dant, — po Rytų Ameriką. 

Ir štai 1976 metais jaunėlis sūnus Martinas parsivežė na- 
mo Alisą. Buvo rugsėjo diena, sklidina brandžios tobulybės, 
Damridžo sodą ir parką užliejo vėlyva šiluma, aukštoje žolė- 
je gulėjo lipnios susproginėjusios slyvos, lysvėse vejų pakraš- 

čiais dūzgė ir bimbė riebūs vabzdžiai. Sesilė kuitėsi prie aš- 
tuoniolikto amžiaus pavėsinės, kurią apgriuvusią aptiko 
Esekse ir parsigabeno į Dorsetą: ji rišo sunkias baltų raga- 
nių virkščias, dukart per metus klusniai apsipilančias žie- 
dais, kai už nugaros nerūpestingas balsas tarė: 

— Jūs tikriausiai Martino mama. 

Ji atsigręžė. Už kelių žingsnių stovėjo aukšta mergina. Su 
džinsais ir mėlynais marškiniais, vešlius kaštoninius plaukus 
susirišusi indišku šalikėliu. 

— Esu Alisa Medouz, — prisistatė ji. — Martinas norėjo 
žaisti kriketą, bet aš pasakiau, kad nebegaliu tverti, kaip 
knieti čia atvažiuoti. Tikiuosi, jūs nieko prieš? 

— Prieš? — nustebo Sesilė. — Manau, ne. — Nusimo- 
vusi darbinę pirštinę, padavė Alisai ranką. — Daugiau ne- 
gu malonu tave matyti, Alisa Medouz. 

Alisą ji apnakvydino mažučiame miegamajame pietų pusė- 
je, kuriame slapčia ketino įsikurti Ričardui mirus. Žalvarinė 
lova, poliruotos grindys ir šiurkštūs kreminės spalvos graikiš- 
ki kilimėliai, balto mėlynais raštais muslino užuolaidos, pla- 
čios palangės, o kampe — didžiulė žardinjerė, nuo kurios tar- 
si melsvų Žvaigždiškų žiedelių krioklys vertėsi vešlus katilėlis. 

— Ar patinka? — be jokio reikalo paklausė Sesilė. 

— Visais atžvilgiais. 

— Tai mano mėgstamiausias kambarys. Jame nuostabi 
atmosfera. — Ji pažiūrėjo į Alisą. — Ar judu su Martinų 
rimtai? 

Alisa atlaikė žvilgsnį nė kiek nesumišusi. Matydama šiuos 
namus ir šį kambarį, ir šią nepaprastą stiprią moterį prastais 
sodininko marškiniais ir kelnėmis, bet puikia šukuosena ir 
perlų vėriniu, pajuto, kad nėra ko bijoti ir nėra reikalo apsi- 
spręsti — viskas bus už ją padaryta. 

— Ne, — atsakė Alisa. — Mes pažįstami vos dvi savaitės. 
Martinas teniso korte susitiko mano brolį, ir brolis parsive- 
dė jį namo. Buvom du kartus kine ir keletą sykių — aludė- 

je. Kaip įprasta. Paskui jis pakvietė mane čia. — Ji paglostė 
didelį žalvarinį burbulą lovos kojūgalyje. — Manot, kad ne- 
gerai, jei atvažiavau, nors nieko rimta negalvoju? 

— Ne. Nesvarbu, kuo baigsis, gerai, kad atvažiavai. 

Jiedvi vėl išėjo į parką, ir Sesilė paliko Alisą po gluosniu 
vejos pakrašty, o pati grįžo plikyti arbatos. Alisa sėdėjo atsi- 
lošusi senam pintiniam krėsle, kurio ranktūriai buvo atšer- 
petoję, žvelgė pro gelstančias gluosnio kasas į skaisčiai mė- 
lyną dangų jausdamasi... Ji bandė rasti tinkamą žodį. 
Laiminga? Per daug banalu. Patenkinta? Pernelyg vangu. 
Nuostabiai? Per daug savanaudiška. Bet visi jie savaip tiko, 
lygiai kaip soti ir rami, ir palaiminga, lygiai kaip... 

Kažin ar, ūmiai nutraukė Alisa savo minčių tėkmę, ji pa- 
pasakos Martino mamai apie šeimą? Ar pasakys, kad patek- 
ti į šiuos senoviškus ir puikius namus, snūduriuoti šiame ro- 
mantiškame ir gundančiame parke — tai atsakas į maldas, 
priešnuodis jos pačios namams, kur niūrios sienos dienų 
dienom kartoja nesibaigiančius motinos skundus? Aš pasi- 
ruošusi, tarė sau Alisa, nusispirdama batelius ir ištiesdama 
saulėj basas kojas. Man širdis sąla Žiūrint į šitą rojų, aš už- 
kibau Martino motinai dar nespėjus prasižioti. Ji užsimerkė 
leisdama gluosniui švelniai marginti savo šešėliu jai vokus. 
Dabar namie, Linfordo kelio ketvirtame numeryje, Redinge, 
jos motina geria indišką arbatą iš bjauraus didelio puodelio 
ir nesiklauso per ketvirtąją radijo programą transliuojamo 
„Kaleidoskopo“ ar „Pavakarių teatro“, bet rikiuoja galvoje 
visos dienos priekaištus, iš tikrųjų viso gyvenimo priekaištus 
savo draugiškam, simpatingam, mėgstančiam paflirtuoti vy- 
rui, Alisos tėvui, kuris net šiuo metu universitete veda me- 
tafizinių poetų seminarą ir svajoja apie seksą. 

Palikt ji jo nenori. Alisai skundžiasi negalinti jo palikti, 
nes mylinti, tačiau pažiūrėkit, kaip su ja elgiamasi, kaip jai 
atsilyginama už ištikimybę. Alisa įsitikino, kad tai veikiau ti- 
ronija, ne ištikimybė, nors pati dygėjosi tėvo lengvapėdišku 


23 


elgesiu. Tapusi vyresnė pajuto, kad net jos draugėms nesau- 
gu su juo; visos laikė jį patraukliu ir koketuodavo su juo at- 
ėjusios vestis Alisos į kiną ar diskoteką. Motina norėdavo, 
kad Alisa stotų jos pusėn, gintų ją, bet Alisa to nedarė. Bu- 
vo įsitikinusi, kad abu neteisūs, ir žinojo: vos tik baigs meno 
mokyklą, paliks Redingą ir grasiuosius namus su atstumian- 
čiais daiktais, su motinos graudingais skundais, su tėvo 
egoizmu ir išvažiuos, kaip padarė broliai, ir niekad nebegrįš. 

Vienas brolis iškeliavo toli, į Los Andželą, kur be galo 
sėkmingai darbuojasi taksi vairuotoju. Kitas pabėgo tik į 
Londoną ir laimingas gyvena milžiniškame netvarkingame 
bute Levandų kalno papėdėje, su kitais šešiais ruošdamasis 
teisės egzaminams. Tai jis užvežė Martiną Džordoną į sve- 
čius — na, ne visai į svečius, mat galėjo tik trumpam užsuk- 
ti — pakeliui į kažkokį teniso turnyrą Oksforde, o kad Alisa 
tapė viršuje baisiausiai perpykusi, nes paskambino naujausia 
tėvo užkariauta studentė ir atvirai paprašė pakalbėti su pro- 
fesoriumi Medouzu, vyrai ir ją pasiėmė į Oksfordą. Teniso 
žiūrėt jį nenorėjo, bet nuėjo į Ešmaulo muziejų Žiūrėti Ker- 
navono pilies eksponatų ir ten pagaliau atlyžo. Martinas 
Džordanas per dvi savaites keturis kartus atvažiavo iš Lon- 
dono — paskutinį sykį atvežė jos motinai gėlių, ko nieks nėr 
daręs, pamanė Alisa, kokius dvidešimt metų — galų gale 
paskambino ir pasakė važiuodamas į Damridžą užsuksiąs 
Redingan jos paimti. Jeigu norinti. 

Alisa atsakė, jog Redingas nesąs pakeliui į Dorsetą, kai 
važiuoji iš Londono. 

— Bus pakeliui, — atšovė Martinas, — jei aš užvažiuosiu 
tavęs pasiimti. 

Ir užvažiavo, ir jie išsuko iš Linfordo kelio, o Alisa net 
neatsigręžė pamojuoti motinai, nes žinojo pati davusi dings- 
tį naujiems skundams: kam drįsta išvažiuoti linksmintis, kai 
jos mama priversta likti ir kentėti. Ir štai ji čia, ilga, liauna 
ir šilta kaip išsitiesusi katė, guli po gluosniu tikrame rojuje 

ir nuostabi moteris tuoj atneš arbatos, kuri, Alisa žino, bus 
kiniška, dailiuose puodukuose, o prie jos — citrinos grieži- 
nėlių ir galbūt migdolinių pyragaičių. 

— Žiūrėkit, kokia patenkinta mergaitė, — tarė Sesilė, 
dėdama padėklą. — Tikiuosi, tau patinka kiniška arbata. 
Dorotė, mano pagalbininkė, iškepė trapių sausainių. 

— O aš nusprendžiau, kad migdolinių pyragaičių, — nu- 
sijuokė Alisa. 

— Ir kiniškos arbatos? 

— Atspėjot... 

Sesilė plačiai nusišypsojo ir atsisėdo į pintinį krėslą. 

— Martinas tebėr prilipęs prie dėžės. 

— Tegul. Bet tik nenori, kad ir aš prilipčiau. 

— Jis sakė, jog tu tapai. 

— Taip. 

— Ką matai ar ką įsivaizduoji? 

— Tai, ką matau, bet spalvomis to, ką įsivaizduoju. 

— Citrinos? 

— Mielai... — Ji atsisėdo tiesiai ir padėjo basas pėdas ant 
gaivios, šiltos vėlyvos vasaros žolės. — Jūs nežinot, — gan 
karštai tarė ji Sesilei, — kaip čia dieviška. 

— Tiesą sakant, žinau. Nepamiršk, jog visa tai aš sukū- 
riau, taigi mėgstu prisiimti garbę. 

Ji atkišo vos vos gelsvą lėkštelę, išpieštą rojaus paukščiais. 

— Ten, kur aš gyvenu, — pagarbiai paimdama ją pasakė 
Alisa, — visi daiktai neįmanomo bjaurumo. Man regis, ma- 
ma šitaip keršija gyvenimui, kam nedavė jai laimės. 

— Laimingų Žmonių beveik nėr, — tarė Sesilė. — Tie- 
siog reikia sugalvoti būdų, kaip gyvenimą apgauti ar nebūti 
nelaimingam. Žinoma, yra žmonių, kurie neapsakomai 
mėgsta būti nelaimingi. 

— Mano mama šventai pasiryžusi būti nelaiminga, — 
tarė Alisa ir staiga nusijuokė. — Oi, kokia aš bjauri, tikrai 
bjauri! 

— Taip, — tarė Sesilė, žiūrėdama į ją su didžiule simpati- 
ja, — bjauri. O dabar verčiau papasakok apie ją ir savo pro- 
tingąjį tėvą. Bijau, kad patekai į liūdnai neraštingą šeimą. 
Mano vyras, atrodo, skaito tik laikraščius ir technikos Žurna- 
lus, Martinas skaito tik spalvotus laikraščių priedus, o jo bro- 
lis Entonis visiškai nieko neskaito. O tu? 

Alisa atsargiai pastatė puodelį ir atsilošė krėsle. 

— Meilės romanus. Aš pasimaišiusi dėl meilės. Ar ma- 
not, kad gerai? 

— O šitai, — atsakė Sesilė, galvodama apie sūnų Marti- 
ną, — turėsi pati išsiaiškinti. 


Net būdamas kūdikis, vos gimęs kūdikėlis, Martinas atro- 
dė šiek tiek susirūpinęs. Jis buvo žavus kūdikis, paskui mielas 
berniukas, paskui simpatiškas paauglys ir galiausiai išaugo 
tvirtas, patrauklus šviesiaplaukis vyras. Bet vis tiek atrodė su- 
sirūpinęs. Jei esi geros nuotaikos, mąstė Sesilė, norisi išsklai- 
dyti tą jo rūpestį, bet jei ne — jo išraiška tau ima panėšėti į 
tylų priekaištingą maldavimą šunelio, kuris visą dieną nieko 
neveikia, tik prašo išvedamas pasivaikščioti, nors tu visiškai 
neturi laiko. Martiną ji be galo mylėjo, tačiau .nenorėjo, kad 
jis daug būtų su ja — niekad nenorėjo. Jis tikrai nuobodokas, 
bet ne tai svarbu. Ne, jai nepatiko, kad jam stinga ryžto, nuo- 
tykių dvasios, smalsumo. Tai, kad atsivežė namo šią nepapras- 
tą merginą, buvo drąsiausias poelgis per visus dvidešimt ket- 
verius jo gyvenimo metus. Ir ne tik atsivežė, bet puikiai 
elgėsi. Sesilė bijojo, kad jis bus pernelyg nekantrus, pernelyg 
vergiškas, bet nieko panašaus. Tiesą sakant, atrodė net šaltas 
ir, nors Sesilė įtarė, jog Alisa jį pakerėjo, niekuo neišsidavė. 
Alisa buvo su juo drąsi ir laisva, jokių ilgesingų žvilgsnių ar 
slapukiškumo. Kai pirmąjį vakarą Entonis grįžo vakarienės, 
Alisa jo bemaž nepastebėjo, nors šis, norėdamas patraukti jos 
dėmesį, buvo tragiškai šiurkštus. Toks storžieviškas, jog tėvas 
galustalėje pagaliau išlindo iš savo kiauto ir staiga liepė: 

— Išeik. 

— Tėti... 

— Išeik. 

Entonis atsigręžė į motiną. 

— Žygiuok, — tarė ji. 

— Argi ne barbariška... 

— Nešdinkis, — metė Ričardas Džordanas ir ūmiai jo vei- 
de atsirado grėsminga ir užsispyrusi išraiška — kaip buliaus. 

Entonis atsistojo. 

— Įdomu, ką Alisa... — Jis nutilo. Visi žiūrėjo į jį. Jis iš- 
ėjo. 

Sesilė nė kiek nesutriko. 

— Rodos, kažkokia prancūzė yra parašiusi knygą, kaip ji 
galų gale atsikratė penkių sūnų. Reikės nusipirkti. 

Naktį Martinas nebandė ateiti pas Alisą. Ji manė, gal 
mėgins, ir sykiu vylėsi, kad ne. Lig tol buvo du kartus gulė- 
jusi su vyriškiu: septyniolikos metų, norėdama pažiūrėti, 
kaip tai atrodo, ir atbūti pirmąjį kartą, ir prieš šešis mėne- 
sius, paprasčiausiai panūdusi vyro fizinio artumo. Kažkaip 
savaime suprantama, jog jai labiau patiko antrą sykį, bet vis 
dėlto tikėjosi daugiau. Tikriausiai kliuvo tai, kad nei to, nei 
ano vyro ji nemylėjo. Gerai suprato Martino taip pat nemy- 
linti ir nenorėjo, kad seksas su juo taptų tarsi kokiu lakmu- 
So popierėliu. Tačiau gulėdama savo žavingam kambary tarp 
lininių paklodžių, už lango begėdiškai spoksant variniam te- 
atrališkam mėnuliui, pamanė, kad labai norėtų tikrai gero 
sekso. Norėtų būti paimta galingos fizinės jėgos ir kiekvieną 
savęs dalelę pajusti kaip kūną. Vienas iš dėstytojų meno 
mokykloje, beje, visiškas nevėkšla, sakė, kad geras seksas 
padedąs tapti geresniu tapytoju. Alisa apgalvojo tokią idėją 
ir galiausiai atmetė nusprendusi, jog tai septinto dešimtme- 
čio požiūris. Na, o kaip Tulūzas-Lotrekas ir Van Gogas? Iš 
tiesų rūpėjo išsiaiškinti vienintelį dalyką, nutarė Alisa, susi- 
dėjusi delnus ant plokščio medvilniniais naktinukais uždeng- 

to pilvo: kas iš tikrųjų yra orgazmas ir kaip jis veikia. Tada 
galės nebekvaršinti sau galvos. 

Atsigulusi ant šono, šmukštelėjo rankas tarp šlaunų. 'I0- 
kiuose nuostabiuose namuose jai dar neteko svečiuotis. Jei- 
gu rytoj Martinas pasipirš, galbūt stovėdamas vijokliais ap- 
augusiam arklidžių kieme, mėlynoj erdvėj virš galvų nardant 
baltiems karveliams, ji sutiks. Tuomet visada galės čia atva- 
žiuoti, o svarbiausia — Sesilė bus jos anyta. Iš laimės ir su- 
sijaudinimo ji ėmė bejėgiškai juoktis, ir Martinas, stovintis 
už durų tamsiame koridoriuje, drąsinosi, bet taip ir nejsi- 
drąsino įeiti ir paklausti, kas jai šovė į galvą. Žinojo norįs ją 
vesti. Suprato tą akimirką, kai jos brolis Džošas atidarė 
miegamojo duris tuose niūriuose namuose Redinge ir jis iš- 
vydo Alisą: ji piktai tapė apsitempusi ryškiais dryžuotais le- 
gingais, apsivilkusi palaidą mėlyną tuniką, ištepliotą dažais, 
plaukus susukusi ant pakaušio ir prismeigusi teptuku. Ką ji 
tapo, jis net nepažiūrėjo, negalėjo atitraukt akių nuo jos pa- 
čios. Jam nebuvo tekę matyti, kad koks Žmogus atrodytų 
toks... toks gyvybingas. Ji puolė Džošui ant kaklo, šis irgi 
džiaugėsi ją matydamas. Po to jie išsivežė ją į Oksfordą, ir 
Martinas jautė, kaip jo mažutė „Mini“ tiesiog pulsuoja džiu- 
gesiu ir gyvybe, nors Alisa beveik nieko nekalbėjo. Tiesiog 
sedėjo už jų ir užteko jos buvimo. Jis retkarčiais dirstelėda- 
vo į veidrodėlį ir nutirpdavo. Čia tai bent. 

Įsitikino, kad ji teikia jam drąsos. Su ja jis nesidrovėda- 
vo, jų pokalbiai jam buvo tartum koks Žaidimas. Po dešim- 
ties dienų išeidamas su ja iš aludės suprato, kad nesijaučia 
nei nuobodus, nei senamadiško mąstymo — jaučiasi esąs 
nuostabus. Jis ėmė bijoti, kad jei-negaus jos visam laikui, tas 
nuostabumas išgaruos ir jis vėl bus mielas, kasdieniškas 
Martinas, amžinai susirūpinęs traukinių tvarkaraščiu ir va- 
žiavimo sąlygomis keliuose, su kuriuo kalbėdama motina vis 
dūsauja, nors stengiasi, kad jis nepastebėtų. Pasikviesti Ali- 
są į Damridžą buvo fantastiška idėja, tiesiog geniali, žiūrėk, 

kaip ji dabar puošia namus ir kaip susidraugavo su mama. 
Net ir tėvas... Entonis sykį užpykęs pasakė, kad gyventi su 
tėvu — lygiai kaip gyventi name, kur didžiausias ir geriau- 
sias kambarys visada užrakintas; Martiną, iš prigimties kon- 
servatyvų ir lojalų, toks vaizdas papiktino, bet jis pripažino, 
jog tai tiesa. Tėvas nebuvo iš tikrųjų nuobodus, tik negailes- 
tingai užsidaręs, bet Alisą jis stebėjo, ir Martinas matė, kad 
ji jam patinka. Turėdama tokį charakterį, Alisa — nuo jos 
vardo Martinui net saldu pasidarė — tarsi nepastebėdavo 
Ričardo uždarumo. Šnekindavo jį, ir jis šnekėdavo. Šypsoda- 
vosi jai. Nematė ji tik Entonio, bet tai jau paties Entonio 
kvailumas ir kaltė: kam reikia paikioti ir vaidinti nežinia ką, 
kad tik ji atkreiptų dėmesį, kam reikia šakotis prieš tėvus? 
Pirmas kartas, pirma tokia šventė jo gyvenime, kai jis nu- 
šluostė nosį Entoniui, kai turi kažką, ko Entonis nori, bet 
negali turėti; kai jis, Martinas, rado kažką tikrai aukščiau- 
sios klasės ir motina su tėvu jam už tai ploja. Jis tikras mil- 
žinas. Naujas, kitoniškas žmogus. Jei tik pavyks išlaikyti Ali- 
są, viskas susitvarkys, jis turės tikslą, ateitį, dirbs dėl jos. 


Didžiausiomis valios pastangomis ir vedamas instinkto, 
kurio lyg tol nėsyk nebuvo jautęs, bet kuriuo absoliučiai pa- 
sikliovė, tris mėnesius jis nesipiršo Alisai. Jie matydavosi 
kas savaitę, du savaitgalius per mėnesį jis pasirodydavo Re- 
dinge su puokšte rudų ar rausvų chrizantemų, skirtų poniai 
Medouz („Tiktai pirk jai negražių gėlių, — patarė Alisa. — 
Gražias ji niekina“.), ir išsiveždavo Alisą į Damridžą. Jis 
priklausė vietos medžiotojų būreliui, ir kai kada Alisa eida- 
Vo su juo į medžioklę, o kitais kartais likdavo Damridže ir 
tapydavo arba šnekučiuodavosi su Sesile. Sesilė žavėjosi jos 
tapyba ir prikalbino imtis akvarelės, taip pat tapyti dvaro 
kampelius. Alisa nutapė voratinklių aptrauktą langą rūsio 
laiptų aikštelėje, vištas ant senos akmeninės lipynės ir sve- 
tainės kertę, kur ant stalelio priešais išblukusiais dryžuotais 

tapetais išklijuotą sieną, pilną miniatiūrų, stovėjo aptrupėjęs 
alebastro biustas, apgobtas indišku šaliu. 

Per pietus jiedvi valgydavo kiaušinius su salotom ir nami- 
ne duona, ir Sesilė visad vaišindavo Alisą vynu (namie tėvas 
„gerdavo alų ir viskį, motina — cheresą, bet ji jo neliesdavo 
bijodama pasijusti geriau, bet šiaip vyno nebūdavo), ir jos 
kalbėdavosi kaip niekad lig tol. Sesilė net — o juk trisde- 
šimt metų apie tai niekam neužsiminė — papasakojo apie 
Vieną. Jos išpažintis uždegė Alisą aistringu troškimu: ne tik 
pati meilės istorija, bet egzotika, romantiška tragedija, išti- 
kusi balsą, — kaip jis sužydėjo, o paskui, sunaikinus jį paža- 
dinusias sąlygas, buvo tarsi į dėžę uždarytas. Alisai neteko 
keliauti, išskyrus mokyklinę ekskursiją į Paryžių, iš kurios 
daugiausia prisiminė nesibaigiančias valandas uždarame au- 
tobuse, nuo kurių darėsi bloga. Džordanai visi buvo keliavę, 
jiems tat savaime suprantama. Ričardas nuolat keliaudavo 
verslo reikalais, sūnūs kasmet vykdavo į Šveicariją slidinėti, 
buvo Kenijos safaryje; Sesilė važinėdavo į Prancūziją ir Ita- 
liją tiek su paskaitomis, tiek savo malonumui: kaip ji saky- 
davo, pasižvalgyti, taip pat pavalgyti ir pagerti — ir tiesiogi- 
ne, ir perkeltine prasmėmis. 

— Ir tau reikėtų, — tarė ji Alisai. — Nusikaltimas, kad 
nesi buvusi Italijoje. 

Alisai pradėjo atrodyti, kad iš tikrųjų taip. Rudeniui įsi- 
bėgėjant širdyje stačiai tūždavo, kai sekmadienio vakare tu- 
rėdavo palikti Damridžą su senais gobelenais ir knygomis, 
ant kurių šokinėdavo židinio liepsnos atšvaitai. Kiekvieną 
kartą grįžus Linfordo kelias rodydavos vis koktesnis: kojom 
nubrūžintas kilimėlis prieškambaryje, į akis aštriai plieskian- 
čios lemputės palubėje, juodos ir žalios plytelės vonioje ir 
kiekvienam žingsny nevykusios proporcijos — čia per aukš- 
ta, čia per siaura. Ji ėmė ilgėtis Martino skambučių pirma- 
dieniais, tikslių kaip laikrodis, pranešančių jai, kada atva- 
Žiuos jos pasiimti. Jo pasirodymai, nepaprastai punktualūs, 
jai tapo jaudinančiais įvykiais. Kas kartą kai jį išvysdavo 

priebutyje vilkintį tvido švarku, kurį paskutinį sykį buvo ma- 
čiusi Damridžo svetainėje, ir apsiavusį batais, kuriuos tebe- 
girdėdavo kaukšint dvaro koridoriais, užplūsdavo vis stipres- 
nis ir nuostabesnis išsigelbėjimo jausmas. 

Pirmą gruodžio savaitę jis nusivežė ją vakarieniauti į res- 
toraną. Buvo apsivilkęs kostiumu, ir Alisa, įsitikinusi, kad jis 
pasakys jai kažką svarbaus, pasipuošė juoda suknele, pasi- 
siūta iš turguje pirktos džersio atraižos, pasidarė aukštą šu- 
kuoseną ir įsivėrė didžiulius varinius auskarus, kuriuos vie- 
na moksladraugė buvo padariusi egiptietiškai parodai. 
Restorane buvo rožinės servetėlės ir lempos rausvais gaub- 
tais. Martinas susiraukė. | 

— Atleisk, — tarė Alisai. 

Ji ne visai suprato, ko jis atsiprašė, jos akimis Žiūrint, 
restoranas toks ir turi būti. Šiaip ar taip, ji buvo pernelyg 
sklidina laukimo, kad erzintų medžio imitacija ar per gar- 
siakalbius vos girdimai leidžiamas Mantovanis. Martinas 
su išmanymu visko užsakė, papasakojo, kaip praleido sa- 
vaitę — ji beveik nesiklausė — ir pranešė turįs jai kai ką 
pasakyti ir kai ko paprašyti. Ji prisivertė žiūrėti jam tiesiai 
tiesiai į akis. 

— Pirmiausia pasakyk. 

— Mama turi tau du užsakymus. Dvi jos draugės matė 
tavo darytus Damridžo paveikslus ir nori, kad ką nors nuta- 
pytum jų namuos. Mama sakė užsiprašiusi šimtą penkiasde- 
šimt. Už paveikslą. 

— Už vieną! — šūktelėjo Alisa ir paraudonijo. 

— Na? — lig ausų išsišiepė jis. 

Alisa susitvardė. 

— Tiesiog... tiesiog nuostabu. Ji taip pat nuostabi. Die- 
viška. Tikri pinigai... — Gerklėje įstrigo mažutis kietas ka- 
muolėlis. Ji nusprendė, kad iš džiaugsmo ir nuostabos. 

— Vakar aš jai skambinau. Norėjo pati pasakyti tau per 
Kalėdas, bet išprašiau, kad leistų man. O dabar kitas daly- 
kas. Ko norėjau tave paprašyti. 

Dabar Alisa nebeįstengė žiūrėti tiesiai, regis, išvis niekur 
nebegalėjo žiūrėti. Tik įbedė akis į savo melioną su Parmos 
kumpiu, ir Martinas jos nuleistai galvai pareiškė: 

— Ar atvažiuosi į Damridžą švęst Kalėdų? 

Stojo pauzė. O, galvojo Martinas, o tu šaltakrauji pada- 
rėli, nekankink manęs, nekankink. Sakyk taip, sakyk taip, 
sakyk... 

— Labai norėčiau, — tarė Alisa. Jos balsas buvo šiltas, 
bet visiškai ramus. Neišdavė nieko, ką ji jaučia, nė šešėlio 
staiga suėmusio ją pykčio, pykčio ant Martino. Visą tą laiką 
tyliai jam šaukė: prašyk, prašyk tekėti! O jis pakvietė Kalė- 
doms... 

— Puiku, — pasakė jis. — Žinau, kad visi bus laimingi. 
O kaip... 

— Mano tėvai? 

— Taip. 

— Dvidešimt Kalėdų praleidau kartu, — tėškė ji su įtū- 
žiu, dėl kurio Linfordo kelias tikrai buvo nekaltas, — todėl 
manau, jog nusipelniau vienų Kalėdų ne namie. Be to, atva- 
žiuoja senelė. 


Į Damridžą jie atvyko Kūčių vakarą — į namus, išpuoš- 
tus žaliomis girliandomis, kuriuose visur degė žvakės, kūp- 
sojo nublizgintų obuolių piramidės ir kvepėjo degančiomis 
malkomis. 

— Kaip smagu! — sušuko Sesilė. — Sulaukti moters, dėl 
kurios buvo verta stengtis. 

Vos jie su Martinu įžengė pro Damridžo duris, Alisa ta- 
po Kalėdų žvaigžde. Eidama iš kambario į kambarį jautė, 
kaip jie darosi šventiškesni, žinojo, kad viskas daroma jai, 
atsižvelgiant į jos skonį. Jos miegamajame kūrenosi židinys, 
taip pat laukė raudono fetro kojinė su dovanėlėmis, ir kur 
tik ji ėjo, ją lydėjo šeimos akys ir širdys. Ji pastebėjo, kad 
net Entonis stengiasi būti malonus. Vaikščiodama po gražius 
kambarius, vedžiodama šunis vėjo gairinamomis kalvomis 

viršum žiemiškai pilkos jūros, jautė, jog skirta būtent to- 
kiam gyvenimui, jog pagaliau rado savo namus. 

Buvo tokia pasitikinti, tokia karališka, kad kai Martinas 
vis dėlto pasipiršo, nepajuto jokio džiaugsmo, jokio laimės 
ir palengvėjimo antplūdžio, tik malonų neišvengiamybės su- 
vokimą. Buvo antroji Kalėdų diena, jie bėgo Sikoumo pa- 
kriūte, rėkaudami prieš vėją, staiga jis sugriebė ją uždusęs ir 
juokdamasis pasakė: 

— Juk tekėsi už manęs? 

— Žinoma, ne! — nusikvatojo ji ir nubėgo tolyn, o jis su- 
prato, kad ji tyčia taip pasakė, ir nusivijo ją, ir pargriovęs 
prispaudė prie šaltos dirginančios žemės po pašėlusiai skrie- 
jančiais debesimis, ir privertė ją pasižadėti. Tada jis parnešė 
ją į Damridžą, tėvas atkimšo butelį šampano, ir, kas kartą 
Žvilgtelėjusi į Sesilę, Alisa suprasdavo, kad kito pasirinkimo 
neturi. Ji čia mylima. 

Tą naktį, rami, šilta, kupina galios ir pasitikėjimo, Marti- 
no glėbyje ji patyrė orgazmą. Jis pats — gerokai vėliau. Ji 
nelabai susigaudė — gal nuo šampano, — kodėl jį patyrė ir 
ar jį sukėlė vien tai, ką Martinas jai darė (tiesą sakant, ne 
kažin ką), bet džiūgavo, kad jos kūnas laimėjo prieš ją pa- 
čią, ko ji ir troško. Tarp kitko, jai dingtelėjo, kad kūno išsi- 
vadavimas berods visai nesujaudino proto, tačiau ji nustūmė 
šią mintį, juk aišku: jeigu su Martinu ji patyrė orgazmą, va- 
dinasi, myli jį kur kas labiau, negu atrodo, taigi tas jausmas 
tik stiprės. Dėkinga miegojo Martino glėbyje iki penktos va- 
landos, tuomet jis atsargiai atsikėlė ir patyliukais grįžo savo 
kambarin. Per pusryčius juodu gaubė akivaizdaus bendro 
triumfo aura; ją pajutusi Sesilė su neapsakomu palengvėji- 
mu nusprendė, jog trisdešimt nulinio gyvenimo metų galų 
gale dingo iš akių. 

TREČIAS SKYRIUS 


Jų vestuvės įvyko 1977 metais, vieningai nutarus — Dam- 
ridže. Alisos motina, visiškai užgožta Sesilės, leido viską 
spręsti už save, neišskiriant nė važiavimo į Baurnmautą pirkti 
vestuvėms drabužių. Grįžusi truputį paburbėjo, kad niekad 
nemėgusi žalios spalvos, bet buvo aiškiai laiminga ir apie sa- 
vo kelionę nieko nepasakojo norėdama vyrui ir dukteriai pa- 
rodyti, jog ir ji gali turėti mielų paslapčių. Alisa jos nepaisė. 
Kiekvieną savaitgalį lyg pagal tvarkaraštį važiuodavo į Damri- 
džą ir planuodavo: kur Martinui ieškoti darbo, kokio namo 
jiems reikėtų, kur jie turėtų praleisti medaus mėnesį, iš ko- 
kios medžiagos siūdintis vestuvinę suknelę, ką rašyti į pagei- 
daujamų dovanų sąrašą. 

— Nejau galiu tiesiai imti ir paprašyti šešių kreminių vo- 
nios rankšluosčių ir Spoudo porceliano, mėlyno itališko sti- 
liaus suflė indo, ir tuzino vyno taurių, ir konservų atidarik- 
lio? 

— Be jokios abejonės. Žmonės šito ir tikisi. 

— Oho! — apstulbo Alisa. — Ką gi. Pagalvokim, ko dar 
reikėtų... 

Martinas karštai griebė Solsberyje pasiūlytą darbą, o ne- 
trukus Alisa su Sesile Viltono miestelio pakraštyje rado na- 
mą su trim miegamaisiais, žavingu židiniu, padarytu iš senos 
duonkepės, ir obelim kieme. Buvo gegužė, medis stovėjo 
nuskeręs žiedais. Birželį Alisa metė meno mokyklą, susirin- 
ko savo daiktus iš miegamojo Redinge ir išsikėlė į Dorsetą. 
Jos motina, dabar tikrai įsižeidusi, net nebandė sulaikyti, 

nes visiems buvo prikišamai aišku, kodėl ji taip daro. Tačiau 
tėvas pamėgino atkalbėti. 

— Ar esi tikra, — tarė jis, atšliedamas į bufetą virtuvėje 
savo patrauklų stuomenį ir glausdamas prie krūtinės stiklinę 
viskio, — kad tau neapsisuko galvelė? 

— Na, bent jau tu turėtum matyti, — įgėlė Alisa. 

Jis nusijuokė. Nors pasiusk, jo niekaip nesupykdysi. 

— Liaukis, Alisa. Juk beliko du mėnesiai čia kentėti. Vis 
dėlto mums šioks toks akibrokštas, kad tu dar netekėjusi taip 
atvirai mus paniekini dėl Džordanų spindesio ir prabangos. 
Atrodai išlepinta. Mes atrodom nevykėliai. 

— Man nevarbu, kaip atrodau, — atšovė Alisa. — Ir nie- 
kuo negaliu padėti, jeigu jūs taip atrodot. Broliams išėjus, 
trejus metus čia viena kiurksojau. Damridže nėr šitos atmo- 
sferos ir aš galiu tapyti. — Išdidi pauzė. — Gavau dar tris 
užsakymus. 

— Galėtum nors apie mane pagalvoti, — neprotingai 
leptelėjo Semas Medouzas, staiga mintyse išvydęs, kaip ati- 
daręs Linfordo kelio namų duris, viduje randa tik žmoną. 

Alisa prunkštelėjo. 

— Mat kaip. Norėtum, kad aš pasilikčiau ir būčiau tarsi 
kokia buferinė valstybė tarp tavęs ir mamos. Ne, neišdegs. 
Tai ir yra viena iš priežasčių, kodėl išeinu. 

Semas gurkštelėjo viskio. 

— Žinai, Alisa, vienas aš sunkiai pakelsiu tokį smūgį. 

— Tuomet turėtum suprasti, ką aš jaučiu. Neinkšk, — 
piktai tarė Alisa. — Ir nebandyk man įkalbėti kaltės jausmo. 
Aš išeinu, ir baigta. 

Tėvas atsitiesė, apėjo apie stalą, apkabino ją viena ranka 
ir oriai pakštelėjo jai į plaukus viskiu trenkiantį bučinį. 

— Aš tavęs nekaltinu. Bet ir tu nepyk, jei mėginu tave 
Sulaikyti. 

— Kaltė... — tarė Alisa, atsišliedama į jį ir nenorom pri- 
pažindama, kad jis moka liesti moteris. — Nešnekėk apie 

kaltę. Damridže tokio žodžio neišgirsi — lygiai kaip „sąži- 
nė“ ar „ištikimybė“, ar „išdavystė“, visų tų kvailų jausmingų 
pertarų, kuriuos judu su mama visą laiką įsikandę. 

Sulig tais Žodžiais tėvas išėjo, ji grįžo į savo kambarį ir 
baigė krautis, o nulipusi žemyn motiną rado sėdint svetai- 
nėje ant rudu ripsu apmuštos, perforito prikimštos so- 
fos — ji spoksojo į tolį sunėrusi skraite rankas. Alisa atsi- 
tūpė šalia. 

— Martinas atvažiuos manęs penktą. 

— Žinau, — atsakė mama. | 

— Nėra didelio skirtumo, — sunkiai prabilo Alisa, — ar 
aš išeinu dabar, ar ištekėjusi. Garbės žodis, nėra. 

Tyla. 

— Aš gi ne... aš gi ne dėl to... na, ne todėl, kad jūsų su 
tėčiu nemylėčiau, tiesiog nepakeliu šitos atmosferos. 

— Aišku. 

— Tenai man nėra reikalo stoti kieno nors pusėn, — 
maldaujamai sušneko Alisa. — Ir nereikia kas kartą galvoti, 
ar ko nenuliūdinsiu vos prasižiojusi. 

Elizabeta Medouz tebežiūrėjo į nieką. 

— Aišku. — Trumputė pauzė. — O ar Džordanų santuo- 
ka laiminga? 

Alisa gerokai sumišo. Niekad nebuvo apie tai susimąsčiu- 
si, o dabar pagalvojo, kad toji santuoka gal ir nelabai tvirta, 
bet visiškai normali, šiaip ar taip, jie abu turi savo gyvenimą, 
štai kas svarbiausia. 

— Jie nenori, kad santuoka jiems būtų viskas, — pagadi- 
no reikalą Alisa. — Sesilė turi savo karjerą, Ričardui nepa- 
prastai sekasi... 

— Nuostabu, — tarė motina, tarsi stiklo šukelę išspjovė. 

Alisa atsiduso. Atsistojusi priėjo prie stiklinių durų, išei- 
nančių į mažą liūdną kiemelį, motinos puoselėjamą su įnir- 
tingu kruopštumu: lygiagrečias lysves ji užsodindavo salvijo- 
mis ir tagetėmis, kariškai surikiuodama daigus. 

— Klausyk, — tarė ji, — ką darau, vis negerai. Arba tu 
užsigauni, arba tėtis. Taigi išsikeliu truputį anksčiau, negu 
padoriai leidžia santuoka, ir būsiu ten, kur net nesistengda- 
ma viską darau gerai. 

— Per daug protestuoji, — pasakė Elizabeta. — Aš nesi- 
stengiu tavęs sulaikyti. — Laimei, tą akimirką pasigirdo 
skambutis, atvažiavo Martinas. 

Daugiau Alisa Linfordo kelyje nebenakvojo. Tie du mė- 
nesiai Damridže pralėkė kaip gražus sapnas. Ričardo beveik 
visą laiką nebūdavo, Sesilė trim savaitėms išvyko į Ameriką, 
Martinas laikė baigiamuosius egzaminus ir parvažiuot galė- 
davo tik savaitgaliais, tad Alisa namie karaliavo viena, glo- 
bojama Dorotės, ir jautėsi laisva kaip paukštis. Vidurdienį 
miegodavo pogulio, parke pasikabinusi hamaką, naktį klai- 
džiodavo blyškioje vasaros tamsoje, kartais pasidarydavo 
milžiniškų sumuštinių su saldžiu sūriu, džiovintais abrikosais 
ir kapotais riešutais ir juos valgydavo visiškai nuoga, sėdė- 
dama mėnesienos užlietoje pievelėje ar tamsioje svetainėje. 
Vidurnaktį patraukdavo prie jūros, lydima nustebusių, bet 
mandagiai klusnių šunų, ir plaukiodavo juodai spindinčiame 
vandenyje, paskui basa grįždavo namo, susisupdavo į pliaži- 
nį rankšluostį ir sėdėdavo ant „Agos“ virtuvėjė jausdama, 
kaip jos sūrūs plaukai sudžiūna į ilgas šiugždžias gyvatiškas 
sruogas, pasklindančias ant nugaros. Ketino tapyti, bet neta- 
pė. Žinojo turėsianti imtis darbo, kai Sesilė grįš, todėl go- 
džiai mėgavosi vienuma: braidė po įšilusias pievas už dvaro, 
priglusdavo skruostu prie sienos ar medžio, atsigulusi pievu- 
tėje ant pilvo, įkišdavo ranką auksinių žuvelių tvenkinėlin ir 
Žiopsodavo, kaip šokinėja vandenyje šviesos blyksniai ir gy- 
vaplaukiais kyla oro burbuliukai. 

Sekmadienio vakare išlydėdavo Martiną Londonan be 
jokio gailesčio — tolyje ištirpus „Mini“ varikliuko burzgi- 
mui, pasijusdavo devintam danguj, lyg būtų vėl iš tikrųjų 
likusi laisva. Iš tos laimės droždavo tiesiai virtuvėn ir atsi- 

sėdusi prie plataus nušveisto stalo rašydavo jam be galo 
meilų laišką: kaip nekantriai laukianti penktadienio ir kaip 
atsargiai turįs važiuoti... Tuos laiškus ji rašė nuoširdžiai. 
Parašiusi eidavo jūron ir plaukiodavo, plaukiodavo, plau- 
kiodavo. Dorotė, vos ne kiekvieną ankstų rytą randanti ant 
krosnies grotelių šlapius rankšluosčius, pradėjo galvoti, ar 
nereikėtų pasakyti, kaip neprotinga vidury nakties vienai 
maudytis jūroje, bet pažiūrėjusi į Alisą apsigalvojo. Ištekė- 
jus ta laisvė išnyks, jos nebesusigrąžinsi, taigi tuo tarpu dėl 
jos verta rizikuoti, be to, visi dalykai, kuriuos verta turėti, 
susiję su kokia nors rizika. 

Kol nebuvo Sesilės, be Martino, Alisa susilaukė tik dvie- 
jų lankytojų. Vienas buvo Entonis: nepranešęs atvyko nak- 
čiai, per vakarienę gėrė kaip per Velykas, o paskui labai 
kvalifikuotai bandė pabučiuoti. Ji stovėjo visa sustingusi. 

— Betgi tu man visai nepatinki. Nė trupučio nesi pa- 
trauklus. 

— O tu pabandyk, — tarė jis pasilenkdamas. 

Ji nusuko galvą. 

— Šiaip ar taip, tu tik nori pažeminti Martiną. 

Tada Entonis nuleido rankas ir nuėjo gulti, o kai ji rytą 
pabudo, jis jau buvo išvažiavęs. 

Kitas lankytojas buvo jos būsimasis šešuras, tarp dviejų 
kelionių nakvojo namie dvi naktis. Jis paskambino atvažiuo- 
jąs. Norėdama pasirodyti pareiginga, ji paklausė: 

— Ar aš turėčiau ką nors padaryti? Turiu galvoj, paruoš- 
ti, ką jūs mėgstate ar prie ko pripratęs... 

Ne, atsakė jis, nieko. Tegul nekreipianti į jį dėmesio, 
Dorotė padarysianti, kas reikalinga. Jis atkaksiąs vakarie- 
nei. Ir ji išėjo pasivaikščioti, ilgai klydinėjo be jokio tikslo 
ir laiminga; netikėtai užtikusi upeliuką, nežinia kiek laiko 
statė jame užtvanką, o grįžusi maždaug arbatogėrio laiku, 
išgirdo skambinant pianinu. Tai galėjo būti tik Sesilė. Nu- 
džiugusi ir susijaudinusi įpuolė į svetainę šaukdama: 

— Ol, aš visai nesitikėjau... — Ir išvydo Ričardą. 

Jis atsigręžė. 

— Betgi jūs neskambinat! — nustebo Alisa. 

— Skambinu, — nusišypsojo jis. 

— Tačiau Sesilė... 

— Visad skambinau. Technika gera, bet, kaip gali įsivaiz- 
duoti, nejaučiu jokio įkvėpimo. Niekad negroju, jei Žinau, 
kad namie kas nors yra. 

Ji lėtai perėjo kambarį ir atsistojo šalia. Jisai skambino 
Šubertą. 

— Aš tau padariau nemalonų siurprizą, ar ne? 

Ji tirštai nuraudo. 

— Taip. Mat pamaniau... — Ir ji nutilo. 

— Žinau, — tarė jis. — Ir kitiems taip būna. — Jis atsi- 
kėlė nuo pianino ir energingai patrynė rankas, lyg nubrauk- 
damas kažką nemalonu ir svetima. Pasižiūrėjo žemyn į ją, ir 
jai pasirodė, kad širdyje jis iš jos bent kiek juokiasi, bet pa- 
sakė tik tiek: 

— Gražiai atrodai. Ką veiki? 

— Visiškai nieko, — atsakė ji, žvelgdama tiesiai į jį. 

Jam tai patiko. Vėliau jis panoro sužinoti, kas tas niekas. 
Kai ką ji galėjo papasakoti, nors aišku, kad vyrui, kuris bus 
tavo šešuras, nedera aiškinti, jog vidury nakties sėdėdavai 
nuoga ant sofos jo svetainėje ir kirsdavai sumuštinius. Keis- 
ta, bet jai pasidarė gaila, kai jis išvažiavo į Hitrou aerouostą 
ir išskrido į Meksikos įlanką. Būdamas Damridže, atrodo, 
Jis nė kiek neatėmė iš jos namų — vis dėlto tai buvo jo na- 
mai — ir nevaržė jos laisvės. Priešingai, jis turėjo savo lais- 
vę, kuri jai nedavė ramybės, mat vis knietėjo daugiau apie jį 
sužinoti. Jam išvykus, didžiausiam savo nepasitenkinimui, ji 
pasijuto truputį vieniša, tad po trijų dienų grįžusią Sesilę ne 
tik šunys, bet ir Alisa sutiko dėkinga ir susigraudinusi. 

— Nenorėjau tavęs taip ilgai palikti, bet ši nelemta ke- 
lionė buvo suplanuota beveik prieš metus. Niekad, niekad 

nebenorėsiu aiškinti, kad Selmoje, Alabamos valstijoje, ne- 
įmanomas angliškas pavasario sodas. 


Sesilei grįžus viskas susikratė. Atsiskyrė dienos ir naktys, 
buvo daromi sąrašai, rašomi laiškai, pagaliau Alisa pasima- 
tavo vestuvinę suknelę — dramblio kaulo šifono su persikų 
spalvos šilkiniu pamušalu. Su kiekvienu paštu atkeliaudavo 
dovanos nuo visiškai nepažįstamų Žmonių ir iš parduotuvių, 
kurių nesiekė Alisos orbita: „The General Trading Compa- 
ny“ Slouno gatvėje, „Harrods“, „Peter Jones“, „Thomas Go- 
ode“, „The White House“. Damridžo valgomasis palengva 
prisipildė patalynės ir porceliano, prikaistuvių ir kiniškų 
lempų: daiktų, kuriuos ji, Alisa, pasirinko, kurių buvo pra- 
šiusi ir dabar gavo. Krūvoms augant ji pamatė, kad jos ją 
erzina, nors patys daiktai patinka. Ne, ji nesijautė lepinama, 
veikiau atrodė, kad tais rankšluosčių ryšuliais, sodo žirklė- 
mis ir brendžio dėžėmis ji kažkaip paperkama. Bandė pasi- 
dalinti tomis mintimis su Sesile, bet Sesilė, įsitikinusi, kad 
tą jausmą sukėlė kukli materialinė jos tėvų padėtis, liepė 
nesukti sau galvos ir viską ramiai priimti. 

— Galiu tau garantuoti, kad žmonėms tai patinka. Jiems 
atrodytų keista, jei nebūtum padariusi sąrašo, be to, Dievas 
liudininkas, tu tikrai nepasirodei godi. 

Taigi Alisa klusniai rašė padėkos laiškus ir stengėsi racio- 
naliai nuspręsti, kiek reikia kokių gėlių ir vyniotinių su špa- 
ragais, kokios spalvos bus didžiulė palapinė kieme, kuri tu- 
rės net stiklines duris, nes kartais gali būti vėsoka. Naktį, 
užuot palaimingai tysojusi drobelės patale, Alisa gulėdavo 
vis galvodama ir galvodama apie visokius dalykus ir smul- 
kmenas, jausdama, kaip iš kažkur pakilęs sunkumas užgula 
krūtinę ir kaktą, trukdydamas matyti ir kvėpuoti. 

Kai atėjo vestuvių diena, ji buvo visai joms nenusiteikusi. 
Aišku, jos vis tiek įvyko, juk sudėtingas mechanizmas buvo 
užsuktas, ir ji gražiai nuėjo prie altoriaus pasirėmusi į aki- 


40 


vaizdžiai patenkinto tėvo ranką, bet visą dieną jautėsi vieni- 
ša, o pabaigoje — arti ašarų ir pabaigtinai nusivariusi nuo 
pastangų atrodyti pilna tokių jausmų, kokius norėjo jausti. 

— Ji išvargusi, — šnibžtelėjo Martinui Sesilė, stumdama 
juos į automobilį, kuriuo turėjo išvažiuoti. Šūkaudami jiems 
mojo svečiai, labai jau linksmučiai nuo vidury dienos išger- 
to šampano. — Rūpinkis ja. 

Ir jis stengėsi. Kitą dieną ji pramiegojo beveik visą skrydį 
į Atėnus, jis buvo itin atidus: ją apklojo ir gynė nuo stiuarde- 
sės, lendančios čia su pietumis ir gėrimais, čia su neapmuitin- 
tais laikrodėliais. Sesilės draugė užleido jiems vilą Patmo sa- 
kurie taip stropiai tvarkė namus ir sodą, kad niekur nuo jų 
negalėjai pabėgti. Juodu maudydavosi, miegodavo ir deginda- 
vosi, Alisa truputį piešė, naktimis Martinas ją mylėdavo; ji 
nesipriešindavo, bet ir nelabai to laukdavo. Nežinojo, ką jis 
jausdavo, nes apie tai nesikalbėdavo. Abu nuostabiai sutarė, 
tačiau kai po kelerių metų katras sau bandė smulkiau prisi- 
minti medaus mėnesį, nei jam, nei jai nepavyko. 

— Man rodos, — nuoširdžiai prisipažino Alisa šešurui, — 
kad aš tiesiog tą mėnesį pramiegojau. 


Kai jie grįžo gaubiami vos juntamo išdidaus pasitenkini- 
mo, kurio visi tikisi iš jaunavedžių, Alisos tėvai galutinai iš- 
braukė Linfordo kelią iš jos gyvenimo. Buvo susikraustę į 
Savo namus tik prieš dvi savaites, Alisa dar tebesuko lizde- 
li, — fazė, kai radusi tinkamiausią vietą skalbinių virvei pa- 
junti neapsakomą malonumą, — ir staiga nieko nepranešęs 
atvažiavo tėvas. Atrodė kuo normaliausiai, o apstulbo Alisa. 
Ji išdidžiai nusivedė jį į savo svetainėlę, pasodino į vieninte- 
lį krėslą ir parodė visokius daiktus, kuriuos galėtų apžiūrėti, 
kol ji išvirs kavos. Bet jis paprašė brendžio. 

— Brendžio? — paklausė Alisa. 

— Taip, brendžio. 

— Mes neturime brendžio. 

Semas Medouzas užsimerkė. 

— O ko turit? 

— Dėžę vyno. 

— Gerai, tuomet atnešk stiklinę vyno iš tos dėžės. 

Alisa išėjo į virtuvę, iš naujai nudažyto bufeto paėmė 
vieną naujųjų stiklinių ir pripylė vyno. Išsiblaškiusi pastebė- 
jo, kad šiuo vynu prekiauja garstyčių firma. Nunešė stiklinę 
į kambarį, ir Semas dar jos nepalietęs pranešė: 

— Supranti, atvažiavau pasakyti, kad aš palikau tavo mo- 
tiną. 

Obels namas, Graikija ir Damridžas Alisą buvo taip ati- 
tolinę nuo tėvų rietienų, jog ji tik paklausė: 

— Dėl kurios? 

— Dėl jokios, — atsakė Semas Medouzas. — Kad neiš- 
protėčiau. 

Alisa įspraudė jam rankon stiklinę. 

— Ar taip planavai? 

— O taip. Ne vienerius metus. Žinojau, kad nebeišbūsiu, 
kai jūs visi iškeliausit, kita vertus, jei būčiau išėjęs anksčiau, 
pati nebūtum pajėgusi ištrūkti. — Jis gurkštelėjo. — Aš iš- 
ėjau tavo vestuvių dieną. 

— Nejaugi tu... 

— Parvažiavom iš Damridžo tylėdami kaip siena. Vie- 
nintelis ištartas Žodis, regis, buvo „Atsargiai!“, kai netoli 
Endouverio lenkiau dviratininką. Grįžus namo ji pradėjo. 
Nieko nauja, vis ta pati giesmelė, be galo ir be krašto. Na, 
aš užlipau viršun, susikroviau krepšį, — aišku, kvaila, kaip 
kokioj televizijos melodramoj, — ir išvažiavau į universite- 
to bendrabutį, žinojau, yra tuščias kambarys vienam aspi- 
rantui iš Amerikos, kuris taip ir nepasirodė. Ten ir tebegy- 
venu. 

— Bet aš juk šnekėjau su tavim, — tarė Alisa. — Ir su 
mama. Ir nė vienas net neužsiminėt... 

— Ji tikisi, kad aš grįšiu. Mano, kad tai neišvengiama iš- 
gyvenus kartu trisdešimt metų. 

Alisa pažvelgė į savo gražų židinį, kur ji pastatė gėlių ir 
lapų puokštę. 

— Tu buvai klaikus vyras. 

— Aš nebuvau ištikimas vyras. 

— Tai ir yra klaiku. Aš šito nepakęsčiau. 

Semas baigė vyną. 

— Buvau neištikimas ne todėl, kad norėjau įskaudinti ta- 
vo motiną. 

— Žinau. Tik tiek, kad ji daugiau nieko neturi. 

— Kaip tik dėl to vos nenumiriau. 

Alisa žiūrėjo į jį. Jautė lengvą pasidygėjimą juo ir švelnią 
simpatiją, o labiausiai — kad visa tai nebelabai ją jaudina. 

— Kas bus mamai? 

— Nežinau. Suprantama, aš paliksiu jai pusę turto. Ta- 
čiau kol kas ji nelinkusi tartis, mat įsikalusi, kad aš turiu 
grįžti. Taigi... — Jis pasižiūrėjo į Alisą. 

— Taigi tu nori, kad aš nuvažiuočiau ir jai pasakyčiau, 
jog tu nebegrįši ir ji turinti galvoti, ką darys toliau. 

— Taip. 

— Gerai. 

Tėvas atsistojo. | 

— Neatrodo, kad būtum dėl to labai susirūpinusi. 

Staiga Alisa įširdo. 

— Tau visada reikia jausmingos reakcijos. Ką gi, aš to- 
kios nejaučiu. O jei ir jausčiau, galbūt nenorėčiau rodyti. 
Gal man atrodo, kad teisingai darai ją palikdamas, bet kar- 
tu gal manau, jog mamos tikriausiai laukia liūdna ateitis, ta- 
čiau neketinu su tavim apie tai kalbėtis. Neketinu įsijausti. 

Semas priėjęs suėmė jos rankas. 

— Kada nors, — prabilo jis, — kada nors, kai tu pabusi 
tikram jausmui ir tikram skausmui, kada nors, kada negalė- 
Si gauti to, ko trokšti, arba per vėlai pamatysi užtrenkusi 

duris tam, ko tau reikia, va tuomet suprasi, kas yra žmonių 
bendravimas, o juk bendravimas galų gale ir yra vienintelis 
gyvenimo tikslas, turintis šiokią tokią prasmę. 

— Ką turi galvoje sakydamas „kai pabusi tikram jaus- 
mui“? — pasipiktino Alisa. 

— Tik tai, ką pasakiau, — paleido ją Semas. 

Jam išvažiavus Alisa nuėjo į virtuvę išplauti jo stiklinės ir 
net apsiašarojo. Atrodė, kad Martinas dar grįš taip negreit, 
ir jai magėjo jam paskambinti, bet susilaikė, tik kas iš to — 
visą popietę be jokios naudos prasikuitė viduje. O kai jis 
grįžo, ji iš karto, paskubom ir nesklandžiai, viską jam pasa- 
kė, jis priėjęs apkabino ir tarė: 

— Kaip gaila, Ele, tau tikrai sunku, bet juk šitai buvo 
neišvengiama, tiesa? 

Ir ūmiai jai be galo, nuostabiai palengvėjo. Žinoma, kad 
neišvengiama! Ko dar buvo galima tikėtis iš tos beviltiškai 
netinkamos poros, surakintos įstatymu, ir iš to bergždžių vil- 
čių ir netesėtų pažadų kapinyno? Ji atsišliejo į Martiną. Jis 
sušnibždėjo jai į plaukus: 

— Ką gi, tu dabar turi naują gyvenimą. Noriu pasakyti, 
kad jie patys turės susitvarkyti, tiesa? Supranti, dabar tu esi 
mano, tiesa? 

Ir tą valandėlę, kai abu taip stovėjo, jis pasirodė jai ir at- 
sakymas, ir užuovėja, ir ji prisiglaudė prie jo pilna dėkingos 
meilės. 


Aišku, ji nuvažiavo aplankyti motinos. Susėdo viena prie- 
šais kitą ir alkūnėmis atsirėmė į palaikę virtuvinio stalo kli- 
juotę. Elizabeta nieko nelaukdama pasakė: 

— Žinau, kad jis negrįš. Teks susitaikyti su faktu, jog bu- 
vau pasišventusi žmogui, kuris gali tiesiog išnykti ir palikti 
mane mūsų bendro gyvenimo pelenuos. Mano gyvenimas 
priklausė jam. Dabar jokio nebeturiu. 

— Galbūt, — įsiterpė Alisa, — jam visai nereikėjo tavo 
pasišventimo. 

Jai pagailo motinos. Jos akys buvo negyvos lyg pilki pa- 
jūrio akmenėliai ir atrodė baisiai sublogusi. 

— Niekaip negalėjau jam įtikti. Niekaip negalėjau išlaiky- 
ti. O juk aš nieko daugiau nenorėjau, bet tai vienintelis daly- 
kas, kurio negalėjau turėti. — Ji tykiai pravirko. — Aš nebe- 
noriu gyventi. 

— Liaukis. — Alisa suėmė jos rankos riešą. 

— "Tu net nesupranti, ką aš kalbu, — tarė Elizabeta. — 
Savo gyvenime nesi kankinusis dėl jokio žmogaus. Esi tokia 
nebrendėlė. 

Alisa paleido jos ranką ir prisivertė pasakyti: 

— Aš norėčiau padėti. Jei pasakytum kaip. 

— Tu negali, — atsakė motina. — Labai gražu, kad nori, 
bet negali. Niekas negali, išskyrus vieną žmogų, bet jis galu- 
tinai atsisakė. 

Alisa atsistojo ir užsirėmusi ant stalo prikišo veidą prie 
motinos. 

— Na ir puiku. Jei nori, paskęsk savigailoj. Atsisakyk pa- 
galbos. Toliau vaidink savo kvailą melodramą. Tik nepa- 
miršk, jog aš siūliaus padėti, o tu mane atstūmei. 

Elizabeta nugręžė veidą. 

— Kodėl tau turėtų rūpėti? — paklausė ji tyliai ir prie- 
kaištingu balsu, kokiu kalbėjo nuo pat Alisos pasirodymo. — 
Dar neturi dvidešimt vienerių, o jau esi saugiai ištekėjusi už 
turtingo vyro su aukšta padėtimi. Esi išlepinta. Džordanai ta- 
ve suviliojo, bet tau teks gailėtis, nes niekas, niekas negali tu- 
rėti tokio lengvo gyvenimo. 

Tada Alisa išėjo pro duris ir ilgai pikta vaikščiojo gatvė- 
mis, kur labai seniai jos broliai pardavinėdavo laikraščius, 
o kai grįžo, motina buvo užplikiusi arbatos. Be jokių įžan- 
gų ji pareiškė bet kokiu atveju išsikelianti į Kolčesterį pas 
seserį. 

— Vadinasi, visa ta scena, — negalėdama patikėti ir vos 
neverkdama paklausė Alisa, — buvo šiaip sau? Tu visą laiką 
žinojai, kad išvažiuosi gyventi pas tetą Aną? 

— O kur man daugiau dėtis? Kam aš reikalinga? 

— Iš tikrųjų kam? — vėliau tarė Alisa Martinui, krėsda- 
ma ant keptų bulvių grietinę. — Negaliu jos suprasti. Žinau 
tik tiek, kad ji tikrai nenusakoma motina. 

Martinas sumurmėjo kažką paguodžiama. Jo supratimu, 
tėvai — netinkamas objektas objektyviai kritikuoti: juos 
kaip nors reikia išbraukti iš asmeninių pokalbių. Savo uoš- 
vės jis bemaž nepažinojo ir nenorėjo net galvoti apie jos ne- 
valdomas neurozes. Ji buvo baigusi teisę universitete, o visa 
kita — dėl visų šventos ramybės verčiau nejudinti. Tačiau 
kad ir kaip Alisa būtų teisi, jam nepatiko, kad ji sarkastiškai 
kalba apie motiną. Energingai pjaudamas bulvę ir kumpį, jis 
ėmė pasakoti Alisai apie vieną bendradarbį, turintį butą 
Vervjė, kuris už nedidelę kainą nuomoja jį draugams ir pa- 
siūlė vasarą jiems išsinuomoti. 


Po dviejų savaičių Elizabeta Medouz išsikėlė į Kolčeste- 
rį, į dailutę našlaujančios sesers vilą. Pasiemė tik drabužius, 
o sutuoktuvinį ir sužadėtuvių žiedus paliko puodelyje, virtu- 
vėje ant stalo. Linfordo kelias buvo parduotas, Semas nusi- 
pirko butą netoli universiteto, kur galėjo gyventi taip, kaip 
reikalavo godus ir švelnus jo temperamentas. Keletą kartų 
per metus jis apsilankydavo Obels name, kur dėl geraširdiš- 
ko bohemiškumo Alisos naujosios draugės jį labai pamėgo 
ir rodydavo jam tokį pat atlaidumą, kokį būtų jautę pasenu- 
siam meiliam labradorui, staiga pradėjusiam kalbėti. Eliza- 
beta nesirodydavo. Sykį per metus Alisa apsunkusia širdim 
vienai nakčiai nuvažiuodavo į Kolčesterį pas abi seseris ir 
liūdna sėdėdavo jų švarutėlėje svetainėje, kur ketvirtą krės- 
lą, visai tarsi gyvas, apčiuopiamas daiktas, užimdavo ben- 
dras abiejų moterų sielvartas dėl prarastų vyrų. 

Tolesni treji metai buvo laimingi. Bent jau Martinui — ab- 
soliučiai: ne tik todėl, kad turėjo Alisą, bet ir dėl to, jog Žino- 
jo, — ir šis Žinojimas teikė jam didžiulį pasitenkinimą, — kad 
žengti lemiami gyvenimo žingsniai. Jis ne tik juos žengė, bet 
ir jais džiaugėsi. Tarnyba, kurios dėka pagaliau kada nors taps 
verslo partneriu, buvo kaip tik tai, ko ir tikėjosi net nepuose- 
lėdamas ypatingų ambicijų, be to, jis turėjo gražius namus, 
pakankamai pinigų — ir dar turėjo Alisą. Alisa buvo neįkai- 
nojamas turtas — ir dėl to, ką jam davė, ir dėl to, kaip žmo- 
nėms jis atrodė turėdamas ją. Per medaus mėnesį ji pradėjo 
pintis plaukus, kad jūroje nesidraikytų kaip Žolės, ir dabar vi- 
są laiką nešiodavo kasą. Žmonės ją nulydėdavo akimis. Ji 
avėdavo apavu ir dėvėdavo šalius ir drabužius iš Indijos ar 
Peru, o draugų žmonos vaikščiodavo mėlynais laiveliais, dry- 
Žuotais marškiniais ir su perlų auskarais. Kambarių sienas ji 
ištapė raštais, o indaujos duris — paveikslais, palengva žmo- 
nės ėmė norėti, kad ir jiems ji ištapytų duris ir sienas, prilietų 
akvarelių, vaizduojančių jų namų kampelius, geriausiai, jų 
manymu, išreiškiančius savininkų individualybę, kurias jie 
paskui dovanodavo vieni kitiems per Kalėdas ar jubiliejus. 

Ji pasiuvo užuolaidas, fantastiškas banguojančias drapi- 
ruotes, kurias užvėrė ant strypų, 0 jos draugės savo namus 
pavertė gėlėtomis melžėjų dėžutėmis; grįžusios po vakarie- 
nės pas Alisą ir Martiną, jos pasijusdavo nedrąsios ir sena- 
madiškos. Alisa išmoko ir gaminti valgį, 17 sodininkauti, 
abiejose srityse darbavosi su tokiu skoniu ir pasitikėjimu, 
kurių neišmoksi, jei neduota iš prigimties. Alisa, buvo visuo- 
tinai nutarta Solsberio apylinkėse, Alisa Džordan turi stilių. 


O kai privargdavo demonstruodama stilių, Alisa, be abe- 
jo, išvažiuodavo į Damridžą. Pirmus trejus vedybinio gyveni- 
mo metus patraukdavo ten du tris kartus per mėnesį, malo- 
niais pietų Anglijos keliais per Krenborną ir Vimborną, ir 
Verehemą riedėdavo pernakvoti pas Sesilę. Paprastai jos bū- 

davo vienos, o jei pasitaikydavo ir Ričardas, vis tiek jausda- 
vosi vienos. Priekabi ir nepakenčiama Entonio persona su 
kažkokia investicine firma išsinešdino Japonijon. Sesilė rašė 
naują knygą — apie daržą ir sodą, norėdama atgaivinti se- 
novės vazoninį daržą. Jo prototipas buvo užveistas Damri- 
dže, sudėtingas ir tvarkingas kaip labirintas. Alisa padarė 
planą, su griežtu ir žaviu siuvinėtojos tikslumu išpiešė kiek- 
vieną raudonlapių salotų kerą, kiekvieną agrastų kelmą, pri- 
verstą augti ledinuko ant pagalėlio forma, kiekvieną spin- 
dintį plytų takelį. Sesilė jai parodė knygos pratarmę. 

„Prie šios knygos prisidėjo daugybė kitų žmonių. Vieni iš 
jų, kaip garsieji praeities daržininkai Ričardas Gardineris ir 
Vilijamas Losonas, jau mirę. Kiti gyvuoja ir klesti — visų 
pirma, mano marti Alisa Džordan, kurios nuostabus Damri- 
džo vazoninio daržo planas bus šios knygos frontispisas“. 

— Kitą kartą keliaudama norėčiau pasiimti tave į Ameri- 
ką, — tarė Sesilė. — Bet, manau, nuskriaustume Martiną. 

Tačiau abi nusprendė, kad nuvažiuodamos į Veneciją jo 
tikrai nenuskriaus. Juk Martinas net nenori ten vykti. 

— Garbės Žodis, nepabaigiamos ekskursijos po bažny- 
čias ir šventųjų paveikslai ne mano nosiai. Tu gi mane pa- 
Žįsti. 

Alisa kankinosi. Jai buvo visai lengva išvažiuoti be jo, ta- 
čiau truputį neramu, kad jis nė kiek nenori. Gražiausia, jog 
jis nė neslėpė pasitenkinimo, kad žmona su motina vienos 
išvažiuoja kultūrintis. Jis taip dažnai ir taip pasimėgauda- 
mas tai visiems kartojo, jog Alisa nebeapsikentusi nusispjo- 
vė į visus skrupulus. Jie buvo susituokę dvejus metus. 

Venecija sukėlė jai audringą jaudulį. Dar ilgai po to, kai 
jos su Sesile grįžo išbuvusios ten viso labo penkias dienas, 
Alisa svaigindavosi saldžiomis svajonėmis, kaip ji gyvena 
Venecijoje. Regėdavo save mansardoje, žiūrinčią į už varpi- 
nių ir kupolų besileidžiančią saulę, bute su balkonu, prista- 
tytu baziliko vazonėlių, kur, užsirėmus ant šilto turėklo, taip 

gera žvelgti žemyn į nejudrų alyvuogių žalsvumo kanalo 
vandenį. Regėjo save, kaip eina apsipirkti su pintine, perka 
baklažanų ir ilgų saldžių pomidorų, parduodamų iš valties 
prie San Barnabo tilto, turguje — fantastiškų nematytų Žu- 
vų, 0 mažose, ankštose San Polo skersgatvių krautuvėlėse — 
makaronų ir parmezano sūrio. Šių svajonių šešėlyje, to ji 
nepajėgė nuslėpti nuo savęs, glūdėjo vyras. Neaiškių kontū- 
rų, bet labai patrauklus — ir ne Martinas. 

Paskui ji pastojo. Jai tat patiko. Buvo pilna energijos ir vi- 
siems kėlė pasigėrėjimą. Plačiame vedusių porų rate kai ku- 
rios jau turėjo vaikų, — bemaž visos turėjo šunį, — ir šitas 
pirmas kūdikis stiprino santuokos jausmą. Alisa dėl nieko ne- 
siaikštijo ir Natašą augino visiškai lengvai. Ir motina, ir kūdi- 
kis, regis, intuityviai jautė, kaip taikytis vienai prie kitos, o 
Martinui, kuriam Alisa neliepdavo keisti vystyklų ar padėti 
maitinant vidury nakties, draugai nepaprastai pavydėjo, mat 
jų Žmonos jiems aiškiai pabrėžė, kad kūdikis su visais nepato- 
gumais — ir jų rūpestis. 

Žinoma, gimus Natašai, ji nebegalėjo taip dažnai ir laisvai 
važinėti į Damridžą. Tad ji kas kelios dienos skambindavo, o 
kartą per mėnesį atvykdavo Sesilė su glėbiu sodo gėrybių; ji 
nakvodavo mažučiame trečiame miegamajame, viskuo būda- 
vo patenkinta ir žavėdavosi anūkėle. Retkarčiais Natašai net 
padainuodavo, ir Martinas su Alisa truputį suokalbiškai ir 
smagiai vienas kitam nusišypsodavo. Alisos draugės ją dievi- 
no: Sužinojusios, kad yra Sesilė, jos atbėgdavo kavos ar per 
pietus ir apsėsdavo virtuvės stalą, susiglėbusios savo kūdikius. 
Per Kalėdas jiedu joms dovanojo po Sesilės knygą, ir jos išdi- 
džiai atnešė jas autorei pasirašyti. 

Štai tada Alisa susipažino su Aleksu Mari-Frenču. Alek- 
so tėvas Džonas gyveno Pilkajame name, Pitkoume, miestu- 
ke, kur troško gyventi visos Alisos draugės, nors jos turėjo 
maža vilties. Alekso tėvai išsiskyrė, kai jam buvo aštuoneri 
metai, tačiau Pilkasis namas buvo jo vaikystės namai, ir jam 

labiau patiko nuolat grįžti į juos, negu su motina ir patėviu 
iškeliauti į Australiją. Vieną kartą, lankydamasis pas tėvą, 
išvydo Alisos paveikslą, nutapytą bendram draugui: laiptai, 
viršuje vijokliais apsivijusi arka. Jis pamanė, kad būtų gerai 
tokį paveikslą nusiųsti motinai Australijon, ir vieną popietę 
be niekur nieko nuvažiavo į Obels namą; Alisą rado ant 
slenksčio perrenkančią serbentus, šalia pintinėje miegojo 
kūdikis, apklotas skudurine antklodėle. 

Aleksas įsimylėjo taip pat Žaibiškai, kaip Martinas — 
prieš ketverius metus. Alisa nepasidavė, nors jautė, kad jai 
tat būtų labai patikę. Jis buvo karštas, atidus ir kultūringas. 
Visą tą rudenį, pasinaudodamas paveikslo motinai dingsti- 
mi, lankydavosi kone kasdien, ir Alisa lepinosi jo ilgesiu ir 
susižavėjimu kaip katė saulėje. Ji su juo niekad nekoketuo- 
davo, jis nė sykio nebandė jos pabučiuoti. Be galo iškalbin- 
gai atskleidė jai savo jausmus, jai patiko klausytis, bet jo Žo- 
džiai neužgavo stygos, kuri būtų paskatinusi ją atsakyti tuo 
pačiu. Pagaliau Martinas ėmė kažką įtarti ir supyko, Aleksas 
pasiėmė paveikslą ir išsidangino palikdamas Alisą su visiška 
tuštuma, kur kas didesne, negu manė nusipelniusi. 

Po šito Martinas ilgai ją sekė. 

— Ničnieko nebuvo, — aiškino Alisa. — Jis į mane įklim- 
po lig ausų, o aš nė trupučio. Man patikdavo su juo šnekėtis, 
va ir viskas. 

Martinas žinojo, bet vis tiek pūtėsi. Ja tikėjo, bet jautė, 
kaip tas jos kitoniškumas, dėl kurio taip jos geidė, ima 
sprūsti jam iš rankų. Užuot džiaugęsis, kad gyvenimas su 
ja — smagus šurmulys, pradėjo justi, jog ji kažką slepia. 
Tačiau dėl savo temperamento negalėjo apie tai kalbėti, 
todėl tik stebėjo ją, o ji širdo. 


Antrasis nėštumas buvo visiškai kitoks. Jautėsi prastai, 
jai išties buvo bloga, dažniausiai būdavo tokia nusikamavu- 
Si, jog, rytą išsivertusi iš lovos, visą dieną tik ir svajodavo, 

kaip jon grįš. Džeimsas gimė sunkiai ir, atrodo, buvo nusi- 
statęs prieš pasaulį, į kurį pateko. Sesilė iš vienos Londono 
agentūros pargabeno tarnaitę Alisai padėti, ir Obels namas 
net braškėjo nuo jos energingos pagalbos. Ji darbavos iš pe- 
ties ir Alisa po pietų galėdavo pailsėti, o kas rytą — išsiųsti 
Natašą į lopšelį švariu kombinezonėliu, išlygintu svetimų 
rankų, tačiau asmeninis gyvenimas visai pairo. Dženė pas 
juos išbuvo vos keturis mėnesius, bet kai, pagauta kilnaus 
įkarščio, išdulkėjo pas kitą šeimą Pelhem Kresente, tarp Ali- 
sos ir Martino liko įtampa, atsiradusi įterpiant į šeimą tar- 
naitę. Draugiški ir paslaugūs vienas kitam, jie kepurnėjosi 
Martino tarnybos, Natašos pamokų, Džeimso kaprizų, kvies- 
tinių vakarienių (kuklių) ir vaikų arbatėlių (prašmatnių) ru- 
tinoje, nei suartėdami, nei pajudėdami pirmyn. 


Alisa apsimetė nepastebinti, kad netraukia tapyti. Jos 
draugė Džuljeta Dan, kurios vyras Henris dirbo agentu Pit- 
koumo parke ir kuri turėjo aštrų liežuvį ir geras akis, tiesiai 
išdrožė: 

— Nėra ko slėptis, Ele. Šitas vargelis su vaikais nėra am- 
žinas, O tu, jei nepasisaugosi, baigsi kaip mano mama, ji vis 
skundžiasi, kad kiekviena diena kaip savaitė. Nesvarbu, jei 
nenori tapyti. Reikia. 

— Bet aš noru... 

— Ne, nenori. Tik nori, kad norėtum. Ir tas noras negrįš, 
vyrus. Jie taip nieko ir nepasiekia, nes nemoka prisiversti, 
net jeigu jiems užmokėtum. 

— Kodėl tekėjai už Henrio? 

— Ai, — tarė Džuljeta, šluostydama abrikosų pudingą 
savo mažiausiam vaikeliui nuo smakro, — atrodė toks tin- 
kamas ir taip įsimylėjęs, be to, visos aplink buvo ištekėju- 
sios. Bet man jis patinka. 

— Atseit myli jį. 

— Aha. 

Po to Alisa iš tikrųjų pabandė tapyti, bet jai taip greit 
pabodo, jog išties pasidarė neramu. Ji išsitraukė keletą daly- 
kėlių, padarytų prieš gimstant Džeimsui, ir jie jai pasirodė 
tarsi trokštami visiškai nežinomo dailininko šedevrai, ji sku- 
biai vėl juos paslėpė, kad jos nedemoralizuotų. Ji ir taip, ta- 
rė sau, turi galybę darbų ir juos visus — kuo galėjo didžiuo- 
tis — nudirbdavo be niekieno pagalbos. Nė viena draugė 
netvarkė namų ir šeimos niekieno nepadedama. Sesilė nuo- 
lat siūlė jai tarnaitę, bet Alisa atsikalbinėdavo, girdi, namas 
pernelyg mažas, be to, branginanti savo privatumą. 

Įvyko šiokių tokių pasikeitimų. Martinas tapo jaunes- 
niuoju partneriu, Nataša ėmė lankyti privačią mokyklėlę 
Solsberyje, — mokinukės vilkėjo languotas suknytes ir kas 
rytą turėdavo šypsodamosi paduoti mokytojai ranką ir pasi- 
sveikinti, — namie buvo pristatyta žaidimų kambarys ir dar 
vienas miegamasis. Viduržiemį Alisa ir Martinas slidinėdavo 
(savo malonumui, Alisa pastebėjo, jog jai patinka nusigąsti), 
o vasarą Sesilė jiems išnuomodavo namelį šiauriniame 
Kornvalio krante, kur vaikai galėdavo žaisti ramiuose Ke- 
melio žiočių smėlynuose. Alisa pradėjo godžiai skaityti, ro- 
maną po romano, jų sąrašus nešiodavosi rankinėje kartu su 
pinigine, čekių knygelėmis, kreditinėmis kortelėmis, popieri- 
nėmis nosinaitėmis, „Smarties“ tūbelėmis, švariomis kelnai- 
tėmis, pleistro ritinėliu — visa kasdienine amunicija. Pavadi- 
nimai, tokie kaip „Tykusis Donas“, prikibo lyg dagio graižai. 
Ji dainuodavo juos sau automobilyje, o už nugaros mokykli- 
nės iškylos dalyvės erzindavo greičiausiai pravirkdomą drau- 
gę, čiulpdavo pirštus ir slapčiomis nusimaudavo kelnaites, 
norėdamos savo drąsa nustebinti kitas. 


Patyrusi, jog vėl nėščia, pirmiausia pajuto palengvėjimą. 
Ir didžiulį dėkingumą šiam netikėtam kūdikiui, kad vėl nu- 
brėžė jos gyvenimui gaires ir grasina naujais reikalavimais. 

Martinas atrodė didžiai patenkintas, tačiau įsigijęs mokesčio 
už mokslo draudimą polisą nepaprastai puikavosi, mat, Ali- 
sa jautė, jis įsivaizduoja būtent jai padaręs tokį kilnų darbą. 

— Spjauk į jį, — patarė Džuljeta, — tiesiog išbrauk. Tai 
vienintelis būdas ištverti gyvenimą su vyru. 

— Betgi vaikas ne vien tik mano! 

— Pabandyk tai pasakyti bet kuriam tėvui. Henris pripa- 
žins Viljamą ir Saimoną tuomet, kai jie taps futbolo koman- 
dos kapitonais, bet ne anksčiau. Jei norėjai ko kito, nereikė- 
jo tekėti už anglo. 

— Niekas daugiau nesipiršo. 

— Ele, — tarė Džuljeta, — nieko nepaisyk ir pirmyn su 
šituo vaikeliu, gerai? Ir pamatysi, kaip nušluostysi nosį Mar- 
tinui. Aš jau nebeturiu vilties, bet, man rodos, pavydžiu tau. 

Netikėtai Čarlis gimė mėnesiu anksčiau, negu priklausė, 
ir Alisa visiškai sugniužo. Paskendusi klaikioje depresijoje, 
buvo išvežta su kūdikiu į Damridžą ir ten išgyveno mėnesį, 
po truputėlį ropšdamasi iš bedugnės, kurion buvo įkritusi. 
Gydytojai prisakė gerti tabletes, dažnai ir po nedaug valgy- 
ti, išsimiegoti, vis nuoširdžiai su kuo nors pasišnekučiuoti, 
saikingai mankštintis. Martinas, dėkingas, kad šią nemalonią 
problemą gali užkrauti motinai, kas vakarą telefonu teirau- 
davosi apie Alisos būklę, švelniai lepinamas jos draugių, pa- 
dedančių jam įveikti vyrišką dilemą virtuvėje. 

Namo ji grįžo išblyškusi ir sulysusi, ir truputį liūdna, bet 
jautėsi geriau. Martinas buvo jai itin lipšnus, bet stengėsi, kad 
ji suprastų, jog ir jam naktimis buvo sunku vienam su dviem 
vyresniais vaikais — o kur dar rytinė suirutė, kai abu nenori 
valgyt kiaušinių ir nežinia kur pradangina guminius batus. Tą 
pačią savaitę, kai grįžo Alisa, Sesilė parašė Martinui laišką į 
jo kontorą Solsberyje pabrėždama, kad, jos manymu, Alisai 
reikią permainos ir didesnės paramos. Ji pasiūlė persikelti į 
kitus namus, taip pat savo pinigais mokėti tarnaitei ir už atos- 
togas, atostogas be jokių vaikų, vos tik Čarlis bus atjunkytas. 

Ir tada dievai pasiuntė Pilkąjį namą: pakišo jį per atsitik- 
tinį pokalbį viename pobūvyje ir padavė Džordanams ant 
lėkštelės. Pasiūlė ne tik namus, bet miestelio gyvenimą, ga- 
limybę ir poreikį tapti tikros bendruomenės nare, kai net 
pašto ženklo nusipirkti, susijaudinusi mąstė Alisa, nenueisi 
nesutikusi kelių pažįstamų Žmonių. Bus bažnyčios labdarin- 
ga šventė ir eilė, pagal kurią moterys puošia bažnyčią gėlė- 
mis, ir sąrašas, kada kam priklauso vežti Solsberin ar į ligo- 
ninę senus žmones, o žiemą Parko vyrai priveš malkų 
židiniui ir pristatys Kalėdų eglaitę, vasarą ji su gailesčiu Žiū- 
rės, kaip automobilių aikštelėje iš savo „Tojotų“ išlipę šva- 
ručiai turistai viltingai — tačiau bergždžiai — dairosi po Ža- 
vią nuolaidžią gatvelę, ieškodami arbatinės. Žinojo niekam 
nepavydėsianti ir nieko nebesiilgėsianti. Pitkoume vėl jausis 
taip, kaip Damridže prieš dešimt metų, kai jai buvo dvide- 
šimt vieneri — jausis atradusi namus. 


KETVIRTAS SKYRIUS 


— Žinote, grafystės kilnojamoji biblioteka, — pareiškė po- 
nia Pim, artikuliuodama kiekvieną skiemenį kaip kokia Mar- 
genita Laski, — tai tikra Dievo dovana. 

— Sakėt, antradieniais? — pasitikslino Alisa, klusniai pa- 
sižymėdama sąraše dieną. 

— Antradieniais po pietų. Nuo trijų iki pusės keturių. 
Bibliotekininkas yra ir puikus daržininkas, autoritetas bras- 
sica klausimu. 

— Brassica, — užsirašė Alisa. 

Džeimsas, atsišliejęs į mamą, su nuostaba pagalvojo, kad 
jos šneka apie lempas. Jis įgrūdo nosin pirštą. Ištraukęs at- 
kišo poniai Pim ir pranešė: 

— Kaka. 

Toji nusuko akis. 

— Ponia Lei-Brent tvarko bažnyčios valymo eilę. O ponia 
Pein atsakinga už gėles. Žinau, kad ponia Mekoli bus dėkin- 
ga, jei pirmadieniais pagelbėsite visuomeninėje parduotuvėje, 
ir, aišku, ponia ir ponas Fenšo bus laimingi galėdami jus įra- 
šyti į vietinį Konservatorių partijos skyrių. 

Alisa, atplėšusi popierinio rankšluosčio, nuvalė Džeimsui 
nosį — taip skaudžiai, jog tas ėmė inkšti. 

— Nebūk bjaurus berniūkštis. Nemanau, kad esu konser- 
vatorė, bet mano vyras... 

— Ne? — vėl įsmeigė į ją akis ponia Pim. 

— Ne, — atkakliai patvirtino Alisa, prisiminus: serą Ral- 
fą. — Įsivaizduoju, kad Parkas... 

— Tai, — pasipūtė ponia Pim, — yra visai kas kita. 

Ji apsidairė po virtuvę. Pasirodė pernelyg ryški, nors nepa- 
lyginti švaresnė negu majoro Mari-Frenčo laikais. Tačiau ji 
nemėgo būti priimama virtuvėje, net jeigu virtuvė naujakurių, 
kuriems galbūt galima atleisti, kad jie neturi kur kitur priimti 
svečių. Kai prieš penkiolika metų ponia Pim į Platanų namą 
parsigabeno motiną, pirmas dalykas, ko ji ėmėsi — sutvarkyti 
svetainę, kad būtų negėda įvesti žmogų. Ji prisiminė, kaip 
stovėdama ant kėdės kalė vinis viršum židinio „Londono ai- 
manoms“ pakabinti — visuos jos namuos tas paveikslas kabė- 
davo toj pačioj vietoj. 

Iš lauko suraukusi nosį įėjo Nataša, nešina lėle, aprengta 
kaip paauglė fėja. 

— Čarlis verkia, apsikakojo, — pasakė. 

Alisa atsistojo. 

— Labai atsiprašau, ponia Pim, bet turiu sutvarkyti vaiką. 

Ponia Pim nė nekrustelėjo. Dar daug informacijos neper- 
duota. Ji linktelėjo. 

— Aš neskubu. 

Alisa išėjo iš virtuvės. Nataša padėjo ant stalo savo lėlę 
persišviečiančiais drabužėliais. Nužvelgė ponią Pim — ir ne- 
rado, kuo būtų galima žavėtis. Jos kojinių spalva priminė 
šokoladinio gėrimo miltelius. 

— Graži lėlytė, — dar ryškiau artikuliuodama ištarė po- 
nia Pim, tarsi kalbėdama su debiliuke. 

— Jos vardas Fėjų Valdovė, — išdidžiai paaiškino Nata- 
ša. — Ji turi tinklinį pasijonį, rausvos spalvos. 

Ji parvertė lėlę aukštyn kojom, kad geriau matytųsi, ir po- 
nia Pim skubiai nugręžė veidą šonan. 

— Bet ji, — iš lėto ir rimtai prabilo Džeimsas anapus sta- 
lo, — neturi pimpaliuko. 

Ponios Pim kaklą išmušė raudonos pasibaisėjimo dėmės. 

— O jūs turit? — paklausė Džeimsas. 

— Užtilk! — sušnypštė Nataša. 

— Čarlio visai dar mažutis, — nuoširdžiai užjausdamas 
tarė Džeimsas. — Bet gal užaugs. 

— Atrodo, kad Džeimso klasė mokykloje nieko daugiau 
nešneka, tik apie pimpaliukus. Bet jūs nekreipkit dėmesio. 
Mamytė nekreipia. 

— Mokykloje! — su palengvėjimu griebėsi ponia Pim 
naujos temos. — Ar tau patinka mokykla? 

— Ne, — atsakė Džeimsas. — Man patinka tik būti na- 
mie, daugiau niekas. 

— Jis kas rytą žliumbia, — pasakė Nataša. — Tiesiog ne- 
įmanoma. Mano geriausia draugė vardu Sofi, ji taip pat turi 
Fėjų Valdovę, bet jos pasijonis geltonas. Man labiausiai pa- 
tinka rausva spalva. 

— "Taip, taip! — sušuko ponia Pim. — Rausva! 

Alisa grįžo į virtuvę su stambiu kūdikiu ant rankų. Ponia 
Pim bijojo kūdikių. Alisa atsisėdo įsprausdama Čarlį tarp 
savęs ir stalo ir vėl paėmė pieštuką. 

— Prašom atleisti, kad taip išėjo, — tarė Alisa. — Na, 
kas dar liko? 

Poniai Pim knietėjo pasakyti, kad svarbiausia, kas liko — 
puodelis arbatos. Buvo penkios po keturių. Mielai išgertų 
puodelį arbatos su sausainiu. Ji sukosėjo norėdama parody- 
ti, kad ištroškusi, ir pasakė: 

— Dar turim sekmadieninį ratelį. 

Čarlis pastvėrė Alisos pieštuką ir stora kreiva linija per- 
braukė jos sąrašą. Ponios Pim ranka instinktyviai puolė gin- 
ti išniekinto lapo, bet Alisa berods net nepastebėjo. 

— Kokį ratelį? 

— Nagi vaikų. — Žiūrėdama į Natašą, ji ištempė lūpas 
dirbtine šypsena. — Mes renkamės parapijos salikėje moky- 
tis giesmelių ir šnekėti apie Jėzų. 

— Žinau, — atšovė Nataša. — Kažkokiems žmonėms jis 
surengė klaikų pikniką vien su duona ir žuvimis — nevirto- 
mis, ot. Paskui perėjo ežerą ir atgaivino mirusią mergaitę. 
Jei norite žinoti, — niūriai tarė Nataša, — šituo aš netikiu. 

— Taša... 

— Turim vienuolika vaikučių, — pasiskubino įsiterpti po- 
nia Pim. — O aš... — Patylėjusi tyliai ir išdidžiai užbaigė: — 
Aš skambinu Havajų gitara. 

Jie išpūtė akis. Vargšės Alisos net juokas nebeėmė. Po- 
nia Pim šią tylą palaikė baimingos pagarbos duokle savo su- 
gebėjimams ir dalykiškai atsivertė juodąją užrašų knygelę 
parodydama, kad jai ne pirmiena toks publikos Žavėjimasis. 

— Taigi ar galiu poniai Pein pranešti, kad jūs su džiaugs- 
mu prisidėsite prie gėlių eilės? Man rodos, ponia Kendel be 
poros. Kaip dėl pirmadienių? Visuomeninė krautuvėlė se- 
niukams tokia paspirtis... 

Išeik, mintyse tūžo Alisa. Išeik, išeik. Nenoriu, kad čia 
būtum, abuoja senmerge. Nenoriu, kad būtum mano virtu- 
vėje. Išeik. 

— Gaila, kad kunigą turim dalytis su Kingz Harkortu ir 
Barlstonu, todėl rytinės pamaldos būna tik kartą per mėne- 
sį, bet jis nuostabus žmogus, reikia dėkoti, kad... 

— Aš noriu traškučių, — pasakė Džeimsas. 

— Palauk. Nepertraukinėk. Atsiprašau, ponia Pim, bet 
paprastai šituo laiku aš jiems duodu... 

Ponia Pim garsiai užvertė savo knygelę ir atsistojo. 

— Suprantama. Atleiskite, kad sumaišiau šeimos režimą. 

— Oi ne, — sumišo Alisa šiaip taip išlįsdama iš užu sta- 
lo su Čarliu, — aš ne tai turėjau galvoj, tik norėjau pasa- 
kyti... 

— Aš atėjau jūsų pasveikinti atvykus į Pitkoumą, — pa- 
reiškė ponia Pim tonu, pabrėžiančiu, jog kai kurie žmonės 
dar nėra pamiršę gerų manierų. — Manau, kad naujaku- 
riams tai svarbu. 

— Taip, — neryžtingai pritarė Alisa. — Jūs labai maloni. 
Ir neabejoju, kai bent kiek apsitvarkysiu... 

— Kad pamatytumėt, kas viršuj daros, — apšvietė ponią 
Pim Nataša. — Visiškas chaosas. 

Ponia Pim atidarė duris. Nerangiai pasigręžusi staigiai 
linktelėjo. 

— Platanų namas. Telefonas du šimtai keturi. 

— Dėkui. 

— Sudie. 

— Viso gero, — atsisveikino Alisa, — viso gero... 

Durys užsitrenkė: pirma viena pusė, paskui kita. Alisa su- 
smuko ant kėdės. 

— Neverk, — sunerimo Džeimsas. 

— Aš neverkiu, — išspaudė Alisa pro ašarų upelius. 

— Verki, verki... 

Nataša paėmė Fėjų Valdovę. 

— Man atrodo, tu pavargai. 

—— Taip, — tarė Alisa, — taip, ir man atrodo, kad tikrai 
pavargau... | 

Čarlio veidelis susiraukė. Džeimsas vėl atsirėmė į ją, akys 
pritvino ašarų. 

— Neverk, — maldavo jis. — Sakau, neverk. 

Bet ji nevaliojo sustoti. 


Visuomeninė krautuvėlė, kaip įsitikino Alisa, buvo dide- 
lis ir senas autofurgonas, kurio vairuotojas ir savininkas bu- 
vo ponas Finčas, seniau laikęs pensioną ir nesėkmingai ban- 
dęs tapti poetu, dabar vadovaująs Pitkoumo paštui ir 
parduotuvei. Du kartus per savaitę furgonas ištaranduodavo 
veždamas atokioms sodybėlėms ir, taip sakant, miestelio pa- 
lydovams, Barlstono ir Kingz Harkorto kaimams, senatvės 
pensijas, skardinėles Žirnių su riebalais ir pakelius kukurūzi- 
nių sausainių. Per tris valandas jis sustodavo trylika kartų: 
arba ties pačių nepajėgiausiųjų namais, arba nustatytose 
maršruto vietose, kur susiburdavo būrelis žmonių, suspau- 
dusių pinigines ir plastmasinius krepšelius. 

Ponas Finčas labai apsidžiaugė, kad pirmadieniais su juo 
važiuos Alisa. Ponia Mekoli, ilgametė jo pirmadienių pagal- 

bininkė, niekino jo meninius polinkius ir tikėjo tik sveiku 
protu ir šiurkščiaplaukiais vokiškais taksais, kuriuos ji augi- 
no su didžiausiu pasišventimu. „Mano mergytės“, taip ji va- 
dino savo kales. Per pirmą pusvalandį patį pirmąjį savo pir- 
madienį Alisa patyrė, kad pono Finčo visiškai nesupranta jo 
žmona, tebesiilginti savo pensiono Kiderminsteryje, kuriame 
maitindavosi Karališkojo teatro artistai, ir kad ponas Meko- 
lis prieš dešimt metų, apraudotas našlės ir mergyčių, iškelia- 
vęs į dangiškąją šunų pintinę. 

— Puikus buvo žmogus, — tarė Alisai ponia Mekoli, kai 
jie išdardėjo iš miestelio, skardinėms barškant ant lentynų 
barikadų. — Viską galėdavo daryti su gyvūnais. Jis jiems 
įkvėpdavo visišką pasitikėjimą. 

Kiekvienoje stotelėje ponas Finčas išlipdavo iš vairuoto- 
jo kabinos ir atsisėsdavo atidarytam furgono gale, pardavė- 
jo vietoj. Atsinešdavo ne tik pinigų dėžutę ir buhalterinę 
knygą, bet ir aptrintą sąsiuvinį dirbtinės odos viršeliais, kurį 
nerūpestingai palikdavo ant prekystalėlio krašto, lyg netyčia 
iškalbingai žvilgtelėdamas į Alisą. 

— O jūs nematykit, — sušnypštė ponia Mekoli Alisai, 
paduodama jai „All-Bran“ dėžučių rietuvę. — Ten surašyti 
jo baisieji posmai. Neduokit jam dingsties apie juos užsi- 
minti. 

Stotelėse furgonas beregint prisipildydavo Žmonių, jie 
nekantriai grūsdavosi laipteliais lyg smalsių ežių tuntas. Visi 
spoksodavo į Alisą. 

— Kas ji? — sušvarkštė kažkas pažemėj. 

— Ššš, močiut. Nauja gyventoja. 

— Kas ji? | 

— Ponia Džordan, — labai aiškiai pasakė ponia Meko- 
li. — Ką tik įsikėlė į majoro namus Pitkoume. 

Dantų čiulpsėjimas. 

— Nepatiks jai. Niūrūs namai, pasakysiu. 

— Bet man patinka... 

— Ponia Džordan be galo maloni, kad mums padeda, — 
tarė ponia Mekoli. — Šiaip ar taip, juk su trim vaikais ant 
rankų. 

— (Gerai, o kur mano makaronai? 

— Palaukit, močiut, tuoj paduosim. — Suokalbiškai pa- 
sigręžusi į Alisą paaiškino: — Jai patinka, mat nereikia 
kramtyt. 

Baigiant prekybą trečioje stotelėje, ponas Finčas lėtai už- 
dėjo ranką ant savo eilėraščių sąsiuvinio ir klastingai pažiū- 
rėjo į Alisą. 

— (Gal norėtumėt ši tą paskaityti iki Barlstono, ponia 
Džordan? 

Ponia Mekoli buvo pasiruošusi. 

— Atsiprašau, pone Finčai, bet kol nuvažiuosim, poniai 
Džordan turiu paaiškinti, kas yra javainių lentynoje. 

Ponas Finčas abiem rankom prisispaudė sąsiuvinį prie 
krūtinės. 

— Ar mėgstate skaityti, ponia Džordan? Man regis, taip. 

— Romanus, — skubiai atsakė Alisa. — Skaitau, kokius 
tiktai gaunu. Bet, žinote, su vaikais... 

Ponia Mekoli pabaksnojo į savo laikrodėlį. 

— Laikas, pone Finčai, laikas. 

Po dviejų valandų Alisa būtų mielai atsigulusi ant lino- 
leumo grindų furgone ir apsiverkusi iš baisaus nuovargio. 
Kas kad pavasaris, bet diena pasitaikė drėgna ir žvarbi, o 
nuo liūdno lentynų asortimento, tų skardinių su Žirniais ir 
pudingo pakelių, viskas atrodė dar niūriau. Aną savaitę par- 
duotuvėje Alisa paprašė poną Finčą avokado, ir ponas Fin- 
čas davė jai aiškiai suprasti, kad jo krautuvė lūžtų nuo avo- 
kadų, jeigu ne tokia netašyta klientūra, visai neskaitanti 
poezijos ir nepageidaujanti nieko egzotiškesnio už kopūstus. 

— Būčiau nepaprastai laimingas, — iškilmingai prabilo 
ponas Finčas, bandydamas atkapstyti atmintyje bent kokią 
Tenisono eilutę, kuria galėtų pasigerinti ir padaryti įspūdį 

šiai žaviai atvykėlei, — galėdamas atvežti, ko tik pageidau- 
tumėt, iš savo didmenininko Solsberyje. 

— Dėkui, — atsakė Alisa, — bet Solsberyje ir taip būnu 
beveik kasdien, kai man ateina eilė vežti vaikus į mokyklą. 
Tiek kad labiau norėčiau pirkti jūsų parduotuvėje, man ro- 
dos, net turėčiau... — Ji nutilo nenorėdama pasirodyti glo- 
bėjiška. Bet ponas Finčas jos bemaž neišgirdo. 

— „Kodėl kasdien pluši, — staiga sušuko ponas Finčas, — 
pasaulio karūna?“ 

Alisa net krūptelėjo. Jis užsigulė ant prekystalio, pamal- 
džiai padėdamas ranką ant dėžutės su folijon suvyniotais šo- 
koladiniais sausainiais. 

— „Lotoso valgytojai“. 

— Taip, — patvirtino Alisa. | 

— „Ir vis vargsti, — deklamavo ponas Finčas, — nors juk 
esi pasaulio puošmena. Ir galo tau nėra dejuot anei visų var- 
gų skaičiuot...“ 

Tada atsidarė parduotuvės durys ir įžengė ponia Pim — 
atėjo duonos kepalėlio ir sardinių dėžutės. Alisa negaišda- 
ma spruko, o avokadą nusipirko vėliau Solsberyje, pasiim- 
dama iš mokyklos Natašą. 

Dabar, balansuodama ant mažos kėdelės, automobiliui 
dardant tolyn, ji vėl prisiminė avokadą. 

— Jei į lentynas... padėtume įdomesnių prekių, ar manot, 
jas kas pirktų? 

— Jokios vilties, — atsakė ponia Mekoli. — Visiškas su- 
stabarėjimas. Kiekvieną mielą savaitėlę visi perka tą patį ir 
po tiek pat. Matote aną stiklainėlį mėtinių ledinukų? Kas 
dvi savaites vieną parduodam, tiksliai kaip laikrodis. Lygiai 
tas pats su grietininiais sausainiais. — Ji pasižiūrėjo į Ali- 
są. — Atrodot pavargusi, brangioji. Turbūt dėl persikrausty- 
mo. Tikrai gražu, kad taip greit įsijungėt. 

— Bet aš visad ketinau, — tarė Alisa, stengdamasi negal- 
voti apie ponios Pim apsilankymą. 

— Aš užsiminiau jos šviesybei, — pasakė ponia Meko- 
li. — Kad atsirado jauna moteris, kuri pasiryžusi irgi nešti 
savo naštą. Ar dar nebuvo? 

— Ne, — gąstelėjo Alisa, galvodama apie užverstus kam- 
barius, kuriems sutvarkyti vis neturi jėgų. — Ne, nebuvo. At- 
virai kalbant, namai atrodo tiesiog pasibaisėtinai... 

— Jai nesvarbu, — nuramino ponia Mekoli. — Ji ne- 
mėgsta ceremonijų. Mano mergytės visad atpažįsta jos auto- 
mobilį. Kaip ją pasitinka! 

Grįžusi namo Alisa rado Gveną penint vaikus: ji sutiko 
pirmadieniais juos pažiūrėti, kol parvažiuos Alisa. Džeimsas 
nelaimingas spoksojo į savo lėkštelę, kur gulėjo stora duo- 
nos riekė, aptepta džemu. Džemas buvo raudonas, o jis pri- 
sibijodavo raudono maisto. Užtat Čarlis delniuku ir taip jau 
pilnon burnytėn grūdo lipnią duoną. Nataša, nusprendusi 
laukti Alisos, apskritai atsisakė ką nors valgyt. Ji sėdėjo prie 
stalo apsivilkusi savo dailute mokykline uniforma ir pasako- 
jo Gvenai apie šokių pamoką, kai mokytoja ją pagyrė už tai, 
kad grakščiausiai plazdeno kaip drugelis. 

Alisa klestelėjo ant kėdės. 

— Išprotėt gali nuo tos parduotuvės, — patenkinta pa- 
reiškė Gvena ir pastatė Alisai puodelį tirštos rudos arbatos. 

— Riešutinio kremo, — maldaudamas kimiai sušvokštė 
Džeimsas. 

— Tuoj tuoj, duok man atsipūsti. Taša, kodėl nevalgai? 

— Aš truputį tikėjausi, — su teatrališka ramybe pasakė 
Nataša, — skrebučių ir daržovių pastos. 

— Aš jiems atnešiau džemo, — pasigyrė Gvena. — Mano 
vaikai eidavo iš proto dėl braškių džemo. 

— Kokia jūs gera... 

— Ir matot, kaip pupuliukui patinka! 

Čarlis panėšėjo į personažą karaliaus Jokūbo laikų kerš- 
to tragedijos finale. Pajutęs, kad visi žiūri į jį, patenkintas 
sukišo kruvinas rankas į plaukus. Gvena meiliai tarė: 

— Na, ar ne artistas? 

— Gvena, — staiga prisiminė Alisa, — ponia Mekoli 
šiandien sakė, kad gali užsukti ledi Anvin. O namuos nėr 
jokio padoraus kampelio, kur galėtum žmogų pasodinti, iš- 
skyrus čia... 

Gvena papūtė lūpas parodydama, jog net ir tokia mintis 
kai kam jau buvo atėjus į galvą. 

— Užsuks, ponia Džordan, galit neabejoti. 

Alisa pakėlė akis. 

— Ar padėtumėt man žaibiškai sutvarkyti svetainę? 

Ji iš tikrųjų atrodė beviltiškai pavargusi. Net Gvena, ne- 
greita gailėtis, pajuto užuojautą. Alisa jai pasirodė, pasak 
jos pačios, susmukusi. 

— Žinoma, padėsiu, brangute. Be to, bus kur kas leng- 
viau valyti išnešus visas tas dėžes. O jos šviesybė — didelė 
mėgėja netikėtai užgriūti... 

— Riešutinio kremo! — zyzė Džeimsas. 

— Na, gerai, — tarė Alisa atsistodama ir lėtai eidama 
prie reikalingos spintelės. 

— Tik tiek kad Parke šitoks sujudimas, — pridūrė Gve- 
na, — kai grįžo panelė Kloda. 

Alisa ėmė tepti Džeimsui kremo. 

— Ploniau, ploniau. 

— Nutilk. Panelė Kloda? 

— Jaunėlė. Trejus metus išgyveno Amerikoje. Visad bu- 
vo tėvų numylėtinė. Vaikystėj atrodė tikra beždžionėlė. 
Kaip tu gali, — kreipėsi ji į Džeimsą, — valgyti šitą bjau- 
rastį? 

Džeimsas kramtydamas dėbtelėjo į ją, bet nieko nesakė. 

— Aš labai kantri, — pabrėžė Nataša. 

— Viešpatie, ko gera, dar sulauksiu visos delegacijos iš 
Parko... 

Suskambo telefonas. Eidama į prieškambarį atsakyti, Ali- 
sa tar: 

— (Gvena, gal pakepintum Natašai skrebutį? Nenoriu, 
kad ji lįstų prie tosterio. 


Skambino Sesilė. Buvo nusistačiusi skambinti kartą per 
savaitę ir tik vakare, vaikams sugulus, nes jautė, kad šiuo 
metu Alisos psichika itin lengvai pažeidžiama: nors ir kaip 
jie visi rūpintųsi, Alisa neturi šito suprasti. Tačiau šiandien 
Alisa kažkodėl vis nėjo jai iš galvos, ir ji neištvėrė nepa- 
skambinusi. 

— Alio, — pavargusiu balsu atsiliepė Alisa. 

— Brangioji, — tarė Sesilė, — atrodai visiškai nusivariusi. 

Alisos balsas pašiltėjo, bet žvalesnis netapo. 

— Vis dėl miestelio krautuvėlės. Kažkaip įsipainiojau ir 
tris valandas iškabėjau lediniame furgone, pardavinėdama 
marinuotus burokėlius žmonėms, kurie aiškino, jog man čia 
nepatiks. 

Sesilė nusijuokė. 

— Kaip juokinga. 

— Iš tikrųjų ne, nors turėjo būti. 

— Tuomet džiaugiuosi, kad paskambinau. Brangioji, aš 
kalbėsiu labai kategoriškai. Reikalauju, kad pasitelktum ką 
nors į pagalbą: ateinančią auklę, o gal net au pair merginą. 
Jau ir taip nusikamavusi, o dar prisiėmei papildomą krū- 
vį — tą parduotuvę. 

— Aš turiu padėjėją, — atsakė Alisa. — Ačiū, kad rūpi- 
nies, bet pas mus Gvena ateina. Lig tol man dar niekas tiek 
nepadėdavo... 

Ji nutilo. Tai buvo gryniausia tiesa. Niekas niekad jai tiek 
nepadėdavo, tačiau ir niekad negyveno tokioj košėj. Gerklę 
emė smaugti ašaros. Kartais ją tiesiog paralyžiuodavo nesuge- 
bėjimas tvarkyti savo gyvenimo. Ją apėmė neviltis, kai prieš 
kelias savaites Martinas su Sesile prikalbino ją pasirodyt gy- 
dytojui ir ji dvi dienas prabuvo Solsberio ligoninės ginekolo- 
giniame skyriuje, kur jai buvo atlikti tyrimai ir absoliučiai nie- 

ko nerasta. Martinas buvo toks laimingas. O ją graužė neri- 
mas. Jeigu nieko bloga nėra, kodėl šitaip jaučiasi? 

— Reikia, kad pagalbininkė gyventų kartu, — šnekėjo 
Sesilė. — Tau reikia jaunesnės Dorotės. Prižadu surasti. 

— Būk gera, nedaryk to, ne... 

— Bet, brangioji, kodėl? 

— Todėl, kad man nieko nėra. Pati žinai. Ponas Hobsas 
taip sakė. Man tik reikia susiimti. 

— Tačiau kodėl negalima tau padėti šito padaryti? 

— Nes aš nenoriu, — beveik pro ašaras atsakė Alisa. — 
Dėkui už rūpestį, bet aš turiu pati tai įveikti. Man viskas ge- 
rai, iš tikrųjų. Gvena padės sutvarkyti svetainę ir tada pasi- 
jusiu visai kitaip. Žinau. 

Po pauzės Sesilė atsiduso. 

— Gal sutiksi su kompromisu? 

— Kokiu? — įtariai paklausė Alisa. 

— Duodu tau šitaip kovoti dar vieną mėnesį, ir jei po to 
nebus geriau, ar man leisi vėl pasiūlyti tą patį? 

— Sutarta, — nenoriai nusileido Alisa. 

— Paklausyk, brangioji, nesusidoroti su sunkumais — ne 
gėda. Tu šitiek turi aprėpti... 

— O man, atrodo, gėda. 

— Tu per daug iš savęs reikalauji. Ar Martinas padeda? 

— Jis nuostabus. Baisiausiai užsiėmęs, bet savaitgaliais 
daug padeda. 

— Jis tavim taip didžiuojasi. 

Alisa nenorom susigūžė. 

— Jam puikiai sekasi... 

— Kaip vaikai? 

— Šią valandėlę išsiteplioję džemu. Bet laimingi. 

— Aš juos pasiimsiu per atostogas. Noriu, kad su Marti- 
nu vieni išvažiuotumėt. Jau sakiau prieš du mėnesius. Ar 
paskambinti draugei, kad išnuomotų namą Patme, kur pra- 
leidot medaus mėnesį? 

— Ne, — primygtinai pasakė Alisa. 

— Brangioji... 

— Neverta stengtis pakartoti to, kas buvo. 

— Alisa, brangioji, — liūdnai šnekėjo Sesilė iš Damri- 
džo, — kaip aš trokštu tau padėti ir kaip tu neleidi. 

— Atleisk, — sušnibždėjo Alisa. — Atleisk. 


Jiedvi išvalė svetainę, patiesė kilimą, tik nespėjo paka- 
binti užuolaidų, kai prie namo sustojo jos šviesybės „Vol- 
as“, kurio užpakaly tupėjo du gražūs spanieliai. Pro miega- 
mojo langą Alisa žiūrėjo, kaip ledi Anvin išlipusi susiglosto 
klostytą sijoną, iš automobilio ištraukia vazoną su didžiule 
hortenzija ir dairydamasi eina durų link. Gvena, prieškam- 
baryje plovusi grindis, su džiaugsmu ją įleido. 

— O, Gvena. Smagu tave matyti. Kokia graži diena! Ar 
yra ponia Džordan? 

Gvena įvedė ledi Anvin į svetainę. 

— Hm... — smalsiai tarstelėjo ledi Anvin, pastatė gėlę ir 
žengė prie Židinio, ant kurio atbrailos išdidžiai išsirikiavusi 
stovėjo Alisos senų ąsotėlių kolekcija. — Žavinga. — Šypso- 
dama atsigręžė į Gveną. — Pranešk jai, kad aš čia. 

Gvenai nepatiko, kad Alisa su džinsais ir palaikiais Mar- 
tino marškiniais, mat ji pakavo dėžes, o dar labiau nepatiko, 
kad, atrodo, Alisa nė neketino pagerinti savo išvaizdos. Ji 
tik užsimetė kasą ant peties ir nubildėjo laiptais žemyn. Le- 
di Anvin, atrodanti nepriekaištingai su šviesiai pilku sijonu 
ir minkštu megztiniu, puikiu perlų vėriniu, apžiūrinėjo pieši- 
nį, pakabintą šalia židinio. Ji atsigręžė ir padavė Alisai abi 
rankas. 

— Ak, mieloji ponia Džordan, aš tikra pabaisą, kad 
anksčiau neaplankiau. Ar atleisite? 

— Oi, žinoma. Bijau, kad visur tebėr tokia netvarka... 

— Nešnekėkit apie netvarką. Ką tik grįžo iš Niujorko jau- 
nėlė, jos bagažas užpildytų lainerį, ir aš nė kiek neperdedu 
sakydama, kad atsivežtus daiktus ji išdrabstė po visus namus. 

— Ar-norėtumėte kavos? — pasiūlė Alisa. 

— Dėkui, ne. Aš tik užlėkiau pakeliui ; į susirinkimą Šaf- 
tsberyje. Žiūrėkite, ką atvežiau. Man jos visad patiko. 

— O, kaip malonu... 

— Sesilė Džordan jums turbūt nėra giminė? — paklausė 
ledi Anvin. 

— Ji mano anyta, — nusišypsojo Alisa. 

Ledi Anvin džiaugsmingai sugriebė Alisai ranką. 

— Ką jūs sakot! Kaip man sekasi... Žiūrėkit... — Paleidusi 
Alisos ranką, ji atidarė didelę rankinę ir išėmė ploną kalen- 
dorių. — Na štai. Kada galėtumėt pas mus pavakarieniauti? 
Tuoj tuoj... Šeštadienį po dviejų savaičių? Vienuoliktą? 

— Puiku, — neryžtingai atsakė Alisa. — Dėkui, jūs tokia... 

— O jei šnekėsit su savo anyta, pasakykit, kad esu jos di- 
džiausia gerbėja. Kažin ar ji teiktųsi pabendrauti su mūsų 
kukliu gėlininkų būreliu? Arba sodininkų draugija? Pagalvo- 
siu. Sudie, brangioji... — Žiedais žaižaruojančia ranka ji ap- 
vedė kambarį. — Zavu. 

Tokie Žmonės, mąstė Alisa, su pavydu žvelgdama, kaip ji 
vikriai sėda automobilin ir profesionaliai apsisuka, tokie 
žmonės nejaučia skausmo. Tokie žmonės kaip ledi Anvin 
niekad neatsiduria aklavietėje, nesikankina, kad gyvenimas 
neturi prasmės ar ateities. 

— Aš susižavėjau ledi Anvin, — vėliau telefonu prisipa- 
žino ji Džuljetai Dan. — Užaugusi noriu būti panaši į ją. 

— Margo? — dar paklausė Džuljeta. — Nebūk kvaiša. 
Rado ko norėti. Jos gyvenimas baisus. Laimė, ji nepėsčia, 
todėl jį mėgsta. 

— Tačiau man pasirodė, kad jos niekas negali įskaudinti. 
Ji atrodo... 

— Ele, — griežtai pasakė Džuljeta, — jei staigiai pati 
neužsakysi sau ir Martinui bilietų atostogoms, aš tai padary- 
siu. O varge, Henris parėjo, ir šitaip anksti... Neliesk, — pa- 
sakė ji ne į ragelį, — čia vaikams arbatai. Ele, dvare tokie 
baliai, kad net žiežirbos eina, galiu tau garantuoti. Ir tau 

patiks Kloda. Visą gyvenimą su ja gyvas vargas. Keletą me- 
tų gyveno Niujorke su kažkokiu advokatu, kurio nė už ką 
nenorėjo pristatyti Margo ir Ralfui... Ką? A, Henris sako, 
kad jis milijonierius, tasai advokatas. Milijonierius ar ne, 
bet jinai jį paliko ir grįžo namo, dabar Margo tupinėja apie 
ją kaip tikra perekšlė. Tačiau Kloda šauni. Ele, aš baigiu, ei- 
siu mušti Henrio. Jis baigia suryti vaikų sumuštinius su 
kiaušiniais. Dievaži, Ele, tas Henris — mano kryžius. 


— Ar aš tavo kryžius? — per vakarienę Alisa paklausė 
Martiną. 

— Žinoma, ne. — Jis ištiesė ranką per stalą ir paglostė 
ją, bet atrodė išsiblaškęs. 

— Jei aš sau esu tokia našta, turiu būti našta ir tau... 

— Tu pavargusi... 

— Tačiau tai pasekmė, ne priežastis. 

Jo burna buvo pilna. Kramtydamas žuvies pyragą, pasakė: 

— Nesutinku. — Nurijęs kąsnį pridūrė: — Tu tiek užsi- 
krovei. Miestelio žmonėms atrodai nuostabi. Ar pastorius 
buvo užėjęs? 

— Ne.... 

— "Tai užeis. Mačiau jį parduotuvėje. Simpatiškas. 

— Irgi lieps ką nors daryti. 

— Atsisakyk. 

— Bet matai, — tarė ji, įdėdama jam antrą porciją, kaip 
buvo pripratęs, — viena iš priežasčių, kodėl čia norėjau gy- 
venti, — dalyvavimas žmonių reikaluose. 

— Bet ne visuose. Ir ne tiek, kad iš nuovargio tako nebe- 
matytum. 

— Aš nemanau, kad taip yra, — atsakė ji, griežtai žiūrė- 
dama į jį. 

Jis krūptelėjo. Ji matė, kad jo protas stengiasi pabėgti 
nuo pokalbio, krypstančio jam nepakenčiama linkme. Jis pa- 
mosikavo jai šakute. 

— Labai gardu, — pasakė. 

Po dviejų dienų Alisa paupio taku stūmė vežimėlį su 
Čarliu. Buvo graži, giedra, vėsi diena, ant gluosnių geltona- 
vo katinėliai, o pakrantėje — raktažolės. Vieną nuskynusi 
padavė Čarliui. Vaikas laikė gėlytę pagarbiai, atkišęs ranku- 
tę, ir ji pagalvojo, kaip jis sparčiai mokosi, juk prieš kelias 
savaites būtų mėginęs ją suvalgyti! 

Priešais taku artinosi vyras: didelis, duksliu tvido ap- 
siaustu, ji palaikė jį Džonu Mari-Frenču ir jau norėjo pa- 
moti jam ranka, bet pamatė, kad vyras su kailine apykakle. 
Priėjęs arčiau sušuko: 

— Puikus rytas! 

— Taip! — sušuko ir ji. 

Prisiartinęs, kad jau buvo galima kalbėtis, pasakė: 

— Aš — Piteris Morisas. O jūs — ponia Džordan. Esu 
jums skolingas vadinamąjį ganytojišką vizitą. 

Buvo maždaug šešiasdešimties metų, žvalus ir tiesus, tan- 
kiais plaukais ir sveikos veido spalvos. Jis pasilenkė prie 
Čarlio, kuris jam atkišo raktažolę. 

— Ačiū, vyruti. 

— Žinau, kad esate labai užsiėmęs, — tarė Alisa. 

Jis atsitiesė. 

— Tiesiog neįtikėtina, kaip šituo laiku miršta Žmonės. 
Žiemą šiaip taip prakrebžda, o kai tik ima šilti ir eiti šviesyn, 
atiduoda Dievui sielą. Laidotuvės po laidotuvių. Štai kodėl 
šiandien išėjau pasižvalgyti į ką nors, kas dar pradeda žaliuo- 
ti. — Jis pasižiūrėjo žemyn, į Čarlį. — Laimei, ir jums dar pa- 
ti pradžia. Ar čia jūsų vienturtis? 

— Jau trečias. 

— Pažiūrėjęs nepasakytum. Ketinau užeiti pas jus ir 
įspėti, kad nepasiduotumėte toms kūmutėms, nes negyvai 
užvaikys. Jei tik galės. Miestelyje jos išties daug nuveikia, 
bet nepripažįsta jokio pasigailėjimo. Tikiuosi, būsite čia 
laimingi. 

— Taip, Žinoma... 

— Graži vieta. Puikus namas. Ateidavau lošti pokerio su 
Džonu Mari-Frenču. Tikiuosi, vėl pradėsim lošti jo namely- 
je, kai įsikurs. Du vientuliai seniai. — Jis vėl pažvelgė į Čar- 
lį. — Taip ir neturėjau vaikų. Žmona mirė, nespėjom. 

— Kaip gaila... 

— Man taip pat. Aš buvau jūrininkas. Turiu omeny prieš 
tai, kol dar didysis Admirolas antai ten, — jis pakėlė akis į 
dangų, — nebuvo manęs pašaukęs į savo laivą. Pamatysite, 
jog aš kalbu, ką pats manau. Jei ko negaliu pakęsti, taip ir 
sakau. Galiu tai pasakyti ir apie daugelį vyskupų. Užkietėję 
krienai. Kodėl jie nemato, ką Biblija šneka apie visokius da- 
lykus? Atsiversk Bibliją, ir bus viskas aišku. 

Alisa pasuko vežimėlį miestelio pusėn. 

— Nesu žmoniškai skaičiusi. Nuo pat mokyklos. 

— Nenuostabu. Žmonės nelabai skaito. Tačiau kasmet 
parduodama šešiasdešimt penki milijonai egzempliorių, va- 
dinasi, kažkas skaito. Galėtumėt pabandyti. 

— Nežinočiau, nuo ko pradėti. 

— Tai ne pasiteisinimas, — rimtai tarė Piteris Morisas. 
Paėmęs iš jos vežimėlį ėmė stumti. — Girdėjau, kad jūs pri- 
rašyta prie parduotuvės furgono. 

— Ir į gėlių eilę įtraukta. Bet išsisukau nuo sekmadieni- 
nio ratelio. 

— Jums pasisekė. 

— Betgi jei nori čia gyventi, reikia visur dalyvauti... 

— Ir su visais sugyventi. Atvykėliams visada sakau: ne- 
manykite, kad miestelyje lengva gyventi. Mieste galite drau- 
gus rinktis, o miestelyje kaip laive — reikia su visais sugy- 
venti. Nelengva, bet įmanoma. Laikykis, drauguži, priešaky 
kupstai. 

Jie išriedėjo į platesnį taką žemiau „Pitkoumo užeigos“. 
Dėžėse ant palangių sviro peržydėję narcizai, pro pravertus 
pirmo aukšto langus sklido troškus alaus ir kepsnių kvapas. 
Piteris Morisas toliau stūmė Čarlio vežimėlį: pro užeigą ir 

miestelio gatve, kur jį sveikino sutikti žmonės. Alisai buvo 
jauku eiti su juo, kai jis stumia vežimėlį atsakinėdamas į 
sveikinimąsi. Jis sustojo prie akligatvio, kur buvo Pilkasis 
namas. 

— Atiduodu karietą. 

— Dėkui, — tarė ji, norėdama jį pasikviesti pas save. 

— Po pietų, ponia Džordan, manęs dar laukia netekties 
priblokšta šeima, sulaužyta koja ir sunkus savigailos prie- 
puolis. Buvo malonu susipažinti. 

Jis paspaudė jai ranką. 

— Šypsokitės, — pasakė ir bakstelėjo Čarliui pirštu nosy- 
tėn. — Ir tu, vyruti. 


PENKTAS SKYRIUS 


Ruošdamasi vakarieniauti Pitkoumo parke, Alisa persi- 
rengė tris kartus ir galų gale jau beveik norėjo mesti pas- 
kutinį variantą ir grįžti prie pirmojo. Tačiau nebebuvo lai- 
ko, be to, Martinas nekantravo. Ji nulipo abiem rankom 
laikydama sunkų turkišką sidabro ir turkių vėrinį ir papra- 
šė Martiną, kad susegtų. Su smokingu atrodė toks glotnus 
ir svetimas. Jis atgręžė jos nugarą į lempą prieškambaryje, 
kad geriau matytųsi, ir segdamas vėrinį kažką murmėjo. Ji 
stovėjo palenkusi galvą, pakėlusi kasą, kad jam netrukdy- 
tų, žiūrėdama į savo raudono sijono gilias klostes ir siuvi- 
nėtų kurpaičių nosis, ant jų dirželių buvo parašyta „Made 
in Jaipur“. 

— Pagaliau! — pergalingai tarė jis ir paglostė jai petį. Ji 
paleido kasą. Alisa į ją įpynė kaspinus, ir Nataša, kuri susi- 
Žavėjusi sėdėjo ant galo lovos ir žiūrėjo, kaip ji tai daro, da- 
bar tupėjo ant apatinio laiptelio ir bandė taip papuošti Fėjų 
Valdovę. Džeimsas sėdėjo laiptelių viršuje ir apžiojęs nykštį 
tyliai verkė. Nenorėjo, kad Alisa išeitų, nenorėjo likti vienas 
su Gvena. Ištraukęs nykštį paklausė: 

— O kas, jeigu sutiksit negerą dėdę? 

Nataša atsiduso. 

— Pasakysiu atvirai, kad per daug Žiūri televizorių. 

Džeimsas mėgo televizorių. Žiūrėdavo jį apsikabinęs 
pagalvę, kad galėtų įsikniaubti, jei ekrane pasidarytų bai- 
su. Televizorių išjungus, blogieji ekrano dėdės jo vaizduo- 
tėje visad nurungdavo geruosius. Jis žinojo, kad Gvena ne- 

mokės įveikti jo baimės, nes pati kažkaip atrodė neatski- 
riama nuo bloguolių. Bus ramu tik tuomet, jei namie pasi- 
liks Alisa. 

Jis atsistojo. 

— Neik! 

Martinas, apeidamas Natašą, užlipo viršun ir atsiklaupė 
šalia Džeimso. 

-— Na, nesikaprizink, drauguži. Mes išeinam tik keletai 
valandų ir visai netoli, į Parką... 

— Neik! Neik! — klykė Džeimsas, pro Martino veidą 
spoksodamas į mamą. 

Laiptų aikštelėj pasirodė Gvena su Čarliu ant rankų. Ap- 
vilktas geltonais miego rūbeliais, buvo panašus į apsnūdusį 
ančiuką. Pamatęs apačioj Alisą, ėmė veržtis iš Gvenos rankų 
pas motiną. 

— Aš tuoj grįšiu, — sušuko Alisa abiem berniukams, — 
tuoj tuoj. Vos įžengsiu pro duris ir eisiu pas jus, prižadu... 

— Jumis dėta nebešnekėčiau, o eičiau, — tarė Nataša, 
nepakeldama galvos nuo lėlės. 

— Oi Taša... 

Džeimsas staugte staugė. Martinas beviltiškai pažvelgė į 
jį 1 nubildėjo laiptais į prieškambarį. 

— Varge varge, — aimanavo Gvena, — kokia kvaila su- 
maištis. Va ir Čarlį išbudinot. 

Martinas greit nuvedė Alisą prie lauko durų ir eidamas 
užmetė jai paltą. 

— Einam, einam... 

— Man negera, — tarė ji nusiminusi. — Man negera iš- 
eiti, kai jis toks nelaimingas. 

— Nori tau įsiteikti. Bando priversti, kad darytum, kaip 
jis nori. 

— Bet jis bijo. 

— Jis visko bijo, — suirzo Martinas. 

Atsisėdęs vairuotojo pusėje, atidarė dureles Alisai. 

— Jam tuoj penkeri metai, — kalbėjo Martinas. — Už 
trejų metų į mokyklą. Jam teks susiimti. 

Alisa nieko nesakė. O norėjo pasakyti bent tris dalykus, 
svarbiausia — kad, jos manymu, per anksti leisti Džeimsą į 
mokyklą aštuonerių metų, tačiau pokalbiui jie turėjo tik tris 
ar penkias minutes, šnekėdamiesi, aišku, susiginčytų ir į 
dvarą atvažiuotų įsiaudrinę, ir... 

— Pyksti? 

— Ne, — atsakė Alisa kuo natūralesniu balsu. 

— Norėčiau, kad Džeimsas turėtų nors dalelę Tašos cha- 
rakterio. 

— Man rodos, jis ir pats nori. 

Automobilio žibintų šviesos ruože iškilo ir liko užpakaly 
Parko vartai su didingais akmeniniais stulpais. 

— Oho, čia tai klasė, — tarė Martinas. 

— Kaip manai, ar daug bus svečių? 

— Nežinau, — burbtelėjo Martinas, akylai žiūrėdamas į 
priekį. Pro tamsius medžius švietė langai. 

— Pamatysi, kad daug... 

— Žinoma. 

Alisa prisiminė juodą tiulio suknelę, numestą ant lovos. 

— Aš netinkamai apsirengiau. 

— Visai tinkamai. Be to, jau per vėlu apie tai galvoti. 

Kelias pasuko ir plačiu lanku atvedė į šviesoje skendinčią 
aikštelę priešais fasadą: devynios arkos, šliftuotų akmenų 
kampai, puošnus frontonas, aukšti langai, o viršum durų — 
šeimos herbas, kurį pritaisė kažkuris karalienės Viktorijos 
laikų Anvinas, panoręs, kad pasaulis ar bent toji dalis, kuri 
siekė Pitkoumo parką, neabejotų sena jo genealogija. Alisa 
palinko į priekį. 

— Ar ne keista šitaip elgtis? Visai kaip vykti į svečius pas 
„Puikybės ir prietarų“ Rouzingus. Supranti, geriausi drabu- 
Žiai, pavyzdingiausias elgesys, malonūs šeimininkai... 

— Nesąmonė, — atšiauriai metė Martinas. 


75 


— Bet... 

Jis sustabdė automobilį pagarbiu atstumu nuo laiptų. 

— Tai absoliučiai normalu. Ir labai miela iš Anvinų pusės. 

— Ką gi, man nėra normalu, — šiurkščiai atrėžė Alisa. 

Martinas nieko nebesakė. Išlipo, uždarė savo pusę ne- 
trinktelėdamas durelių ir apėjo atidaryti jai. 

— Ele, — tarė jis balsu, prašančiu būti sukalbamesnę, — 
nesiduok Džeimso išmušama iš vėžių. Kai mūsų nebus, jis 
nusiramins. 

— Džeimsas čia nieko dėtas. 

Durys viršum jų atsivėrė ir pailgas geltonos šviesos ruo- 
žas krito ant laiptų. Jie nuščiuvo lyg vaikai, sučiupti iškrėtus 
ką negera. Martinas paėmė Alisai už parankės ir užvedė ją 
laiptais. Viršuje, atidaręs stiklines holo duris, jų laukė žmo- 
gelis, panašus į buvusį žokėjų. 

— Ponai Džordanai, — konstatavo jis, ir Martinas pasi- 
sveikino: 

— Labas vakaras, Šedvelai. 

— Iš kur pažįsti? — išsižiojo Alisa. 

Martinas net nežvilgtelėjo į ją. Šedvelas nusiautė Alisai 
nuo pečių paltą, sumurmėjo: „Prašom čia, ponia Džordan“ 
ir nuėjo per holą — Alisą pastebėjo, kad holas apvalus, tad 
nejaugi ir visos durys lenktos kaip bananai? Šedvelas atida- 
re dar vienas dvivėres duris, ir jie atsidūrė svetainėje; jų pa- 
sitikti atplaukė ledi Anvin, šlamindama žalio šilko raukinius 
ir švytėdama perlais. 

Kambarys buvo didžiulis ir prabangus, jame tarp damas- 
tu apmuštų kėdžių ir stalelių su knygomis ir fotografijomis, 
ir egzotiškais augalais kiniškose vazose stoviniavo gal koks 
tuzinas Žmonių. O prie židinio ji pamatė kai ką nepaprasta. 
Visi aliai vieno buvo apsirengę, kaip Alisa tikėjosi — ir, aiš- 
ku, kaip būtų pageidavusi ledi Anvin: smokingais ir šilko 
suknelėmis, kokias pardavėjos vadina sėkminga investicija, 
bet ši žmogysta atrodė kaip piešinys „Struwwelpeter“ virše- 

lyje, kurį Alisa turėjo paslėpti nuo susižavėjusių ir išsigan- 
dusių Džeimso akių. Zmogysta buvo pusiau nusigręžusi ir 
Alisa matė tik gelsvų plaukų ševeliūrą ir ekstravagantišką 
kostiumą, susidedantį iš juodos tunikos ir legingų. Kad ir 
kas tai būtų, ledi Anvin ją paliko pabaigai. 

— Alisa, brangioji, ar galima? Alisa, čia ponia Fenšo, 
kuri gyvena Ąžuolyno sodyboje, nuostabi gėlininkė, neišma- 
nau, kaip ji šitaip sugeba, va, majoras Mari-Frenčas, jį, aiš- 
ku, pažįstate, o štai Elinai iš Harkorto, jų mažyliai, atrodo, 
vienmečiai su jūsų, tokie žavučiai. Ir Elizabeta Pit, ponia 
Pit — mano dešinioji ranka visuose komitetuose, tikrai neži- 
nočiau, ką be jos daryti, čia Suzė Somervil, ji... Kas jūs to- 
kia, Suze? Pavadinti jus gide būtų per prasta, visos jūsų ke- 
lionės tokios pasakiškos, dievaži, apie tokias net 
nesapnuoju... Čia Saimonas Harlifordas, atvykęs savaitga- 
liui, kaip malonu jus matyti... Ir ponas Fenšo, be kurio ne- 
būtų garsiosios vasaros mugės, ir Kloda. Kloda eikš čia, pa- 
sisveikink su ponia Džordan. 

Juodoji tunika grįžtelėjo nuo nediduko rausvaveidžio 
žmogučio, su kuriuo ji šnekėjosi, tarstelėjo „labas“ ir vėl nu- 
sigręžė. 

— Aš jai liepiau, — teatrališkai sušnibždėjo ledi Anvin 
Alisai, — kad būtų itin meili Nigeliui Pitui, man jis tikrai 
reikalingas slaugos ligoninei. Dabartinis mūsų iždininkas 
grasina išeiti, gyva bėda, bet jam tuoj aštuoniasdešimt, tai- 
gi neverta laikyti. Pasišnekėkit su Suze. Ji viską žino apie 
Indijos rūmus. 

— Iš tikrųjų nieko panašaus, — pasakė Suzė Somervil, 
kai jos liko vienos. Mažutė, sudžiūvusi, jau persiritusi per 
ketvirtą dešimtį, apsirengusi slyvinio aksomo vakariniu 
kostiumėliu. — Aš tik Žinau, kaip nuvykus kur nors susi- 
rasti nešiką ir pakeisti dreno maišelį. Dirbti ekskursijų va- 
dove — gryniausia savižudybė. Kelionės kainuoja taip 
brangiai, jog tik senoliai išgali, taigi aš ir tampau tuos se- 

nus upėtakius po Baalbeką, Leningradą ir Udaipurą, ir kas 
vakarą turiu jiems ligi išnaktų maišyti viskį su sodos van- 
deniu. Košmaras. 

— Kodėl dirbate tokį darbą? 

— Pinigai. Gaunu kapitališkų arbatpinigių, ypač dosnūs 
jankiai, alpstantys dėl mano titulo. Kaip kažin ką verčiau 
būtų ištekėti, tik visa bėda, jog tie, už kurių noriu tekėti, 
nenori manęs vesti. Taigi vietoj vaikų turiu Žirgų, daugybę 
draugų ir šitą išsigimėlišką darbą. Ar jodinėjat? 

— Ne, — atsakė Alisa. 

— Turit vyrą, tad nėra reikalo, — tarė Suzė Somervil, iš- 
maukdama savo taurę. 

Priėjo Ralfas Anvinas, apsivilkęs tamsiai mėlynu švarku, 
kvepiantis kažkuo vyrišku ir primenančiu karaliaus Edvardo 
laikus, ir nuvedė Alisą prie vakarienės stalo. 

— Ar Suzė bando jus šokiruoti? 

— Aš jau nieko nešokiruoju, — atšovė Suzė, maktelėda- 
ma galva židinio pusėn. — Kaip jaučiasi Kloda, kai grįžo? 

— Atrodo, kad puikiai, — ramiai prašneko Ralfas Anvi- 
nas. — Ji nepasakoja, dėl ko pabėgo iš Amerikos, tad mes 
tiesiog laukiam. — Jis žvilgtelėjo į Alisą. — Mūsų duktė 
Kloda. Jau buvo panašu, kad Niujorke ištekės už kažko, bet 
staiga grįžo. — Jis vos vos šyptelėjo. — Jaunos širdys greit 
užgyja. 

Suzė Somervil ir Alisa pasižiūrėjo į Struwwelpeter ševe- 
liūrą. Umai Alisa tarė, nustebindama pati save: 

— Aišku, skaudu, bet geriau atkentėti, kai viskas nu- 
trūksta, negu... 

Ji užsikirto. 

— Va va, mano gyvenimo istorija, — pridūrė Suzė So- 
mervil. — Einam, Ralfai. Margo mosikuoja kaip vėjo malū- 
nas. Laikas užkąsti. 

Holo tarpdury susidarė kultūringa spūstis. Alisa atsidū- 
rė šalia Klodos, kurios veido negalėjo įžiūrėti per plaukus. 

Taktas neleido minėti Niujorko, bet Alisa jautė turinti ką 
nors pasakyti. 

— Mes ką tik įsikėlėm į Džono Mari-Frenčo namus. 

— Žinau, — tarstelėjo Kloda ir nusivijo motiną. 

Per vakarienę Kloda sėdėjo šalia Martino. Jai pasigręžus į 
ji, Alisa pamatė, kad jos veidas nei gražus, nei kuo nors pana- 
šus į solidžiai gražius tėvus. Tai buvo laputės fizionomija: pla- 
čiais skruostais, siauro smakro, tik tiek kad burna irgi plati. 
Alisa miestelyje buvo naujokė, todėl ją pasodino prie šeimi- 
ninko, o kad jos nevaržytų toksai socialinis kontrastas, iš kito 
šono atsirado Džonas Mari-Frenčas. Priešais ją stovėjo kauli- 
nio kinų porceliano lėkštė paauksuotu krašteliu, į kurią buvo 
elegantiškai įpilta žalsvos sriubos, pabarstytos žalumynais. 

— Rėžiukai, — informavo Džonas. — Juos Žmonės augi- 
na toliau palei Pito upę. Ar patinka mano namas? 

— Nepaprastai. 

— Kad labai jau sulysusi. 

„ — Man taip neatrodo, — atsakė Alisa loštelėdama, kad 
Sedvelas į vieną iš taurių, kurių stovėjo visas miškas, galėtų 
jai per petį įpilti baltojo burgundiško vyno. — Jūs mane ge- 
rai pažįstate, tad kam taip sakot? 

— Čia pažinimo nereikia. Tik akies. Manot, aš tik antis 
matau? 

— Antys! — įsiterpė Ralfas Anvinas. — Tikra Dievo rykš- 
te. Atrodo, jos vėl iš upės ima traukti į miestelį. 

— Kas bloga? 

— Ogi tai, kad vieną kartą kas nors paslys ant to, ką jos 
palieka, na, o antys lyg ir mano nuosavybė, todėl gausiu lan- 
kyti nukentėjusįjį Solsberio ligoninėje. Miela mergyte, jūs 
visai nesitepat sviesto. 

Martinas ir Kloda juokėsi. Kalbėjo ji nepaprastai gyvai, 
Alisa matė jos puikius, kaip sniegas baltus dantis. Martinui 
Iš kito šono Suzė Somervil ir ponas Fenšo pagyrūniškai lygi- 
no tarptautinius aerouostus, o prieš Alisą sudžiūvusi mote- 

riškė pilka šilkine palaidine, prie kaklo susegta sage, neap- 
sakomai dailiai valgė sriubą. 

— Aišku, pažįstat Elizabetą Pit, — pasakė Ralfas Anvinas. 

Ponia Pit palinko į priekį. 

— Jus aš tikrai pažįstu. Du meilūs berniukai ir mergaitė. 
Atrodo vienmečiai su Kamilos trejetuku. Ir jūs apsiėmėt pa- 
dėti toje siaubingoje krautuvėlėje. 

— Krautuvė! — pašaipiai gūžtelėjo Ralfas Anvinas. 

— Labai geras daiktas, — pasakė Džonas Mari-Fren- 
čas. — Prekiauja kaip tik mano mėgstamu maistu. Jei man 
kas duotų valią, gyvenčiau žirniais, sausainiais ir viskiu. — 
Jis parodė į sriubą. — Kam tos daržovės? 

— Ar sodinsite daržą? — paklausė Alisą seras Ralfas. 

Alisa nusišypsojo. 

— Tikiuosi, tai padarys anyta. 

— Nejau Sesilė Džordan? 

— Ta pati. 

— Ką jūs sakot! — apstulbo Elizabeta Pit. 

— Ar Margo žino? Neturėsite nė minutės ramybės... 

— Taip, Žino. 

— Aš gi jums sakiau, kad Martinas — Sesilės sūnus, — 
tarė Džonas. — Keista, kad niekas nesiklauso, jei nesiūlai 
išgerti, va tada išgirs tave per tris laukus. 

Seras Ralfas įsmeigė į Alisą savo mėlyną žvilgsnį. 

— Kaip pasisekė! Ar Martinas paveldėjo jos talentą? 

Ji pasižiūrėjo. Martinas Klodai kažką aiškino, rankomis 
apibrėždamas ore tarsi kokią dėžę. Ji atrodė įsikūnijęs dė- 
mesingumas. 
turi gyslelės kaip ji. 

— Šita mergytė tapytoja, — pranešė Džonas, — tačiau ne- 
nori tapyti. 

— Nenori? 

— Kol kas negaliu, — liūdnai tarė Alisa. 

Seras Ralfas uždėjo delną ant jos rankos. 

— Menininko barjeras? 

— Panašiai... 

— Žinau! — džiugiai pareiškė Elizabeta Pit. — Džuljetos 
Dan svetainėje kabo žavingas jos paveikslas. Tiesa, Džuljeta 
turi puikią idėją — surengti sodo šventę, — atsigręžė ji į se- 
rą Ralfą. 

Seras Ralfas palinko jos pusėn. Džonas Mari-Frenčas, 
pasisukęs kitan šonan, tarė ten sėdinčiai moteriai: 

— Man rodos, jūsų upėtakiai susigriebė kažkokią bjaurią 
ligą... 

Alisa vėl pažvelgė į Klodą. Kurį laiką galėjo netrukdoma 
ją stebėti. Sriubos, regis, ji nė nepalietė, o bandelę sugnaibė 
į šimtus gabalėlių, kurie ir voliojosi ant stalo — visai kaip 
mažas vaikas. Jos rankos buvo labai dailios. Atrodo, be žie- 
dų, bet nagai nulakuoti ryškiai raudonai. Akys įkypokos, 
nors plaukai šviesūs, bet antakiai ir blakstienos tamsūs. Ne- 
dėvėjo jokių papuošalų, tik ant kaklo kabėjo didžiulis Mal- 
tos kryžius, vos išsiskiriantis juodos tunikos fone. Ji kažką 
kalbėjo Martinui, žiūrėdama žemyn, staiga pakėlė akis ir su- 
gavo Alisos žvilgsnį, bet jos išraiška nepasikeitė. Alisa pasi- 
juto paniekinta. Dirstelėjo į serą Ralfą ir ponią Pit, bet jie 
karštai aptarinėjo grafystės politiką, tad ji ėmė Žiopsoti į 
Anvinų giminę, kabančią ant sienų paauksuotuose rėmuose. 

Patiekus lašišą, Džonas Mari-Frenčas vėl atsigręžė į ją ir 
pasakė, kad sūnus Aleksas vedęs prancūzę, kurią susitiko 
Atėnuose. Alisa atsakė, jog smagu girdėti. Jiedu valgė laši- 
šą, draugiškai šnekučiuodami, Alisa stengėsi domėtis nau- 
juoju — investicijų eksperto darbu, kurį gavęs Aleksas, kar- 
tu bandydama prisiminti jo trumpo ir aistringo Žavėjimosi ja 
skonį. Valgant desertą: šokoladinį vyniotinį ar abrikosų py- 
ragaičius, sūrius — Stiltono ir „Blue Vinney“ — seras Ral- 
fas atsidėjo Alisai. Buvo be galo galantiškas. Papasakojo 
apie savo vaikystę Pitkoume ir kad Pilkajame name anais 

laikais gyvenusios dvi jo tetos. Apsakė, kad jo trys vaikai tu- 
rėję lygiai tą patį kambarį kaip ir jis pats su sesute, ir Alisai 
pasitaikė gera proga paklausti, nors atsakymą puikiai žinojo: 

— Ar Kloda jūsų jauniausioji? 

Jo žvilgsnis iškart pašiltėjo. 

— O taip. Jai dvidešimt šešeri. Žinoma, galėjo dešimt sy- 
kių ištekėti, bet jos reikalavimai neregėtai aukšti. Ji gabiau- 
sia iš viso trejeto. Niujorke dirbo leidybos srityje. Nebeži- 
nau, kokioje leidykloje. Bijau, kad aš jos rankose kaip molis. 

Alisai knietėjo pasakyti, jog, atrodo, ir Martinas. Tačiau 
tarė ką kita: 

— Dabar, kai grįžo, galbūt susiras darbo Anglijos leidy- 
boje. 

— Jūs jau atleiskit ssnam mylinčiam tėvui, bet aš noriu, 
kad ji dar pas mus pasisvečiuotų. Gal man padėtumėt sugal- 
voti kokį būdą, kaip ją užlaikyti. Žinau, kad jai rūpi pama- 
tyti jūsų paveikslus. 

— Oi ne! — nuoširdžiai išsigando Alisa. 

— Jau kuklumas kūrėjų... O dabar pasakykit, kada mums 
bus leista susipažinti su jūsų anyta? 

Nunešus sūrius, ledi Anvin atsistojo ir išsivarė moteris. 

— Lygiai dvidešimt minučių, — įspėjo ji serą Ralfą, o sa- 
vo globotinėms pasakė: — Kloda mano, jog elgiamės barba- 
riškai. Ar ne taip, brangioji? Amerikiečiai turbūt nė nesap- 
nuotų šitokio dalyko? 

— Mano pažįstami amerikiečiai visad valgydavo restora- 
nuose, — tarė Kloda ir priėjusi prie Suzės Somervil papra- 
šė: — Suze, klok man kokią siaubo istoriją apie paskutinę 
savo kelionę. 

— Nebijai? — patenkinta paklausė Suzė, lipdama laip- 
tais šalia Klodos. — Žinok, nepatikėsi, bet aš turėjau aštuo- 
niasdešimt penkerių metų narkomaną, kuris susimanė išsi- 
jungti Samarkande... 

Margo Anvin paėmė Alisai už rankos. 

— Mieloji, tikiuosi, vyrai prie stalo buvo tau dėmesingi. 

— O taip, nepaprastai... 

— Einam, mieloji, surasime jums tualetą, nes svetimiems 
žmonėms šito namo geografija — grynas košmaras. 

Jos užlipo laiptais Suzei ir Klodai iš paskos, Margo visą 
laiką plepėjo, po to per milžinišką laiptų aikštelę, pristatytą 
aukštų kiniškų vazų, pasuko prie vienų iš daugelio paneliais 
apmuštų durų. Laisvąja ranka Margo jas atidarė ir įstūmė 
Alisą į rausvą šilumą. 

— Nesiskubinkit, mieloji. 

Staiga Alisa pasijuto beviltiškai pavargusi. Užsidariusi 
šiame baroniškame tualete, įrengtame stiliumi, kurį Sesilė 
būtų pavadinusi tūkstantis devyni šimtai penkiasdešimt 
penktųjų Ponto gatvės, ji pagaliau pasižiūrėjo į laikrodėlį. 
Dar tik dešimt minučių vienuoliktos. Turės praeiti pusvalan- 
dis be vyrų, tada pusvalandis su jais, ir tik tuomet ji galės 
per kambarį žvilgsniu pradėt judinti Martiną, kad važiuotų 
namo. Ji pažvelgė į veidrodį. Pati sau pasirodė prastai sudė- 
ta ir mokiniška. Gal jau laikas nusikirpti kasą. 

Už durų jos laukė Sara Elin. Sara buvo graži ir prašmat- 
ni, Džuljeta Dan sakė, kad puikiai slidinėjanti ir jodinėjanti. 

— Žinot, — iš lėto tarė ji Alisai, — žinot, gal galėtume 
pasitarti dėl vaikų vežiojimo į mokyklą? Mano nelaimėlė 
auklė nėščia, o aš kol kas taip prapuolusi su darbais... 


Susispietusios svetainėje, damos gurkšnojo kavą, vaidin- 
damos, kad visiškai abejingos sidabrinėje vazoje sudėtiems 
šokoladiniams saldainiams. Klodos ir Suzės Somervil ne- 
buvo. Ledi Anvin pasisodino Alisą ant sofutės šalia savęs 
ir ėmė šnekėt apie miestelį. Vaizdingai apibūdino visus gy- 
ventojus: nuo beveik šimtamečio Fredo Moto iki kažkokios 
senučiukės Letisės Deverel, kuri skambinanti arfa, tarp jų 
įterpdama ponią Pim ir ponią Pein. Po dvidešimties minu- 
čių Alisa susigriebė, kad šeimininkė jai nedavė nė vieno 

klausimėlio. Po dvidešimt penkių minučių įžengė vyrai, po 
pusvalandžio, įsigilinusios į kažkokią temą, grįžo Suzė su 
Kloda. Martinas vienoj rankoj laikė brendžio taurę, ki- 
toj — cigarą, kurių normaliomis aplinkybėmis nė nepalies- 
davo; rodydamas nuoširdžiausią entuziazmą, jis atsisėdo 
šalia sudžiūvėlės ponios Pit. Alisa nustebo pamačiusi, kad 
jam iš tikrųjų smagu. 

Tik vidurnaktį jai pavyko šiaip ne taip jį ištempti, ir tik 
todėl, kad kiti žmonės ėmė dairytis Šedvelo ir savo apsiaus- 
tų kalbėdami: 

— Laikas krutėti, nepamiršk, kad rytoj aštuntą valandą 
pamaldos. 

Atsisveikindami abu Anvinai pabučiavo Alisą, tačiau 
Kloda, šnekėdamasi su Harlifordu, kurį, pamanė Alisa, ledi 
Anvin gal numatė būsiant nauju jos kavalieriumi, tik pamo- 
jo per kambarį ir sušuko Martinui: 

— Pažiūrėk į sijas! 

— Ką ji turėjo galvoj? — paklausė Alisa automobilyje. 

— Kai buvo maži, ji su broliu, su kažkuo susilažinę, pri- 
pjaustė visokių keiksmažodžių sijose kambary virš mūsų.ga- 
ražo. Žodžių ji nebeprisimena. — Jis ėmė juoktis. 

— Ar ji simpatiška? 

— Įdomi, — tebesijuokė jis. — Labai įdomi. 

Namie Džeimsą rado miegantį jų lovoje, sugniaužusį Ali- 
sos naktinius. Gvena atsiprašė, bet vis dėlto su juo buvę tik- 
ras vargas. Martinas nunešė jį į lovytę, paskui parvežė Gve- 
ną, o Alisa sėdėjo ant grindų Džeimso kambary ir laukė, 
ko! vaikas vėl giliai įmigs. Sėdėjo apsikabinusi kelius, palen- 
kusi galvą ir be džiaugsmo galvojo apie praėjusią vakarienę. 
Grįžus Martinui, ji išslinko iš Džeimso kambario ir parėjo į 
miegamąjį, kur Martiną rado kabinant ant kėdės drabužius. 

— Ar tau patiko? Ar linksma buvo? 

Jis buvo su kojinėmis ir trumpikėmis. Nusimovęs vieną 
kojinę numetė. 

— Klasė, — atsakė jis. Nusitraukė antrą kojinę. — Gal, 
sakysi, ne? 

Ji nuėjo prie spintos, kur kabindavo savo drabužius. 

— Manau, kad tu pasirodei geriau negu aš. 

— Ohoo, — patenkintas nutęsė. Retai sakydavo kompli- 
mentus, bet pats juos mėgdavo. — Tikrai? 

— Man ji pasirodė vulgaroka, — tarė Alisa, pusiau užsi- 
dariusi spintoj. 

Jis ėmė niūniuoti. Jam Kloda nė trupučio neatrodė vul- 
gari. 

— "Turėk kantrybės, ir pamatysi... 

— Jei manai, kad man rūpi... 

— Ele, — staiga surimtėjo jis, — mes negalime pyktis su 
Anvinais. 

— Negalime? 

— Ne. Nereikia būti bolševikais. 

Jis išėjo valytis dantų. Kai grįžo, Alisa piktai šukavosi 
plaukus, apsisiautusi savo geltonu chalatu. Vedybinio gyve- 
nimo pradžioje jam patikdavo žiūrėti, kaip ji šukuojasi, da- 
bar įlipo lovon nė nežvilgtelėjęs ir sustumdė pagalves, kaip 
jam patikdavo. 

— Šįvakar kapitališkai atrodei, — abejingai tarė jis. 

— Jaučiausi sumautai... 

— Nesąmonė. — Jo balsas skambėjo mieguistai. 

Priėjusi prie lango praskleidė užuolaidas. Šaltai švietė 
skaistus baltas mėnulis, ant pasidabrintos žolės gulė tvoros 
šešėlio grotos. Kaip norėčiau būti laisva, nenorom pagalvo- 
jo Alisa. Aš taip pavargau nuo savęs ir nuo visos tos košės. 
Aš norėčiau... Toliau nebedrįso galvoti. 

— Eikš gultis, — pašaukė Martinas. 

Ji paleido užuolaidą ir perėjusi kambarį atsigulė šalia. Jis 
apsivertė ant šono ir suėmė delnu jos krūtį. Ji įsitempė, vos 
vos. 

— Gerai jau, gerai, — burbtelėjo jis ir nusirito atgal. — 
Labanakt. 

Ji ištiesė ranką užgesinti lempos. Plyšys tarp užuolaidų 
švytėjo sidabru. 

— Martinai, nepyk... 

Jis kažką sumurmėjo. 

Ji atsigulė ant šono ir įsispoksojo į kambario prieblandą. 
Anoj slėnio pusėj suūbavo pelėda, netrukus jai atsiliepė ki- 
ta, toli beržuose viršum dvaro. Staiga koridoriuje, tolydžio 
artėdamas, pasigirdo Džeimso verksmas. 


— Ko tau reikia bažnyčioj? — paklausė Martinas. 

Abu jautėsi truputį pagiringi: Martinas buvo padauginęs 
brendžio, o Alisa apskritai negalėjo gerti. 

— Noriu, ir tiek. Užtruksiu tik valandą, Čarlis dar mie- 
gos. Jeigu galėtum pusę dvyliktos įkišti orkaitėn avieną... 

— Aš norėjau pabūti sode. 

— Ir būk. Vaikai gali išeiti su tavim. 

— Bet aviena... 

— Sugaiši viduje dvi minutes. 

— Nesuprantu, kodėl įsigeidei eiti. Juk niekad nevaikštai 
į bažnyčią. 

— Užtat aš suprantu, — staiga supyko Alisa, — kodėl tu 
nenori, kad eičiau. Nieko tau neatsitiks, jei valandą pabūsi 
su vaikais. Aš noriu ramiai pasėdėti. Noriu pagalvoti. 

— O kas, jei ir aš noriu pagalvoti? . 

— Gali nueit į vakarines pamaldas. 

Tada jis išėjo sodan trenkdamas virtuvės durimis, bet jos 
neužsidarė ir vėl atsilapojo. Alisa per penkiolika minučių var- 
gais negalais paguldė Carlį pogulio, suieškojo skardą avienai 
kepti ir antrą Natašos guminį batą, prikalbino Džeimsą išlįst 
iš pižamos ir apsirengt rūbais. Bažnyčion, kuri buvo kalne, te- 
ko jau bėgte bėgti, vidun ji įžengė uždususi ir visai nenusitei- 
kusi rimčiai. 

Bažnyčia buvo kukli, griežta ir viduramžiška. Turėjo tik 
vieną navą ir vieną altorių, langai buvo ne vitražiniai, todėl 

natūrali šviesa pro juos ėjo laisvai. Vakariniame gale stovėjo 
garsi normaniška krikštinė, išraižyta Jono Krikštytojo gyveni- 
mo scenomis, paskutinėje buvo jo galva, padėta ant lėkštės, 
šią sceną ponia Pein, atsakinga už bažnyčios puošimą gėlėmis, 
stengdavosi uždengti variniu ąsočiu, pilnu auksinių rykštenių, 
ratilių ar jurginų. Krautuvininkas ponas Finčas, bažnyčios se- 
niūno padėjėjas, prižiūrėjo bažnytines knygas. Didžiai iškal- 
bingu mostu jis įspraudė Alisai į rankas psalmyną. 

Ji pasirinko klauptą gale. Pagalvėles klūpėjimui karalienės 
jubiliejaus proga miestelio moterys išsiuvinėjo žvėreliais, au- 
galais ar paukščiais, aptinkamais Pito upės pakrantėse. Alisa 
atsargiai atsiklaupė ant purienų saujos. Priešais buvo koks tu- 
zinas žmonių, kelis iš jų pažino, o už visų galvų stovėjo Pite- 
ris Morisas, apsivilkęs sutaną ir kamžą. Alisa tingiai pagalvo- 
jo: kaži kas skalbia sniego baltumo jos klostes? Nuaidėjo 
vargonai, šiek tiek pridusę, jais grojo ponia Pim, pasipuošusi 
savo sekmadieniniu kostiumu. Žmonės nerangiai atsistojo. 

Laikydama maldyną, Alisa prisiminė, kaip jos tėvas Žavi- 
si Krenmerio anglų kalba. Kartą vakarieniaujant jis ėmė ir 
išdrožė improvizuotą paskaitą apie tai, kokia niekingai ba- 
nali 1r bekraujė šiuolaikinio maldyno kalba. Pitkoumas aiš- 
kiai atmetė alternatyvines pamaldas — tai, ką ji girdėjo, pa- 
sirodo, tebėra skambus 1928 metų žodis. Jos knygos 
tituliniame buvo štampas „Pitkoumo šv. Petro bažnyčia“, o 
apačioje dailia senatviškai drebančia rašysena išvedžiota: 
„Hoildai Brais atminti dovanoja mylinti šeima“. Įdomu, ar 
dabar kas nors dar šitaip pagerbia mirusiuosius? 

Iš tiesų ji nepastebėjo, nei kas giedama, nei kas sakoma, 
viena ausim tegirdėjo ir ką dešimt minučių ramiu, maloniu 
balsu iš sakyklos šnekėjo Piteris Morisas: apie šv. Pauliaus 
pamokymus romiečiams, kaip.jie būsią išvaduoti iš nuodė- 
mės jungo ir palaiminti šlovingąja Dievo vaikų laisve. Na- 
mie buvo sakiusi, kad nori pagalvoti, bet nieko negalvojo. Ji 
tik sėdėjo ir Žiūrėjo į tinkuotas sienas ir mažyčius paminklė- 

lius, kuriuose žalvario raidėm buvo apgailėti neprilygstami 
vyrai, mylimiausios motinos ir brangūs sūnūs, ir matė, kaip 
įspindusi balkšva saulės šviesa suliepsnojo ant bažnyčios se- 
niūno lazdos žalvarinio bumbulo. Paskui ji atsiklaupė drau- 
ge su visais ir balsiai sukalbėjo šv. Chrizostomo maldą. 
„Išklausyk, Viešpatie, savo tarnų prašymus ir skundus...“ 
Kokie, mąstė ji, yra jos prašymai ir skundai — ji tik ne- 
benori stebėti, kaip šokinėja jos graužulio kreivė. Ji atsisto- 
jo ir su visais išėjo laukan; ponia Mekoli pareiškė, kaip esą 
malonu matyti ją bažnyčioje, ponas Finčas paimdamas iš jos 
knygas reikšmingai nusišypsojo, Piteris Morisas šiltai pa- 
spaudė ranką ir paprašė perduoti Čarliui gerų dienų. 


Kai grįžo namo, šeima tebesėdėjo aplink virtuvės stalą, 
ant kurio stovėjo puodeliai ir sausainių skardinė. Kloda An- 
vin irgi buvo čia. Išblyškusi, nė kiek nepanaši į vakarykštę 
išdidėlę. Mūvėjo šviesiai geltonus legingus, buvo apsivilkusi 
nežmoniškai plačiu pilku megztiniu, siekiančiu lig pusės 
šlaunų, ir apsiavusi pilkais zomšiniais batais. Alisai vos įžen- 
gus, Kloda atsistojo, priėjusi paėmė jai už rankų ir pasakė: 

— Atėjau atsiprašyti. UŽ tai, kad vakar buvau tokia pa- 
baisa. 

— Betgi jūs nebuvot... — apstulbo Alisa. 

— Buvau, — tarė. — Buvau bjauri. Mama liepė būti su 
tavim ypač maloniai, bet aš supykau ant jos dėl vieno daik- 
to, kurio neverta net minėti, ir buvau siaubinga. 

Alisa žengtelėjo į šalį. 

— Nesvarbu, — pasakė. — Užtat buvot labai maloni 
Martinui. 

Jis patenkintas nusijuokė. 

— Oi, nereikia! — susiraukė Kloda. Žvilgtelėjusi į ją Ali- 
sa pamatė, kad tos akys pilnos ašarų. 

— Nereikia taip krimstis. Tat visai nesvarbu. Aš net ne- 
pastebėjau. 

— Nebežinau, — tarė Kloda, pradėdama šypsotis, — ar 
nuo to man ne blogiau. 

— Užteks, Ele, — prabilo Martinas. — Sėskis, išgerk 
kavos. 

Alisa užmetė apsiaustą ant kėdės ir nuo kablio už prieš- 
kambario durų nusikabino prijuostę. 

— Pietums turiu išvirti bulvių... 

— Aš nuskusiu, — pasišovė Kloda, atimdama prijuos- 
tę. — Esu bulvių skutimo meistrė. 

Džeimsas, nusprendęs, kad Kloda — tiesiog puikumėlis, 
prisistūmė kėdę prie kriauklės, kad Klodai dirbant galėtų pa- 
sitaškyti. Nataša, užsigeidusi Klodos batų, liko prie stalo kur- 
ti plano, kaip galėtų juos pasimatuoti, nors jie būtų ir per di- 
deli, aišku, kad per dideli, bet vis tiek... Alisa, nė trupučio 
neapžavėta, atnešė iš sandėliuko bulvių, paėmė iš stalčiaus 
skutiklį, pastatė puodą. Suvertė į kriauklę bulves. Kloda su- 
griebė jos riešą. 

— Atleisk man, labai prašau, — karštai sušnibždėjo ji, jos 
įdomios, pilkos su auksiniu atspalviu akys nekantriai spindėjo. 

— Vakar privertėt mane pasijusti kvailele, — atrėžė Alli- 
sa. — Šiandien vėl tą patį darot. Aš to nemėgstu. Ir viskas. 

Kloda paleido jos riešą. Taip tyliai, kad girdėjo tik Alisa, 
Ji pasakė: 

— Vakar tu vienintelė neatrodei kvailai. 

Alisa išėjo paieškot morkų ir atsinešti šaldytų žirnelių. Kai 
grįžo, Martinas vėl buvo išnykęs, Džeimsas su Kloda dainuo- 
dami taškėsi prie kriauklės, o Nataša neprašyta dengė stalą. 

— Kloda lieka, — pranešė Nataša. — Tėtis pakvietė. 

Kloda atsigręžė. 

— Jei nenori, išeisiu. 

— Žinoma, likit. Pietūs bus labai paprasti. 

— Tu tikrai gera. 

Nataša pasistiebė ir sušnibždėjo mamai į ausį: 

— Kaip aš noriu jos batų... 

— Taip, labai madingi. 

Kloda neatsigręždama nusispyrė juos. 

— Pasimatuok. 

Nataša suspiegė. Džeimsas apkabino Klodą per liemenį, 
kad, gink Dieve, dėl tų batų ji per daug nesusidraugautų su 
Nataša. Ji pakštelėjo jam į pakaušį, ir jis pažiūrėjo į ją die- 
vinančiu žvilgsniu. 

— Net neįsivaizduojat, — tarė Kloda, — kokie nepaken- 
čiami amerikiečių vaikai. Pas mus vienas toks ateidavo su 
glėbiu Žaislų, ir jei pagirdavai nors kokį jo daiktelį, jis iškart 
užrikdavo: „Neliesk, gerai?“ 

Džeimsui tai pasirodė be galo juokinga. 

— Neliesk, gerai? Neliesk, gerai? Neliesk, gerai, gerai... 

— Pažiūrėk, — atsiduso Nataša ir pasilenkusi ėmė gėrė- 
tis savo kojomis. 

— Atrodai kaip Batuotas katinas. 

— Man jie labai patinka. — Ji pakėlė akis į Klodą. — Ar 
amerikoniški? 

— Kam dar klausi, vaike? — amerikietišku akcentu atsa- 
kė Kloda. — Ne bet kokie, Henrio Bendelio firmos. 

Martinas grįžo su buteliu vyno. Jis niūniavo. Eidamas 
paimti kamščiatraukio, pabučiavo Alisai į skruostą, paskui, 
eidamas atnešti taurių — vėl. Antrąkart pabučiuota nusi- 
juokė. 

— Pasitaisė nuotaika? 

— Taip, — nustebusi atsakė ji. 

— Man atrodo, kad bažnyčia tau pataisė nuotaiką, — pa- 
reiškė Nataša, glostydama batus. — Argi ne taip turi būti? 

Visiems pradėjus juoktis, ji neapsakomai patenkinta pri- 
dūrė Gvenos posakį: 

— Na, šiandien mano diena, galit neabejoti. 

Martinas įpylė vyno sau, Klodai ir Alisai. Baigusi skusti 
bulves, Kloda jas užkaitė, lupenas sumetė į šiukšlių kibirą. 
Alisa išpūtė akis. 

— Ar kas ne taip? — paklausė Kloda. Buvo atsiraičiusi 
megztinio rankoves ir dabar, stovėdama basa, atrodė kaip 
koks pilkas ir geltonas paukštis. 

— Viskas teisingai. Man tik netelpa galvoj, kad žmogus, 
kuris Niujorke gyveno nuomojamam bute... 

— Aa... — nusišypsojo Kloda. — Aš visad ruošdavaus 
namie. Plaudavau grindis ir panašiai, kai viskas pradėdavo 
įkyrėti. 

Apėjusi aplink stalą, sustojo prie morkas skutančios Ali- 
sos ir įdėmiai pažiūrėjo į ją. 

— Būk sveika. 

Alisa paskubom gurkštelėjo vyno. 

— Ar čia vėl koks žaidimas? Kaip ir vakar? 

— Ne. Noriu nusišauti dėl vakarykštės dienos. 

Alisai ėmė drebėti rankos. Ne visai tvirtai pastatė taurę 
ant stalo. 

— Dar nematėt mano mažiausio. 

— Jis toks mielas, — tarė Nataša, vis dar khiedėdama ba- 
tais ir galvodama savo. — Mieliausias berniukas iš mano kla- 
sės... 

Kloda nuleido akis. 

— Ar galima eiti ir jį susirasti? 

Vaikai puolė spausti jai rankų — Nataša svirduliuodama 
savo batuose, bet labai ryžtingai. Jie visi išėjo iš virtuvės, 
Alisa girdėjo, kaip šurmuliuodami bilda neužtiestais laiptais. 
Pati nejausdama, kad tyliai niūniuoja, Alisa paėmė keptuvę, 
sudėjo morkas ir pastatė šalia puodo su bulvėm. 


ŠEŠTAS SKYRIUS 


Piteriui Morisui negalėjo nekristi į akis, kad Alisa negir- 
dėjo nė vieno jo pamokslo žodžio — iš tikrųjų atėjo į bažny- 
čią neturėdama jokio ortodoksiško dvasinio tikslo. Tai buvo 
gan įprastas dalykas. Priežastys, kurios atvesdavo ganomuo- 
sius į bažnyčią, jam atrodė tokios pat įvairios, subtilios ir sa- 
votiškos kaip ir tos, kurios juos sulaikydavo. Po pamaldų rū- 
pestingai suvyniodamas stulą, Piteris nusprendė, kad Alisa 
turbut atėjo todėl, kad valanda bažnyčioje jai reiškė galimy- 
bę praplėsti gyvenimo erdvę, sustabdyti laiką. Bent jau taip 
atrodė Žiūrint į ją. Ir jokios abejonės, kad kol ji čia svajojo, 
tas jos doras jaunas vyras — toks labai tiktų į gardemari- 
nus — triūsė sode ir saugojo vaikus. Piteris atsiduso. Džor- 
danai jam regėjos dvidešimto amžiaus pabaigai tipiškų jaus- 
mų bei vaizduotės ir, kita vertus, anglosaksams būdingo 
pasidygėjimo intensyviu dvasiniu gyvenimu samplaika. Man- 
dagi ir vieniša sąjunga. 

Nereikia sakyti, kad miestelis įdėmiai sekė visus išorinius 
dalykus. Netgi Fredui Motui, dienų dienom knapsančiam 
prie lango savo namelyje šalia pašto, užteko likusio regėji- 
mo, kad per savaitinį Piterio Moriso apsilankymą pritaria- 
mai pasakytų: | 

— Gardus kąsnelis. Na, dabar visos sukrus. 

— Kas? — paklausė Piteris Morisas. — Kas sukrus? 

— Visos bobelės. Visos pilkosios pelytės. 

Jo apsiseilėjusi burna išsiviepė. 

— Esat senas nenaudėlis, Fredai. 

— Nė pusės nebesu toks, koks buvau jaunas. Nė pusės. 

Aišku, labai pagirtina pastebėti, kad Alisą kažkas grau- 
žia, tačiau padėti kur kas sunkiau. Paklausinėjus miestelio 
žmones, paaiškėjo bendra nuomonė, kad iš kitų mirtingųjų 
ji išskirta nepaprastom malonėm: gražus namas, geras vyras, 
žavingi vaikučiai, pinigų daugiau negu reikia, tad jeigu ji ir 
padeda parduotuvei ir bažnyčią puošiančioms moterims, tai 
yra jos pareiga, kai šitaip gyvena. Rouzė Barton, su vyru 
Džeriu turinti Solsberyje itin pelningą kompiuterių firmelę 
ir labai aiškią nuomonę, koks privalėtų būti Pitkoumo mies- 
telis, su nuoširdžia simpatija, kuri buvo jos firminis ženklas, 
pasakė, kad Alisai dar reikės pažinti, kas tai yra mažas 
miestelis. Piteris pabrėžė, jog Viltonas, iš kurio jie atsikėlė, 
vargu ar toks jau didelis miestas. Ne, tikrai ne, pritarė Rou- 
zė, bet Pitkoume visi žmonės nepaprastai vieni kitiems dė- 
mesingi. Piteris nieko nebesakė. Bartonų vaikas, neramus 
keturmetis bamblys, prižiūrimas besikeičiančių au pair mer- 
ginų, atrodo, niekad ir nereikalavo iš tėvų dėmesio, kurį jie 
visą skirdavo verslui ir miestelio reikalams. Ir jie vaikščioda- 
vo į bažnyčią. 

Piteris Morisas žinojo, kad Alisa apstulbtų patyrusi, kaip 
atidžiai yra stebima ir kiek miestelis apie ją Žino. Pirmą kartą 
gavęs provincijos parapiją Safolke, pats Piteris negalėjo atsi- 
stebėti, kad nei skalbinių eilės nepadžiausi, nei maisto prekių 
neužsisakysi nepastebėtas: viskas bus suskaičiuota ir padary- 
tos atitinkamos išvados. Kai Pitkoumo parduotuvėje išgirdo 
kažką sakant: „Ji švariai užlaiko vaikus“, suvokė, jog neliko 
nepastebėta, kaip dažnai Pilkojo namo kieme kabo virvės iš- 
skalbtų kojinių ir kelnaičių. 

Netgi turėdamas didįjį Admirolą aukštybėse, su kuriuo 
galima pasišnekėti ir jam pasimelsti, Piteris Morisas 
skaudžiai jautė savo vienišumą. Iš tikrųjų neketino taip ilgai 
našlauti — jo vedybinis gyvenimas tetruko dvejus metus, 
paskui žmoną papjovė vėžys, viso labo per keturis mėne- 

sius, — tačiau lig tol nesurado kitos moters, su kuria galėtų 
taip laisvai pasikalbėti kaip su Mere. Tiesa, Safolke jau bu- 
vo arti tikslo su viena moterimi, bet ji galų gale nusprendė 
negalėsianti būti pastoriaus žmona, o čionai, kad ir kaip 
keista, neseniai įsigijo puikią draugę Letisės Deverel asme- 
ny. Septyniasdešimties metų, didelės erudicijos, protinga ir 
Bernardo Šo tipo socialistė. Savo sujauktoje svetainėje ji lai- 
kė arfą, o virtuvėje — žalią Amazonės papūgą ir neturėdavo 
nė minutės laiko rūpintis išvaizda ir manieromis. Per pasta- 
ruosius trejus metus Piteris Morisas, panūdęs išnarplioti ko- 
kį žmogišką mazgelį, jau ir sukdavo gatvele iš savo solidžių 
Viktorijos epochos pradžios namų į jos ampyro stiliaus vilą 
miestelio viršuje. Nors ji dažniausiai atšaudavo nieko neiš- 
mananti apie atsilikusius vaikus ar psichuojančias senmer- 
ges, ar vyrų klimaksą, ar dar kokią opią problemą, būdavo 
geras rezonatorius: klausydamasi kepdavo orkaitėje duoną 
ar persodindavo pelargonijas, o jis, šnekėdamas su savim, 
žiūrėk, ką nors ir nutardavo. 

Rožių viloje egzistavo per ištisą Žmogaus gyvenimą susida- 
ręs smalsumo ir kultūros energetinis laukas. Jaunystėje Leti- 
sė Deverel mokytojavo tarptautinėje mokykloje Šveicarijoje ir 
ten išmoko slidinėti, avėdama rudais odiniais batais — tam 
įrodyti ji tebeturėjo atitinkamai parudavusią fotografiją. Grį- 
žusi tėvynėn, dėstė Darbininkų mokymo centre, vėliau dirbo 
bibliotekininke, tvarkė garsiąją seriją knygų apie Anglijos mo- 
terų istoriją. Visą gyvenimėlį tapė, virė ir kepė, laikė sodą, 
skaitė, rašė, keliavo, augino gyvūnėlius ir vedė dienoraštį. Ji 
skambino ir fortepijonu, ir arfa. Visad gyveno viena, tačiau 
turėjo platų ištikimų draugų ratą. Pritapus prie to rato Pite- 
riui Morisui, ji jam pareiškė esanti agnostikė ir niekad netu- 
rėjusi pažįstamo dvasininko. Vadinasi, pasakė jis, galėsianti 
sužinoti, kas tai. Ji kuo rimčiausiai įspėjo: „Nepakęsiu, kad 
visą laiką būtų kaišiojamas Dievas“, o jis atsakė: „Na, Jis ne- 
supyks, nes Jam nieko nėr atgrasiau, kaip abejingumas“. 

Pradžia buvo gera. Per tuos trejus metus, perkratydami 
savaitines smulkmenas, jiedu aptarė Klodos Anvin pabėgi- 
mą į Ameriką, ponios Pim tironiškos, bet dievinamos motu- 
šės mirtį, motociklo avariją, kai invalidu tapo gabiausias 
miestelio berniukas, netikėtai mirusius kūdikius, vaikus, ser- 
gančius Dauno liga, iširusias santuokas, girtuokliavimą, ne- 
darbą, gaisrus, potvynius ir epidemijas. Tad Alisa Džordan 
Letisei Deverel atrodė visiškai menka problema. Minkyda- 
ma tešlą ji tiek tepasakė: 

— Aišku, kad nesuktum sau galvos, jei ji nebūtų graži. 

— Labas rytas, — prabilo papūga narvelyje. — Argi ne 
graži papūga? 

— Galbūt, — prisipažino Piteris Morisas, niekad nejsi- 
žeidžiantis, jei jį kas demaskuodavo, — iš tikrųjų mažiau 
sukčiau sau galvą... 

— Labai galimas daiktas, kad ji — be galo išlepusi mote- 
ris. Na, o išlepę žmonės ilgainiui pasidaro viskuo nepaten- 
kinti. 

— Nemanau, kad ji išlepusi. Man rodos, ji gal nelaimin- 
ga, o ne nepatenkinta. Suprantama, tai gali būti ir nusivyli- 
mas. Kad ir santuoka. 

Letisė Deverel kelis kartus buvo sutikusi Martiną mies- 
telyje; sykį prie parduotuvės jai iškrito miltų maišelis, ir jis 
su didžiausiu paslaugumu padėjo jai susemti išbyrėjusius 
miltus ir sumesti į nutekamąjį griovį. Ji purkštelėjo. 

— Anglijos privačių mokyklų sistema kalta... 

— Na, na? 

— ... kad daugelis vyrų nesugeba pažinti ir suprasti savo 
dvasios būklės. Tampa emociniais nebyliais. — Ji maktelėjo 
miltuotu pirštu Piterio pusėn. — Dėl to daugumas jų bijo 
moterų. Baigusieji Vinčesterį visi truputį kvanktelėję. 

— Martinas Džordanas berods baigęs Ragbį. 

— Iš tolo matyt. 

Ji sudėjo storas tešlos ringes į skardą ir pašovė senama- 
diškon orkaitėn. | 

— Jei tikies, kad aš tau liepsiu eiti pas ją ir pasikalbėti, 
labai apsigavai. Atstok nuo jos. 

— Juokiasi puodas, kad katilas juodas, — pasakė papū- 
ga. — Labas rytas. Venecijos pirklys. Graži papūga. 

— Matai, ji tikrai nebloga tapytoja, — tarė Piteris. — Ta- 
čiau nenori tapyti. Arba negali. 

— Dailininkas ne stalius. 

Piteris Morisas atsistojo. 

— Kodėl tu nusistačiusi prieš Alisą Džordan? 

— Nieko panašaus. Aš Žaviuosi, kaip ji pritapo miestely- 
je, ir pastebiu tą patį, ką ir tu. Bet nekuriu apie ją senti- 
mentalių fantazijų. Nelįsk prie jos. Ji juk turi išdidumo. O 
dabar einam laukan, parodysiu kameliją, kurią, matyt, bus 
pakandusi šalna. Dar nesi matęs tokių... 


Paskutinė pavasario atostogų savaitė būvo šilta ir maloni, 
pro nuogas medžių šakas skaisčiai ir akinamai švietė saulė. 
Pitkoumas pradėjo atplėšti Žiemai užtaisytus langus ir duris, 
vazonines gėles žmonės išnešė ant laiptelių, kad jos, kaip 
kokie ligoniai, pakvėpuotų grynu oru. Letisė Deverel, ati- 
duodama duoklę pavasario švarinimuisi, išskalbė lovos už- 
tiesalus ir vėl pradėjo eiti pasivaikščiot; Žiemą ji nevaikšti- 
nėdavo sakydama, kad nėr jokios prasmės, jei turi Žiūrėt po 
kojų, ne į gamtą. Apsiavusi storapadžiais, nusitvėrusi storą 
lazdą, kone kiekvieną popietę ji energingu žingsniu patrauk- 
davo iš namų, ir miestelėnai, matydami ją Žygiuojant, su 
šypsena sakydavo: vadinasi, iš tikrųjų pavasaris, jeigu ponia 
Deverel vėl išėjo į pasaulį. Fredo Moto vaikaitis Stiuartas, 
bedarbis sodininkas, pasinaudodamas šiais pasivaikščioji- 
mais, čiupdavo karutį ir lauko taku, kur jį mažiau kas galėjo 
pamatyti, skubėdavo į Rožių vilą ir prisikraudavo puikaus, 
gerai supuvusio komposto. 

Kai kada Letisė užkopdavo į kalvą ir apsukdavo Parką. 
Kai kada paupio taku arba vingiuotais laukų keliukais pasiek- 

davo Kingz Harkortą ir Barlstoną. Bet mėgstamiausias marš- 
rutas ėjo palei Pilkojo namo sodą, ir į rytus, kalno pašlaite; 
apačioj tekėjo upė, o prieš akis atsiverdavo slėnio panorama. 
Su pasitenkinimu ji pastebėjo, kad Pilkojo namo langų rėmai 
dažomi ir kažkas pradėjo retinti apgailėtiną mahonijų gyva- 
tvorę, kurią Džonas Mari-Frenčas paprasčiausiai buvo užmir- 
šęs. Prieš virtuvės duris kūpsojo šviežio smėlio krūva, stovėjo 
triratukas ir akį džiugino skalbinių pilna virvė. Letisė niekuo- 
met nenorėjo ištekėti, bet buvo tvirta šeimos šalininkė. 

Perėjusi du sklypus už Pilkojo namo, išgirdo vaikų balsus. 
Ji šiek tiek palypėjo žemiau, kad matytų upę, ir apačioj, žolė- 
je, išvydo sėdint Alisą Džordan ir Klodą Anvin, šalimais pasi- 
stačiusias pintinę su kūdikiu; netoliese per išgriuvusį gluosnį 
šokinėjo mergytė ir berniukas. Scena buvo labai graži. Ji ga- 
lėjo, pamanė Letisė, tapti vienu iš teminių Viktorijos epochos 
paveikslų, ant kurių jau buvo dantis praėdusi. Alisa vilkėjo 
geltonai, Kloda buvo susisupusi į geltoną ir juodą apsiaustą. 
Letisė, pažinojusi Klodą nuo pat jos mažų dienų ir įsitikinusi, 
kad ji begėdiškai išlepintas ir vienintelis originalus vaikas An- 
vinų šeimoje, panoro nulipti pas jas ir deramai susipažinti su 
Alisa Džordan. Bet jos atrodė taip įsigilinusios į savo pokal- 
bį, jog ji atsisakė tos minties ir nutrepsėjo viršum jų, suspau- 
dusi dešinėj lazdą ir ryžtingai įbedusi akis į rytus. 


— Ar tau niekas neįdomu apie mane? — paklausė Kloda. 

Po paltu ji buvo užsidėjusi geltonus gintaro karolius, da- 
bar juos nusiėmė ir atidavė Čarliui, šis ėmė purtyti juos ant 
keliukų. 

— Mirštu iš smalsumo, — atsakė Alisa, — bet maniau, 
kad visi nusistatę neklausinėti. 

— Apie ką neklausinėti? 

— Apie Niujorką. 

— Viešpatie... O ką jau apie Niujorką? 

Alisa pasirėmė alkūne, atsigręždama į Čarlį ir Klodą. 

— Na, galbūt aš klystu, bet supratau, kad nutrūko ro- 
manas, galėjęs baigtis vedybomis, ir tu grįžai namo palauž- 
ta sielvarto. 

— Palaužta sielvarto? — pakartojo Kloda. — Cha! Vedy- 
bomis... Na Žinai. 

Alisa laukė. Čarlis švytavo karoliais ir gyvai kažką joms 
čiauškėjo. 

— Suprantu, — tarė Kloda. — Vadinasi, aš — vargšė at- 
stumta sužadėtinė, ar ne? 

— Nežinau, — atsakė Alisa. — Aš nieko nežinau. Ir jei 
nori likti paslaptinga, niekad ir nesužinosiu. 

Stojo pauzė. Paskui Kloda pasakė: 

— Tau aš nenoriu būti paslaptinga. 

Alisa atsigulė žolėje ir laukė. Nuo vakarienės Pitkoumo 
parke praėjo dešimt dienų, aštuonias iš jų ji matėsi su Klo- 
da. Ji nuolat ateidavo į Pilkąjį namą prasimetusi kokiu rei- 
kalu, atsinešdama rainą kačiuką ir visiškai kitokią atmosfe- 
rą. Tai ji pasiūlė šį pikniką, kaip ir daugelį kitų dalykų: 
pakelti svetainės užuolaidas, išmokti dainų, kurias ji skam- 
bindavo gitara, virti saldainius, apsodinti obelis senųjų veis- 
lių laipiojančiomis rožėmis — ir visi pajuto, kad gyvenimas 
labai pagražėjo. 

— Taip, romanas buvo, — prabilo Kloda. — Ir jis nutrū- 
ko. Bet nutraukiau jį aš. 

Alisa pasisuko į ją. Dangaus fone išvydo Čarlio ir Klodos 
pakaušius. 

— Tuomet jei tau ir liūdna, vis dėlto ne taip, jeigu pati 
būtum buvus pamesta. 

— Man nė truputėlio neliūdna. Džiaugiuosi ištrūkusi. 
Vos neuždusau šitaip priklausydama kitam Žmogui. Negalė- 
davau niekur išeiti nepasisakiusi kur, negalėdavau paskam- 
binti nepasakydama kam; negalėdavau net kojinių nusipirkti 
nepaklausta, ką noriu jomis sužavėti. O kadangi metusi dar- 
bą praktiškai tapau išlaikytine, nelabai buvo kaip šiauštis. 

— Tai jis norėjo tave vesti? 

Kloda staiga atsigręžė ir atsigulė ant pilvo taip, kad J05 
VeiGas atsidūrė visai arti Alisos. 

— Nebuvo net kalbos apie vedybas. 

— O Dieve, jis jau buvo vedęs? 

Kloda pakėlė akis ir žiūrėjo tiesiai į Alisą. 

— Alisa, tai buvo moteris. Štai kodėl. 

Alisai užgniaužė kvapą. 

— Mano meilužis buvo moteris, — pasakė Kloda. 

Alisa atsisėdo. 

— Tad visa toji istorija apie milijonierių advokatą tebuvo 
akių dūmimas... 

— Ji ir buvo milijonierė. Tiksliau yra. Ir ji advokatė. Ir 
būtume galėjusios žaibiškai susituokti. Tačiau ji manęs vos 
nesuvalgė. Taigi turėjau pabėgti. 

— Kloda... 

Kloda atsisėdusi apkabino Alisai pečius viršum Čarlio 
galvytės. 

— Aš tave pritrenkiau? 

— Ne. Taip. Nežinau... — Ji pasižiūrėjo į Klodą. — Tu ne- 
kenti vyrų? 

Kloda ėmė juoktis. 

— Oi Alisa... 

— Nutilk, — piktai tarė Alisa, nusikratydama nuo pečių 
jos rankas. 

— Klausyk, — surimtėjo Kloda, — vyrai man labai patin- 
ka. Su moterimis miegu ne todėl, kad be to negalėčiau apsi- 
eiti. Taip darau, kad noriu. Visi mes galime rinktis: tu, aš, 
kiekvienas... 

Čarlis bumbtelėjo ant šono ir puolė energingai šliaužti žo- 
lėtu šlaitu pas broliuką ir sesutę. Alisa lyg ir norėjo sekti pas- 
kui jį, bet Kloda sulaikė. 

— Viskas gerai. Jei reikės, nueisim pas jį. Mudvi nebai- 
gėm. 

— Nežinau, ką manyti... 

— Verčiau ir nesistenk. 

— Pasakyk... 

— Ką? 

— Aš nežinau, Kloda. Aš ne... tik pasakyk... pasakyk, kas 
atsitiko, kas tau darosi... 

— Nieko man nesidaro. Lig dvidešimties metų miegoda- 
vau ir su vaikinais, ir su merginomis, daugiausia su mergi- 
nomis, nes gyvenau panelių pensione — ir merginos man 
labiau patiko. Nieko man neatsitiko, išskyrus tai, jog supra- 
tau — su merginomis man geriau. Turėjau du didelius ro- 
manus, vieną su rašytoja Londone ir paskui šitą — su advo- 
kate Niujorke, kurią susitikau pirmosios meilužės ir 
kažkokios bylos dėl jos knygos dėka. Pirmasis romanas buvo 
tikrai geresnis, mūsų santykiai buvo lygiateisiškesni, o aš ne- 
mėgstu būti valdoma. Jei mėgčiau, ko gera, seksas su vyrais 
labiau patiktų. Taip, aš įklimpau Niujorke. Mane pribloškė 
prabanga ir „Konkordai“, slidinėjimas Aspene ir visa kita, o 
kai atsipeikėjau, pamačiau prapuolusi: darbas Niujorke, fan- 
tastiškas butas ir toji apkvaitusi moteris. Visos jos draugės 
sakė, kad ji nusižudysianti, jei aš ją mesiu, todėl ir pasilikau. 
Paskui supratau: jei nepabėgsiu, pati nusižudysiu, todėl ir 
pabėgau. Ir ji tikrai žudėsi, bet buvo laiku nuvežta į ligoni- 
nę, išvalytas skrandis, ir meilužė, kurią ji turėjo prieš mane 
ir kuri visad norėjo ją susigrąžinti, išsivežė ją į Floridą. 

Atšlepsėjusi per pievą, Nataša pranešė, kad Džeimso gu- 
minukai pilni vandens. 

— Liepk nusiauti ir lakstyti basam. — Alisa nustebo, kad 
jos balsas nuskambėjo taip paprastai. 

— O Čarlis viską kiša burnon. Atrodo, mačiau, kaip jis 
valgė boružę. 

Kloda nusijuokė. 

— Ar išspjovė? 

— Ne. Sukramtė. 

Alisa ėmė keltis. 

— Gal reikėtų grįžti... 

— Ne, negrįžkim, — maldavo Nataša. — Mes plaukiam 
laivu. Būk gera! 

Ji vėl nustraksėjo prie išgriuvėlio medžio. Alisa nulydėjo 
ją akimis. 

— Ar mylėjai ją? 

— Žinoma. Iš pradžių. Bent jau buvau įsimylėjusi. — Ji 
šypsodama pažiūrėjo į Alisą. — Gal įsivaizduoji, kad man 
tik seksas rūpi? 

— Žinoma, ne... 

— Alisa, — tarė Kloda šiltai ir meiliai, — tu juk visiškai 
nieko apie nieką nenutuoki? 

Alisa patylėjo. 

— Vyras, trys vaikai, tačiau tebesi net nepažadinta. Ne- 
turi supratimo, nei kokia tu esi nuostabi, nei kaip tau reikė- 
tų gyventi... 

Alisai gerklę suspaudė pykčio ašaros. 

— Nebūk lėkšta. Gyventi — tai nėra skrieti madingų ku- 
rortų ir ekstravagantiškų sekso nuotykių karusele. Gyven- 
ti — su daug kuo susitaikyti, daug ką iškęsti... 

— O Dieve... — Kloda užsidengė veidą rankom. Po va- 
landėlės jas atitraukė ir nepaprastai švelniai tarė: — Vargše- 
le mano Alisa... 

— Aš ne vargšelė. Nereikia manęs globoti. 

— Patikėk, net neketinu šito daryti. 

Alisa pradėjo rauti žoles — tarsi plaukus nuo kieno gal- 
Vos. 

— Pati nežinai, kas yra gyvenimas. Tu ir negyveni, tik 
stumi laiką. Tau tik rūpi malonumai... 

— Aha, — nesutriko Kloda, — matau, kad vėl prasikiša 
puritoniška etika. — Ji išsitiesė ir labai švelniai, bet tvirtai 
suspaudė drebančią Alisos ranką. — Alisa... Jei aš tokia ne- 
teisi, o tu tokia teisi, kodėl esi pikta ir nelaiminga? 

— Aš nesu... 

— Alisa... 

Alisa ištraukė ranką ir apsikabinusi kelius padėjo ant jų 
galvą. Kimiai tarė: 

— Aš taip stengiausi... 

— Galbūt per daug stengeisi. 

— Nejau sakysi, kad aš netikusiai auginu vaikus... 

— Nesakysiu. Tačiau juos turi ne amžinai, o save visada 
turėsi. 

— Man tai skamba kaip įprastinės pseudopsichologinės 
amerikiečių skambios frazės, kurių esmė: gyvenk sau. 

Kloda palaukusi atsistojo, kad jos balsas gulinčiai Alisai 
skambėtų iš toli. 

— Jei nesi laiminga pati su savim, kitiems irgi iš tavęs jo- 
kios naudos. Manau, jog tai turėtų patenkinti net ir tavo 
mazochistinį puritoniškumą. 

Tada ji nulipo šlaitu pas vaikus, šie apsidžiaugė, leido 
jai įlipt į savo laivą ir plaukt kartu per žolės jūrą. Viršuje 
Alisa sėdėjo, kur Kloda buvo ją palikusi, ir, užgriūta pyk- 
čio, palengvėjimo, skausmo ir jaudulio, verkė užsikniaubu- 
si ant kelių. 


Kai grįžo į namus gerti arbatos, Kloda — nešdama Čarlį, 
Alisa — pikniko pintinę, prie namų rado Sesilę, automobily- 
je skaitančią žurnalą. Nataša ir Džeimsas spygaudami nulė- 
kė pas ją kaip be galvos. Bet Alisa pirmą kartą su nerimu 
pajuto, kad nebe taip džiaugiasi viešnia. 

— Mano anyta, — tarė ji Klodai ir nuėjo paskui vaikus. 

Sesilė išlipo plačiai šypsodama ir puolė su visais sveikin- 
tis. Nepastebėdama Alisos santūrumo, ją irgi šiltai apkabi- 
no, pabučiavo Čarlį, linktelėjo Klodai. Lig tol niekad šitaip 
nedarė: neatvažiuodavo ekspromtu, nepranešusi — tai buvo 
jos geležinė taisyklė, — tačiau juk niekad nesijautė taip 
nuošaly, taip... taip išstumta iš Alisos gyvenimo. Net ir tu- 

rint omeny nenuspėjamas Alisos nuotaikas, telefonas nenor- 
maliai tylėjo, o kai, priekabiai ištyrusi sąžinę, kelis kartus 
bandė pati paskambinti, arba nieko nerasdavo, arba atsiliep- 
davo Gvena, ištardavo: „Ponios Džordan rezidencija“ su to- 
kiu pasipūtimu, jog Sesilė tik dantis sukąsdavo, ir po to ne- 
žinia ko atkakliai neišduodavo Alisos buvimo vietos. 

— Brangioji, man reikėjo pirma paskambinti... 

— Na, ką tu, — mandagiai atsakė Alisa. 

— Einu užkaisiu virdulį, — tarė Kloda ir įžengė naman 
nešina Čarliu, anie du nušokavo iš paskos. Sesilė žvelgė jai 
pavymui. 

— Ar ji iš Parko Anvinų? 

— Taip, jauniausia. 

Sesilei knietėjo pasakyti, kad Kloda, atrodo, tvarkosi čia 
kaip namie, bet susilaikė. Viena ranka apkabino Alisą. 

— Smagu tave matyti. Taip norėjau pasižiūrėti, kaip tau 
sekasi naujuose namuose. Ir dar pagalvojau, Viešpatie, mo- 
kinių atostogos beveik baigiasi... 

— Mes taip paskendę darbuose, — teisinosi Alisa. — 
Nežinau, kodėl persikėlimas turi užimti visą gyvenimą, bet 
taip jau yra. 

— O kaip dėl pagalbininkės? 

— Ir taip spėju. 

— O atostogos? 

— Dievaži, — jau suirzo Alisa, — tuo tarpu mums jos 
nereikalingos. 

— Be tavęs, — pajutusi Alisos toną, nuėmė ranką Sesi- 
lė, — dar yra Martinas. 

Alisa pasuko namo. 

— Einam gerti arbatos. 

Virtuvė atrodė tikrai jaukus kampelis. Ant bufeto sto- 
vėjo mėlynas geltonų tulpių ąsotis, ant stalo, užtiesto gel- 
tona staltiese su gėlytėmis, Džeimsas ir Nataša lenktyniau- 
dami dėliojo lėkšteles ir puodelius. Čarlis jau sėdėjo savo 

aukštojoj kėdėj ir graužė morką; prie lango, net nenusi- 
siautusi burtininko apsiausto, Kloda raikė ir tepė sviestu 
bandelę su razinomis. Arbatinis jau kaito, durų viršus bu- 
vo atidarytas. Prie židinio, raižyto medžio krėsle, ant mėly- 
nos ir baltos pagalvėlės miegojo rainas kačiukas. Viskas 
buvo idealu, taip, kaip turi būti, bet kažko pasidarė sunku 
ant širdies. 

Važiuodama į Pilkąjį namą, ji sustojo prie Pitkoumo par- 
duotuvės ir pašto. Nelabai suprato, kodėl taip padarė ir ko- 
dėl ponui Finčui gyvai paaiškino: 

— Važiuoju į Pilkąjį namą! Esu pono Džordano motina. 

Tuo laiku krautuvėje buvo ponia Mekoli ir Stiuarto Mo- 
to žmona Selė. Vienu žvilgsniu įvertino Sesilės drabužius — 
puikūs, betgi, Dieve mano, koks malonumas, kai gali išleisti 
šitiek pinigų! Selė Mot, pavargusi nuo savo Stiuarto, kuris 
buvo bedarbis ir nuolat painiojosi jai po kojų, drąsiai priėjo 
ir paklausė, ar ponui Džordanui nereikėtų pagalbos sode, 
nes, matote, Stiuartas tikriausiai galėtų ištaikyti laiko... 

Sesilė apsidžiaugė. Šis pasiūlymas jai labai tiko prie pasi- 
ryžimo padėti ir davė pretekstą atvažiuoti į Pilkąjį namą ne- 
pranešus. Ji užsirašė Selės telefono numerį, nusipirko dvi 
skardinėles šunų maisto, — ne tokio, kokį mėgsta jos mer- 
gytės, pastebėjo ponia Mekoli, — dėžutę šokoladinių saldai- 
nių ir išėjo iš parduotuvės palikdama „Arpėge“ aromatą, 
nuo kurio ponas Finčas net apsvaigo. Paėmęs iš ponios Me- 
koli rankų skalbimo miltelių paką ir dėželę aspirino, jis iš- 
girdo save sakant: 

— Daugiau nieko? 

— Tuo tarpu širdis dainavo Svinberną: 

Ir mano siela sužydėjo 
Kvapniais vyriškumo žiedais. 

Saldainių dėžutę Sesilė padėjo ant stalo šalia pieno ąsotė- 
lio. Džeimsas tik išplėtė akis, užsidegusias karščiausiu noru, o 
Čarlis savo morka lyg dirigento batuta parodė į saldainius ir 

gailiai sukvykė. Kloda liovėsi tepti sviestą ir savo plačia ran- 
kove kaip sparnu nušlavė dėžutę apsiausto kišenėn. 

— Kai pavalgysit. 

— Dabar dabar dabar! — protestavo Džeimsas. 

— Sakiau, kai pavalgysit. 

— Dabar! 

— Džeimsai, — tarė Alisa, — tu puikiai Žinai taisykles. 

— Atsiprašau, — nesmagiai pasakė Sesilė. Apsidairė po 
virtuvę. — Kaip gražiai susitvarkei. Ir taip jauku, kai yra ka- 
čiukas. 

Nataša susirangė ant kėdės šalia senelės. 

— Jo vardas Balionas, nes turi storą pilvuką. Kloda sako, 
kad jis visai nemoka bučiuotis. 

Kitoj pusėj stalo Džeimsas ėmė juoktis. 

— Aš pati jį retai bučiuoju, — toliau aiškino Nataša, — 
nes jam iš burnytės atsiduoda žuvimis. 

— (Gerai nors, kad retai, — tarė Sesilė. 

— Mes turim vištų, — pranešė Džeimsas. 

— Vištų, vaikeli? 

— Turime dvylika jauniklių, — pasakė Alisa. — Baltųjų 
leghornų ir Sasekso šviesiųjų hibridas. Kloda nusimano apie 
vištas, mes taip pat mokomės. 

— Jos dar negali dėti kiaušinių, bet kai paaugs, galės, — 
pridūrė Džeimsas. 

Sesilė nužvelgė Klodą. 

— Kokia sumani jauna moteris... 

Kloda padėjo ant stalo lėkštę bandelės riekučių su svies- 
tu, tada, priėjusi prie viryklės, kažką tyliai šnibžtelėjo arba- 
tą taisančiai Alisai. Alisa nusijuokė ir pati kažką pusbalsiu 
atsakė. Po to abi grįžo prie stalo ir sklandžiai, kaip, matyt, 
jau buvo įpratusios, pasidalijo vaikų valgydinimo darbą: su- 
pjaustė Čarlio riekelę į mažus kvadratėlius, užtepė Džeim- 
sui medaus, įpylė į puodelius pieno. Padavusi Sesilei arba- 
tos, Alisa atsisėdo šalia. 

— Mieloji, — tarė Sesilė, — šiandien aš tau suradau so- 
dininką. Tokį Stiuartą Motą... 

— Jis nenaudėlis, — pasakė Kloda. 

— Visi sodininkai nenaudėliai, — atšovė Sesilė. — Dau- 
giau ar mažiau. 

— Šitas kaip tik daugiau. 

— Bet ar jis išmano darbą? 

— Tikriausiai taip. Jo galva pramušta prizais, hipopota- 
mo didumo aguročiais, jardo ilgumo šparaginėmis pupelė- 
mis. Čarli Džordanai, jei nulaižysi visą sviestą, gausi valgyt 
pliką duoną. 

Angeliškai šypsodamasis, Čarlis pasidėjo riekę ant savo 
padėklo ir smulkiais vikriais pirščiukais ėmė knebinėt iš 
bandelės razinas. Alisa, kaip pastebėjo Sesilė, lig tol bemaž 
nepratarė nė žodžio. 

— Mieloji, argi neverta pamėginti? 

— Aš pasakysiu Martinui, — lėtai prabilo Alisa. 

— Aš pasiilgau tavęs Damridže. Vazoninio daržo pirmas 
pavasaris, o juk pati dalyvavai jį kuriant... 

— Alisa, ar ir tu sodininkė? — nusistebėjo Kloda. 

— Pati Žinai, kad ne.. 

— Alisa nupiešė mano o knygai be galo gražų frontispisą. 
Ji mane įkvėpė... 

— Saugokitės mano mamos, — įspėjo Kloda, pasilenkda- 
ma gelbėti lipnaus peilio, nukritusio Natašai. — Ji mano, kad 
jūs — sodininkystės genijus, bet visai nesiskaito su priemonė- 
mis, jei nori palenkti sau kokį žmogų. Nepamatysit, kad jau 
šnekatės su Visžalių augalų klubu, kurio nė vienas narys ne- 
girdi, ką sakot. 

Sesilė pasigręžė į Alisą. Ši svajingai siurbčiojo savo ar- 
batą. 

— Kada gali atvažiuoti? Pernakvoti. Pasiimk visus, kol 
dar nesibaigė atostogos. 

— Būtų smagu, — atsainiai tarė Alisa. 

— Aš pradėjau mokytis groti išilgine fleita, — pasigyrė 
senelei Nataša. — Turėjau tik dvi pamokas, o jau galiu pa- 
groti „Londono gaisrą“. Nori — einam, paklausysi. 

— O taip, — liūdnai sutiko Sesilė. — Labai noriu. 

Ji atsistojo. Alisa liepė: 

— Tik penkias minutes, Taša. 

Nataša paėmė Sesilei už rankos ir išvedė ją iš virtuvės. 
Durims užsidarius, Sesilę pagavo neprotingas, piktas jaus- 
mas, kad visi likę sėdėti virtuvėje vos tramdo juoką. 

— Ar tau Kloda patinka? — paklausė ji Natašą, niekin- 
dama save už tai. 

— Mes ją dievinam, — atsakė Nataša, — o dar aš moku 
pagroti pirmas dvi „Brolio Žako“ eilutes... 

— Ji čia dažnai ateina? 

— O, kasdien. Kai mama važinėjo su parduotuve, ji mus 
išsivedė pasivaikščiot ir pasėmė varlių kurkulų. Ot bjaurūs. 
Žinoma, daug įdomių dalykų yra bjaurūs, ar ne? 

— Taip, brangute, — liūdnai atsakė Sesilė. — Deja, taip. 


Tą vakarą grįžusi į Damridžą, Sesilė rado namie Ričardą. 
Žinojo jį parvažiuosiant, tačiau tas žinojimas nepaakino jos 
išlėkti į Pitkoumą. Dabar su nuostaba pamatė, jog džiaugiasi 
jį radusi. Jis sėdėjo svetainėje atsidaręs aplanką, pasistatęs 
viskio su sodos vandeniu. Jai pasilenkus pabučiuoti paklausė: 

— Kas yra? 

— Ko gera, pavargau. Ką tik grįžau iš Pitkoumo. 

Jis toliau sklaidė popierius, nes ji būtent šito tikėjosi. 

— Ten viskas gerai? 

— O taip... 

— Išgersi? 

— Būtų neblogai... 

Pastūmęs aplanką, jis nuėjo prie gėrimų padėklo, gulinčio 
ant staliuko prie sofos. Įpylęs džino ir tonikos, atnešė jai. 

— Alisai geriau? 

— Alisa atrodė puikiai, — irzlokai atsakė ji. Gurkštelėju- 
si savo gėrimo, nerūpestingai pasakė: — Iš tikrųjų neturėjau 
progos su ja pasišnekėti. 

— Neturėjai progos? 

— Ji įsitaisė naują draugę. Pitkoumo parko jaunėlę. Jau- 
tėsi kaip namie... 

Iškart suvokęs, kur šuo pakastas, Ričardas vėl pasiėmė 
popierius ir tarė: 

— Turėtum džiaugtis, kad ji susirado draugę. Maniau, tu 
bijai, kad ji nebūtų vieniša... 

Sesilė atsistojo barškindama stiklinėje ledą. 

— Be abejo, aš džiaugiuosi. 

— Kada nors Alisa juk turėjo palikti mūsų namus, — ne- 
žiūrėdamas į ją, ramiai pasakė Ričardas. 

— Ričardai, ji dar nepasveikusi. 

Jis tylėjo. 

— Aš negaliu su tavim apie tai kalbėti, — tarė Sesilė. — 
Tau išvis nerūpi Žmonės, tik verslas. Abejoju, ar apskritai 
pagalvoji apie Alisą. Manau, kad ne. 

— Iš kur žinai, ką aš galvoju? — visai paprastu balsu pa- 
klausė jis. 

— Turiu akis ir ausis. 

— Aš — kantrus Žmogus, — tarė Ričardas, — bet kartais 
privarai mane iki ribos. Tu negali žinoti, ką galvoju, nes per 
keturiasdešimt metų nė karto nepaklausei. 

Sesilė vos neverkė. Tebestovėjo prie krėslo su gėrimo 
stikline — buvo ketinusi paleisti kokią klastingą strėlę ir iš- 
didžiai išeiti virtuvėn kepti ant grotelių upėtakio. 

— Tuomet paklausiu. Aš tave klausiu... 

— Ką manau apie Alisą? 

Ji atsisėdo ant krėslo ranktūrio. 

— Taip. 

— Mano jausmai Alisai kuo tauriausi. Man ji patinka, aš 
ja žaviuosi. Bet man rodos, kad ji niekaip negali suaugti. Jei 
šiuo metu su ja gan sunku... 

— Aš nesakiau, kad sunku. 

— ... jeigu ji tave apvilia... 

— Aš nesakiau... 

— Užsičiaupk, — staiga piktai metė Ričardas. 

Sesilė atsistojo. 

— Nebenoriu daugiau klausytis. Tu neturi jokio suprati- 
mo. Bet ko norėt? Juk visiškai nenutuoki, kas yra moterys ir 
ko joms reikia. Niekad nenutuokei. 

— Tikrai? 

Ji beveik nubėgo prie durų. 

— Pataisysiu vakarienę. — Nekantriai mostelėjo stalo 
pusėn. — O tu grįžk prie savo popierių — daugiau nieko 
nežinai. 

Durims užsidarius Ričardas ilgokai sėdėjo žiūrėdamas 
tiesiai prieš save, bet nieko nematydamas. Aišku, kad Alisa 
kažkokiu būdu neįtiko, ir nors jam pagailo Sesilės, bet sykiu 
ir džiaugėsi. Atsidusęs vėl ėmėsi popierių. Jo taurūs jausmai 
Alisai buvo neleistina prabanga. 


— Džuljeta? — tarė Sesilė į telefono ragelį. 

Buvo be penkiolikos aštuonios. Džuljeta Dan ką tik per- 
skaitė paskutinį paskutinės pasakaitės Žodį ir nulipusi Že- 
myn pamatė, kad šuo susprogo beveik visą bulvių apkepą su 
mėsa, kurį buvo palikusi vakarienei prie viryklės. Ir tada su- 
skambo telefonas. Ji atsiliepė piktai burbtelėdama. 

— O, Sesilė! Labai atsiprašau už nemandagumą, bet gar- 
bės žodis... Kartais taip imu nebekęsti namų, kad jau neat- 
sakau už savo veiksmus. Velnio neštas ir pamestas šuva. Ne 
geresnis ir Henris, kad jam vis reikia vakarienės. Šią valan- 
dėlę kaži ką atiduočiau, kad galėčiau būti kieno nors išlai- 
koma meilužė. 

Sesilė sumurmėjo kažką paguodžiama. 

— Tiesą sakant, aš tau skambinu dėl Alisos... 

— Elės? Ar kas atsitiko? 

— Na, net nežinau... 

— Man atrodė, kad ji labai pasikeitusi į gera, — tarė 
Džuljeta. — Mačiau ją antradienį. Per mažylių arbatėlę. 

— Ar pažįsti Klodą Anvin? 

— Klo? Praktiškai visą gyvenimą. 

— Toks vaizdas, kad ji ten kone gyvena. 

— Olialia... Geriau ir būt negali. Ji tokia smagi. Visus 
juos išjudins. O varge, Sesile, Henris pareina. Turės valgyt 
šunų maistą, daugiau nieko nėr. Jei turėtum dukterų, Sesile, 
ar lieptum joms tekėti? 

— Turbūt ne... — atsakė Sesilė, prisiminusi vyro aplanką 
ant svetainės stalo. 

— Žinoma, kai turiu sūnus, neįsivaizduoju, kaip sulauk- 
ti, kada jie išeis savais keliais. O Henrio jau neatsikratysi. 
Klausykit, man rodos, puiku, jeigu Kloda su Alisa draugau- 
ja, Anvinai turbūt baisiai patenkinti. Šitaip jie nori, kad 
Kloda pagaliau susitupėtų, taigi gera laimingo šeimyninio 
gyvenimo dozė... 

— Ar... ar ji patikima? 

— Patikima? Ar Kloda patikima? Dievuliau, aišku, ne. 
Kam Alisai reikalinga patikima draugė? Va Henris patiki- 
mas, bet užtat nuobodus, nors verk, gal, sakysite, ne? Se- 
sile, man reikia eiti, atidarysiu jam dėžutę „Čam““. 

Sesilė padėjo ragelį. Tada priėjo prie šaldytuvo ir išėmė 
upėtakius, kuriuos Dorotė buvo išvaliusi ir palikusi ant 
lekštės. Įsižiūrėjo į kvailas negyvas Žuvų fizionomijas.Ry- 
toj, pasiryžo ji, paskambins Martinui. Vis dėlto sūnus. 


SEPTINTAS SKYRIUS 


Martinas Džordanas ir Henris Danas per pietus susitiko 
Solsberyje, „Baltojo elnio“ viešbutyje. Henris paskambino 
Martinui į kontorą ir gan paslaptingai pasakė turįs kai ką ap- 
tarti ir ar jie negalėtų pasimatyti kokioj vietoj, kur neprisigrū- 
da pažįstamų. Martinas pasiūlė „Baltąjį elnią“, nes esąs toks 
didelis, ir štai jie susitiko viešbučio fojė, savo moleskininėmis 
kelnėmis ir tvido švarkais taip išsiskiriantys tarp pavasarinių 
turistų su nailono lagaminais ir šviesiais dygsniuotais paltais. 

Henris baro kampe susirado laisvą staliuką, atnešė dvi 
pintas alaus ir lėkštę sumuštinių su krevetėmis. 

— Anądien žvilgtelėjau į Pilkąjį namą. Reikia pasakyti, 
kad atsakančiai pasidarbavai. Džonas puikus vyras, bet jam 
nesvarbu, kaip kas atrodo. 

Martinas buvo be galo patenkintas. Savaitgaliais plušėda- 
vo sode ir keturias valandas per savaitę skirdavo dažymui 
lauke. Alisa dažnokai išsiblaškiusi tarstelėdavo: „Bravo bra- 
vo“, bet jis jautė, jog ji gan abejinga jo darbo žygiams, be 
to, jam patiko, kai kiti žmonės pagiria jo laimėjimus. Jis 
gūžtelėjo pečiais. 

— Gyva bėda su tom mahonijom... 

— Bjaurūs daiktai. Gražu tiktai kovo mėnesį, kai žydi. 

— Taip ir yra. 

Henris atsikando didelį kąsnį sumuštinio, pakramtęs 
gurkštelėjo alaus ir kur kas iškilmingesniu balsu pasakė: 

— Martinai, kad ir kaip malonu tave matyti, tai nėra šiaip 
Sau draugiškas pasisėdėjimas. 

— Aš jau supratau... 

— Kad nori Žinoti, esu čia kaip sero Ralfo pasiuntinys. 
Įgaliotas ištirti padėtį. — Jis vėl atsikando. — Kai ką tau pa- 
siūlyti. | 

Pirmučiausia Martinas persigandęs pagalvojo, kad seras 
Ralfas tikriausiai nori atpirkti Pilkąjį namą. Nors ir kiek 
buvo sunkumų, kol į jį pateko, dabar, kai jau gyvena, nė 
už ką jo neatiduotų, be to, jautė, kad šita nuosavybė gero- 
kai pagerino jo socialinį įvaizdį. Jis nutaisė rimtai svarstan- 
čio Žmogaus miną. 

— Na gerai, nesuksiu aplinkui. Matai, seras Ralfas nori 
naujo advokato. Jis nutarė, kad jam reikia patarėjo vietoj, 
ypač dvaro reikalais. Ir dar — tik šiukštu niekam neprasi- 
tark — man regis, jis susikirto su savo londoniške advokatų 
firma, pavardžių neminėsim. Ketina daug ką pakeisti, bet 
apie tai vėliau, ir paklausė mane, ką galėčiau rekomenduo- 
ti. Pasiūliau tavo kandidatūrą. Jis pagalvojo ir pasakė, o ko- 
dėl gi ne. 

Martinas užraudo. 

— Bet... bet aš nesu net pagrindinis partneris... 

— Aš sakiau. Tačiau jam atseit nesvarbu, be to, kada 
nors juo tapsi. Mano galva, viską nulėmė tai, kad gyveni 
Pilkajame name. Jis jaučia, kad, taip sakant, viskas liks šei- 
moje. 

— Aš visai neturiu patirties tvarkant dvaro reikalus... 

— Užtat aš turiu. 

— Neklausk, — išsišiepė Martinas. 

— Na, patinka? 

— Neklausk. Žinoma... jeigu sugebėsiu... 

— Gardus kąsnelis verslo partneriams paerzinti. Nenoriu 
nieko žadėti, bet spėju, kad per dvaro reikalus susitvarkysi 
ir visus asmeninius, turint omeny ledi Anvin įtaką. Pitkou- 
mo parko šeimos advokatas... Svarbiausia, — žvilgtelėjo jis į 
Martiną per bokalo kraštą, — man bus daug lengviau, kai 

turėsiu tave. Su juo velniškai sunku, baisiai užsispyręs. Klo- 
da juo pasekusi. 

Martinas susijaudinęs ėmė ją liaupsinti: 

— Ji fantastiška. Tiek linksmumo atnešė į namus. Elės 
nebepažinsi ir vaikai ją tiesiog dievina. 

— Tai dar vienas dalykas. Matai, Anvinai patenkinti, ran- 
kas trina, kad ji taip jus pamėgo. Bet koks Klodos draugas 
bus sutiktas su šypsena, bet jūsų šeima yra kaip tik tai, ko jie 
nori Klodai. Abu vaikščiojo kaip žemę pardavę, kai ji grįžo iš 
Valstijų. Blogiausia, jog ji nieko nepasakojo. Margo jau norė- 
jo ją vežti pas kažkokį klaikiai brangų Londono šarlataną, 
kad ištirtų jos galvelę. Bet, atrodo, gyvenimas Pilkajame na- 
me padėjo geriau negu bet koks šarlatanas. Šįryt seras Ralfas 
sakė jau daug metų nematęs Klodos šitaip puikiai atrodant. 

Martinas, kurio slapčiausios mintys apie Klodą buvo at- 
mieštos saldaus kaltės jausmo, pripažino, kad ji išties šauni 
mergina. 

— O taip. Bet ir nedora. Labai jau šokdina tėvukus. — 
Jis dirstelėjo į laikrodį. — Ar turiu suprasti, kad tu linkęs 
sakyti „taip“? 

— Gali, — sunkiai valdydamasis tarė Martinas. 

Henris atsikėlė. 

— Manau, tolesnis Žingsnis — turiu galvoje prieš pasita- 
riant kontoroje — abiem susitikti su seru Ralfu. Tinka? 

— Net labai. 

— Šeštadienio rytą? Nepyk, kad sutrukdysiu triūsti sode, 
bet šis vizitas neturi ardyti darbo savaitės, be to, tai vienin- 
telis rytas, kai galiu tikėtis nors tris minutes pailsėti nuo jo 
dėmesio. 

Martinas taip pat atsistojo. 

— Puiku, sutarta. 

Jie išėjo į fojė, jau ištuštėjusią, tik viename krėsle dunk- 
sojo neregėtai drūta moteriškė — ant kelių, vos vos išlindu- 
sių iš po pilvo, ji laikė suspaudusi krautuvinį krepšį. Lauke, 

Šv. Jono gatvėje, jie impulsyviai atsigręžė į kits kitą ir pa- 
spaudė ranką. 

— Henri, aš tau be galo dėkingas, — tarė Martinas. 

— Laikyk špygą. Jei išdegs, pats turėsiu tau dėkoti. Iki 
šeštadienio. 

Ir jie išsiskyrė, dvi poros nublizgintų rudų batelių ener- 
gingai nukaukšėjo Solsberio šaligatviais pro gatvės prekiau- 
tojų vežimėlius. 


Alisa pareigingai vienai dienai nuvežė vaikus į Damridžą. 
Kloda irgi norėjo, bet Alisa nesutiko. 

— Leisk... Kodėl ne? Būtų dar vienos rankos Čarliui pri- 
žiūrėti... 

— Nemoku paaiškinti kodėl, bet Žinau, kad neištverčiau. 
Kloda, aš ten važiuoju iš pareigos, ne malonumui. 

— Ką aš veiksiu visą ketvirtadienį? 

— Ištaisyk mums prašmatnią vakarienę, — pajuokavo 
Alisa, žinodama, kad Kloda priims jos žodžius rimtai. 

— Na gerai. Aš kaip nors kitaip savo atsiimsiu. 

— Žinau, kad atsiimsi, — laiminga tarė Alisa. 

Na, bent vaikai džiaugėsi kelione. Nataša nepaprastai rū- 
pestingai pasipuošė baltomis kojinaitėmis ir rausvais plast- 
masiniais papuošalais, tarp kurių buvo ir auskarai — kom- 
plektą dovanojo Gvena, ir Alisa žinojo, kad Sesilei jis įvarys 
neviltį. Džeimsas vietoj trokštamų rausvų auskarų pagaliau 
sutiko priimti Alisos kompensaciją: ji nuavė rudus suvarsto- 
mus batelius ir apavė numylėtais kedukais su sidabro žaibais 
ant kulnų, o Čarlis buvo paaukštintas — iš nešiojamojo lop- 
šio pateko į specialią kėdutę, kur laimingas krykštė ir nusi- 
plėšęs nusviedė ant grindų pirmuosius savo biografijoje ba- 
tukus ir kojinytes. 

Kelias buvo ilgas, bet visi elgėsi pavydėtinai gražiai. Alisa 
nuolat kalbėjosi su jais per petį: ji nervinosi, be to, nežinojo, 
kaip turės pasakyti, kad jie vis dėlto negalėsią nakvoti. Reikė- 

jo iš anksto įspėti, o dabar Sesilė jau bus liepusi pakloti lovas, 
pastatyti sudedamąją lovelę — žodžiu, liūdna perspektyva, ir 
vis dėl jos kaltės. Staiga, važiuodama per Verhemą, tūžiniingai 
pagalvojo, kokio galo ji turi jaustis nusikaltusi Martino moti- 
nai. Martinas berods niekad taip nesijaučia. 

Nuo tokios minties dar labiau įniršo. Tik ji amžinai rūpi- 
nasi Damridžu, jau dešimt metų rūpinasi. Kadangi iš pat 
pradžių buvo tokia stropuolė, visi laukia, jog ji ir toliau bus 
tokia pat stropi; Martinas didžiai nustebtų, jeigu ji paprašy- 
tų, kad pats prisimintų Sesilės gimtadienį arba nuvežtų vai- 
kus į Damridžą jos aplankyti. Paskutinė mylia, numarginta 
saulės blyksniais pro žalią lapiją, kuria Alisa važiuodavo su 
tokiu džiugiu dvasios pakilimu, regis, neteko bet kokio Žave- 
sio. Ji padarė paskutinį posūkį, perlėkė siaurą akmeninį til- 
telį, jungiantį apgriuvusio gynybinio griovio krantus, ir bai- 
mingai sustojo priešais fasado duris. 

Vaikai žviegė kaip paršiukai, kad kuo greičiau juos išleis- 
tų, ir tučtuojau nudulkėjo vidun šaukdami Sesilę. Alisa iš lė- 
to nusekė paskui juos, vienoj rankoj nešdama Čarlį, kitoj — 
numestus batukus ir kojinaites. Nataša ir Džeimsas su Sesi- 
le susidūrė laiptuose, visi trys glėbesčiavosi ir Čiauškėjo, Ali- 
sai pasidarė šalta ir negera. Carlis veržėsi pas senelę, tad 
Alisa pastatė jį ant grindų, ir vaikas rėkdamas minkštutėm 
basom pėdelėm nukepėstavo pas ją. 

— Brangute, — tarė Sesilė, pagaliau prisimušusi prie Ali- 
sos, — kokia šventė! Neįsivaizduoji, kaip jūsų laukiau. Ričar- 
das specialiai šįvakar parvažiuoja, matot, kokia jums garbė. 
Mačiau, kaip sėlino su šampano buteliais, o aš iškepiau vaivo- 
rykštinių upėtakių... 

— Kur miegosiu? — sunerimo Džeimsas. 

— Džimi Džeimsai! O kaip tau atrodo? Savo mylimoj 10- 
vytėj... 

Džeimsas net ištirpo iš laimės, kad senelė prašneko jo 
kūdikystės kalba. 

— O aš, — pareiškė Nataša, koketiškai sukiodama savo 
rausvąją apyrankę, — miegosiu mėlynajame kambaryje. Kur 
miegodavo mamytė. Auksinėje lovoje. 

Per vėlu. Alisa dar bandė gelbėti padėtį. 

— Žinot, man išėjo tokia nesąmonė, pamiršau visus nak- 
tinius rūbelius, viską. 

Kutendama Čarlį, Sesilė nusijuokė. 

— Tai bent! Bet argi svarbu? Čarlį mes apklosim elektri- 
ne antklode, ar ne? 

Vaikai buvo laimingi. Jų pietus Sesilė buvo sudėjusi į 
mažas pintinėles, kad vaikams nereiktų nuobodžiaut prie 
stalo ir ji galėtų netrukdoma pabūti su Alisa. Dorotė atsidė- 
jusi virtuvėje penėjo Čarlį morkų ir kepenų tyre. Valgomaja- 
me stalas buvo padengtas dviem, jo vidury stovėjo negilus 
varinis dubuo, jame, gelsvai žalių samanų patale, buvo pri- 
kaišiota scilių. Sesilė pavaišino Alisą skaidriu viščiuko sulti- 
niu su anakardijos riešutais, įpylė į grakščią taurę šabli ir 
dalykišku tonu, kokiu pasižadėjo kalbėti visą dieną, pasakė: 

— O dabar noriu žinoti, kada vėl imsies tapybos. Jokių 
atsikalbinėjimų. Namai bemaž sutvarkyti, vaikai gražiai au- 
ga, miestelis įsitikinęs, kad tu nuostabi, tad ko dar lauki? 

— Nieko, — šaltai atsakė Alisa. — Jau pradėjau. 

Sesilė išplėtė akis. 

— Ką tu sakai! 

— Prieš dvi dienas. 

Sesilė pakėlė taurę. 

— Įstabu! Už tavo sėkmę! Viską papasakok. 

Alisa lėtai sukramtė kąsnį. Ir tyčia neskubiai pasakė: 

— Kloda mane užrakino studijoje. Štai ir viskas. Ji pasi- 
šaukė pagalbon vaikus, ir jie pranešė, kad iki arbatos nega- 
lėsiu išeiti. Penktą valandą jie atrakino duris, išeinu — stovi 
su šokoladiniu tortu. 

Jos veidas švelniai nušvito. Visa buvo taip nepaprasta, jie 
užklupo ją taip netikėtai. O prasidėjo nuo to, kad rytą įžen- 

gė Gvena, nešina paveikslu, kuriame buvo nutapyta šiaudinė 
skrybėlė, padėta ant kėdės šalia stiklinių durų. 

— Nenoriu kištis, kur man nepriklauso, bet va šitas gulė- 
jo atsarginiam vonios kambary, aš pakėliau, pagalvojau, mat 
koks gražus, paskui žiūriu... 

Atsisėdusi ant virtuvinio stalo krašto, Alisa Džeimso va- 
saros mokyklos uniformai siuvo juosteles su pavarde. 

— Taip, mano darbas. 

— Bet, ponia Džordan... 

Nuo kriauklės priėjo Kloda. 

— Parodyk. 

Atgręžusi į save paveikslą, apžiūrėjo. 

— Čia tai bent, Alisa... 

— Daugiau nebegaliu. Nežinau kodėl, bet nebegaliu, ir 
tiek. Mėginau, beviltiška. 

— Šitoks grožis, — įsiterpė Gvena. — Va mano pusbro- 
lis... 

— Kaip suprast — beviltiška? 

— Na, negalėjau prisiversti nei piešt, nei tapyt, todėl 
apėmė neviltis. 

— Kada tai buvo? 

— Maždaug prieš ketverius metus. 

— Ketverius metus? Argi ne keista, nes ir mano pusbro- 
liui... 

— Nutilk, Gvena, — subarė ją Kloda ir įsmeigė akis į 
Alisą. 

— Ketveri metai — ištisa amžinybė. Kodėl nepabandai 
dar kartą? 

— Bijau. 

— Mano pusbrolis irgi taip... 

— Bijai? Tu bijai? Juk tai geras paveikslas, tikrai geras. 

Ji atidavė paveikslą Gvenai ir grįžo prie kriauklės, paskui 
prabilo — bet jau apie Kanados rašytoją Robertsoną Deivį, 
Alisa būtinai turinti jį paskaityti. 

Tai atsitiko po pietų. Kloda, Nataša ir Džeimsas pasi- 
kuždėjo ir, prasimetę, kad reikia surasti kroketo komplek- 
tą, nuviliojo ją į kambarį viršum garažo ir paprasčiausiai 
užrakino. 

— Galėsi išeiti, — šaukė Džeimsas, labai patenkintas 
žaidimu, — kai nupieši paveikslą! 

Iš pradžių ji pakraupo, juk nėra nei vandens, nei skudu- 
rėlių, bet Kloda buvo viskuo pasirūpinusi. Taigi apimta kaž- 
kokio keisto jausmo: virpulio ir sykiu visiškos ramybės, ji 
pasistatė molbertą ir ėmė tapyti apdulkėjusio lango kampą, 
kur stovėjo Džono palikta nebaigta drožti antis. Iš lauko bu- 
vo įsispraudusios dvi gebenės šakelės, o tarp anties galvos ir 
lango rėmo voras nurezgęs dailių dailiausią tinklą. Ji tapė 
itin sparčiai ir susikaupusi. Kai vaikai ją išleido, jautė tokį 
pasitenkinimą, jog net gailėjosi, kam jie atėjo. Dabar Sesilei 
truputį pasipuikuodama pasakė: 

— Visad sakiau, kad Pilkajame name galėsiu tapyti. 

— Sakei? 

— O taip. 

Sesilė stebėjo ją. Džiaugėsi dėl Alisos, bet troško, kad ne 
Kloda būtų pamojusi stebuklingąja lazdele. 

— Man skamba gan melodramatiškai. 

— Taip ir buvo. Bet padėjo. 

Sesilė susiėmė. 

— Nemoku pasakyti, kaip džiaugiuosi, jau vien todėl, kad 
pagaliau nuo manęs atsikabins visi tie žmonės, kuriems atro- 
do, jog man užtenka tik sušvilpti, 1 Alisa Džordan jau čia. 

Alisa gurkštelėjo vyno. 

— Kol kas, atrodo, nenorėsiu jokių užsakymų... 

— Tačiau kodėl, mieloji? Aš maniau, jog tai svarbiausia... 

— Aš nenoriu, — tyliu, lygiu balsu tarė Alisa, — būti 
kam nors už ką nors dėkinga. Noriu būti laisva, kad galė- 
čiau daryti tai, kas man patinka. 

— Man rodos, nelabai suprantu. 

— Matyt. 

— Ar gali paaiškint? 

— Ne. Ne. Vargu ar sugebėčiau. Bet jaučiu labai stipriai. 

— Nesupyk, brangute, — griežtai pasakė Sesilė, atsikel- 
dama ir dėdama ant stalo didelių blizgančių Afrikos vynuo- 
gių lėkštę, — bet šneki kaip išlepusi paauglė. 

— Turbūt todėl, — mandagiai atsakė Alisa, — kad nesi- 
elgiu taip, kaip pati norėtum. 

Sesilė atsisėdo ir pastūmė vynuoges Alisai. 

— Aš niekad nesistengiau daryti tau įtakos. 

Alisa nieko nesakė. 

— Jei kada nors ir daviau kokį patarimą... įsidėmėk — 
be jokio noro — tai tik dėl to, kad prašei. Kai atsiradai čia, 
nedrąsi mergaitė... — Ji nutilo. 

— Ar nori pasakyti, kaip aš turiu būti tau dėkinga? — ra- 
mių ramiausiai paklausė Alisa. — Tai man primena senus po- 
kalbius su motina. 

Sesilė kietai suspaudė rankas, kad susilaikytų nešėrusi 
Alisai. Trumpam užsimerkusi tarė: 

— Nesipykim. 

— Aš ir nenoriu. 

— Taip. — Atsimerkusi Sesilė šyptelėjo. — Ir aš nenoriu. 

Alisa atsistojo. 

— Ar galima paskambinti? Pamiršau kai ką pasakyti Klo- 
dai apie Martino vakarienę. 

— Ką turi bendra Kloda ir Martino vakarienė? 

— Ji pasisiūlė paruošt jam vakarienę, nes aš juk čia, — 
paaiškino Alisa kaip natūraliausią dalyką. 

Nuėjusi į virtuvę, ji paskambino į Pilkąjį namą. Ragelio 
niekas nepakėlė. Niekas neatsakė. Tada ji susuko Parko nu- 
merį, ir ledi Anvin be galo draugiškai pasakė tučtuojau pa- 
kviesianti Klodą. 

— Pralaimėjau, — tarė Alisa. — Teks pasilikti. Pergudra- 
vo mane. 

— Alisa, man tavęs gaila. Kiek tau metų? O aš jau keti- 
nau daryti savo garsųjį žuvies karį. 

— Ar gali padaryti Martinui? 

— Gerai. 

— Kloda, man iš tiesų baisiai apmaudu. 

— Man taip pat. 

— Na, eisiu. Aš tau taip dėkinga. 

— Už ką? Kad pašersiu savo šeimos advokatą? 

— Ką?! 

— Tabaka! Taip tau ir reikia, kad neparvažiuoji. Iki ryto- 
jaus... 

— Ką čia sakei apie šeimos advokatą? 

— Telefonu negaliu išduoti paslapties. — Ir Kloda padė- 
jo ragelį. 

Alisa išėjo į sodą, kur Sesilė ir vaikai specialiomis granu- 
lėmis iš nedidelio plastmasinio cilindrėlio penėjo auksines 
žuveles. 

— Man jos nepatinka, — spoksodamas į vandenį pasakė 
Džeimsas. — Atrodo tokios rajūnės. 

— Visai kaip tu, katinėli, — tarė Nataša, krestelėdama 
galvą, kad subarškėtų auskarai. 

— Viskas gerai? — paklausė Sesilė. 

— Kuo puikiausiai. Ji paruoš jam Žuvies karį. 

— Aš iš tavęs padarysiu karį! — ėmė šaukti Džeimsas 
prie tvenkinėlio. — Štai kaip! Aš padarysiu iš tavęs karį! 

Nataša padavė senelei ranką. 

— Bijau, kad kai kada Čarlis valgo vabalus. 

— Nejaugi? 

Nataša atsiduso. 

— O taip. Baisi atsakomybė tas vaikas. Ar negalim nueit 
prie jūros? 

Popietė prailgo kaip nežinia kas. Alisai buvo sunku pati- 
kėti, kad šitaip trokšta būti namie. Ji žvelgė į pažįstamą ir 
tokį brangų Damridžą, skendintį pavasario žalumoj, tarsi ne 

pro tą teleskopo galą: atrodė susitraukęs, tolimas ir bevei- 
dis. Grįžusį Ričardą ji pabučiavo nepaprastai nuoširdžiai; 
tai pastebėjusi Sesilė neištvėrė ir leptelėjo: 

— Kuo gi jis šito nusipelnė? 

— Ji mano, kad aš jos garbei atkimšiu šampano bute- 
l;, — atsakė Ričardas. — Ir neklysta. 

Vakarienė praėjo sėkmingiau, nes Ričardas, regis, sten- 
gėsi kalbėti tik neutraliomis temomis. Papasakojo apie Vi- 
duriniuosius Rytus, iškvotė Sesilę apie jos paskutinę kelionę 
į Ameriką („Džordžtaune vazoniniai daržai išplitę kaip ty- 
mai“), o pokalbiui neišvengiamai pakrypus į Pitkoumo rei- 
kalus, pasakė: 

— Atspėk, kas šiandien skambino. 

— Kas? — abejingai tarstelėjo Sesilė, paimdama nuo bu- 
fetėlio trikampį gabaliuką bri sūrio. 

— Entonis. 

— Entonis! 

— Grįžta namo. Keičia žemyną, keičia darbą... 

— Kodėl jis čia nepaskambino? Kodėl nepaskambino 
man? 

— Tikiuosi, dar paskambins. 

— Keista, — tarė Alisa, — beveik dešimt metų nemačiau 
Entonio. Dešimt metų Tolimuosiuose Rytuose. Dar vaikų 
nebuvo... 

— Jis tau siunčia gerų dienų, — pasakė Ričardas. 

— Man? — nustebo Alisa. 

— Pavojingas daiktas Entonio meilė. 

— Ir kada visa tai bus? — paklausė Sesilė. 

— Jau greit. Po kelių savaičių. 

— Mat kaip. Vyresnysis sūnus susigalvoja po dviejų sa- 
vaičių parsirasti namo ir net nemato reikalo man pranešti. 

— Man jis pranešė faktus, — tarė Ričardas, dar įsipilda- 
mas vyno. — Tave jis, matyt, supažindins su tų faktų analize 
ir interpretacija. 


Sesilė tik įkvėpė, bet nieko nesakė. Patylėjusi kreipėsi į 
Alisą: 

— Brangute, pasakyk Ričardui, ką šįvakar veikia Marti- 
nas. Labai įdomu... 

Ričardas pasižiūrėjo į Alisą. Ji ramiai gurkštelėjo vyno ir 
kaip niekur nieko atlaikiusi jo žvilgsnį pasakė: 

— Jauniausia Pitkoumo parko įpėdinė vaišina jį Žuvies 
kariu. 

Ričardo burna virptelėjo. 

— Negali būti. 

Alisa linktelėjo. 

— Garbės žodis. 

— Na ir reikaliukai, — atsargiai pašmaikštavo Ričardas. 

Alisa nieko jam nebetarė, nes staiga ją suėmė juoko 
priepuolis. 


Pakeliui iš kontoros Martinas sustojo prie Pitkoumo 
parduotuvės nusipirkti sėklų ir rudo špagato. Jam truputį 
nepatiko, kad Sesilė užkrovė jam šitą Stiuartą Motą: tokį 
sodininką, kurio paviršinis draugiškumas slepia pašaipią 
panieką bet kokiai darbdavio nuomonei. Jei ne Stiuartas, 
Martinas dabar nepirktų morkų ir kopūstų sėklų — daržo- 
vių, kurias, jo įsitikinimu, auginti neapsimoka, o valgyti 
neįdomu. Buvo ketinęs nuo pat pirmos dienos Stiuartui 
būti draugiškai kietas, tokiu balsu jo tėvas kalbėdavo tele- 
fonu su savo jaunesniaisiais kolegomis, bet Stiuarto šypse- 
nėlė beregint išmušė jį iš vėžių. Kai aną dieną paskambino 
Sesilė ir apipylė idiotiškais priekaištais dėl šeimos draugys- 
tės su Kloda, jis buvo taip susierzinęs, kam ji įkišo Stiuar- 
tą, kad kalbėjo gan piktai ir pokalbis baigėsi abipusiu šal- 
tumu. Aišku, Martinas nebūtų Martinas: tuoj pat ėmė 
gailėtis ir paskambinęs atsiprašė, o motina pasakė visiškai 
jį suprantanti, visų nervai esą įtempti, ir nieko nuostabaus. 
Po tų žodžių visi Martino apgailestavimai išgaravo, ir jis 


122 


pyko ant savęs, kam sumanė atsiprašyti. Dabar, stovėda- 
mas krautuvėje ir sukdamas vielinę lentyną, pilną sėklų pa- 
kelių, pajuto, kaip vėl sveikai užverda pykčiu. Negana to, 
prie jo prisėlino ponas Finčas — jis žinojo, kad Martino 
nesužavėsi lyrikos posmais, — ir pasakė: 

— Šiandien jūsų laukia egzotiška vakarienė, pone Džor- 
danai. 

— Ką jūs sakot? — tarė Martinas, nepakeldamas akių 
nuo pakelio viršuje surašytų „Nantes Express“ morkų priva- 
lumų. 

Letisė Deverel, kuri itin smerkė dvilypį Finčo elgesį su 
aukštuomenės ir dirbančiųjų klasės klientais, beveik užstota 
fanerinės lentynos, prikrautos popierinių lėkštelių ir servetė- 
lių, griežtai atkirto: 

— Pono Džordano vakarienė — ne jūsų rūpestis, pone 
Finčai. 

Ponas Finčas nutipeno atgal prie prekystalio ir be jokio 
reikalo iš šokolado su riešutais plytelių ėmė krauti pira- 
midę. 

— Šiandien buvo panelė Kloda, — pasiteisino jis, — pir- 
ko muškato riešutų ir cinamono. Sakė, kad reikės ruošiant 
vakarienę ponui Džordanui, nes ponios Džordan nesą na- 
mie, išvežusi vaikus pas senelę. 

Letisė Deverel išlindo ir padėjo ant prekystalio pakelį 
saulėgrąžų papūgai. 

— Nesiginkit, pone Finčai. 

— Man rodos, — bandė juokauti Martinas, prieidamas 
su savo sėklomis, — kad visi viską Žino apie mano vakarie- 
nę, tik aš pats — nieko. 

— "Toks jau gyvenimas miestelyje, — tarė Letisė Deverel. 

Martinas padavė ponui Finčui penkių svarų banknotą. 

— Vadinasi, panelė Kloda dabar man taiso vakarienę? 

— Šito negalėčiau pasakyti, — kiek įsižeidė ponas Finčas 
ir dviem pirštais paėmė pinigą. 

Letisė ir Martinas į gatvę išėjo drauge. 

— Baisus žmogus, — krestelėjo galva į parduotuvės du- 
ris Letisė, — betgi nuo darbo krautuvėje net šviesiausias 
protas gali susidrumsti. 

„Martinas nusijuokė. 

— Ne toks jau jis blogas. Aš net pradedu laukti vaka- 
ro. — Jis atidarė automobilio dureles. — Gal pavėžėti? 

Letisė papurtė galvą. 

— Dėkui, ne. Mano sąžinę slegia su arbata suvalgytas 
vaisių pyrago gabalas, ir ją nuramins tik gera mankšta. — Ji 
įdėmiai pažiūrėjo į Martiną. — Rytoj visas miestelis žinos, 
kad vakarieniavot su Kloda. Tuščia jų. Pasakykit Klodai nuo 
manęs, kad jai laikas išvažiuoti ir susirasti tikrą darbą. Dar- 
bą, kur galėtų išlieti savo energiją. 

Martinas įlipo, užvedė variklį ir iš lėto nuvažiavo į kalną. 
Letisė jam prariedant mostelėjo lazda, tolėliau jis pamatė 
Stiuartą Motą kalbantis su sero Ralfo traktorininku, abu vy- 
rai trumpai, be šypsenos linktelėjo. Įsukus į sodybos kelią, 
jo pasitikti kaip tikras kamikadzė iššoko kačiukas, o štai ir 
Kloda, — jam saldžiai nusmelkė paširdžius, — renkanti nuo 
virvės skalbinius. Su džinsais ir juodu megztiniu, išsiuvinėtu 
didelėmis sidabro žvaigždėmis. 

Išlipęs jis atsišliejo į sodo tvorą. Buvo švelnus, pastelinis 
vakaras, kur ne kur jau skleidėsi išbrinkę obelų pumpurai. 
Oras, kelis mėnesius dvelkęs šalčiu ir purvynu, kvepėjo 
drėgna žeme. Žolėje prie Klodos kojų kvakšėjo vištos. Pra- 
eitą savaitgalį Martinui ji parodė, kaip patikrinti, kada viš- 
tos gali pradėt dėti: pamatuoti pirštais atstumą tarp krūtin- 
kaulio ir dubens kaulo. 

— Dar ne, — pasakė ji, — turi tilpt keturi pirštai. Bet 
jau nedaug trūksta. 

Jis pasilenkė per tvorą ir pašaukė vištas, bet tos buvo 
protingos ir jo nepaisė. 

— Kas gera? — paklausė jis išlenktą Klodos nugarą. 

— Kaži ko nesitikėk, — atsakė Kloda, sumesdama į pin- 
tinę paskutinius rūbus. — Alisa norėjo grįžti, bet tavo moti- 
na papjovė riebų veršį, tad nebebuvo kaip išvažiuoti. O ji 
įsitikinusi, kad tu nemoki net kiaušinienės išsikepti. 

— Nė negalvoju, jeigu esi tu, — tarė Martinas, atkelda- 
mas jai vartelius. 

— Užtat gausi labai įdomios Žuvies. 

— Nuostabu. 

Jis nuėjo paskui ją į namus, atsekė ir kačiukas, jau 
kniaukdamas vakarienės. Kloda sustojusi sugriebė jį ir už- 
metė ant skalbinių. 

— Tu paršeli! Per dieną žinojai, kad namie yra Žuvies, ar 
ne? 

— Visas miestelis apie mus kalba. Matyt, pasakei ponui 
Finčui, kad perki man vakarienę. 

— Cha, tegu! Mažiau galvos, kad tėtis didina nuomos 
mokestį. i 

— Nuomos mokestį? 

— Atrodo, už namą reiks mokėti per savaitę trim svarais 
daugiau. — Ji pastatė pintinę virtuvėje ant stalo ir iškėlė ka- 
čiuką, tas beregint užparpė kaip koks motorėlis. — Tačiau ir 
pats, kaip naujas šeimos advokatas, tikriausiai netrukus su- 
ŽiNOSi. 

Martinas susiraukė. Spontaniškumas ir nesantūrumas — 
skirtingi dalykai. Jis dar net nebuvo nuėjęs pakalbėti su se- 
ru Ralfu. 

— Ką jau tu Žinai? 

— Šį bei tą žinau. 

— Tėvas turbūt tau daug ką pasisako? 

— Pasisako. Bet čia buvo kitaip. Mano pačios idėja. 

— Tavo idėja? Bet Henris... 

— Henris pasiūlė tavo firmą. Aš pasiūliau tave. Nieko 
nėr paprasčiau. 

„Martinas nesijautė patenkintas. Būti dėkingam serui Ral- 
fui už geranorišką mintį — viena, o jausti, kad esi tik atsitik- 
tinių ir lengvabūdiškų Klodos užgaidų objektas, — kas kita. 

— Tu raukaisi, — tarė Kloda. 

— Tavęs paklausius atrodo, kad viskas įvyko taip... taip 
ekspromtu. 

— Panašiai. | 

— Man tai nepatinka, — tvirtai pasakė Martinas. 

Kloda žiūrėjo į jį. 

— Jei būtų sugalvojęs vyras, mano tėvas ar brolis, tau 
nekliūtų. Bet kadangi pasiūlė moteris, įsižeidei. 

— Ne. 

Kloda išėjo į podėlį ir grįžo nešina uždengta lėkšte ir 
svogūnu. Martinas tebestirksojo prie stalo. Padėjusi lėkštę ir 
svogūną priėjo prie jo. 

— Tai, kad aš prisiminiau tave, nereiškia, jog pasiūlymas 
kvailas. Tėtis nebūtų sutikęs netgi dėl manęs, jei būčiau pa- 
siūliusi kvailai. Jis tikrai buvo patenkintas. Garbės žodis. 
Pats pamatysi, kai nuėjęs pasišnekėsi. 

Martinas piktai dėbtelėjo į ją. 

— Aš nemėgstu protekcijų. 

— Martinai... 

— Noriu pats būti vertas... 

— Bet ir esi! Argi kas siūlytų tau vietą, jei nematytų, kad 
tinki tam darbui? Ir tinki mums? 

Ir tada Martinas, visai suglumęs ir pastūmėtas nesutram- 
domo impulso, pasilenkė ir ją pabučiavo. Paskui apkabino, 
smarkiai smarkiai prispaudė prie savęs ir vėl palinko prie 
jos lūpų. 

— Ne, — tylutėliai ištarė ji. 

Jis nusišypsojo. Manė esąs padėties viešpats. 

— Kodėl? Aš noriu, tu nori... 

— Todėl, kad myliu Alisą. Supratai? — Kloda pasuko 
galvą šonan. 

Jis iškart nuleido rankas ir nusigręžė. Pajuto, kaip iš gė- 
dos ir pažeminimo kaista veidai. Jis sulaužė savo paties tai- 
sykles. | 

— Aš taip pat, — sumurmėjo. 


— Zinau. 
— Atsiprašau. Atleisk, nesuprantu, kas užėjo. 
— Sšš... — Ji paėmė jam už rankos. — Užmiršk. 


Jis atkišo smakrą ir nustūmė jos ranką. 

— Vis dėlto gal pats išsikepsiu kiaušinienės. 

— Kaip Žinai, — atsiduso Kloda. 

Ji vėl paėmė lėkštę, svogūną ir išnešė atgal, o grįžo su 
pintinėle kiaušinių. 

— Aš tik paduosiu ėst Balionui. 

— Gerai gerai, — tarė Martinas, nebesulaukdamas, kada 
ji išeis ir jis galės išgerti. 

— Martinai, — švelniai prabilo Kloda, — būta ko krims- 
tis. Juk nieko neatsitiko. 

Pagaliau ji išėjo, po valandėlės jis išgirdo nuvažiuojant 
jos automobilį, tuomet atbėgo Balionas ir nesavu balsu ėmė 
prašyti vakarienės. 


Vėliau, įsipylęs viskio ir pašėręs kačiuką, užsidarė kabi- 
nete, užlietame pavasario sutemų, ir ilgai sėdėjo nusiminęs. 
Jį degino gėda: ir dėl to, kad piktnaudžiavo Alisos nebuvi- 
mu, ir kad pasirinko moterį, kuri, pasak jos pačios, Alisai iš- 
tikimesnė už nuosavą vyrą. Mėgino guostis galvodamas, ko- 
kia Alisa pasidariusi šalta, — jiedu nesimylėjo kaži kiek 
savaičių, — bet tokios mintys menkai guodė. Kažin ar jis 
įstengs šeštadienį akis į akį susidurti su seru Ralfu, jautė, 
kad jo klaida bus kaktoj parašyta. Maža, kad nedorai pasiel- 
gė, bet dar liko atstumtas ir pabartas. Martinas nebuvo mė- 
gėjas flirtuoti, nes jam stigo pasitikėjimo. Žinojo bijąs nei- 
giamo atsakymo, ir ta baimė darė jį neįdomų, o kad labai 
nemėgo būti nedrąsus ir neišradingas, bet neišmanė, kaip 

tapti kitokiam, vis labiau niuro, ir gėda virto pagieža. Sėdė- 
jo siurbčiodamas viskį, galų gale susigraudino, ėmė slankiot 
po tuščius namus gailėdamas savęs ir kiaušinius visai pamir- 
šo. Kvailai ir be jokios prasmės atrajojo ir atrajojo tą epizo- 
dėlį, galiausiai nuėjo gulti visiškai pergedęs, pamiršęs viską 
apačioj užrakinti, ir Balionas, radęs sandėliuko duris pravi- 
ras, įsispraudė vidun ir pasiekė savo svajonę — beveik svarą 
jūrų velnio. 


AŠTUNTAS SKYRIUS 


Ryto saulė, įėjusi pro aukštus Pitkoumo parko langus ry- 
tinėje pusėje, apšvietė pusryčių stalą: stiklainį marmelado, 
kurį praėjusį sausį išvirė ponia Šedvel, sulankstytus naujus 
„The Times“ ir „Daily Mail“ numerius ir didelę sausainių 
skardinę su užrašu etiketėje „Jos šviesybės Ryvita“. Tačiau 
jos šviesybė Ryvitos nevalgė: gėrė kavą — labai lėtai ir 
stengdamasi sutelkt visą dėmesį į šį užsiėmimą, 0 ne į ginčą 
su vyru. 

Ginčo objektas buvo Kloda. Per pastarąsias šešias savai- 
tes apie nieką nešnekėdavo, tik apie Klodą. Ir pradžių juo- 
du vienijo meilė, rūpestis ir palengvėjimas jai grįžus namo, 
paskui — pasitenkinimas ir pritarimas, kai ji susidraugavo 
su Pilkuoju namu, bet vėliau seras Ralfas ėmė kurti planus, 
kaip padaryti, kad ji liktų namie, finansinius planus, ir juo- 
du skyręs plyšys išaugo į bedugnę. 

Margo Anvin mylėjo jauniausią dukrą taip pat karštai kaip 
vyras, bet ta meilė labiau rėmėsi sveiku protu. Klodos paaug- 
lystė: gumbai, įgyti važinėjantis rogutėmis nuo kalnelių, bėgi- 
mai iš pamokų, įskaudintos draugės, berods visad labiau my- 
linčios negu mylimos, motinai parodė, kad, kalbant jojimo 
terminologija, jai reikia trumpesnio pavadžio. Klodos vyres- 
nio brolio ir sesers atveju ramiai galėjai paleisti vadeles, nes 
jie buvo konservatyvesni, ne tokie padūkę, nuobodesni; seras 
Ralfas visą laiką tikėjo, kad, palikta sau žinotis, Kloda taps 
tokia pat klusnutė ir glotnutė kaip jaunasis Ralfas ir Džordži- 
na. Jis nuolat įrodinėjo, kad prievarta Klodai — lyg degantis 

degtukas parako statinei; duok jai erdvės tiek, kiek reikia, ir 
atėjus laikui ji pasidarys kaip šilta vilna. 

— Nebedrįsk man šnekėt apie parako statinę, — įspėjo 
Margo Anvin. 

— Atsiprašau, — bent kiek užsigavo seras Ralfas. Per 
daugel metų buvo pamėgęs šitą palyginimą. — Aš tik ban- 
dau paaiškinti, kuo tikiu. 

— Žinau, kuo tu tiki. 

Seras Ralfas ėmė energingai teptis sviestu skrebutį. 

— Ir aš teisus. Jos grįžimas iš Amerikos įrodo, kad aš 
teisus. Pagyveno bohemiškai, kiek norėjo, ir grįžo namo 
kaip protingas Žmogus. 

— Aš nemanau, — tarė Margo, pastatydama puodelį, — 
kad romanas su klestinčiu advokatu — labai bohemiškas da- 
lykas. Tau turbūt bohemiška tai, kad jie gyveno kartu. Klo- 
dą namo parginė ne protas, o noras pabėgti... 

Pabeldus atsidarė durys. Pro jas įkišo galvą Šedvelas, ve- 
dinas dviem rusvais ir vienu baltu spanieliu. 

— Atvyko ponas Danas. Ir ponas Džordanas. Nuvedžiau 
juos į biblioteką. Ponas Danas sakė neskubėti, žinąs, kad 
paankstino. 

— Dėkui, Šedvelai. 

Durys užsidarė. Seras Ralfas atsistojo ir lyg burę išsklei- 
dė standintą servetėlę. 

— Pakalbėsim apie tai vėliau, Margo. 

Ji nė nekrustelėjo, tik pačiu įsakmiausiu komiteto pirmi- 
ninkės balsu pasakė: 

— Prašom įsidėmėti, Ralfai, kad aš visiškai nepritariu 
tam, ką ketini siūlyti Henriui. Tai neteisinga. Nedora jaunojo 
Ralfo ir Džordžinos požiūriu ir bus pragaištinga Klodai. Nors 
fiziškai aš negalėsiu dalyvauti jūsų susitikime, bet mano astra- 
linis kūnas bus tenai. — Patylėjusi pridūrė: — Ir veiks. 

Tada ji paėmė „Daily Mail“ ir įgudusiu mostu atskleidė 
Nigelio Dempsterio skiltį. 

— Kas čia tokie? 

Henris Danas pašnairavo į marmurinius biustus, suri- 
kiuotus bibliotekos lentynų viršuje. 

— Turbūt romėnų imperatoriai. 

— Vajetau. Originalai? 

— O taip, Didžiosios Kelionės trofėjai. Kambarys buvo 
įrengtas apie tūkstantis septyni šimtai aštuoniasdešimtuosius 
metus. 

— Nuostabu... 

— Gražu, ar ne? — nerūpestingai paklausė Henris, kaip 
žmogus, pripratęs prie nuostabos. 

Tai buvo ilgas kambarys, vienam jo gale švietė trys 
aukšti, nuo grindų iki lubų langai, sienos užstatytos knygo- 
mis. Vienam šone viršum knygų buvo prisegtas didelis dva- 
ro valdų planas. Ties langu stovėjo platus popieriais ap- 
krautas stalas, priešais židinį — jauki raudonos odos sofa, 
žvelgianti į gražų portretą: tai buvo Anvinas, išdekoravęs 
ir įrengęs šį kambarį, kertėse pastatęs marmurinę deivę, 
Romos senatorių ir Fleksmano stiliumi padarytą bronzinę 
šv. Mykolo, galabijančio Šėtoną, skulptūras. Likusią kam- 
bario erdvę jaukiai užpildė žemėlapių ir planų aplankai, 
knygom užgriozti staliukai ir šunų pintinės. Šen ten iš ry- 
tietiškų vazų kyšojo milžiniški hipeastrai, keliantys į šviesą 
savo įstabius dryžuotus piltuvėlius. Kambaryje tvyrojo vy- 
ro, šunų, nuzulintos odos ir istorijos kvapas. Martinas nu- 
sičiaudėjo. Čia, pamanė fraze, kuria dažnai pagalvodavo 
apie Alisą, jums ne šiaip sau. 

Maloniai sveikindamasis įžengė seras Ralfas su dviem 
spanieliais. Jis nešėsi popierių aplanką, iš paskos atėjo Šed- 
velas, atkišęs padėklą su kava. Paspaudę vieni kitiems ran- 
ką, vyrai susėdo aplink židinį, iš savo vietos viršum jo pane- 
lio į juos Žiūrėjo trečiasis baronetas — lygiai taip, kaip 
žiūrėjo jau du šimtus metų. Seras Ralfas pristatydamas mos- 
telėjo ranka jo pusėn. 

— Seras Džonas. Jo vyresnis brolis Ralfas mirė mažiu- 
kas. Vienintelis Džonas Anvinas nepertraukiamoje Ralfų 
virtinėje, siekiančioje Jokūbo Pirmojo laikus. Taigi jei sutik- 
site, — tarė paduodamas Martinui puodelį, — teks tvarkyti 
daugiau kaip trijų šimtų Ralfų reikalus. 

— Henris minėjo... 

— Tikrai? Puiku. Norėjau iš karto su jumis susitikti, bet 
Henris nepaprastai atsargus. Ar ne, Henri? Aiškino būtinai 
turįs pirma su pačiu pasikalbėti. Ir ką pasakysit? 

Martinas išsigando, kad jo veidas turbūt jau dega nekan- 
trumu. 

— Na, žinoma, sere Ralfai, jei šiam sumanymui pritars 
mano vyresnieji partneriai, būsiu neapsakomai laimingas... 

— Aš pasirūpinsiu, kad jie būtų patenkinti. Drauguži, jie 
šokinės iš džiaugsmo. Neįsivaizduojat, ką reikš turėti jus po 
ranka. 

Henris, prisiminęs, kaip jį su Džuljeta varo iš proto nak- 
tiniai telefono skambučiai dvaro reikalais, ėmė stropiai mai- 
šyti cukrų. Tegul Martinas savo kailiu išbando visus šito pos- 
to džiaugsmus. 

— Pirmutinis dalykas, kurį norėčiau aptarti, ir skubiai — 
Klodos aprūpinimas. Žinau, — tarė seras Ralfas, neduoda- 
mas Martinui nė prasižioti, kad profesinė etika jam nelei- 
džianti net klausytis apie teisines problemas žmogaus, kuris 
dar nėra jo klientas, — jūs kol kas nieko negalite pasakyti. 
Tačiau aš noriu. Nes pageidauju, kad šį dalyką sutvarkytu- 
mėt pirmiausia. 

Atsikėlęs jis nuėjo kavinuko. Jam už nugaros Henris 
šypsodamas davė ženklą Martinui sutikti su viskuo, ką se- 
ras Ralfas besakytų, kad ir kokias keistenybes. Grįžęs jis 
vėl pripylė kavos, išgąsdindamas plačiais tvido rankovės 
mojais. 

— Be abejo, šie namai ir dvaras atitenka jaunajam Ral- 
fui. Aišku kaip dieną, aš tik džiaugiuosi, kad jis šito nori ir 

nemato reikalo atidaryti Stepnyje kokios nors labdaros val- 
gyklos ar remti kokios nors popgrupės. O dukroms laikau 
po sodybą: Džordžinai Velse, Klodai netoli nuo čia, šalia 
Vimborno. Jas perimtų tik po mano mirties, bet aš noriu, 
kad Kloda gautų dabar. Man regis, jai reikia šitų pajamų. 
Kaip manot? Ar turėsiu keblumų suskaldydamas globojamą 
turtą? Tiesą sakant, Martinai, nemėgstu keblumų. 

Martinas nurijo seilę. | 

— Sunkoka pasakyti nieko nežinant apie... 

— Bet jūs turite išmanyti tokius dalykus. Juk teisininkas. 

— Esti visokių komplikacijų, — paskubėjo padėti Hen- 
ris. — Ir kol Martinas nematė visų dokumentų... 

Martinas pakėlė ir vėl pastatė puodelį. 

— Paprastai jeigu paveldėtojai pilnamečiai, susitarę jie 
gali nutraukti turto globos sutartį... 

— Puiku! 

— Žinoma, šiuo atveju tai gali netikti dėl kokių nors 
man nežinomų veiksnių. 

— Matote, aš noriu, — šypsodamas patrauklia savo šyp- 
sena, tarė seras Ralfas, — kad Kloda turėtų iš ko gyventi, 
nejausdama būtinybės imtis nemielo širdžiai darbo. Pakan- 
kamai pažįstate Klodą, kad sutiktumėte su manim, jog šito 
neturi įvykti. 

Henris, įžvelgdamas Martino veide kol kas nebylų klausi- 
mą, koks gi Klodai būtų širdžiai mielas darbas, garsiai 
krenkštelėjo ir susiraukė. 

— Taip, — vangiai tarstelėjo Martinas. 

Seras Ralfas nuėjo prie langų. 

— Ateikit čia pasižiūrėti. 

Martinas pakluso. 

— Matote visus tuos naujus želdinius? Visi medžiai vie- 
tinių veislių. Apmaudu, bet mes netekome daugybės guobų, 
o Henris sako, kad į beržus svyruoklius įsimetė puvinys. Na, 
ką pasakysit? 

Jis atsigręžė į Martiną. 

— Mano medžiai, mano nuomininkai, mano duktė... Pasi- 
stenkit su Henriu, gerai? Paskambinkit Henriui kurią dieną, 
kai jau būsit pranešęs savo partneriams, ir jis viską nu- 
švies. — Jis šiltai paspaudė Martinui ranką. — Aš taip paten- 
kintas, be galo patenkintas. Linkėjimų jūsų gražutei Žmonai. 


Tomis dienomis, kai Kloda vietoj jos veždavo vaikus į mo- 
kyklą, Alisa tapydavo. Ji pradėjo tapyti didesnius ir abstrak- 
tesnius daiktus ir kur kas daugiau negu bet kada galvoti apie 
spalvas, šviesą ir formas. Kai netapydavo ar ko nors nedary- 
davo namams, Kloda ją vesdavosi į miestelį, mat buvo pasiry- 
Žusi pristatyti visiems Žmonėms. Kloda visus pažinojo. Dar 
maža būdama stengėsi su visais susipažinti: ir iš smalsumo, ir 
iš potraukio į keistumą. Miestelėnai prie jos visiškai priprato, 
taip priprato, kad aprėkdavo ir palupdavo kaip savo pačių 
vaikus. Miestelyje ji išmoko nešvankių žodžių, kuriais vadina- 
mos įvairios kūno dalys, ir namuose jais šiurpindavo Džordži- 
ną, kniaukdavo soduose obuolius (nors Parko stikliniuose 
šiltnamiuose nokdavo persikai ir juodosios vynuogės), o Joni- 
nių naktį kartu su vaikėzų būriais į šiukšlių konteinerius pri- 
dėliodavo šokinėjančių Žžaislinių pajacų. Alisai pasakojo, kad 
žiūrėti, kaip kilnojasi ir barška metalinis dangtis, jai buvo vie- 
nas iš nuoširdžiausių džiaugsmų. 

Miestelis savo ruožtu mėgo ją labiausiai iš visos Anvinų 
šeimos, nors, kita vertus, žmonės būtų pasipiktinę, jei seras 
Ralfas ar ledi Anvin būtų buvę tokie pat įžūliai prieinami 
kaip Kloda. Jai visur buvo atviros durys. Alisa, šiek tiek 
drovoka ir bijanti pasirodyti įkyri ar globėjiška, sekdama 
paskui Klodą, keliavo iš svetainės į svetainę, kur kertėse rė- 
kia niekieno nežiūrimas televizorius, o senos sijos ir židiniai 
apmušti fanera, kad nesimatytų jų senamadiškų trūkumų. Ji 
gerdavo tamsią arbatą, klausydavosi begalinių monologų 

apie sveikatą, paskui padėdavo suplauti indus virtuvėse, kur 
ant viryklės draugiškai kunkuliuodavo vienam aliejaus puo- 
de — bulvių traškučiai, kitame — motociklo dalys. Ir visur 
per mažai vaikų. Per mažai vaikiškų vežimėlių užpakaliniuo- 
se kiemuose ir triratukų, trukdančių įeit į holą. 

— Neišsimokam čia gyventi, — pasakė jai Selė Mot. — 
Niekas čia neišgali gyvent. Trevoras kai vedė, turėjo išsikelt į 
Solsberį, mūsų Diana taip pat. Vietiniams išsikėlus, Pitkoumą 
užpildys prašalaičiai. Tėčio namas dabar... 

— Manau, kad mes jį parduosim vasarotojams iš Londo- 
no, — tarė Kloda. — Kaip tau patinka? 

— Gera juoktis... 

— Aš nesijuokiu, Sele. Aš šaipausi. Turėtum darbo pri- 
žiūrėdama vasarotojus, tad ko skųstis? 

Selė Mot skųstis išmoko iš Rouzės Barton. Rouzė gyvena 
taip, kaip nori, ir stengiasi miestelio moteris apšviesti, kad 
nesiduotų išnaudojamos. Ji jau buvo pribrendusi tokioms pa- 
žiūroms, pribrendusi skundams. Nespėjo Rouzė Barton mies- 
telyje apšilti kojų, kai Selė jau metė valytojos darbą dvare ir 
daugiau neketina jo imtis, nekuops ji kambarių nei vasaroto- 
jams, nei kam nors kitam, labai dėkui. 

Letisė Deverel irgi turėjo savo nuomonę apie vasaroto- 
jus. Kloda nusivedė Alisą ir su ja susipažinti, taip pat išgerti 
„Neskafė“ su smėliniais sausainiais patogioje pastoriaus na- 
mų virtuvėje. Letisė Deverel pareiškė, kad purvas galų gale 
priveikia tokius pseudovasarotojus, o Piteris Morisas nutarė, 
jog jie naudingi rinkliavoms, bet nekoks pavyzdys parapijie- 
čiams. Alisai su Kloda išėjus, Piteris patraukė pas Letisę pa- 
klausti, ar ji nemananti, kad Alisa atrodanti daug laiminges- 
nė ir šiaip pasitaisiusi. Letisė pritarė, bet ne itin patenkintu 
tonu. 

— Kartais tu puikiai vaidini niurzgią senmergę. 

— Klodai Anvin reikia gero, sunkaus darbo. Ji papras- 
čiausiai nenori net galvoti apie tai ir vedžioja už nosies šitą 
vargšę. 

— Vargšė Polė, — staiga prabilo papūga. — Gražuolė 
Polė. Vargšė Polė nevala. 

— Kodėl vargšė? 

Letisė Deverel smarkiai atsuko čiaupą ir pilvotą juodą 
arbatinį prileido vandens. 

— Dėl dviejų priežasčių. Pirma, Kloda ieško sau malo- 
numų. Antra, Alisa Džordan jau užkibo. 

Piteris Morisas ėmė juoktis. Po valandėlės, gerai pagal- 
vojusi, užklykė papūga. 

— Taigi nepritari puikiai draugystei? 

— Nepritariu, kai mulkinami žmonės. 

— Mulkis! — energingai užriko papūga. — Mulkis! La- 
bas rytas. Kas dabar niekus tauškia, leiskite paklausti? 


— O varge, — tarė Kloda, stumdama miestelio gatve ve- 
žimėlį su Čarliu, — Letisė Deverel vėl mane smerkia. Jai 
taip užeina maždaug kas treji metai, bet niekad nepasako, 
kuo jai užkliūvu. 

— Gal tai savotiškas komplimentas: ji mano, kad turė- 
tum pati Žinoti. 

— Šįsyk tikrai žinau. Dar daugiau — ji mane pralenkė. 

— Ką čia šneki? 

Jas pavijo automobilis, moteriškas balsas aiškiai paklausė: 

— Ponia Džordan? 

Jiedvi sustojo. Pro vairuotojo langelį išlindo galva ryškiai 
dažytu veidu, stropiai sušukuotais plaukais ir mėlyna palai- 
dinė, surišta pakaklėj kaspinu. Kloda sušnypštė Alisai už 
nugaros. 

— Aš — Keitė Fenšo, ponia Džordan. Jau kelios savaitės, 
kaip ruošiuosi užsukti, bet vis kas nors sutrukdo, esu taip uŽ- 
siėmusi, kad nebežinau, ko griebtis. Aš dėl konservatorių... 

— Konservatorių? — Alisa stovėjo prie lango. 

— Mano vyras — vietinio skyriaus pirmininkas. Taip 
džiaugiamės, kad jūs atsikėlėt. Džefris sakė... 


136 


Kloda Alisai bakstelėjo nugaron. 

— Ponia Fenšo, bijau, kad aš visai nesu konservatorė... 

— Nejaugi, — tarė ponia Fenšo, galvodama apie Pilkąjį 
namą, Martino išvaizdą ir mergytės mokyklinę uniformą, — 
manote, kad šiuo metu liberalai gali ką nors padaryti? 

— Ne, nemanau. Aš... 

— Deja, politikos klausimais ji tikras kūdikis, — priėjusi 
tarė Kloda. — Ir ne tik politikos. Labai gaila. 

Ponia Fenšo ėmė nervintis. Išpuoselėta ranka pakilo pa- 
sitaisyti kaspino. 

— Galbūt jūsų vyras... 

— Ne, — tvirtai pasakė Kloda. — Su juo dar blogiau. 
Daug blogiau. Praktiškai jis komunistas. 

— Atleiskit... — vos nenusikvatojo Alisa. 

— O gal kurį vakarą galėčiau užeiti? Su pareiškimų blan- 
kais. — Ji pažiūrėjo tiesiai į Alisą. — Tada ir pasišnekėtu- 
mėm kaip reikiant. 

Alisa, alpėdama nuo begarsio juoko, klestelėjo ant šali- 
gatvio. Čarlis rimtai spoksojo į ją iš vežimėlio. 

— Matot? — tarė poniai Fenšo Kloda. — Liūdnas reika- 
las. Ji nepajėgia apsispręsti kaip normalus suaugęs žmogus. 
Kažin ar konservatoriams jos reikėtų. Kaip manot? 

Paraudusi iš pasipiktinimo, ponia Fenšo užvedė automo- 
bilį. 

— Iš tikrųjų beviltiškas atvejis, — pridūrė Kloda. 

Alisa cyptelėjo. Ponia Fenšo greit uždarė langą ir susi- 
jaudinusi taip staigiai atleido sankabą, kad mašina šoko iš 
vietos kaip kengūra. Kitoj pusėj gatvės iš už kaktusų kolek- 
cijos jas stebėjo senasis Fredis Motas: nudulkantį automobi- 
lį, Alisą, be jėgų tebesėdinčią ant šaligatvio ir tebesijuokian- 
čią, Klodą, stovinčią šalia jos nuoširdžiausio apgailestavimo 
poza. Jis ir pats ėmė kikenti. 

— Kas dabar tau darosi? — paklausė vaikaičio žmona 
Selė, nešdama jam iš virtuvės makaronų lėkštę. 

— Mergiotės, — sušvokštė Fredis. — Va ten mergiotės. 
Pasileidusios... 

Selė žvilgtelėjo pro langą. 

— Nėra ko žiopsoti. Ten tik panelė Kloda išsidirbinėja, 
va ir viskas. 

Kloda paėmė Alisai už rankos. 

— Kelkis pagaliau. Garbės žodis! Ką žmonės pamanys? 
Pirma suerzini maloniąją ponią Fenšo, kuri dievina mano 
motiną, paskui atsisėdi ant žemės ir kikeni kaip kokia moki- 
nukė. Čarlis, žiūrėk, pasipiktino. 

— Bee... — išsižiojo Carlis. 

Šluostydamasi ašaras, Alisa šiaip taip atsistojo. 

— Kloda, tu visiška begėdė... 

— Priešingai. Stengiuosi iš gatvės parvesti tave namų prie- 
globstin, kol visas miestelis dar nenusprendė, kad tu girta. — 
Ji pamojo per gatvę Fredžiui Motui, šlerpiančiam savo maka- 
ronus, tas išsišiepė ir pakratė šaukštą. — Jei mus pamatė Se- 
lė Mot, rytoj galime jau šviesti pirmame „The Sun“ puslapyje. 

Tebešnekėdama ji ėmė sparčiai stumti vežimėlį kalnan. 
Tramdydama juoką, Alisa nusekė paskui ją. 

— Kvaiša, — tarė Selė Mot ir nutarė pasakyti Gvenai. — 
Suaugusios; o elgias kaip vaikai. 

— Man patinka, kai juokinga, — pasakė Fredis. Ant 
smakro pakibo keli makaronai. Jis pašnairavo į Selę. — Ir 
linksmos mergiotės patinka. 


Po pietų Kloda nunešė Čarlį viršun, paguldė lovelėn ir 
prisuko muzikinę dėžutę. Ji ėmė migdyti jį vėl ir vėl grodama 
„Edelveisą“. Čarlis mėgo savo lovelę. Jis įsikišo nykštį bur- 
non, apsivertė ant šono ir įsiklausė į melodiją. Kloda pabučia- 
vo jo šiltą apskritą galvutę, užtraukė užuolaidas ir nulipo vir- 
tuvėn, kur Alisa statė indų plautuvėn lėkštes; paskui ji eis į 
studiją ir tapys, kol grįš Nataša ir Džeimsas. Kambary tvyrojo 
soti popietinė tyla. Alisa uždarė plautuvės dureles ir atsitiesė. 

— Neik, — tarė Kloda. 

Ji stovėjo tarpdury, dar įsitvėrusi rankenos. 

— Kur, tapyti? Bet aš maniau... 

— Noriu pasišnekėti. 

Alisai užėmė kvapą. Taip ir liko stovėti šalia plautuvės, 
Kloda nuėjo prie dviejų medinių krėslų netoli viryklės, pa- 
kėlė iš vieno Balioną ir atsisėdo pasidėdama jį ant kelių. 

— Eikš čia, — pašaukė Kloda. — Eikš čia, kur galiu tave 
matyti. 

Alisa priėjo, labai iš lėto. Atsisėdo priešais Klodą tiesi 
kaip žvakė ir budri, lyg ruošdamasi barniui. 

— Ko... 

— Palauk, — tarė Kloda, glostydama Balioną. 

— Ką reiškia palauk? 

— Palauk, kol iš tavęs nustos sklisti susirūpinimas ir bai- 
mė. — Ji pakėlė akis į Alisą. — Ko tu bijai? 

* — Aš nebijau. 

— Tikrai? 

— Tik susijaudinusi. 

— Tada gerai. 

Stojo pauzė. Tyli pauzė, tik puravo Balionas ir tolumoje 
gaudė lėktuvas. Antra valanda, pamanė Alisa, trečiadienis, 
antra valanda... 

— Jau laikas, — pasakė Kloda. — Ar ne? 

— Laikas? Kam laikas? 

Kloda tykiai atsiduso. 

— Laikas man pasakyti, kad myliu tave. Laikas mudviem 
pradėti. 

Alisa tylėjo. Sėdėjo nuščiuvusi ir Žiūrėjo didelėm akim į 
Klodą. Kloda paėmė Balioną, pabučiavo nosytėn ir padėjo 
ant grindų. Ir vėl pažvelgė į Alisą. 

— Tu gi žinai, kokia esu išlepinta nenaudėlė, — kalbėjo 
Kloda. — Žinai, kaip visad noriu to, ko užsigeidžiu būtent 
tą akimirką. Aš ir taip ilgai tavęs laukiau, nes Žinojau, kad 

verta laukti. Laukiau nuo tada, kai pamačiau tave veidrody- 
je per aną vakarienę ir pajutau, kaip žarnos apsivertė. Mei- 
lė iš pirmo žvilgsnio. Meilė, Alisa. 

Ji atsistojo, žengė tuos kelis jas skiriančius žingsnius ir 
atsiklaupė priešais Alisą. 

— O tu? 

— Aš? — kimiai tarstelėjo Alisa. 

— Taip, tu. Ką tu man jauti? 

Alisa pasilenkė į priekį ir suėmė delnais Klodos veidą. 

— Jaučiu, kad negerai, kai tu išeini iš kambario. 

— Dar. 

— Su tavim viską daryti smagiau, geriau negu su kuo 
nors kitu arba vienai. Aš pati sau labiau patinku. Jaučiuo- 
Si... jaučiuosi stipresnė. Aš tokia laiminga. — Alisa apkabi- 
no Klodos kaklą ir įsikniaubė jai į plaukus. — Laiminga iki 
išprotėjimo. 

Kloda atnėrė Alisos rankas ir truputį ją atstūmė. 

— Pabučiuok mane. 

Alisa vėl palinko prie jos. 

— Ne, — tarė Kloda, — verčiau aš tave pabučiuosiu. 
Manau, tau dar reikia mokytis. 

Po ilgos valandėlės, stebima apspangusių kačiuko akių, 
Kloda atšlijo ir pasakė: 

— Vėl nepataikiau. Ne, mokytis tau nereikia. Tik daug 
daugiau to paties. 

Ji atsistojo. 

—- Einam. 

— Kaip suprast? 

— Lovon. 

— Lovon?! — aiktelėjo Alisa. 

Kloda atsiklaupė, atsegė Alisai marškinius ir sukišo ran- 
kas, po kelių sekundžių prigludo burna. Alisa sėdėjo užsi- 
merkusi. Palengva ją užplūdo palengvėjimas, palengvėjimas 
ir laisvės jausmas, stebuklingas žydėjimo pojūtis: ji buvo tar- 

si popierinė japoniška gėlė, kuri įmesta vandenin išsisklei- 
džia ir tampa dideliu, vešliu, gražiu žiedu. Kloda pasuko sa- 
vo veidą šonan ir skruostu prisiglaudė prie Alisos. 
dus. — Esi kaip ir visos moterys. Juk manei, ar ne, kad 
dviem moterims įsimylėjus vienai kitą, viena turi patirti kaŽ- 
ką panašu kaip vyras. O kita turi elgtis, kaip moteris kad el- 
giasi su vyru. Ar bent pradedi suprasti? Ar nors kiek su- 
pranti, kad mums taip nuostabu todėl, jog Žinome, ko nori 
kita, nes pačios norime to paties? 

Ji atitraukė veidą ir pažiūrėjo į Alisą. Atsistojusi Kloda 
pasilenkė ir paėmė Alisai už rankų. 

— Alisa, — tarė, — Alisa, einam. 


DEVINTAS SKYRIUS 


Birželio mėnesį Entonis Džordanas pagaliau pardavė sa- 
vo prabangų, bet beveidį butą Honkonge, nukraustė konto- 
roje stalą, merginai, kuri ketverius metus optimistiškai tikė- 
jo, kad ją ves, pranešė šito nedarysiąs ir taksi išdulkėjo į Kai 
Tako oro uostą, visą gerą, prigyventą per dešimt metų, pra- 
leistų Tolimuosiuose Rytuose, ekonomiškai susipakavęs tik į 
tris lagaminus. Draugams pareiškė, kad jį pribaigę klimatas 
ir Honkongo klaustrofobija ir kad norįs išbandyti jėgas ko- 
kioj kitoj srity, ne vien akcinių bendrovių finansuose. Nepri- 
sipažino, kad pasilikdamas užsikrautų nepageidaujamą Žmo- 
ną, bet visi tai žinojo ir neliko abejingi stodami visiškai ne 
Entonio pusėn. Daug žmonių, pakankamai prisikentėję nuo 
jo tironijos ir ekshibicionizmo, jautė didžiulį dėkingumą 
„Cathay Pacific“ kompanijos lėktuvui, be ceremonijų gabe- 
nančiam jį namų linkui. Jam išnykus Diana Makferson, kuri 
jį mylėjo nepaisydama savo gerosios pusės balso, pamatė, 
kad visur kviečiama: žmonės skubinosi jos nuraminti, esą 
verčiau amžinai likti senmerge, negu nors penkias minutes 
būti ištekėjusiai už tokio kaip Entonis Džordanas. 

Hitrou oro uoste jį pasitiko tėvas. Jie susitikdavo maž- 
daug kartą per metus, Ričardui keliaujant pro šalį, retsy- 
kiais Entonis parsirasdavo atostogų — labai retai, nes jam 
labiau patikdavo atostogauti Kalifornijoje, ne namie. Ento- 
nis pamanė, kad tėvas atrodo stiprus, sveikas ir orus, o Ri- 
čardas pamanė, kad Entonis, nors apsitaisęs brangiais dra- 
bužiais, atrodo šiek tiek nevalyvas. Sėdę į taksi, jie 


142 


nuvažiavo Londono centran, į Ričardo butuką Braienstouno 
gatvėje, iš ten nuėjo vakarieniaut į grilio barą „Savojos“ res- 
torane. Entonis nesusičiaupdamas malė apie priežastis, pri- 
vertusias išvykti iš Honkongo, o dar daugiau — apie nesu- 
skaičiuojamas galimybes gauti darbo Sityje. Sakė, kad jam 
patiktų dirbti viename iš didžiųjų akcepto bankų. Ričardas 
klausėsi žiūrėdamas, kad Entonis per daug geria ir per ma- 
žai valgo, paskui švelniai paprieštaravo, girdi, Sitis jau smar- 
kiai pasikeitęs. Entonis atrėžė, kad tėvas nieko nenutuokiąs 
apie Sitį, ir Ričardas atsiduso: gal Sitis ir pasikeitęs, bet En- 
tonis — nė truputėlio. 

Tiktai grįžtant į Braienstouno gatvę Entonis pagaliau pa- 
klausė apie šeimą. 

— Nuvažiuok pats ir pamatysi. 

— Brolelis Martinas, — tarė Entonis, žiopsodamas pro 
taksi langą į margą žmonių šurmulį Pikadilio aikštėje, — 
brolelis Martinas berods susitvarkė gyvenimą. 

— Žinoma. 

— Ką gi, Martinas gyvena pagal tavo ir motinos skonį... 

— Galiu kalbėti tik savo vardu ir nenorėčiau sutikti. Jeigu 
tik abu, kiek tai išvis įmanoma, darote, kas jums atrodo tin- 
kamiausia, tai ir yra, ko aš jums noriu. Manau, kad ir motina 
nori to paties. 

— Labai diplomatiška. 

Ričardas nieko nebesakė. 

— Gražus namas, — su nemaža doze pašaipos ėmė var- 
dyti Entonis, — daili žmona. Trys vaikučiai. Rimtas darbas. 
Karjera. Visuomenės šulas. Dorasis Martinas... 

— Taip, visai teisingai, — tarė Ričardas. 

— Norėtum, kad ir aš to paties siekčiau... 

— Nieko panašaus, — lygiu, kantriu balsu, kokiu dabar 
dažniausiai kalbėdavo su Sesile, pasakė Ričardas, — reikia, 
kad pats norėtum. 

— Velniai rautų! — nusikeikė Entonis. 

Taksi kirto Oksfordo aikštę ir pasuko į kairę. 

— Nuvažiuok jų aplankyti, — patarė Ričardas. — Pama- 
tysi, kaip vaikai patiks. 

Entonis atsigręžė. 

— Iš kur žinai? Mama sakė, kad jų beveik nesutinki. 

Kokia daugybė viduriniosios klasės tėvų, apimtas įniršio 
pagalvojo Ričardas, kartais trokšte trokšta trenkti antausį 
savo sūnums, ir ėmė pavydėti darbininkų klasės tėvams, ku- 
rie elgiasi labai protingai — nesvarstydami trenkia, šitaip iš- 
vengdami kankinamų bemiegių naktų ir beprasmiškų dienų, 
kai bergždžiai mėgini su jais derėtis. Jis giliai atsiduso. 

— Man pasisekė, — tarė jis, — nes turiu keletą žmonių, 
pripažįstančių, jog esu žmogiška būtybė. Ir nepasisekė, nes 
mano šeimos nėra tarp tų Žmonių. 

Entonis dirbtinai nusikvatojo. 

— Oi, gera sugrįžti namolio! Tai gera! Kai kas niekada 
nesikeičia, tėvo pompastika taip pat. 

Taksi sustojo. Ričardas atsigręžė į Entonį. 

— Tau jau trisdešimt šešeri? 

— Taip... 

— Trisdešimt šešeri... — Ričardas atidarė dureles ir išli- 
po. Entonis išgirdo, kaip jis atsiduso ir vairuotojui pasa- 
kė: — Duokit man keturiasdešimt pensų grąžos, gerai? 

Taksi nuvažiavus Entonis paklausė: 

— Kodėl prašei? 

— Nesuteiksiu tau malonumo sąžiningai atsakydamas. 
Ar susibardamas patį pirmą vakarą tau sugrįžus. Einam. 

Lifte Entonis pasakė: 

— Mielai išgerčiau prieš miegą... 

— Į sveikatą. 

— O tu? 

— Ne, dėkui. Man šeštą keltis. 

Šypsodamas Entonis ėmė niūniuoti žiūrėdamas į tėvą, 
Ričardas taip pat bandė šypsotis, lyg šią valandėlę juodu 
sietų koks juokingas dalykas, o ne tarpusavio priešiškumas. 

Pabuvęs kelias dienas Londone, Entonis išvažiavo į 
Damridžą. Buvo reto gražumo birželio popietė, giedra ir 
spindinti, ir Entonis pasveikino save troškius Honkongo rū- 
kus išmainius į orą, kuris elgiasi taip, kaip orui ir priklauso. 
Sesilei vežė krūvą dovanų: šilko atraižą, rausvojo šampano 
butelį, Guči imitacijos rankinuką ir miniatiūrinę devyniolik- 
to amžiaus korėjietišką vaistinėlę. Kol buvo Londone, kas- 
dien abu šnekėdavosi telefonu — tie ilgi lengvabūdiški po- 
kalbiai gerokai sušvelnino širdperšą, per tris dienas 
užaitrintą šaltos tėvo draugijos. Kodėl Ričardas toks nepa- 
lenkiamas, Entoniui niekaip netilpo galvoj. Šiaip ar taip, jis 
tik inžinierius, kad ir koks klestintis. Kas jam davė teisę vi- 
są laiką smerkti ir akivaizdžiai rodyti, kas jam nepatinka. 
Paskutinius tris vakarus Londone bendru susitarimu jie pra- 
leido katras sau, ir Entonis net neįsivaizdavo, ką tėvas vei- 
kė. Butas buvo švarutėlis kaip laivo kajutė. Entonis atsakan- 
čiai jį ištyrinėjo, visus stalčius ir spinteles. Nustebo ant 
komodos pamatęs Natašos, Džeimso ir Čarlio fotografiją, ir 
dar savo paties nuotrauką — visai neseną, iš kelionės Mani- 
lon, o ant staliuko šalia lovos — minkšto įrišimo Silvijos 
Plat poezijos tomelį. Šiaip tipiškas vyro butas: drabužiai, ka- 
vos pakas, viskio butelis, aspirino dėžutė. Entoniui pasidarė 
aišku, kodėl motina kojos į jį nekelia. Ji vadino šį būstą ant- 
rąja dokumentų spinta. Ir ji neklydo. 

Damridžo pakelė žydėjo baltais ir rausvais žiedais. Ento- 
nis pastebėjo, kad žolė ne šiaip sodriai žalia, bet spindinti, 
net blizganti iš sveikumo. Paskutinę pusmylę važiavo lėtai 
lėtai, dairydamasis į miškingas kalvas abiejose kelio pusėse, 
bandydamas užuosti jūros kvapą ir jausdamas, kaip suima 
graudus smalsumas: kaipgi po šitiekos metų jis atrodys na- 
mams; kaip namai jam pačiam atrodys, rūpėjo mažiau. Ho- 
lo duris rado atviras, pro jas tučtuojau iššoko Dorotė, lai- 
minga, kad vėl mato jį, ir pranešė, jog Sesilė parke su ponia 
Dan ir vaikais. 

Jis pabučiavo Dorotę ir atstūmė norėdamas atidžiau pa- 
sižiūrėti. 

— Nė kiek nepasikeitusi. 

— Niekai. Nesąmonė. O pats kaip buvai stačiokas, taip ir 
tebesi. Dabar pasiskubink. Motina akis pražiūrėjo. 

Jis perėjo holą. Nosin lindo pažįstamas parketo vaško, 
gėlių ir senumo kvapas. Durys į parką irgi buvo atidarytos, 
pro jas jis išvydo smaragdinės vejos kaspiną, joje susilenkęs 
stovėjo mažas berniukas ir žiūrėjo į Entonį pro tarpkojį. En- 
tonis nelabai mėgo vaikus. Įsitikino, kad jie pernelyg atviri. 

— Jis jau čia! — suriko berniukas suspaustu balsu, nes 
galva kabėjo prie žemės. — Ateina! Ateina! 

Jis žengė į saulėkaitą. Sesilė beveik bėgte atbėgo ir puo- 
lė jam į glėbį. Atrodė, kad gali pravirkti. Ji kietai kietai jį 
apglėbė, veidu prisispaudė jam prie skruosto. 

— Brangusis... Entoni brangiausias... Oi, kaip nuostabu! 
Neįsivaizduoji, tiesiog neįsivaizduoji... 

Nedidukė putli jauna moteris raudonom garbanom, su- 
rištom kaspinu, Žiūrėjo į juos iš po gluosnio, kur stovėjo ke- 
lios kėdės. Berniukas, tas, kuris šaukė, nukūrė pas ją ir labai 
garsiai pasakė: 

— Tu gi sakei, kad jis berniukas. Sakei, ponios Džordan 

— Ir aš lygiai tą patį jaučiu, kai tėtis grįžta namo, — 
nusijuokė Džuljeta Dan ir atsistojo. Priėjusi prie Entonio 
su Sesile, atkišo ranką. — Aš Džuljeta. O pats būsi bai- 
susis Entonis, kuris niekaip neparsiranda namo, bet pa- 
galiau esi čia. O aš vasarą šiuos namuos tarsi įdukterė. 
Baisiai pasisekė! 

Sesilė viena ranka apkabino ir Džuljetą. 

— Entoni, tu jos nepaisyk. Turi aštrų liežuvį, bet aš su 
tuo susitaikiau, nes ji mane vis prajuokina. — Trumputė 
pauzė. — Ji didelė Alisos draugė. 

— Alisos? 

Džuljeta atsiduso. Buvo gražutė kaip katytė: smulkūs 
bruožai, švelnus strazdanotas veidelis. 

— Alisa turi naują draugę ir su buvusiom draugėm nebe- 
žaidžia. 

Sesilė per pievelę nusivedė juos prie gluosnio. 

— Iš tikrųjų aš nesu baisus, — tarė Entonis, — tik vieni- 
šas ir nesuprastas. | 

— Manau, — pasakė Džuljeta, žiūrėdama tiesiai į Sesi- 
lę, — kad tavo vaikystė buvo stačiai siaubinga. 

— Siaubinga, — juokdamasi linktelėjo Sesilė. 

— Žinoma, — pritarė Entonis. — Martinas buvo geruo- 
lis, kuris niekad nenusižengdavo. Aš buvau bloguolis. 

Berniukas trepeno šalia jo. Pakėlė akis į jį apvylusį En- 
tonį. 

— Mamytei per televizorių labiausiai patinka bloguoliai. 

— Atrodo, mes su tavo mamyte sutarsim. 

Jie susėdo į pintinius krėslus mirguliuojančiame raibame 
šešėlyje. 

— Leisk pasižiūrėti į tave, — tarė Sesilė. 

— Nepatariu. Tėvui nepatiko tai, ką pamatė. 

— Tavo paakiuos maišeliai, — pasakė Džuljeta. 

Entonis pasigręžė į motiną. 

— Ar ji visada tokia? 

— Deja, taip. 

— Jaučiuosi pakliuvęs į bendrabučio vakarėlį. 

— Ne visai, — tarė Džuljeta. — Panašiau į raganų sam- 
būrį. Mes rezgame sąmokslą. 


— Kokį? 
— Kaip susigrąžinti Alisą. 
— Džuljeta... — įspėjamai įsiterpė Sesilė. 


— Ojoi! Ar ką ne taip pasakiau? 

— Bijau, kad iš musės darai dramblį. 
Entonis susidomėjo. 

— Kas čia vyksta? Ką Alisa daro? 

— Pasinėrė į miestelio gyvenimą, — atsakė Sesilė. — Tik 
tiek. Ir nebeturi laiko mums, o mes jos pasiilgstam. 

— Būdavo, kasdien paskambina, — ėmė skųstis Džulje- 
ta. — Buvo vienintelis žmogus, kuriam galėdavau iš širdies 
pasiskųsti Henriu. Tavo mama tam visai netinka, nes jai 
Henris toks mielas. Turbūt taip ir yra — lygiai kaip senas 
mielas krėslas. Arba naktinių kojinių pora. — Ji spigiai nu- 
sikvatojo. — Žinai, kaip iš tikrųjų yra? Elei atrodo, kad aš 
tokia juokinga, bet dabar pristigau publikos. Sesilė mano, 
kad juokinga, bet mažokai. O varge, man turbūt reikia ei- 
ti. — Ji apsižvalgė.— Nejau man iš tiesų pagaliau pasisekė 
ir iš trijų vaikų visam laikui pamečiau du? 

Sūnelis, aiškiai pripratęs prie panašių dalykų, pranešė, 
kad broliukai arklidės kieme. 

— Eik, aukseli, ir atvesk juos. Argi ne liūdna, kad jis 
kaip iš akies trauktas tėvas? — kreipėsi ji į Sesilę. 

— Ji dievina Henrį, — paaiškino Sesilė Entoniui. 

— Noriu daugiau sužinot apie Alisą. 

— O kam? 

— Kažkada jai simpatizavau... 

Sesilė atsiduso. 

— Žinau. Bijojau, kad neprivirtum košės. Martinui ant 
pykčio. 

— Bandžiau. 

— Ir kuo baigėsi? 

— Ji mane atšaldė. 

— Vaje vaje... Kokia nuobodi dorybė. Užkerta kelius vi- 
siems malonumams. Štai pareina mano neraliuoti vaikai. — 
Ji atsistojo. — Man nederėtų pykti ant Elės. Graži kaip sau- 
lė, matyt, geri darbai tik į sveikatą. 

Sesilė nulydėjo Džuljetą su vaikais prie automobilio ir 
palaukė, kol jie išvažiuos. Grįžusi rado Entonį išsitiesusį ir 
užsimerkusį tam pačiam pintiniam šezlonge, kuriame gulėjo 
Alisa, pirmą kartą atvažiavusi į Damridžą. Išgirdęs motinos 
žingsnius, neatsimerkė, tik pasakė: 

— Na ir tarškalas. 

— Ji nuostabi. 

— Gali būti. Papasakok apie Alisą. 

— Ko dabar prikibai? 

— Visai ne. Tik labai deramu būdu nuoširdžiai domiuosi 
brolio šeima. 

— "Tu visada turi priežastį. 

— Šįkart ne. — Atsimerkęs jis pažvelgė į motiną. — Pa- 
sakok. 

— Kad nėr ko pasakot. Juk aš jau viską pasakiau. Po tre- 
čio vaiko buvo smarkiai pakrikę nervai, paskui didysis persi- 
kraustymas, dabar užsivertė visokių miestelio reikalų naštą. 
Yra pervargusi, tačiau nė už ką nesutinka pasidaryti atostogų. 

— O naujoji draugė? 

— Jaunėlė dvarininko dukra. 

— Argi ne puiku? 

— Tikrai. — Sesilė atsiduso. — Noriu sužinot apie tave. 

Entonis vėl užsimerkė. | 

— Bedarbis. 

— Laikinai? 

— O taip. Jokių problemų. Pakankamai turtingas. 

— Irgi laikinai? 

— Galbūt. Ar Martinas turtingas? 

— Ne. 

— Pasiturintis? 

— Taip, — netvirtai atsakė Sesilė. 

— Vadinasi, turtingas. Tiesiog tobulybė. 

— Aš vis dėlto maniau, kad parsiveši žmoną, — patylėju- 
si tarė Sesilė. 

Entonis nusižiovavo. L 

— Buvau apgultas. Tiesiogine prasme. Bet, atrodo, nesu- 
gebėjau pats įsimylėti. Manau, tebeliepsnoju meile Alisai. 

— Alisos nesi matęs dešimt metų. Labai naudinga įsikal- 
bėti, kad nori moters, kuri nepasiekiama, tuomet nėra rei- 
kalo įsipareigoti kitai. 

— Aš tikrai jos norėjau. 

— Lygiai taip, kaip norėjai Martino žaislų ir Martino 
stropumo per egzaminus. 

— Alisai menkas komplimentas. 

— Tai tau menkas komplimentas. 

— Ak man? Mano oda stora kaip raganosio. 

— Žinau. 

— Iš pradžių tėvas mane graužė, dabar ir tu. Išvažiuosiu 
į Pitkoumą. 

— Ne, — staiga tarė Sesilė. 

Entonis lėtai atsisėdo ir ištiesė kojas ant žolės. 

— Kodėl? | 

— Nes tu amžinai priverdi košės. 

— Aš visai nenoriu privirti košės. Tik noriu, kad man 
kas nors būtų geras. Alisa bus gera. 

— Alisa turi ką veikt ir be tavęs, — pasakė Sesilė ir stai- 
ga pasidavė labai oriai pravirkdama. 


Entonis neprisiminė verkiančios mamos. Iš tikrųjų pa- 
auglystės metais būtent jos savitvarda jį labiausiai ir siutin- 
davo — regis, nebuvo dalyko, kuris ją išvestų iš kantrybės. 
Tačiau dabar ji palūžo. Jis žinojo, kad ji dievina Alisą. Ka- 
daise Alisos ypač troško dėl to, kad ją dievino motina, labai 
mėgo tėvas ir jos norėjo Martinas. Žinoma, dar prisidėjo ir 
kitos — kankinamos priežastys: pati Alisa ir tai, kad ji jo 
negalėjo pakęst. Galbūt Sesilė susipyko su Alisa. Gal Sesi- 
lė — įkyri senelė? O gal Alisos jaunatviškas susižavėjimas 
Sesile baigėsi, jį pakeitė, kaip dažnai būna tokiais atvejais, 
arši antipatija buvusiam stabui. Pasvėręs šitas įdomias min- 
tis, Entonis labiau linko prie pastarojo varianto. Nusprendė 
kelias dienas dar paviešėsiąs Damridže, kol išsivadės šventi- 
nė sūnaus palaidūno grįžimo nuotaika, tuomet paskambins 
kai kam Sityje — prie telefono aparato tyčia paliko Morga- 
no Grenfelo numerį — ir po to įsiprašys į svečius. Taigi jis 

buvo labai malonus Dorotei ir dviem vyrukams sode, ku- 
riuos Sesilė mokė, o prie stalo stengdavosi ištraukt kuo dau- 
giau informacijos apie Pitkoumą, bet jos, kad ir kaip keista, 
Sesilė visiškai nenorėjo teikti. 


— Entonis! — tarė Alisa į ragelį. Stovėjo atsirėmusi į 
virtuvės sieną, viena ranka suglėbusi Čarlį, kuris kramtė 
sausainį. 

— Noriu, kad pakviestum mane į svečius. 

— Na, aišku. Kur tu esi? 

— Damridže. 

— Oo... 

— Tai tau ir „oo“. Ką padarei mano motinai? 

— Ničnieko. 

— Tikrai? 

Alisa nusišypsojo Klodai. 

— Lašelis nepriklausomybės, ir viskas. 

Entonis nusijuokė. 

— Suprantu. Klausyk, kada galiu atvažiuoti? Čia man vi- 
si tokie negeri, todėl liūdna, kai Žmogus šitaip pasitaisęs. 

— Aš būsiu gera. Dabar aš visiems esu gera, — svajingai 
tarė Alisa, žiūrėdama į Klodą. 

— Kodėl? 

— Nes esu laiminga. 

— Ar darydama puokštes bažnyčioj? 

— Taip. 

— Fantastika! Bet iš tiesų atrodo, kad esi laiminga. 

Kloda palinko prie Džeimso, dideliam popieriaus lape pie- 
šiančio mažutį neurotišką dailučio namo paveikslėlį. Atsirė- 
męs į ją paprašė: 

— Tu nupiešk. 

— Ne, Džeimi, tu. 

— Klo Klo, nupiešk, — meiliai zyzė vaikas, išvertęs į ją 
akutes. 

— Ar klausaisi? — pyktelėjo Entonis. 

— Kaip ir. 

— Jei atsirasiu penktadienį savaitgaliui, ar tiks? Jeigu 
būsi labai gera, galiu ir ilgiau pasilikti. 

— Daryk kaip nori, — tarė Alisa, trindamasi skruostu į 
Čarlio galvytę. 

— Ar tavo namas gražus? 

— O taip. Čia nuostabu. Tikrai. Pamatysi. 

Ji padėjo ragelį. 

— Martino brolis. 

Nataša, kuri susikaupusi darė namų darbus, šio trimestro 
naujovę, pakėlė galvą nuo nepaprastai tvarkingo anglų kal- 
bos pratimų sąsiuvinio ir broliukui paaiškino: 

— Dėdė Entonis. Kurio tu dar nesi matęs. 

— Ir tu nesi! 

— Man nedaug trūko. Aš daug seniau gimusi. Ne taip 
kaip tu. 

— Tikrai? — sušnibždėjo Džeimsas Klodai į plaukus. 

— Bijau, kad taip... 

— Nejau aš niekad nebūsiu didysis vaikas? 

Kloda pabučiavo jį. 

— Ūgiu būsi. 

Alisa atsisėdo su Čarliu prie stalo. Norėjo Klodai papa- 
sakot apie Entonį, bet prie smalsiosios Natašos buvo neįma- 
noma. Ji tik nusišypsojo Klodai, ši priėjo ir pabučiavo, pas- 
kui Čarlį. Nataša pasakė: 

— O kas pabučiuos mažytę, kuri taip gražiai daro pa- 
mokas? 

Kloda pakėlė ją nuo kėdės. 

— Ak, panele Taša! 

Nataša apsikabino jai kaklą. 

— Kai užaugsiu, būsiu tokia kaip tu. 

— Ne. Būsi tokia kaip tavo gražioji mama. 

— O aš? — pasipūtė Džeimsas. 

Kloda vėl pasodino Natašą. 

— O kas? 

— Atrodai kaip katė, nulaižiusi grietinėlę. 

— Bet aš tokia ir esu... 

— Tu tiesiog velniškai graži. 

— Na žinot! Ir dar prie Džeimso, — pasipiktino Nataša. 

— Velniškai, — tyliai tarė Džeimsas savo piešiniui, — 
velniškai, velniškai, velniškai gražus. 

Kloda palinko prie Alisos. 

— Graži. 

— Ir tu. 

— Ne. Aš kaip žiurkė. — Ji bakstelėjo pirštu Čarliui vei- 
dukan. — O Čarlis mėnuliukas. 

— O Džeimsas, — su Žiauriu ramumu pareiškė Nata- 
ša, — kaip Žuvis. 

Džeimsas sužviegė. Tačiau pro namus ūžtelėjo automobi- 
lis, vaikai ėmė šaukt: „Tėtis! Tėtis!“ — ir Čarlis, snaudęs ant 
Alisos kelių kaip meškiukas, pašoko ir veržėsi jį kartu sutikt. 


Tokio grįžimo namo Martinui ir reįkėjo. Darbe tai buvo 
sėkmingiausia diena nuo to karto, kai jis tapo jaunesniuoju 
partneriu. Jį pasišaukė Nigelis Geitornas, vyresnysis partne- 
ris, ir asmeniškai pasveikino, kad Anvinus padaręs firmos 
klientais, paskui nedviprasmiškai pasakė, jog šis faktas, ypač 
jei Martinui seksis su jais dirbti, smarkiai pagerins jo mate- 
rialinę padėtį. Tada jis pavaišino Martiną suomiško likerio 
taurele — palankumo ženklas, kuris jaunesniesiems partne- 
riams buvo ne mažiau brangus kaip Britanijos antrojo laips- 
nio ordinas. Jis buvo toks patenkintas, jog Martinas net pa- 
miršo visus nesklandumus ir sunkumus, pasitaikiusius jo 
kelyje nuo anų pietų su Henriu Danu „Baltajame elnyje“. 
Jei Nigelis Geitornas taip šiltai sveikina dėl profesinių daly- 
kų, vadinasi, Martinas išties gerai darbuojasi. Išėjęs iš Nige- 

lio kabineto, beveik panoro atsiprašyti Klodą, kam širdo dėl 
jos kišimosi. Dabar net galėjo neberausdamas galvot apie ją, 
bet, žinoma, ji pati padėjo elgdamasi kuo natūraliausiai, ši- 
taip rūpindamasi vaikais ir būdama tokia gera draugė Ali- 
jo į Anvinų dokumentus, ir tikrai iš pirmo žvilgsnio atrodė, 
kad išpainiot reikalus nebus sunku. Jis įsivaizdavo dalykinį 
pokalbį su Kloda, kai galės atgauti išdidumą, prarastą per tą 
niekingą sceną virtuvėje Alisai išvažiavus. Dvidešimt minu- 
čių šeštos jis išėjo iš kontoros ir nudrožė prie automobilio, 
pakeliui užsukdamas į „Viktorijos vyno kompanijos“ par- 
duotuvę ir nusipirkdamas butelį šampano, pardavinėjamo 
tikrai žmoniška kaina. 


— Su Džordžina susitvarkysi, — tarė Kloda, gėrėdamasi 
šviesa per šampano taurę. — Juokų darbas. 

Jie sėdėjo svetainėje ir šventė. 

— Ar ji panaši į tave? 

Kloda vengė Alisos žvilgsnio. 

— Džordžina — įsikūnijęs sąžiningumas. Senatvėje bus 
kaip mama, tiktai ramesnė. Dieninius rūbus ji perka iš Lo- 
ros Ešli, vakarinius — iš Kerolainos Čarlz, batus — iš Beli ir 
kelnes — iš „M ir S“. Mielas padaras. 

— Kodėl tu jos dažniau neaplankai? — atsišliejusi į at- 
kaltę ir prisimerkusi paklausė Alisa. 

— Nes dėl kai kurių priežasčių šiuo metu noriu būti na- 
mie. 

— Ką tu sakai? — vos nesusijuokė Alisa. Ji atsigręžė į 
Martiną. — Entonis atvažiuoja. Penktadienį. 

Martinas vyptelėjo. 

— Ką gi. Kada nors tai turėjo įvykti. Ar ilgam? 

— Tu jo nemėgsti? — susidomėjo Kloda. — O kodėl? 

— Jis... — pradėjo Alisa, bet Martinas, nenorėdamas kri- 
tikuoti šeimos, užbėgo už akių: 

— Augdami pasipešdavom, va ir viskas. Beveik dešimt 
metų išgyveno Japonijoje i1r Honkonge. Tikriausiai labai pa- 
sikeitęs. 

— Šnekant neatrodė, — tarė Alisa. — Koks buvo, toks 
tebėr. 

Kloda atsistojo. 

— Eisiu paskaitysiu Tašai. O tu galėsi ramiai pasakyt sa- 
vo nuomonę apie Anvinus. 

Martinas stengėsi būti malonus. 

— Tau už nugaros nesakyčiau nieko, ko negalėčiau pasa- 
kyti į akis. 

.— Žinau, — tarė Kloda. Išeidama iš kambario, lengvai 
palietė jam petį, paskui Alisai. 

— Aš taip džiaugiuosi dėl tavęs, — pasakė Alisa. 

Jis nuleido galvą. Staiga pasirodė toks jaunas ir jautrus, 
visai kaip Džeimsas. Alisa pajuto jam tokį meilumą. Va tik 
tada, kai jis nori ją paliesti, jai... 

— Ele... 

— Ką? 

— Ele, nepyk, jei sugadinsiu nuotaiką, bet vienas dalykas 
jau senokai neduoda man ramybės... 

Ji lėtai gurkštelėjo šampano. 


— Sakyk. 
— Na, apie mus. Supranti, atrodo, taip gražiai sutariam 
ir viskas taip gerai, bet... — Jis nutilo. Dygėjosi tokiu pokal- 


biu, bet kas reikia, tai reikia. — Klausyk. Aš... apie lovą. Su- 
pranti, gal ir nesu kažin kas, bet toks vaizdas, kad tu iš viso 
nepakeli bet kokio mano artumo. Nebeprisimenu paskutinio 
karto — kiek savaičių ar mėnesių praėjo, nebežinau. — Jis 
maldaujamai pažvelgė į Alisą. — Ar aš kaltas? 

Ji atsitiesė, pastatė taurę ant grindų, rankas susidėjo ant 
kelių. Pažiūrėjo tiesiai jam į akis. 

— Ne, — pasakė, — tu. nekaltas. Turiu galvoj, tai neturi 
nieko bendra su tuo, ką tu darai. Arba nedarai. 

— Tuomet... 

— Kalta aš. Tiesiog nenoriu su tavim mylėtis. Visai ne- 
noriu tavęs įžeisti, bet sakau teisybę, nes galų gale tai žmo- 
niškiau. 

Po ilgos tylos, nudelbęs akis į sunertas rankas, jis pa- 
klausė: 

— Kaip manai, gal reikėtų kokios pagalbos? Na, pasitar- 
ti Santuokos konsultacijoje ar šiaip... 

— Aš to nenoriu, — švelniai tarė Alisa. — Galėčiau atsi- 
prašyti, bet to nedarysiu, nes nenoriu pasirodyti globėjiška. 
Tačiau nenoriu su niekuo apie tai kalbėtis. 

— Bet ar tu pasikeisi? 

— Nežinau. Negaliu pasakyti. 

— Vadinasi, nori, kad laukčiau. Šypsočiaus ir kentėčiau... 

— Taip, būk geras. Nors kiek. Būk geras. 

Jis atsistojo, pavaikščiojo ir priėjęs prie lango pirštu pa- 
judino blizgančią išsipūtusią užuolaidą. 

— Ele, turiu tave paklausti. — Jis nutilo. 

— Tad klausk. 

— Ar pasakysi tiesą? Kad ir kokia ji man būtų skaudi? 

— Prižadu. — Alisos balsas virptelėjo. 

Martinas grįžo prie savo krėslo ir uždėjęs rankas ant at- 
lošo pažvelgė į ją. 

— Ar tu turi kitą vyrą? 

Alisa pakėlė smakrą ir ramiai atlaikė jo žvilgsnį. 

— Ne, — atsakė, — kito vyro neturiu. 

Tada Martinas su palengvėjimu giliai atsiduso, nusišypso- 
jo jai ir pasakė, kad gal vertėtų užbaigti šampaną. 


DEŠIMTAS SKYRIUS 


Pitkoumo parduotuvėje ponas Finčas savo naujajai padė- 
jėjai, Gvenos dukteriai Mišelei, kantriai aiškino, kaip lenty- 
nose išdėlioti konservuotas daržoves. Nepasakysi, kad Miše- 
lė būtų buvusi kvaila, bet, matot, ji labai norėjo dirbti 
Solsberyje, Dorotės Perkins krautuvėje, tačiau ten jai buvo 
liepta palaukti aštuoniolikos metų, taigi miestelio parduotu- 
vė jai tebuvo nuobodi tarpstotė po svarą ir aštuoniasdešimt 
pensų už valandą. Ji klaikiai nuobodžiavo, išskyrus pirma- 
dienius, nes poniai Mekoli ir jos mergytėms buvo prasidėjęs 
parodų sezonas, todėl ponas Finčas leisdavo Mišelei padėti 
poniai Džordan keliaujančioje krautuvėlėje. Mišelė ne šiaip 
sau žavėjosi Alisa — jai būdavo gera kartu su ja. Pirmadie- 
niais grįžus namo, Gvena visad norėdavo sužinoti, ką Alisa 
sakiusi Mišelei, bet Mišelė užsispirdavo ir tylėdavo. Jautė, 
kad josios ponia Džordan visai ne ta, pas kurią dirba jos 
motina. Jos ponia Džordan šnekasi su ja kaip su lygia, duo- 
da jai knygų paskaityti, o sykį net padovanojo kriauklelių 
formos sidabrinius auskarus; Mišelė užsidarė vonioje ir ada- 
ta, įsmeigta į kamštį, atšaldžiusi ausis ledo kubeliu, prasidū- 
rė naujas skylutes. 

— Gerai, padarysiu. Gerai. Aha, — kalbėjo ji ponui 
Finčui, bet iš tikrųjų jo net nesiklausė. Na ir kas, jei mor- 
kos stovės šalia žirnelių ir pupelių? Stovėjo kramtydama 
nagus ir svajojo apie juodą odinį švarką, kurį nusižiūrėjo 
šeštadienį. 

— Man rodos, turėjai suprasti, — užbaigė ponas Fin- 
čas. — Dabar iškrauk šitas dėžes, o aš eisiu padėsiu poniai 
Finč sutvarkyti šaldytus produktus. 

Mišelė tylutėliai sukikeno. Visi žinojo, kad ponia Finč ir 
šaldytuvo vairuotojas viens kitam neabejingi, nors Mišelei 
galva neišnešė, kodėl šaldytuvininkas nesibaisi mėlynais po- 
nios Finč vokais ir raudonais plaukais. Jis atvažiuodavo du- 
kart per mėnesį, ir ponas Finčas visad bėgdavo padėti. Mi- 
šelė įsivaizduodavo, kaip ledo furgone tarp Žuvų pirštelių ir 
sušaldytų sulčių ant pagaliukų vyrai iš rimtųjų kumščiuojasi, 
o ponia Finč teatrališkai šniurkščioja į savo taip mėgstamas 
nėriniuotas nosinaites. 

Išėjus ponui Finčui, Mišelė pradėjo traukti iš kartoninių 
dėžių skardines ir triukšmingai statyti ant lentynų. Po valan- 
dėlės įžengė ponia Pim, ėmė trepinėti ieškodama kamuolio 
virvės ir pakelio garstyčių miltelių. Prieš daug metų Mišelė 
kurį laiką vaikščiojo į jos sekmadieninę mokyklą ir ten, kaip 
baisėdamasi prisimena ponia Pim, rodė nesveiką domėjimą- 
si Marija Magdaliete ir moterimi, apkaltinta svetimavimu. 

— Mišele, — kreipėsi ponia Pim, su pabrėžtinu sąžinin- 
gumu rodydama savo pirkinius, — už šias dvi prekes ponui 
Finčui berods esu skolinga lygiai septyniasdešimt septynis 
pensus. 

— Teisingai, — atsistodama be jokios šypsenėlės tarė Mi- 
šelė. 

Ji nunešė prie kasos aparato ponios Pim paduotus aštuo- 
niasdešimt pensų ir ištisą amžinybę kuitėsi ieškodama grąžos. 

— Trys pensai, — nebeiškentė ponia Pim. 

— Žinau, aš ne kvaila. 

Ponia Pim, staiga išmušta įprastinėm raudonom dėdėm, 
išsiŽiojo protestuoti, kad su ja šitaip kalbama, bet išleido iš 
burnos tiktai kimų niekingą karktelėjimą. Mišelė dėbtelėjo į 
ją. Bet atsilapojo krautuvės durys ir Mišelės akys, praslydu- 
sios pro ponią Pim, gyvai sužibo. Vyro balsas paklausė: 

— Ar aš tikrai esu Pitkoume? 

Mišelė pagyvėjo. Nežiūrėdama numetė grąžą į ponios 
Pim atkištą delną, krestelėdama galvą atmetė plaukų kuokš- 
tą, kurį mėgdavo užsileist ant akių, ir atsakė: 

— Atsiprašau, čia Las Vegas. 

— Tas pats galas, — tarė Entonis prieidamas. Pažiūrėjo 
iš aukštybės į ponią Pim. Jam pasirodė panaši į kurapką. 
Pasitelkęs visą savo žavesį, kreipėsi į ją: 

— Neabejoju, kad galite man padėti. Esu Martino Džor- 
dano brolis. Ieškau Pilkojo namo. 

Ponia Pim kaip užkerėta neatitraukė akių nuo jo margo 
šilkinio kaklaraiščio. 

— Taip! Taip! 

Entonis laukė. Mišelė, užsikvempusi ant prekystalio, 
spoksojo atvirai ir godžiai. Ponia Pim pakėlė nerimastingas 
akis į jo dryžuotų marškinių apykaklę. Lyžtelėjusi lūpas nu- 
rijo seilę. 

— Sveiki atvykę į Pitkoumą. 

Padrąsinta tokio tinkamo savo elgesio, ji drįso žvilgsniu 
pasistūmėt iki Entonio smakro. 

— Prašom važiuoti gatve, kol dešinėje pamatysite namą 
su dekoratyviniu šuliniu sode. Ten sukite į labai siaurą akli- 
gatvį, ir iškart priekyje bus Pilkasis namas. 

— Jūs labai paslaugi, — rimtai pasakė Entonis. 

Jo balsas buvo toks malonus. Ponia Pim surizikavo dirs- 
telėt jam į akis. Jis kaip tyčia mirktelėjo Mišelei. Čiupusi sa- 
vo garstyčias ir virvės kamuolį, iš nusivylimo kažką tyliai 
burbuliuodama, ji ištrepsėjo pro duris. Fredis Motas be gai- 
lesčio ją stebėjo pro savo langą, paskui pamatė, kaip ilgšis 
bernas, kuris ką tik įėjo į krautuvę, vėl išėjo ir sėdo į tokios 
markės automobilį, kuriuo važinėdamas, pasak teliko rekla- 
mos, visada susirasi seksualią bendrakeleivę trumpučiu sijo- 
nėliu. Fredis pasičiupinėjo kelnes. Selė užsiuvo pižaminių 
kelnių prarėžą. Jis sukikeno. Nieko, skylių mintyse neužsiūs. 

Entonis palengvėle važiavo gatve, absoliučiai pamiršęs 
ponią Pim ir Mišelę. Miestelis kaip saldainis, pilki mūriukai, 
dailūs sodai. Gali būti ramus, kad Martinas neišdrįstų apsi- 
gyventi romantiškenėj vietoj. Ties dekoratyviniu šuliniu — 
tai buvo milžiniškas gremėzdas raižytu mediniu stogu kaip 
šveicariškos kalnų trobelės, kurio kraigu šliaužė gipsinė ka- 
tė — jis pasuko į dešinę, už namų eilės išvydo akmeninius 
vartų stulpus, nukarpytas gudobelių gyvatvores abipus gelto- 
no kaip auksas žvyro keliuko ir vėl sau pakartojo — taip, 
Martinas toks. 

Jis sustojo priešais nepaprastai gražų fasadą. Durys buvo 
atviros, saulės lopinėlyje užu slenksčio nerūpestingai praus- 
damasis tupėjo kačiukas, jau užbaigęs žavaus kamuoliuko 
fazę ir sparčiai artėjąs prie kerėpliškos paauglystės etapo. Į 
svečią nė nežvilgtelėjo. 

— Alisa! — pašaukė Entonis. 

Jokio atsako. Jis įėjo į holą, pasuko virtuvėn. Nė gyvos 
dvasios, bet neseniai gerta arbata, stalas apkrautas puode- 
liais ir trupiniuotom lėkštėm. Entonis vėl pašaukė. 

Prie atvirų durų pribėgo švarutė mergytė. 

— Ar tu Entonis? 

— Taip. O tu tikriausiai Džeimsas? 

Ji atsiduso. Tokius juokelius mėgo Džeimsas. 

— Aš Nataša, — rūsčiai tarė ji. 

— Atsiprašau. Kur mama? 

— Puošia bažnyčią. Kloda lauke. Einam, susipažinsi su 
Kloda. 

Entonis išėjo į sodą. Pamatė smėlio dėžę su labai dideliu 
kūdikiu arba labai mažu vaiku, toliau didesnį vaiką ant trira- 
tuko ir merginą slepiamosios spalvos kombinezonu, apsikars- 
čiusią visokia vario bižuterija. Į raudoną emaliuotą dubenį ji 
gliaudė žirnius. Išgirdusi žingsnius pakėlė galvą, ir Entonis 
pagalvojo, kad vargu ar jam teko regėti nesvetingesnę perso- 
ną. 

Kloda padavė ranką. 

— Jūs tikriausiai Entonis. 

Jis atsisėdo žolėn šalia jos. Sulėkė vaikai ir ėmė jį apžiū- 
rinėti. Vaikas numeris pirmas priėjo visai arti ir ant bato už- 
pylė rieškučias smėlio. 

— Čarli! — sudraudė jį Nataša. Pasilenkusi nuvalė batą. 

— Kaip supratau, Alisa puošia bažnyčią. O jūs esate 
Kloda. 

— Teisingai. 

Entonis nusiavė batą ir išpurtė smėlį į žolę. Čarlis susido- 
mėjęs žiūrėjo, ką jis daro, po to pats nusiavė batuką ir viltin- 
gai pakratė. 

— Pasisakykit, vaikai, kuris kas esat. 

— Aš Nataša. Jau sakiau. Čia Džeimsas, o čia Čarlis. 

— O aš — jūsų dėdė. 

— Kaip gaila, kad turim tris ir nė vieno nematom, — pa- 
sakė Nataša. — Vienas gyvena Amerikoje. 

— Mane jau matot. 

Jis pažiūrėjo į Klodą. Panūdo ją paerzinti. 

— Ar jūs auklė? 

Kloda nesiteikė net galvos pakelti. Tik aižė nykščiu žir- 
nių ankštis. 

— Ne. 

— Ji draugė, — paaiškino Džeimsas. 

Kloda meiliai pažvelgė į jį. 

— Mamytės draugė? 

— Mūsų visų draugė. 

Entonis apsidairė. 

— Nebloga vietelė. 

Nataša pajuto šeimininkės pareigą. 

— Ar parodyti namus? — pasisiūlė. 

— Verčiau parodyk man mamytę. 

— Būk gerutė, Taša, nuvesk jį į bažnyčią, — prabilo 
Kloda. 

— O jūs negalit? 

— Ne, — atšovė Kloda, — negaliu. 

Entonis atsikėlė. 

— Malonus sutikimas... 

Kloda nieko nesakė. Buvo sklidina pasibjaurėjimo. 

— Nejau negausiu net arbatos? 

— Netrukus gersim, — paguodė jį Nataša. — O šokola- 
dinius sausainius jau suvalgėm. — Patylėjusi pridūrė: — Ko 
gera, galėčiau duoti tau bananą. 

— Žinoma, — tarė Kloda. — Duok jam kiek tik lenda. 

Nataša nusivedė jį atgal į virtuvę. Kyštelėjo nosį vaisių 
dubenin. 

— Jie visi taškuoti. Tau nieko? Man patinka švarutėliai. 

— Kad aš nenoriu banano. 

Nataša nežinojo, nė ką manyti. Baisiai keistas dėdė. Ji 
įsivaizdavo, kad dėdės be paliovos kvatojasi, dovanoja 
svaro monetas ir veža pasivažinėti sportiniu automobiliu 
nuleistu viršum. Entonio automobilis atrodė toks neįdo- 
mus. Netgi juodas. 

— Ar man vesti tave į bažnyčią? — paklausė ji. 

Jis atsiduso ir linktelėjo. Ji perėjo sodą ir pasuko lauko 
takeliu. Papasakojo jam apie mokyklą ir kad Sofi reikia aki- 
nių, ir kad pati laukia nesulaukia, kada irgi reiks nešioti aki- 
nius. Jis linkčiojo, bet jai nepasirodė itin kalbus. Ji dar pasi- 
teiravo, ar jis kada nešiojęs akinius, jis piktokai atsakė „ne“, 
ir ji jau beveik nusivylė šeimininkės vaidmeniu. 

— Bažnyčioj, — dar pabandė ji išjudinti svečią, — kva- 
pas visai kaip mūsų mokyklos rūbinėj. 

Jis tik burbtelėjo. Jie nuėjo palei šventoriaus sieną, Nata- 
ša baudėsi pasakyti šį tą įdomaus apie kelis paminklus, bet 
nebeišdrįso. Tylėdami jie priėjo pietines duris ir iš skaisčios 
šilumos pateko į drėgną žvarbią prieblandą viduje. Bažnyčio- 
je zujo kelios moterėlės su pašluostėmis, žalumynų šakelėmis, 
gėlėmis ir žirklėmis, o pačiam vidury beveik nudilusiu šepečiu 

šlavė grindis be galo graži moteris. Toji moteris, apstulbo pa- 
žinęs Entonis, buvo Alisa. Plaukai krito ant nugaros kaip 
krioklys nuo kažkokio aukšto kuodo, ji vilkėjo plevenantį Ža- 
lią rūbą. Nataša pribėgo prie jos ir nutvėrusi šepetį pranešė: 

— Entonis atvažiavo! 

Alisa nustojo šluoti. Pakėlė galvą ir angeliškai nusišypso- 
jo. Padavusi šepetį Natašai, atskubėjo prie Entonio ir jį ap- 
kabino. 

— Entoni... 

Jis atitraukė ją nuo savęs. Pajuto, — tai atsitikdavo taip 
retai, — kaip jį užlieja didelė ir šilta laimės banga. 

— Atrodai nuostabiai. 

Ji nusijuokė. Įdėmiai pasižiūrėjusi staiga rimtai tarė: 

— Enti, vargšeli... Norėčiau ir tau tą patį pasakyti. 

— Visi man tokie žiaurūs. Tavo kūdikis pripylė man į ba- 
tą smėlio. 

— Jis nenorėjo! — piktai sušuko Nataša ir apsiašaro- 
jo. — Jis dar mažas! 

— Nešnekėk nesąmonių, Enti. — Alisa atitraukė nuo jo 
rankas. 

— Aš tikiuos, kad man būsi gera. 

— Ar tai skundas? 

— Ne, maldavimas. 

Ji pašnairavo į jį. 

— Jei taip nori... 

Prie vakarinio lango pasigirdo aiktelėjimas. Ant kopėčių, 
nesaugiai balansuodama priešais aukštą palangę, su didžiule 
ir grėsminga balto akmens vaza, į kurią ji bandė sukišti vilk- 
dalgių puokštę, galynėjosi ponia Pein, mažutė ir apvalutė 
kaip zylė. Entonis, mėgstantis bet kokias pramogas, paliko 
Alisą ir pripuolęs spėjo pagauti susverdėjusią ponią Pein, 
kuri jo rankose atrodė lyg didelis pilkšvas vilnonių siūlų ka- 
muolys. Jis atsinešė ją per visą navą tarsi kokį trofėjų. Iš ne- 
smagumo ir jaudulio ji visa užraudonijo. Kitos gėlininkės 

sugužėjo iš visų kampų, neramiai čypsėdamos. Pasirodė ir 
Piteris Morisas, zakristijoje sukęs prie sienos kuklų veidrodį, 
į kurį galėtų pasižiūrėti prieš pamaldas, ir pirmiausia pama- 
nė, kad ponią Pein kažkas pagrobė. Tačiau Entonis atsargiai 
pastatė ją ir ji pradėjo bejėgiškai kikenti. Visi Žiūrėjo. 

— Be abejo, tokio amžiaus žmogaus net negalima prašy- 
ti, kad liptų ant tų kopėčių... 

— Visad sakiau, kad viršuj užtektų gražios dirbtinių gėlių 
puokštės, tada niekam nebūtų vargo, tik retkarčiais nupurtei 
dulkes... 

— Ar viskas gerai, brangioji? 

— Bante, mieloji, verčiau atsisėsk, po šitokio streso... 

— Gal, sakau, kitą kartą, ponia Džordan, būdama daug 
jaunesnė, imtumėtės to vakarinio lango? 

— Žinoma, — atsakė Alisa, — tačiau Bantė pati norėjo. 

Ponia Pein energingai sulinksėjo. Entonis pasilenkė 
prie jos. 

— Gal man išnešti jus ir paguldyti ant kokio gražaus ant- 
kapio, kad atsigautumėt? 

Ji suspigo — iš smagumo ir pasibaisėjimo. Piteris Mori- 
sas ramiai priėjo prie grupelės ir nuvairavo ponią Pein į 
klauptą. 

— Jau nebežinau, Bante. Aš tai pavadinčiau jauno kava- 
lieriaus gaudymu. 

Ponia Pein pravirko. Piteris Morisas išsitraukė iš kišenės, 
kaip pats vadindavo, paguodos nosinę ir padavė jai. Entonis 
pažiūrėjo į Alisą. 

— Neįsivaizdavau, kad bažnyčios puošimas gėlėmis gali 
būti toks nuotykingas. 

— Betgi jai liūdna, — nusiminusi tarė Nataša, spoksoda- 
ma į ponią Pein. 

— O dangau, kokia sentimentali kompanija, — atsiduso 
Entonis ir atsigręžė į Alisą. — Ar nenorėtum grįžti namo ir 
pripilti man pilną sutikimo taurę? 

— Nelabai, — atsakė Alisa. 

— Ele... 

Alisa vos sutramdė įniršį. 

— Dar turiu baigti šluot. Taša man padės. O tu pasėdėk 
šventoriuje, išeisiu po penkių minučių. 

— Gerai jau, — nenorom sutiko jis. 

Jis nužingsniavo prie durų. Ponios Pim, Mekoli ir Fenšo 
nulydėjo jį tokiais žvilgsniais, lyg bijodamos, kad jis gali ne- 
išeiti sveikas iš bažnyčios. 

— Tiesiai laikyk semtuvėlį, — paliepė Alisa. 

Nataša atsiklaupė ir prispaudė semtuvėlį.. 

— O būti sentimentaliam ar kvaila, ar gražu? — paklau- 
sė žiūrėdama žemyn. 


Per vakarienę, kurią jie valgė virtuvėje prie durų, atida- 
rytų į blausias vasaros sutemas, Entonis vis pasakojo ir pa- 
sakojo apie Tolimuosius Rytus, duodamas pajusti, kokia pla- 
ti ir gili jo gyvenimo patirtis. Alisa klausėsi jo su meilia 
pagaila, Kloda — su panieka. Martinas jautėsi, kaip Entonis 
ir norėjo, ne visai saugus. Jis bandė, valgydamas savo troš- 
kintą vištieną, ramintis, kad tuos dešimt metų Entonis pra- 
leidęs, o jis, Martinas, pragyvenęs. Entonis turėjo ką papa- 
sakoti, o jis, Martinas, turi žmoną, vaikų, namus ir draugų, 
ir solidžią karjerą. Galbūt, pamanė Martinas, eidamas ap- 
link stalą ir pripildamas taures iš antro Kalifornijos vyno 
butelio, kad jei Alisa sutiktų mylėtis, jis įstengtų ramiausiai 
išklausyti viską, absoliučiai viską, ką šneka Entonis. Jis pati- 
kėjo Alisos žodžiais, kad jos nedomina joks kitas vyras. Jis 
tiki, kad jinai myli jį — ji meilesnė ir jautresnė jam, negu 
buvo per visus kelerius metus, — tik va dėl lovos reikalų 
prastai. Tarkim, ji niekada nebenorės su juo sekso, ką jis ta- 
da, po velnių, darys? Jau ir dabar nesaldu, kartais jaučiasi 
kaip apsėstas, vis galvoja apie tai, vis nori. Prie fizinio dis- 
komforto prisidėjo ir gundomas savigailos sirenų šauksmas. 

Martinas žinojo, kad Alisa niekina žmones, kurie gailisi sa- 
vęs, bet kai kada, praleidęs vonioje nesmagią valandėlę, pa- 
Tuomet jis įširsdavo ant Alisos ir piktai paleidęs dušą klio- 
kiančiam vandeniui murmėdavo visokius įžeidžiamus daly- 
kus apie ją. Po to pasijusdavo, kaip, matyt, jaučiasi gerai iš- 
siverkusios moterys, — išsisėmęs ir pribaigtas. Nebegalėjo 
pakęst visos tos istorijos, bet niekur nepabėgsi nuo fakto, 
kad kaltas ne jis vienas. 

— O man? — tarė Kloda. 

Martinas atsipeikėjo iš transo. 

— Šitaip atsidėkoji, kad šiandien tau išlyginau septynerius 
marškinius ir pririšau jurginus, ir suvažinėjau į mokyklą? 

Jis uždėjo jai ant peties ranką. 

— Nepyk, užsigalvojau. 

— Ar galvoji apie mano fermą? 

Martinas nemokėjo meluoti. Ir jis beveik išrėkė: 

— Taip, žinoma. 

Kloda dirstelėjo į Entonį. 

— Martinas dabar mūsų šeimos advokatas. 

— Koks garbingas postas. 

— Nebūk toks pagiežingas, — švelniai subarė Alisa. 

— Nėra reikalo. 

Kloda prunkštelėjo. Atsistojusi nurinko lėkštes ir į vi- 
durį stalo padėjo mėlyną porceliano dubenį, pilną braškių. 
Entonis nenuleido nuo jos akių. Nutarė, kad kitą kartą 
skambindamas motinai pasakys jai puikiai suprantąs, kodėl 
ji nepatenkinta, kad Kloda — Alisos draugė. Jis atsigręžė į 
Alisą. Žiūrėdamas į ją pakėlė savo taurę. Ji tikriausiai gai- 
lisi Klodos. 

— Į sveikatą. 

— Ačiū, — tarė ji, bet abejingai. Imdama iš Klodos du- 
benį paklausė: — Kokia ta tavo ferma? 

— Graži. 

— Kaip graži? 

— Akmenų mūriukas plytiniais kaminais ir su nuostabiu 
Viktorijos laikų kiemu. Šeši šimtai akrų... 

— Šeši šimtai trisdešimt, — pataisė Martinas. 

— O, padidėjo! 

— Ne. Tik nebuvo gerai išmatuota. Liepiau dar kartą. 
Nes reikia įkainoti. 

— Martinai, tu auksas, — tarė Kloda, padėdama jam di- 
džiulę braškę. 

— Tai kodėl negyveni ten? — paklausė Entonis. 

Alisa sulaikė kvapą. 

— Dar man nepriklausė. Kai bus mano nuosavybė, gal ir 
gyvensiu. 

— Tai gal tu čia gyveni? — palinkdamas į priekį dar pa- 
klausė Entonis. 

Ji pažiūrėjo tiesiai jam į akis. 

— Aš gyvenu namie. Dieną daugiausia būnu čia. 

— Kodėl? 

— Todėl, kad mums patinka, kai ji čia, — nepakeldama 
akių atsakė Alisa. 

Trumpa nejauki pauzė. 

— Aišku, — tarė Entonis. 

— Ar tu apskritai moki mėgti žmones? — tūžmingai pa- 
klausė Kloda. 

— Aš moku jų nemėgti. 

Martinas užsimojo šaukštu. 

— Eli jūs, nesipeškit. 

— Matai, mes, ko gera, turėsime labai įdomų pokalbį 
apie meilę, — surizikavo pasakyti Kloda. 

— Meilę? — išplėtė akis Alisa. 

— Tai svarbiausias dalykas pasaulyje. Visuomet žinojau, 
kad taip yra. 

— Ar dar liko braškių? — greit paklausė Martinas, išsi- 
gandęs, kad prie stalo išėjo iš kalbos toks dalykas. 

Vis kalta poezija, kurią po romanų pradėjo ryti Alisa. 
Vogčiomis pažvelgė į ją. Ji Žiūrėjo į Klodą, bet jos mintys 
aiškiai klajojo nežinia kur. Entonis paėmė braškių dubenį. 

— Liko šešios. Pasidalinsiu su tavim. 

Ir įdėjo Martinui dvi braškes. 

— O tu nesikeiti, ką? 

— Va jau ko nesuprantu, — tarė Entonis, — tai kurių 
galų visi tikisi, kad aš pasikeitęs. 

Po vakarienės Alisa pastatė kavinuką ir abi su Kloda 
nuruošdamos stalą ėmė judėti aplinkui užu žvakės šviesos 
rato. Jos tyliai šnekučiavosi, o Martinas su Entoniu kalbė- 
josi apie Damridžą. Po valandėlės Alisa su Kloda pasakė 
eisiančios guldyti vaikų. Išgirdęs jų žingsnius jau ant laip- 
tų, Entonis prabilo: 

— Klausyk, papasakok man apie Klodą. Kodėl ji čia? 

— Mes su ja susipažinom dvare. Tikra Dievo dovana. 
Tarsi nemokama auklė ir kompanionė. Dabar Alisos gyveni- 
mas visai kitoks. 

— Galbūt, — sutiko Entonis. — Ar ji čia bus amžinai? 

— O Dieve, ne. Jungtinėse ji išgyveno kažkokią krizę, tad 
parsirado namo. Po vasaros išdulkės kur nors kitur. Ji tokia. 

— Ji tau patinka? 

Martinas susiraukė. 

— Na, Žinoma... 

— Kai buvai jaunesnis, tokios panos būtum išsigandęs. 

— Matai, — pasipūtė Martinas, — aš jau vyresnis, ar ne? 

— Mamai ji nepatinka. 

— Mamai nereikia su ja gyventi. 

— Kodėl ji jos nemėgsta? 

— Nežinau, — gūžtelėjo Martinas. 

— Žinai. 

— Užsičiaupk, — staiga supyko Martinas. — Užsičiaupk, 
gerai? 

— Nėra čia ko siusti. 

— Aš ir ne... 

Entonis atsikėlęs priėjo prie atvirų durų ir užsidegė ciga- 
retę. 

— Liuks vietelė. 

— Taip. 

— Trys vaikai. Tolygus kopimas karjeros laiptais. Puikiai 
pasidarbuota. 

Martinas patylėjo. Entonis grįžo prie stalo ir vėl atsidrė- 
bė ant kėdės. 

— Galiu prisipažinti, kad pavydžiu. Mano ateitis gana 
niūri. 

— Aišku, kad... 

— Kas aišku? 

— Aišku, kad vėl gali gaut pelningą tarnybą. 

— Na, žinoma. Bet nematau prasmės. Kuriam galui? Su- 
pranti? 

Alisa su Kloda lipo laiptais žemyn. Abi juokėsi. 

— Aš jaučiuosi vienišas, — tarė Entonis, prikišdamas 
veidą prie Martino. 

— Atleisk... 

Atsidarė virtuvės durys ir įžengė moterys. Martinas su 
palengvėjimu pakėlė kavinuką. 


— Kavos? 
— Puiku, — tarė Alisa ir Klodai pasakė: — Buvo tikrai 
juokinga ir graudu, norėčiau, kad tu būtum... — Ji patylė- 


jo. — Carlis išlipo iš lovelės, — paaiškino ji Martinui, — ir 
atsigulė palovin. 

— Kodėl neįkėlei atgal? 

Moterys susižvelgė. 

— Atrodė beprasmiška, — tarė Alisa. — Ir net žiauroka. 
Mums labai patiko jo išmonė. 

— Man visai nepatiks, kai auštant jis atkeliaus į mūsų 
miegamąjį. 

Alisa lyg ir nusiminė. 

— Tuomet aš jį įkelsiu. Vėliau. 

Kloda paėmė nuo bufeto raktų ryšulėlį. 

— Man laikas eiti. Tiltas pakeliamas vienuoliktą valandą. 

Alisa žengė prie jos. 

— Aš tave palydėsiu. 

Entonis jas stebėjo. Tai pamačiusi Kloda nerūpestingai 
tarė: 

— Nereikia. 

— Bet aš noriu. Šiandien tu tiek daug dirbai. Be to, man 
reikia uždaryti vištas. 

— Ne, — papurtė galvą Kloda. — Vištas aš jau uždariau. 
Prieš vakarienę. 

Ji atidarė duris. 

— Labanaktis visiems... 

Alisa suspaudė kėdės atkaltę. Kasdien matydavo, kaip 
Kloda išeina, bet, dievai žino kodėl, šįvakar jai tat kėlė siau- 
bą. Durys užsivėrė. Ji panoro pult laukan pro priekines du- 
ris, pirma įlipt į Klodos automobilį ir tiesiog būti kartu, kad 
niekas vėl neišskirtų... Tačiau užuot taip padariusi, ji iš lėto 
atsisėdo, įsipylė kavos trokšdama, kad Entonis į ją nežiūrė- 
tų tokiu žvilgsniu. 

— Brendžio? — paklausė jį. 

— Mielai... 

Martinas atsistojo. 

— Aš atnešiu. 

Jis išėjo į valgomąjį. 

— Tai bent sėkmė, — pasakė jis. — Kad broliukas pata- 
po Anvinų advokatu. 

— Klodos idėja. 

— Nejaugi? 

— Jos tėvas džiaugiasi... 

Grįžo Martinas, nešinas buteliu. 

— Deja, likę tik ant dugno. 

Jis supylė brendį į tuščią Entonio vyno taurę. Kažkodėl 
Alisa prisiminė, kaip tėvas, atvažiavęs pranešti palikęs moti- 

ną, paprašė brendžio, 0 ji neturėjo, tiesą sakant, gyvenime 
lig tol nebuvo turėjusi jokio butelio. Ištisus metus nematė 
motinos, bet dabar aplankys. Abi su Kloda nusiveš vaikus į 
Kolčesterį aplankyti Elizabetos ir galbūt — Alisai suspurdo 
širdis — pernakvos kokiame viešbutėlyje. O grįždamos galė- 
tų užsukti į Redingą pas Semą. Semui Kloda patiks. Gali- 
mas daiktas... galimas daiktas, joms pasisektų ištrūkti ke- 
lioms dienoms ir laisvai paklajoti automobiliu... 

— Nesuprantu, kodėl brendis man primena motiną, bet 
iš tikrųjų turiu ją aplankyti, — pasakė ji Martinui. 

— Žinoma, — pritarė šis. 

— Kloda turbūt galėtų važiuoti kartu, padėtų tvarkytis 
su vaikais... 

— Gerai sugalvojai. 

— Kitą mėnesį... 

Martinas Žiovaudamas atsistojo. 

— Kada nori. Aš jau krentu. — Jis mostelėjo Ento- 
niui. — Miegok sau ramiai. Rytą nėra kur skubėti. 

— Tu tikriausiai juo labai didžiuojies, — Martinui išėjus 
tarė Entonis. 

— Aš ir didžiuojuos. 

— Smagu. 

— Entoni, gana žaidimų vienam vakarui. Laikas miegot. 

Ir ji pasilenkė užpūsti žvakės. Tą akimirką Entonis paju- 
to, kad jam atlyginta už ilgą jos ir Klodos stebėjimą ir kad 
pavyko padaryt nepaprastai įdomų atradimą. Taigi, norėda- 
mas jį ramiai sau apgalvoti, buvo visai patenkintas, kad Ali- 
sa nuvarė jį su brendžio likučiais viršun. Laiptų aikštelėje 
pabučiavo ją labos nakties pilnas susižavėjimo ir nuojautos, 
kad ateitis veikiausiai bus komplikuota. 


VIENUOLIKTAS SKYRIUS 


Jei būdavo graži diena, Letisė Deverel papūgos narvelį iš- 
nešdavo laukan ir pakabindavo obelyje. Paukščiui tat patikda- 
vo, ir jis draugiškai burbuliuodavo. Kol ją matydavo pasilen- 
kusią prie artimos lysvės su savo senutėle itališka šiaudine 
skrybėle, papūga taip ir čiauškėdavo patenkinta, bet Letisei 
per daug nutolus sunerimdavo ir pratrūkdavo rėkauti: „Bjau- 
ri rukna!“ Kartais ji gailėdavosi, kad ją mokino tik to, ką ras- 
davo apie papūgas knygose, nes dabar ji atkakliai nebenorė- 
jo nieko nauja. Piteris Morisas dar bandė mokyti ją maldų, 
bet papūga taip padūkdavo, klykdavo jam „papūga, papūga, 
papūga“ ir galiausiai nešvankiai nusikvatodavo. 

Vieną šiltą, tykią popietę, nieko neradusi Rožių viloje, 
Margo Anvin apėjo namą ir šaukdama Letisę pasuko į sodą. 
Letisė tuo momentu vertė į komposto krūvą karutį Žolių, 
bet artimiausia obelis prašneko jos balsu: 

— Na, Pole, aš tau atleidžiu, kiek moteris gali atleisti ki- 
tai moteriai. 

Margo Anvin aiktelėjo. Pro spragą plačiose ir gražiai ve- 
šinčiose savo valdose išlindo Letisė su karučiu. Margo tik 
mostelėjo jai ranka. 

— Amžinai pamirštu tavo nelemtą paukštį. 

— Ar leptelėjo ką nepadoraus? 

— Tik tiek, kad man atleidžia. 

— O, čia jos replika iš „Elgetos operos“. Retai ją prisi- 
mena. Taigi tau garbė. 

Margo šonu pakišo veidą po skrybėlės kraštu ir pabučia- 
vo Letisę. 

— Letise, man reikia pasišnekėti. 

— Dėl Klodos? 

— Dėl Klodos. 

— Sėskis va tenai. Ne, ne prie papūgos. Ji mėgsta kištis į 
pokalbį ir, man rodos, kai ką slapčia nusiklauso. 

— Kam tu laikai papūgą? 

— Man ji patinka, — atsakė Letisė, nuo kėdės nubrauk- 
dama šiukšles. — Ji priešgyna, juokinga ir savarankiška. 
Margo, atrodai pavargusi. 

— Kaip negerai. Žinok, man neramu. 

Letisė atsisėdo ant antros kėdės ir nusivožė skrybėlę. Jos 
žili plaukai buvo surišti nosine raudonais taškiukais. Vilkėjo 
šiurkščią lininę suknelę ant plačių mėlynų kelnių, apsiavusi 
sunešiotais sandalais. Margo Anvin buvo apsirengusi plačia 
marga suknele. 

— Aš atnešiu arbatos. 

— Ne, mieloji, nesivargink. Aš atėjau ieškoti supratimo. 

— Vargu ar aš galiu kuo padėti. | 

— Gali išklausyti. 

Letisė išklausydavo Margo jau trisdešimt metų, nuo to 
laiko, kai nusipirko Rožių vilą, bet galėdavo praleisti joje tik 
savaitgalius ir atostogas, atvažiuodama čia iš Vaterlo stoties 
su pilnom kišenėm planų, kaip pertvarkyti sodą. Tik tuomet 
jaunasis Ralfas dar buvo kūdikis. O Margo laukėsi Džordži- 
nos, buvo graži, bet pikta ir nekantri, kad vėl reikia nešioti 
vaikelį. Dvare niekad nesibaigdavo pobūviai: savaitgalio, 
medžioklės ir vaikų arbatėlės, kai svečius atlydėdavo unifor- 
muotos auklės. Margo pradėjo kviesti Letisę kaip įdomybę, 
tikėdamasi, kad ši pasirodys su bridžiais ar medpadžiais ir 
savo kategorišką nuomonę išreikš šviežiai ir netradiciškai. 
Tačiau kartą per pietus Letisė prie stalo visiems girdint pa- 
reiškė, jog ji — ne cirko beždžionė, ir išdrožė namo. Margo 

atsekė iš paskos. Atsistojusi egzotiškoje ir patrauklioje Leti- 
sės svetainėje, šviesdama „Belindos Belvil“ firmos suknele ir 
Anvinų giminės perlais, ji pasakė atsiprašanti. Labai labai 
atsiprašanti. Po to apsipylė ašarom, ir Letisė, atpažinusi tik- 
rą draugę, nors ir iš svetimos aplinkos, jai atleido. 

Nuo to sykio jos daugiau nesipyko, bet Letisė tyliai ir 
taktiškai visad išlaikydavo pranašumą. Kaip ir Piteriui Mori- 
sui, Margo ji buvo patikėtinė. Kai Margo Anvin įsivaizduo- 
davo nebemylinti Ralfo ir beprotiškai įsimylėjusi kitą vyrą, 
kai Kloda pabėgdavo iš mokyklos, kai neapsakomai gražus 
šalaputris polo žaidėjas iš Argentinos ištisus mėnesius ata- 
kavo beginklę Džordžiną, Margo ateidavo pas Letisę. Gal- 
būt todėl, retsykiais pagalvodavo Letisė, kad jųdviejų padė- 
tis tokia skirtinga, draugystė tokia tikra. Letisė, užaugusi 
asketiškoje Kembridžo akademinėje terpėje, įsiveržė į sūku- 
ringą Margo jaunystės kasdienybę lyg ateivė iš kitos plane- 
tos. Bet po ano atsiprašymo Letisė suprato, kad po Hartne- 
lo kostiumėliais ir kašmyro megztukais plaka nuostabi 
širdis, o sendama vis dažniau pamanydavo, jog labiausiai 
brangina širdies turtus. Ji paglostė Margo ranką. 

— Man jau ir pačiai rūpėjo šnektelėt su Kloda. Laikas 
jai susitvarkyt gyvenimą. 

— Ir aš taip sakau. Bet Ralfas viską sugadino išdalinda- 
mas globotą kapitalą, kad Džordžina su Kloda savo fermas 
gautų dabar. Vargšė Džordžė. Ji dar net nenori gauti savo- 
sios, bet per daug gera prieštarauti. Taigi Vindouveris tam- 
pa Klodos nuosavybe, ir man regis, kad ir ji, ir tėvas į ūkį 
žiūri tik kaip į milžinišką taupyklę. Aš tiesiog baisiuosi, ta- 
čiau Ralfas užsispyręs kaip mulas. O Kloda.... 

Letisė atsistojo. 

— Vis dėlto užkaisiu arbatos. O gal nori džino? 

— Daug labiau. 

— Aš neužgaišiu. Tu pasėdėk ir pasigrožėk mano baltais 
jurginais. Visi iš to paties kelmo, kurį man davei. 

— Letise, tu tikras ramstis. 

Ji sėdėjo klusniai žiūrėdama į priekį, stengdamasi būti 
protinga ir juodai nepavydėti Letisei jos išskirtinės palaimos. 
Po valandėlės Letisė grįžo nešina dviem puikiomis paauksuo- 
tomis Venecijos stiklo taurėmis ir indeliu nuo jogurto, kur 
buvo pušų sėklų papūgai. Jai grįžtant nuo narvelio, paukštis 
emė džiugiai klykauti, kad ir jam nukrito šis tas skanu. 

— Tikrai graži papūga, — tarė Margo. 

— Brangi papūga. Na, vaišinkis. Taigi... Atrodo, kad Klo- 
dai nebeliko jokio akstino pačiai ką nors daryti. 

— Būtent. 

— Vis dar šokinėja apie Džordanų šeimynėlę? 

Margo gurkštelėjo džino. 

— Žinai, aš buvau taip patenkinta! Jie žavingi, ypač Ali- 
sa, ir tie mieli vaikučiai, galvojau, kaip smagu Klodai, kaip 
normalu, kaip naudinga jai. O dabar ji niekur daugiau ne- 
beina, nebenori nieko daugiau daryti, nebenori nieko dau- 
giau matyti. Letise, aš jiems nelinkiu nieko bloga, bet geriau 
jie būtų čia neatsikėlę. Tada nutariau veikti kitais būdais — 
privilioti Alisos anytą, pasiūlydama paskaitą grafystės Mote- 
rų instituto skyriuje, bet ji labai keistai šnekėjo telefonu. Aš 
susinervinau, dievaži. Ji pareiškė pasižadėjusi nekelti kojos į 
Alisos teritoriją. 

— Gal imk ir išvaryk Klodą, — pasiūlė Letisė. 

— Galvojau. Netgi taip jai ir pasakiau. Atsakė ir šiaip 
amžinai čia nebūsianti, o kai tik aš panorėsianti, kad ji ding- 
tų, išsikelsianti į Pilkąjį namą arba sodybą Vindouveryje. Tą 
pokalbį ji persakė Ralfui, ir mes turėjom klaikų vakarą. 
Ačiū Dievui, kad Šedvelui buvo laisva diena. 

Letisė panardino citrinos griežinėlį savo gėriman ir Žiū- 
rėjo, kaip kyla burbuliukai. 

— Vadinasi, turi pasišnekėti su Alisa Džordan. 

— Vargšė... Juk nieko bloga nepadarė, tik susidraugavo 
su mano nenaudėle dukra. 

Letisė valandžiukę tylėjo svarstydama, kaip švelniau pa- 
sakius tiesą. 

— Ji myli Klodą. Ir rodos taip, kad turėtų trokšti jai vien 
tik gera. Jei pamatys, kad per ilgai čia užsibūti Klodai ne į 
naudą, galbūt ji padės ją prikalbinti. Jai būtina išvažiuoti... 

Margo pažiūrėjo į ją. 

— Sakyk. 

— Nieko gera, kai prie jaunos sutuoktinių poros nuolat 
trinasi suaugę Žmonės. 

Margo pasipiktino. 

— Kloda kaip gyva niekad šitaip nepasielgtų! Be to, 
Martinas Džordanas visai ne jos... 

— Vis tiek... 

Stojo tyla. Margo pamanė, kad Kloda būtų iškrėtus ne 
pirmą šunybę — ir ne iš blogos valios, bet dėl to, kad jai tat 
nesunku. Ji atsistojo. 

— Pasišnekėsiu su Alisa Džordžan. Po mugės. 

— A, mugės... 

— Seštadienį, Letise, ir nedrįsk apsimesti nežinojusi. 

— Žinau, žinau. Ta gėlių lentynėlė... 

Margo išlygino delnais suknelės sijoną. 

— Jei nesurinksim tūkstančio, pasiūlysiu visas tas Herku- 
lio pastangas nukreipti kur nors: kitur. Tikras siaubas orga- 
nizuoti mugę. — Ji pažvelgė į dangų. — Melskis, kad būtų 
graži diena. 

— Per visą gyvenimą nesu nė karto meldusis, — nepasi- 
davė Letisė. Atsistojusi ištuštino savo taurę. — Bet jei su- 
galvočiau, — lėtai tarė ji, — melsčiausi už Klodą, o ne pra- 
šydama gero oro. 


— Seniau parduotuvė visad ką nors paaukodavo mu- 
gei, — užsirėmęs ant prekystalio ir piktai žiūrėdamas į Mi- 
šelę, pasakė Stiuartas Motas. — Tėtis pasakojo. 

Ponas Finčas nemėgo Stiuarto Moto. Nemėgo visų Mo- 
tų. Laikė juos ištižėliais ir klasčiais. Be to, jų šeima buvo 

nesimpatiška. Kradvelai, kurie Pitkoume dauginosi ne pras- 
čiau už Motus, bent turėjo čigoniško kraujo ir buvo gražūs 
pažiūrėti, nors jų mergiotės buvo pasileidusios ir nuolatos 
pakliūdavo patruliams prie Larkhilo kareivinių. Ponas Fin- 
čas pradėjo bodėtis seksu. Įtarė, jog dėl to bodėjimosi kalti 
trisdešimt treji metai, pragyventi su ponia Finč. Užsikvem- 
pęs ant prekystalio iš kitos pusės, pasakė Stiuartui: 

— Seniau viskas kitaip buvo. Miestelio parduotuvė kles- 
tėjo, nes niekas neturėjo automobilių nuvažiuot į Solsberį. 
O dabar negaliu atiduoti nė pakelio kopūstų sėklų. 

— Kopūstų sėklų niekas ir neprašo, — atšovė Stiuartas, 
tebevėpsodamas į Mišelę. — Turime daigų į valias. Tačiau 
norėtume loterijai gražios saldainių dėžutės. 

Mišelė draugavo su Stiuarto dukra Kerola, todėl pamanė, 
kad Stiuartas tikras kiaulė, jei šitaip į ją spokso. Tačiau ji net 
neprasižios ir neduos jam dingsties jos užkalbinti, tad ji nusi- 
gręžė ir ėmė tvarkyti lentyną, kurioje, pasak ponios Finč, buvo 
tualeto reikmenys. Toj vietoj, kur gulėjo muilai ir talkas, ponia 
Finč prikabino rausvą tinklelį ir padėjo dirbtinę orchidėją. 

— Aš tau atiduosiu dėžutę už pusę kainos, — pasakė po- 
nas Finčas, — bala nematė to pelno. 

Mišelė padės Alisai ir Klodai prie baltojo dramblio stalo. 
Pačios paprašė. O Martinas, ledi Anvin paprašytas, padarė 
tokį Žaidimą: į lentą prikalė vinių, ant jų per trisdešimt se- 
kundžių reikia užmauti kuo daugiau plastmasinių puodelių. 
Gvena su Sele Mot buvo atsakingos už arbatą, ponia Pim 
nunešė joms pinigų. Ponia Fenšo rūpinosi saldumynų stalu, 
ir šią valandėlę, sprendžiant iš kvapų, ponia Finč, apsijuosu- 
si savo suglamžytą nailoninę prikyštę, virtuvėje kūrė glazū- 
ruotus pyragaičius. Mišelei, galinčiai vienu prisėdimu su- 
krimsti keturias „Twix“ lazdeles, net bloga darėsi pažiūrėjus 
į visą tą rausvą ir geltoną glajaus masę. Kepdama ponia 
Finč traukė melodijas iš „Linksmosios našlės“. Dabar buvo 
valso eilė. Stiuartas Motas parodė į didžiausią šokoladinių 
saldainių dėžę. 

— Duodu užu šitą du svarus. 

Ponas Finčas nukėlė nedidelę minkštų naminių saldainių 
dėžutę. 

— Nieko geresnio negaliu pasiūlyti. Prašau tik šešiasde- 
šimties pensų. 

Be galo nenoriai Stiuartas Motas labai smulkiais pinigė- 
liais atskaičiavo šešiasdešimt pensų. 

— Girdėjau, padėsi poniai Džordan, — tarė jis Mišelės 
nugarai. 

— Galbūt, — gūžtelėjo ji. 

— Tu jai patinki, gal, sakysi, ne? Aš viską Žinau. Nėra to 
daikto, kad nematyčiau. 

Jis pasiėmė saldainių dėžutę. Mišelė taip ir neatsigręžė, 
o ponas Finčas, giliai širdin įsidėjęs Letisės Deverel nuomo- 
nę apie paskalas, nusisuko pašluostyti peilio, kuriuo pjovė 
kiaulieną, 

— Brolis tebėr, — tebedėstė Stiuartas. — Savotiškas vy- 
rukas. Graži mašina. Su mūsų Kerola mateisi? 

— Kaip ir... 

Stiuartas nukėblino prie durų. 

— Iki šeštadienio. 

— Sudie, — atsisveikino ponas Finčas, energingai trinda- 
mas peilį. 

Mišelė nieko nesakė. Vienintelis dalykas, kurio ji išmoko 
per vienuolika metų mokykloje — kad neprasižiodamas gali 
įžeisti kur kas labiau. 


— Jei nebūčiau atėjęs, — tarė Entonis Martinui, dairy- 
damasis po Parką prieš mugės atidarymą, — nebūčiau pati- 
kėjęs, kad tokie dalykai tebevyksta. 

Martinas po stalo koja kišo pleištą, kad neslystų jo žaidi- 
mo lenta. 

— Visoje Anglijoje. Kiekvieną vasarą. Mugės tūkstančiuo- 
se kaimų ir miestelių. Ar gali surast man plokščią akmenį? 

Jie gavo kamputį plačioje vejos terasoje žemiau namo, 
po didele blinde. Į kairę nuo jų Letisė Deverel su mėlyna 
prikyšte, kurios priekyje buvo talpi tarsi kengūros kišenė pi- 
nigams sudėti, žymėjo dešimties pensų kainas ant senų grie- 
tinės dėžučių su pelargonijų ūgliais ir aguročių daigais. Po- 
nia Pim, jos talkininkė, slapčiom tas kainas ištaisiusi į 
penkis pensus, dailiai jas dėliojo ant stalo, užtiesto audeklu, 
be abejo, šiam tikslui žaliai nudažytu prieš dešimt metų, ku- 
ris tris šimtus šešiasdešimt keturias dienas per metus gulė- 
davo sulankstytas ponios Pim sandėliuke. 

Tolėliau, šalia nuostabaus gelsvų bijūnų krūmo, ant seno 
virtuvinio stalelio gulėjo liūdna suskaitytų knygų, daugiausia 
minkštais viršeliais, kolekcija — šventadieninės miestelėnų 
lektūros atliekos. Ponia Mekoli, kaip gyva neskaičiusi nieko 
daugiau, išskyrus „Šeimininkės vadovą“ ir brošiūras taksų 
auginimo klausimais, savo prekes išdėliojo pagal storumą, 
taigi „Karas ir taika“ ar seni medicinos žodynai stovėjo su- 
spausti tarp neįtikimiausio špionažo ir pornografijos. Ilga 
mugių patirtis ponią Mekoli išmokė realizmo, ir ji atsinešė 
mezginį. Bet kokius istorinius meilės romanus ji parduos 
poniai Finč, viršeliai su gundančiomis šlaunimis ir krūtimis 
pritrauks Stiuartą Motą; reikės gerokai pavargti, kol rasi ką 
pasiūlyti Anvinams ar pastoriui, kurie tradiciškai turėjo ką 
nors įsigyti nuo kiekvieno stalo. Šiaip ji galės ramiausiai sė- 
dėti ant sulankstomosios kėdutės prie bijūnų ir megzti šali- 
nę apykaklę naujajam susegamam megztiniui. 

Džeris ir Rouzė Bartonai kiek įmanoma arčiau namo — 
juokdamiesi jie aiškino, kad jiems čia liepta įsikurti, — pasi- 
statė, kaip patys vadino, bendruomeninį prekystalį. Rinkda- 
mi jam prekes, aplankė visus Pitkoumo kiemus ir su neblės- 
tančia šypsena įtikinėjo, kad kiekvieno piliečio pareiga — 
nors kuo prisidėti. Senė Kradvel, šeštadienį atitraukta nuo 
imtynių, rodomų per televiziją, pasiuntė juos po velnių. Kiti 
žmonės paaukojo kokį nieką iš sodo ar stiklainėlį iš podėlio, 

ponia Pim atidavė dvi garstyčių spalvos nertas staltiesėles — 
galų gale tas bendruomeninis prekystalis, papuoštas užrašu 
„Jūsų miestelio kioskas!“, pasidarė panašus į beveidę šlamš- 
to krūvą, kurią žmonės su palengvėjimu palieka kraustyda- 
miesi į naujus namus. Rouzė su Džeriu patys prie stalo ne- 
stovėjo, paliko vietoj savęs storą ir rūškaną vokietaitę, namų 
pagalbininkę, kurios didysis gyvenimo tikslas, regis, buvo 
preciziškai taisyklinga ir negyva anglų kalba. Jie patys slan- 
kiojo nuo stalo prie stalo šypsodamiesi, drąsindami prekiau- 
tojus ir laidydami juokelius, kurie nedviprasmiškai sakė, jog 
mes, miestelis, esame ne tik lygūs dvarui, bet ir pranašesni 
už jį. Selė Mot ir Gvena žavėjosi Rouze Barton. Ji bent ne- 
įsivaizdina. Yra žmonių, tarė Selė Gvenai, pildama arbatą į 
Moterų sąjungos paskolintą virdulį, esama žmonių, kuriems 
reikia priminti, jog mes gyvename dvidešimtame amžiuje. 
Kai Rouzė pradėjo burti moteris į Miestelio žmonų klubą, 
Selė Mot pirmoji įstojo. Pasak jos, jei gyveni su Stiuartu ir 
seniu Fredžiu, verkiant turi susirasti erdvę, kurioje galėtum 
būti tikra, kad nesusidursi su jokiu vyru. 

Arbatos stalui iš vieno šono buvo Stiuartas Motas su sa- 
vo loterija, iš kito — baltojo dramblio stalas, kuriam pa- 
ruošti Alisa su Kloda padėjo šitiek pastangų. Kiekvieną gau- 
tą niekelį jos sutaisė, nuplovė ir nublizgino, Alisa padarė ir 
viršum stalo ant lazdelių prisegė didelį transparantą, kuria- 
me šoko baltų dramblių virtinė. Šitas stalas pareikalavo mil- 
žiniško darbo, ir Alisa buvo dėkinga, nes šis užsiėmimas pa- 
dėjo pakęsti Entonį. Jis gyveno jau savaitę, ir jo buvimas 
pradėjo ją slėgti. Jis be atvangos ją stebėjo, šnekėdavo labai 
meiliai, bet ir jo žvilgsnis, ir balsas prieštaraudavo Žo- 
džiams. Entoniui esant Kloda kur kas daugiau laiko praleis- 
davo dvare, o atėjusi į Pilkąjį namą padėti dėl mugės būda- 
vo sudirgusi ir neprieinama. Alisa pabandė ją pasigauti kur 
nors nuošaliau ir pasišnekėti, du kartus net slapčia jai pa- 
skambino, bet Kloda tik pasakė: „Palauk, Alisa, kol jis išva- 

žiuos, palauk“. Tačiau Alisai, kuri, pagaliau prabudusi, buvo 
pilna godulio ir dėkingumo, šitai buvo bemaž nepakeliama. 
Ji nusprendė liepti Martinui, kad tas išprašytų Entonį: juk 
Martinas jo nenori, iš pat pradžių visiškai nenorėjo, tai ji 
laimės sklidina širdim pakvietė jį: atvažiuok, būtinai atva- 
žiuok, aš tikrai būsiu tau gera, dabar aš visiems gera. Tačiau 
su juo atsirado kažkokia bjaurastis, kuri tolydžio stiprėjo. 
Ant nertos baltų medvilninių siūlų staltiesės rikiuodama rai- 
žyto stiklo butelius, Alisa galvojo, jog dar šįvakar paprašys 
Martiną išvaryti Entonį. Nuo tos minties jai net širdis apsa- 
lo, ir ji nusišypsojo Klodai tikriausia meilės šypsena. 

Kloda įspraudė Mišelei į rankas kartoninę dėžutę su 
penkių ir dešimties pensų monetomis. 

— Nubėk pas Martiną, gerai? Čia jam smulkių grąžai. 

Mišelė nustypsėjo per pievelę savo naujais baltais aukšta- 
kulniais bateliais. 

— Kokia nelemta savaitė, — tarė Kloda. — Aš tavęs pa- 
siilgau. Nieko nesu taip pasiilgusi. Kada tas šunsnukis išva- 
Žiuoja? 

Alisa dirstelėjo į monetas rūšiuojančią Natašą. 

— Kaip galima greičiau. Aš paprašysiu Martiną... 

— Jis Žino. Entonis žino. Iškart suprato. 

— Žino? 

Prie jų artinosi ponia Fenšo su popierine keksiukų lekšte. 

— Man nesvarbu, — pasakė Alisa. — Tegul nors visas 
pasaulis sužino. 

— Va jums atnešiau, — prabilo ponia Fenšo, — nes 
vargšės pardavėjos visad lieka be arbatos. 

Ji padėjo lėkštę. 

— Dėkui, — tarė Alisa. Ji jautė neapsakomą palengvė- 
jimą. 

Ponia Fenšo greitai apžvelgė baltojo dramblio stalą. 

— O žinote, mano senelė turėjo lygiai tokią vazą? Prisi- 
menu kaip šiandien. Padedi mamytei, vaikeli? Negaliu pati- 

kėti, kad čia jūsų kūdikis! Šitaip išaugo... Turiu bėgti, žinot, 
kaip visi suėję pirmiausia puola prie pyragaičių. Skubu į 
postą! Senoji Kradvel iškepė vaisinį pyragą, dievaži, net iš 
čia užuodžiu brendį... 

Ji nuėjo. Kloda ją nervino. Alisa tyliai ištarė: 

— Norėčiau jai pasakyti. Norėčiau visiems pasakyti. 

Atokiau, kur į du benzino bakelius įkištos valstybinės vė- 
liavos žymėjo vartus, Šedvelas sušvilpė švilpuku. Į mugės ra- 
tą įsiveržė gal trisdešimt ar keturiasdešimt Žmonių ir ener- 
gingai pasileido prie geidžiamo objekto. Kai pirmieji du 
galimi varžovai, kokių dvylikos metų berniukai, pasuko žai- 
dimo po blinde linkui, Entonis nei iš šio, nei iš to nerūpes- 
tingai pasakė: 

— Na, aišku, Kloda Anvin — lesbietė. 

— Ką čia šneki? — apstulbo Martinas. Drąsesnysis ber- 
niukas atkišo delną su penkiasdešimčia pensų ir, Martinui 
pradėjus aiškinti taisykles, jį pertraukė: 

— Žinau. Jau esu žaidęs. 

Martinas įteikė jam plastmasinių puodelių piramidę ir 
spustelėjo sekundometrą. 

— Pasiruošęs? Nesąmonė, Entoni. O iš kur jau tu Žinai, 
kad... 

Entonis nieko nesakė. Palaukė, kol berniukas sumėtė, 
paskui dviem taškais jį aplenkė drovesnysis draugas, kol jų 
rezultatai buvo užrašyti į sąsiuvinį, ir tada paaiškino: 

— Žinau, nes ji turi romaną su Alisa. 

Po ilgokos tylos Martinas labai aiškiai pareiškė: 

— Alisa yra mano žmona. 

— Alisa, tavo žmona, ir Kloda Anvin — meilužės. 

Kažkokia senutė vedė prie Martino savo anūkėlę. Toji 
laikė atkišusi dvidešimt penkis pensus. Martinas stropiai pa- 
aiškino Žaidimo taisykles, ir per trisdešimt sekundžių abidvi, 
senelė ir mergytės, palengvėle užmovė šešis puodelius, tada 
suskambo sekundometras ir vaikas pravirko. Senelė pažadė- 

jo jai nupirkt skanumynų ir priekaištingai pažvelgusi į Mar- 
tiną ją nusivedė. 

— Nustok pliurpęs tokius šlykščius prasimanymus, — pa- 
sakė jis Entoniui. 

— Tai tiesa. 

— Melas. Bjaurus, gryniausias melas. Iš pavydo pats vis- 
ką sukūrei. 
pats įsitikinsi. 

Smagus priėjo seras Ralfas, apsirengęs languotu kaip 
Velso princo kostiumu, su gelsva rože atlape, ir pareiškė no- 
rįs kaip ir visi pakvailioti. Martinas atsakė, jog esą labai ma- 
lonu iš jo pusės. Seras Ralfas ilgiausiai vaidino nesuprantąs 
taisyklių, bet paskui, pradėjęs Žaisti, sutraukė pulkelį žiūro- 
vų, nes parodė nepaprastą miklumą ir greitį, pralenkdamas 
visus tris ankstesniuosius mėtytojus. Atsitiesęs jis patapšno- 
jo Martinui per petį. 

— Kur galėdamas stengiuosi pranokti teisininką. 

Pasigirdo mandagus juokas. Pasakęs, kad eis nusipirkti iš 
ponios Mekoli kokios nepadorios knygos, seras Ralfas nusive- 
dė ir savo žiūrovus. Kai jis nebegalėjo girdėti, Martinas tarė: 

"— Noriu, kad tu išvažiuotum. Dabar. Tučtuojau. Kur pa- 
sisuki, ten sukeli skandalą, o čia aš nenoriu skandalo. Grūs- 
kis po velnių, tuoj pat, girdi?.. 

Entonis žengė į šalį. 

— Nori, kad išvažiuočiau, nes manai, kad tuomet nereiks 
pripažinti fakto, jog tavo žmona — lesbietė. 

Martinas įsmeigė akis į languotą sero Ralfo nugarą, pa- 
linkusią prie ponios Mekoli knygų. 

— Jei būčiau ne Anvinų parke, sugurinčiau tau snukį. 

Entonis atsiduso. 

— Gurink sau ką tik nori. Nuo to niekas nepasikeis. Tik 
tu ir galėjai šitaip gyventi ir nieko nepastebėti. Bet ko norė- 
ti — tu visada matai, kas tau patinka, ne daugiau. 

Artinosi keletas žmonių. 

Entonis dar pastoviniavo tarsi ketindamas pridurti ką 
nors daugiau, bet tik tarstelėjo „iki“ ir pasuko iš aikštės. 
Martinas išsitempęs Žiūrėjo į priėjusiuosius. Jie jam atrodė 
nutolę už daugybės mylių. Tada pirmasis, sero Ralfo trakto- 
rininkas, ant kurio marškinėlių švietė užrašas: „Jei nemėgsti 
saulės ir sekso, nevyk į Graikiją“, paklausė: 

— Kiek turiu surinkt taškų, kad pralenkčiau šefą? 

— Tikras meistras, — su vos juntamu priekaištu pasakė 
Martinas. Balsas nuskambėjo kuo normaliausiai. 

— Tuomet pažiūrėkit. — Traktorininkas padavė svaro 
monetą. — Pažiūrėkit, kaip aš jį įveiksiu. 


Svetainėj buvo beveik tamsu. Čia jie prasėdėjo kelias va- 
landas; lauke pamažėl blanko dienos šviesa, o pro atvirus 
langus sklido Džono Mari-Frenčo kadaise pasodintų lelijų 
aromatas. Kambary buvo dviese — Alisa ir Martinas. Sugul- 
džiusi vaikus Kloda parėjo namo. Vakarienės pasakė nelik- 
sianti, jeigu jos prireiksią, jie žiną, kur ją rasti. Jiedu tylėjo 
jau visą amžinybę, tylėjo kaip siena nuo tos valandėlės, kai 
Martinas užgniaužė trumpą verksmo protrūkį ir neprisileido 
Alisos, kad jį guostų. Jis buvo labai mandagus. Visą vakarą 
buvo labai mandagus. Alisai dingtelėjo, jog dar niekada jis 
jai neatrodė taip vertas meilės. „Jis nuostabus“, — tarė ji 
sau, negalėdama juo atsižavėti. 

— Nė nesvajok jo nuraminti, — prieš išeidama pasakė 
Kloda. — Gryna paikystė būtų to tikėtis. 

Jis ištarė vienui vieną priekaištą. Prieblandoje atsigręžęs 
į ją pasakė: 

— Kaip tu galėjai? 

Ji suprato, kad jis turėjo omeny ne tik: „Kaip tu galėjai 
man šitaip padaryti?“, bet ir: „Kaip tu galėjai įsimylėti mote- 
rį, užsiimti seksu su moterimi?“ Ir ji, palinkusi į priekį, pasa- 
kė bandydama išaiškinti jam, kas jai buvo aišku kaip dieną: 

— Matai, taip įvyko ne todėl, kad Kloda moteris, bet 
kad Kloda yra Kloda. Nejaugi nesupranti? 

Jis tik sudejavo. 

— Dėl jos man labiau patinka viskas, ką turiu, — tarė Ali- 
sa ir, kupina meilės įkvėpto idiotiško pasitikėjimo, dar pridū- 
rė: — Netgi tu. Klodos dėka net tu man labiau patinki. 

Štai tada jis ir pravirko. Bet verkė trumpai. Labai ryžtin- 
gai nusišnypštė, ir po to jie tykiai sėdėjo savo krėsluose pa- 
lengva semiami tamsos. Įtipeno Balionas, klausiamai su- 
miaukė, užšoko Martinui ant kelių, piktai buvo nublokštas 
ir įsižeidęs išdidžiai išėjo. Pagaliau Martinas paklausė: 

— O kaip vaikai? 

Ji pasuko į jį galvą. 

— O kas vaikams? 

— Na... — Jis pasimuistė krėsle. — Tu ir Kloda, šitokia 
įtaka ir šiaip visokie dalykai. Supranti... 

— Ne! — riktelėjo ji. — Nesuprantu. Kloda juos dievina. 
Aš taip pat. Mes esam dvi mylinčios suaugusios moterys, ne 
pilnos pykčio i ir nuoskaudų paauglės i iš kokios nors gaujos... 

— Ša ša, — ėmė raminti jis. — Ša. Atleisk. Aš nenorė- 
jau... Tai yra pamaniau... — Jis nutilo. Ir tvirčiau paklau- 
sė: — Ar jie žino? 

— Jie Žino, kad aš myliu Klodą ir kad ji myli mane. Jie 
myli Klodą. Bet nieko nenutuokia apie suaugusiųjų meilę, 
juk net aštuonerių neturi. 

Po ilgokos pauzės Martinas pasakė: 

— Man tu taip ir likai nepasiekiama. Ar ne? Visiškai. 
Gal tik iš pradžių šiek tiek... 

— Nereikia... 

— Prisimenu, vieną kartą, nusivedęs tave pavakarieniau- 
ti į kažkokį klaikų restoraną, jau ketinau pasipiršti tau, ne- 
paprastai norėjau ir staiga supratau, kad turiu jėgų dar pa- 
laukti, taip ir padariau. Buvau toks laimingas. Turbūt tą 
vienintelį kartą ir buvo mano viršus. 

— Aš tikrai tave mylėjau, — tarė Alisa. — Ir myliu. Tik- 
rai myliu tave. 

— Bet nesi įsimylėjusi. 

— Ne, — patylėjusi pasakė Alisa. — Nesu. Ir nebuvau. 

— Lig tol, — skausmingai išspaudė jis. 

— Lig tol. 

Jis sunkiai atsiduso. Paskui pasigirdo tylus šlumštelėji- 
mas, ir ji suprato, kad jis atsistojo. 

— Einu gulti. 

— Martinai... 

— Nesijaudink, — dirbtinai susijuokė jis. — Aš elgsiuos 
kaip pridera. Miegosiu laisvajam kambary. 

— Tu buvai toks... nuostabus... 

— Mums dar daug apie ką reikia pasišnekėti. 

— Ne šiąnakt. 

— Ne, — atsakė jis, — ne šiąnakt. — Tyliai žengė per 
tamsų kambarį, atidarė duris, ir jį apšvietė nuo laiptų vir- 
šaus krintanti silpna šviesa. 

— Labanaktis, — tarė Alisa. — Pasistenk užmigti. 

— Ir tu. 

Durys užsidarė. Ji atlošė galvą. Netrukus paskambins 
Klodai, tačiau dabar pasėdės čia užsimerkusi, galvos apie 
Martiną, simpatiją ir susižavėjimą, kuriuos jam pajuto, ir, Ži- 
noma, apie savo jausmus Klodai, tik dėl jų viskas tapo įma- 
noma: šitas džiaugsmas ir pilnatvė, ir liūdesys, visas šis gy- 
venimas. Kad ir kas toliau būtų, tarė sau Alisa, viską 
ištversiu. Visos emocijos buvo pasirengusios guosti, įveikti 
sunkumus, žvelgti į ateitį. Tamsoje ji ištiesė rankas ir pajudi- 
no pirštus. Tiltas... šitoks tiltas — pagaliau pereitas. 


DVYLIKTAS SKYRIUS 


Entonis paskambino Sesilei ir pranešė dviem savaitėms 
išskrendąs į Maljorką, draugas užleidęs vilą. 

— Iš kur skambini? 

— Iš Londono. 

— Maniau, kad esi Pitkoume. 

— Buvau. Šeštadienį išvažiavau. Provincija greit pasisotini. 

— Entoni, ką ten iškrėtei? 

— Nieko. 

— Tai ko bėgi į Maljorką? 

— Nes iš prigimties esu parazitas, kaip ir pati Žinai, o čia 
dviem savaitėm gaunu pastogę už tai, kad perdažysiu lodži- 
ją. Ir, atmink, ne bet kokią pastogę — prabangią. 

— Neabejoju. Kaip laikosi Pitkoumas? 

— Puikiai, — linksmai atsakė Entonis. 

Abu nutilo, paskui Sesilė pasakė: 

— Ką gi, skrisk. Tik Žiūrėk, kad perdažytum tą lodžiją. 

— Gali manim pasikliauti, — tarė Entonis ir padėjo ra- 
gelį. 

Sesilė išėjo į sodą. Baltas jo pakraštys atrodė įspūdin- 
gai. Jam suformuoti prireikė aštuonerių metų. Prisiminė jį 
suplanavusi Natašos, pirmojo vaikaičio, gimimo proga. Ji 
ma, išraudama tarp baltų lubinų smailių išlindusią žolę, 
bet negalvojo, ką daro. Galvojo apie Entonį. Apie Entonį 
ir Alisą, ir Entonio išvyką į Maljorką. Grįžusi iš Vienos 

manė, kad niekad nebedės širdies ir sielos į jokius Žmonių 
reikalus. Šitaip jautėsi ir toliau, per visus pirmuosius san- 
tuokos metus, net kai Entonis ir Martinas buvo maži, o kai 
ją apžavėjo sodininkystė, atrodė taip natūralu, kad tuštu- 
mą, kurią kentė nuo pat Vienos laikų, užpildytų kas nors 
aistringa, bet platoniška. Deja, likimo ironija: sodininkystė 
tik stiprino žmogiškų santykių alkį, paprasčiausiai vedė ton 
pusėn. Tačiau ji nutarė, kad suartėti su Ričardu jau per vė- 
lu, o abu sūnūs, kiekvienas savaip, jai svetimi — Entonis 
per daug nepatikimas ir pavojingas, Martinas pernelyg 
konservatyvus. Ir tada pasirodė Alisa, Alisos dėka Sesilė 
galėjo ne tik trokšti, bet iš tikrųjų susidraugauti su Marti- 
nu ir Entoniu — būtų pasiekusi ir Ričardą, jei tas būtų 
nors iš tolo ją prisileidęs. Ir štai dabar, bemaž tris kartus 
vyresnė negu tada, kai išvažiavo.iš Vienos, ji vėl pakliuvo į 
galingo šeimos jausmo spąstus, kaip andai — į romantiškos 
meilės ir erotikos. Ji įsitikino, kad tas jausmas toks pat 
stiprus ir pastovus kaip ir anoji aistra. Vargu ar ji būtų ga- 
lėjusi suskaičiuoti, kiek bemiegių naktų ir nerimastingų 
dienų iš jos atėmė kaip tik tie žmonės, su kuriais — matyt, 
tokia nelemtis — jautėsi nesuderinama. 

Baltosios juostos gale buvo pavėsinė iš auksinių apynių, 
apvijusių išlenktas groteles, joje stovėjo akmeninis suolelis 
akanto lapo formos atlošu. Pavėsinė buvo fotografuota net 
kelioms knygoms apie anglišką sodą: susipynusios žalsvai 
auksinės virkščios, apkerpėjęs akmuo, pilkalapių ir balta- 
žiedžių alpinių rožių krūmeliai. Net dabar, apniukusią die- 
ną, kai pro spindinčius apynių lapus nešviečia mėlynas 
dangus, į visa tai Žiūrėti vienas malonumas. Sesilė ilgokai 
stovėjo priešais pavėsinę ir galvojo, kada paskutinį kartą ją 
buvo aplankiusi tikrai kūrybinga mintis. Turbūt galima su- 
dėti savo kūrybiškumą į žmones ar darbą, bet retai — į 
abu tuos dalykus. Tiesiog ir tam, ir tam tavęs neužtenka. 
Vyrai šitai Žino. Vyrai net nebando visko apžioti. Jai regė- 

jos, kad tuoj pravirks stovėdama prieš akanto formos suo- 
lą, pravirks dėl to beviltiško susiskaldymo, neprašyto įsi- 
brovimo į savo vientisumą... 

— Telefonas! 

Ji atsigręžė. Mostikuodama pašluoste, lubinų juostos ga- 
le stovėjo Dorotė. Sesilė greit pasuko atgal. 

— Labai atsiprašau, bet, regis, skubu. Čia Pitkoumo pas- 
torius, jis sako... 

— Pastorius?.. 

— Taip. Kažkoks ponas Morisas. 

Sesilė pasileido bėgte. Hole telefono ragelis gulėjo šalia 
kiniškos vazos, kurioje švietė pamerkta balta hortenzijos 
kepurė. 

— Ponas Morisas? 

— Taip. Džiaugiuosi kalbėdamas su jumis. Niekas nenu- 
kentėjo. Turite tai suprasti. Jūsų šeima nenukentėjo. Bet, 
manau, turite atvažiuoti. Man regis, jiems jūsų reikia. Man 
regis, sūnus norėtų, kad atvažiuotumėt. 

— Kas atsitiko? 

— Kilo emocinis konfliktas, — atsargiai tarė Piteris Mo- 
risas. 

— Koks? Ką tai reiškia? 

— Ar galite atvažiuoti? Jei atvažiuotumėt, būtų lengviau 
paaiškinti. 

Iš tikrųjų ne, ir jis tai žinojo. Nebus lengva paaiškinti, bet 
telefonu, kai nematai pašnekovo veido, dar blogiau. Jis susi- 
raukė žiūrėdamas į Karpačio „Šventąjį Jeronimą“ ant kabine- 
to sienos ir pasakė: 

— Visais pasirūpinta, bet šeimai reikia jūsų paramos. 

— Atvažiuoju, — tarė ji. — Būsiu po dviejų valandų. 

— Važiuokit į pastoriaus namus. Pirmiau užeikit pas 
mane. 

— Gerai. Gerai... — Jis išgirdo, kaip jos balsas sudre- 
bėjo. 

Padėjo ragelį ir pažvelgė į krėslą, kuriame ji sėdės, kai jis 
jai praneš, kad jos marti ir Kloda Anvin — meilužės ir berods 
nė neketina to ryšio nutraukti. Jis jai papasakos, kaip naktį 
Alisa atbėgo pas jį tikrai paklaikusi ir pasiskundė, jog vyras 
bandęs ją išprievartauti. „Išprievartauti“, — kartojo ji ir kar- 
tojo. „Norėjo mane jėga paimti. Jis išprotėjo, išprotėjo“. 

Jis nusivedė ją į virtuvę ir išvirė arbatos. Alisa papasako- 
jo, koks iš pradžių Martinas buvęs geras, koks supratingas, 
bet paskui persimainęs, šaukdamas puolęs ant jos kaltinda- 
mas Klodą, kad ji pakišusi jam advokatavimą Anvinų dvare 
kaip kompensaciją už Alisą, kaip parbloškęs ją ant grindų, 
ėmęs plėšti nuo jos ir savęs drabužius, rėkęs ir draskęsis 
kaip laukinis, ir raudojęs, kaip paskui įėjęs Džeimsas ir, Ži- 
noma, šitai baigęsi. Tada Martinas užsirakinęs laisvajame 
kambaryje ir ji girdėjusi jį kūkčiojant, po to Alisa paskambi- 
nusi Klodai, ta atbėgusi iš Parko raminti Džeimso, ji paliku- 
Si juos visus ir atėjusi čia, nes, taip, jiems reikią gydytojo, 
tačiau gal dar labiau — ne gydytojo, ji pati nebesusigaudan- 
ti, nebeįstengianti galvoti... Puodelis jos rankoje šokinėjo, 
ant sijono tiško arbata, bet ji, regis, nė nepastebėjo plačių 
karštų dėmių, ir Piteris atėmė iš jos puodelį, sėdėjo ir Žiūrė- 
jo, kol ji, jo manymu, vėl galėjo — šį kartą lėčiau — papasa- 
koti, kas atsitiko. 

— Jis ant manęs rėkė, — virkavo Alisa. — Rekė ir rėkė. 
„Tu lesbietė, ar girdi, tu lesbietė!“ 

— Bet jūs ir esat. Jeigu tai, ką šnekėjot apie save ir Klo- 
dą, tiesa. 

— Argi tai bloga? 

— Taip, — atsakė Piteris Morisas, — labai bloga. 

Ji žiūrėjo padėrusiom akim. Palaidi plaukai išsidraikę. 

— Tačiau visi tapo geresni, laimingesni... 

— Ne, — tarė Piteris. — Tai tik iliuzija. Savanaudiškas ir 
trumpas malonumas. Nieko gera iš tokio malonumo, dėl ku- 
rio kenčia nekaltos aukos. 

— O jei lig tol pati buvau auka? 

— Niekas nevertė, — tarė Piteris. — Žmogus visą gyve- 
nimą renkiesi. 

— Aš nesu bloga, — staiga pravirko Alisa. — Aš nesu 
nedorėlė. 

— Žinau. Gerumas, nors ir tikras, ne visada sulaiko nuo 
blogų darbų. 

— Tai nėra bloga! Kaip meilė gali būti bloga? 

— Pati savaime negali. Tik tai, kuo Žmogus ją paverčia. 

Tuomet jis paskambino daktarui Kingz Harkorte ir per 
sekmadienio sutemas parlydėjo Alisą namo, kur už laisvojo 
kambario durų viešpatavo tyla, o virtuvėje — slogi, nejauki 
ramybė: Kloda skaitė Džeimsui, Nataša prie stalo braižė taš- 
kelių galvosūkius. Džeimsas sėdėjo Klodai ant kelių, bet įėjus 
Piteriui ir Alisai, ji pastatė jį ir žengusi prie Alisos ją apkabi- 
no viena ranka. Piteris neturėjo jėgų į jas Žiūrėti. Priėjęs prie 
stalo, ėmė grožėtis Natašos darbu. 

— Žinoma, jie neatrodo tikri, — paaiškino Nataša, su- 
jungdama tolesnius taškus. — Dėl visų tų kampų. 

Džeimsas, čiulpdamas nykštį, nutipeno prie Alisos su 
Kloda ir atsišliejo į jas. Jis buvo su pižamėle. Alisa pasilen- 
kusi paėmė jį ant rankų, jis apsikabino jai kaklą ir atkišo ba- 
są kojukę Klodai. 

— Atvažiuoja daktaras Miligenas, — tarė Alisa. — Duos 
tėveliui vaistų, kad miegotų. 

— Kai maža sirgau vėjaraupiais, daktaras Miligenas davė 
man šratinuką ir liepė apibrėžti kiekvieną spuogelį. Aš su- 
gaišau kiaurą dieną. 

Džeimsas nusijuokė įsikniaubęs Alisai petin. 

— Eisiu viršun, — tarė Piteris. — Eisiu ir palauksiu dak- 
taro. 

Alisa nunešė Džeimsą prie „Agos“ ir atsisėdo pasisodin- 
dama jį ant kelio. Kloda liko kur stovėjusi. 

— Alisa... 

— Ką? 

— Tu nepradėjai abejoti? Dėl to, ką tau prišnekėjo Piteris. 

— Kad tai, ką mes jaučiame, yra bloga. 

— Tikiuosi, tu nekreipei dėmesio į jo žodžius, — prunkš- 
telėjo Kloda. 

— Negaliu nekreipti. Bet tai nereiškia, kad aš pakeičiau 
savo nusistatymą. 

Nataša pakėlė galvą ir įsistebeilijo į Klodą. 

— O tavo širdis? — paklausė Kloda, iškėlusi galvą. Buvo 
apsivilkusi trumpa pilkšva suknele, stovėjo tiesi kaip Žva- 
kė — plonas stiebelis po plaukų debesiu. 

— Kas geriau pažįsta mano širdį? — tarė Alisa. 

Staiga Kloda žengė prie stalo ir užsirėmė ant jo. 

— Supranti, tai juk tikra. Tikra. Ne šiaip sau pour ėpater 
le bourgeoisie*, — karštai patikino. 

— Žinau. 

Kloda uždėjo delną ant Natašos rankutės. 

— Tai ne savanaudiškumas. Tai davimas. Apimantis ir ki- 
tus žmones. Atskleidžiantis, kas moters geriausia... 

— Kloda, aš žinau. 

Klodos skruostais ritosi ašaros. Nešluostomos biro ant 
stalo. 

— Tu turi žinoti, — kalbėjo Kloda. — Visi turi. Turi su- 
prasti, kad tas jausmas toks pat tikras ir stiprus kaip ir 
įprastinė meilė. Anksčiau to nesuvokiau, tik dabar. Oi Ali- 
są... 

Visi žiūrėjo į ją. Džeimsas ištraukė iš burnos nykštį. Ali- 
sa ištiesė ranką. 

— Kloda, Kloda, kam to reikia, ko taip kremtiesi... 

— Dėl vidurio linijos! — sušuko Kloda, paleisdama Na- 
tašos ranką ir delnais užsidengdama veidą. — Štai dėl ko. 
Aš jos bijau, bijau, kad ji tave pritrauks atgal, taip, taip... 


*Miesčionims pašiurpinti (pranc. ). 

Nataša greit pašoko nuo kėdės ir priėjo prie motinos. 
Alisa paėmė jos ranką. Sėdėjo išsitempusi, apkabinusi vai- 
kus ir, nors veidas buvo sukritęs iš nuovargio, be galo ra- 
miai pasakė: 

— Tau nėra ko bijoti. 

Kloda atitraukė rankas nuo veido, priėjo prie bufeto, kur 
gulėjo popierinio rankšluosčio rulonėlis, atsiplėšė skiautę ir 
piktai nusišnypštė. 

— Alisa, oi mano aukseli. Tu tokia naivi... 

Paskui atėjo gydytojas. Kartu su Piteriu Morisu užlipo pas 
Martiną, kuris, ligi sielos gelmių priblokštas savo elgesio ir 
to, ką patyrė per paskutines dvidešimt keturias valandas, pa- 
syviai ir mandagiai kaip gerai išauklėtas mokinukas leidosi 
apvelkamas pižama, paguldomas į lovą. Daktaras jam suleido 
migdomųjų. Už durų, laiptų aikštelėje, Piteris Morisas su 
apatišku pasidygėjimu daktarui Miligenui papasakojo, kas įvy- 
ko, tada abu vyrai nulipo į virtuvę; Klodą jau rado išėjusią, 
Alisa sėdėjo prie stalo ir su vaikais žaidė PAS — Spė- 
liojo žodžius. 

Daktaras Miligenas prižadėjo ateiti kitą dieną, bet, jo ma- 
nymu, Martiną reikėtų kur nors išvežti. | 

— Kad galėtumėt susitvarkyti namus, — pasakė Alisai. 

Alisa tylėjo. Įsmeigusi akis į vieną tašką ant stalo, kur ka- 
banti lempa metė taisyklingą abrikosinės šviesos ratą. 

— Ne, ne „f“, — tarė Nataša. — Dar keturios neteisin- 
gos raidės, ir aš tave pakarsiu. 

Alisa jautė, kaip du vyrai Žiūri į ją — du stambūs pražilę 
vyrai padoriais sekmadieniniais drabužiais. Mintyse girdėjo 
Klodą, kaip Kloda juokdamasi jai sakė: „Kodėl vyrai turėtų 
tave niekinti? Garbės žodis, esi vaikščiojantis stereotipas. 
Argi moterys niekina gėjus? Alisa, Alisa...“ 

Ji sunkiai atplėšė nuo stalo akis. 

— Rytą paskambinsiu jūsų anytai, — tarė Piteris Morisas. 

— Oo... 

— Taip, — kietai pasakė jis. 

Daktaras Miligenas pasuko durų link. 

— Jumis dėtas aš tuos vaikus suguldyčiau. Ir pati eičiau 
gult. — Jis atidarė duris. — Lyja, — pranešė ir žengė į lietų. 

Piteris Morisas apėjo stalą ir paglostė vaikus. 

— Visad galite man skambinti... 

— Gerai. | 

— Martinas pernakt miegos. 

— Gerai. * 

— Eikit gult. 

Jam išėjus Nataša atsidususi paklausė: 

— Dėl visko dėdė Entonis kaltas, ar ne? 

— Na, iš dalies... 

— Ar rytą tėčiui bus geriau? 

— Truputį. 

— Kas mus veš į mokyklą? 

Alisa pagalvojo. 

— Ponia Elin. 

— Ne... — patempė lūpą Džeimsas. 

— Jos eilė. 

— Noriu, kad Kloda. 

— Taip, taip, žinau. — Alisa atsistojo ir paėmė Džeimsui 
už rankos. — Einam lovutėn. 

Pats nenorėjo eiti, jį reikėjo tempti. Jie iš lėto užlipo, ko- 
ridorium nuėjo pro iškalbingai uždaras laisvojo kambario 
duris į Džeimso miegamąjį, kur po lėktuvų modelių eskadri- 
le jo laukė paklota lova. Patale atrodė toks smulkutis ir tra- 
pus. Žiūrint į jo liesą sprandelį, Alisai suspaudė širdį. Greit 
pabučiavo bijodama čia pat pravirkti, ir jis gal pirmą kartą 
nezyzė, kad ji pabūtų, bet įsikišo burnon užJraustąjį nykštį 
ir klusniai apsivertė ant šono. 

Šalimais savo kambaryje Nataša į rožinę plastmasinę pilį 
guldė savo Fėjų Valdovę. Neatsigręždama paklausė: 

— Ar turiu tėčiui palinkėti labos nakties? 

— Man rodos, jis kietai 0 Ar. t. susidėjai daiktus ryt- 
dienos baleto pamokai)? ;. + 0 T 
„Nataša linktelėjo. Rytdiena, pamanė Alisa. Pišnadienis 
baleto pamoka, kilnojamoji parduotuvė, Kloda per arbatą pa- 
globos vaikus, Martinas į jau bus pabudęs, atvažiuos Sesilė, at- 
eis Gvena, po miestelį pasklis gandas. Bet prieš tai dar reikia 
ištverti naktį. Ji priėjo prie Natašos, pabučiavo. 

— Sutvarkyk ją ir šok lovon. Aš ateisiu vėliau, kai nusi- 
maudysiu. 

— Būtų gerai turėti vežimėlį. 

— Galbūt gimtadieniui nupirksim... 

Nataša pradėjo tyliai ir intymiai šnekėti per rožinio kam- 
barėlio viršų. Alisa išėjo, uždarė duris. Pasiklausė prie visų 
durų, net tų, už kurių buvo Martinas, tada žengė į savo mie- 
gamąjį ir nusiavusi atsigulė. Šviesos nejungė. Gulėjo prie- 
blandoje, įbedusi tuštumon akis, o lauke, vasaros naktyje, 
lietus barbeno į kietą perdžiūvusią žemę. 


— Ką čia dabar šnekat? — iš inercijos tarė Sesilė. Supra- 
to, kad taip ir yra. 

Piteris Morisas nieko nebesakė. Atsistojęs nuėjo prie lan- 
go, pažvelgė į šlapią sodą. 

— O gydytojas? 

— Šį rytą nuėjo į Pilkąjį namą. Jo nuomone, turėtumėt 
Martiną parsivežti kelioms dienoms. Jam reikia priežiūros. — 
Jis atsigręžė. — Suprantat, šoko padariniai. Prieš šimtą metų 
sakytume „psichinis priepuolis“. 

Sesilė užsimerkė. 

— Absurdiška istorija. 

— Bet ji tebevyksta. 

Ji atsimerkė. 

— Betgi čionai... 

— Pitkoume? 

— Taip. 

— Žmonės visur vienodi. Tiek kad aplinka gražesnė nei, 
tarkim, kokiame Birmingemo priemiestyje. Ir nėra minios, 
kurioje galėtum pasislėpti. 

— Jums gal ir juokinga, bet man dar neteko susidurti su... 
su tokiais dalykais, — šiek tiek susidrovėjusi pasakė Sesilė. 

— Man irgi, — atsakė Piteris. — Tokių vyrų pažinojau. 
Bet moterų ne. Moterims visai kas kita. 

Sesilė vėl užsimerkė. 

— Neabejoju... 

Piteris Morisas priėjęs uždėjo delną jai ant rankos. 

— Turime nueiti į Pilkąjį namą. 

— Vaikai... 

— Mokykloje. 

— O kūdikis? 

— Ten, kur jo vieta. Su motina. 

Sesilė leido, kad pastorius padėtų jai atsikelti iš krėslo ir 
išvestų į kiemą. Gatvė buvo tuščia, tik Stiuartas Motas karpė 
skystus ligustrų krūmelius, skiriančius šaligatvį nuo skurdaus 
ponios Pim priešakinio sodelio. Juos pamatęs maktelėjo galva 
parodydamas, jog negali paleisti žirklių rankenų ir pamoti. Jis 
žinojo, kas tokia Sesilė. Iš jos eisenos atrodė, kad Pilkojo na- 
mo laukia nekokios naujienos. Galbūt mirė pono Džordano 
tėvas ar kas atsitiko broliui. Ponia Pim, pirmojo aukšto sve- 
tainėje šluostydama dulkes nuo velionės motinos rašomojo 
stalo, juos taip pat pamatė ir prisiminė, kad Piteris Morisas 
šitaip vedė ir Alisą — kaip kokią ligonę — tačiau tai buvo vė- 
lai vakare. Ponia Pim pakėlė standžią motinos fotografiją. Tą 
naktį, kai ją ištiko mirtinas insultas, ėjo, bėgo tiesiai į pasto- 
riaus namus, tik paskui skambino gydytojams. Tą vienintelį 
kartą gyvenime ji paragavo brendžio. 

— Ar... ar miestelis jau Žino? — paklausė Sesilė. 

— Dar ne. 

— Bene būtina, kad žinotų? 

— Vis tiek sužinos. 

— Kodėl Alisa negali išvažiuoti? — Sesilė piktai atsigrę- 
žė į Piterį. — Kodėl turi vargšas Martinas? 

— Dėl vaikų. 

— Hmm... 

— Man regis, Martinas ir Alisa turi pirmiausia išgyti at- 
skirai, paskui jau gali vėl sueiti krūvon ir gydyti savo san- 
tuoką. 

— Santuoką! — prunkštelėjo Sesilė. — Pone Morisai, tai 
jau peržegnota... 

— Visai ne. — Jis suspaudė jai ranką vesdamas per gatvę. 

— Kokia išdavystė, — tarė Sesilė, galvodama ne vien 
apie Martiną. 

— Ne baisesnė už įprastą neištikimybę. Ir tai, ir tai nuo- 
dėmė. Ir abu šie dalykai nebūtinai turi išardyti santuoką, jei 
tik pora susilauks pagalbos. 

Akligatvyje, vedančiame į Pilkąjį namą, jie sutiko pieni- 
ninko automobilį, paskui — pikapą su priekaba, kurioje gu- 
lėjo išvežama taisyti Martino žoliapjovė. Paskutiniam kieme 
ant skalbinių virvės plevėsavo plaikstėsi guminė paklodė ir 
kelios milžiniškos pižamos. Prie vartų Piteris tvirčiau suėmė 
Sesilei ranką ir paname nuvedė ją prie užpakalinių durų. 
Jos buvo atviros. Viduje, su džinsais ir languotais marški- 
niais, baltas kaip drobė ir nepaprastai tvarkingai sušukuo- 
tais plaukais, prie stalo sėdėjo Martinas. Priešais gulėjo 
laikraštis. 

Tarpdury sutamsavus dviem figūroms, jis pakėlė galvą, 
pašoko ir priėjęs pabučiavo Sesilei žandan. 

— Sveika, mama. Labas rytas, Piteri. — Ir mandagiai at- 
sitraukė, lyg nebeturėdamas ko daryti. 

Sesilė jį apkabino. Jis nesipriešino. 

— (Gal norėtumėt kavos? Man rodos, dar turėtų būti. 

— Brangusis... Vaikeli... 

— Nereikia, — atstūmė jos rankas Martinas. 

— Atvažiavau tavęs pasiimti. Pabūsi nors kiek pas mane... 

— Labai mielai, — atsąkė Martinas: (4107 - 
:— -Mano "automobilis: pastoriaus. kiėme: — Žy i ——— 
rė. — Kur Alisa? Neo 

— Alisa vežioja Čarlį, —'atsargiai paiškino Martinas. -— 
Ji džiaugsis, kad galėsiu pabūti Damridže. : | 

Sesilė aiktelėjo. : pa 

— Kur nesidžiaugs! 

Martino veidą beregint iškreipė sielvartas, ir Piteris Mo- 
risas žengė prie jo, paėmė už rankos. 

— Taip, džiaugsis. Ji nori, kad geriau jaustumeis. Mes vi- 
si norim. 

— Bala žino, ko man vakar Miligenas suleido, — tarė 
Martinas. — Jaučiuosi kaip kūju pritrenktas. — Jis pasičiu- 
pinėjo veidą. — Bandžiau skambinti kontoron. Bet Alisa pa- 
sakė... 
 Sesilė vėl jį apkabino. 

— Dėl tokių niekų nesirūpink. Dėl nieko nesirūpink. 
Mes viską sutvarkysim. 

— Lagaminas, — tarė Martinas. — Aš susikroviau laga- 
miną. 

Piteris užlipo viršun atnešti lagamino. Laiptų aikštelėje 
Gvena kišo į užvalkalą skalbinius. 

— Atvažiavo jo motina? 

— Aha. 

Gvena buvo įsitikinusi, kad dvasininko pareiga — krikš- 
tyti, tuokti ir laidoti, ir nė Žingsnio šonan. 

— Reik manyti, jūs ją pakvietėte? 

— Ieškau pono Džordano lagamino. 

— Jei norėjote padaryti gera, — tarė Gvena, grūsdama 
meškiukais išmargintą paklodę, — reikėjo seniai išbarškinti 
Klodą iš Pitkoumo. — Ji linktelėjo į atviras duris. — Pono 
Džordano lagaminas tenai. 

— Gvena... Gvena, tikiuosi, jog pasiliksite. Bent jau kol 
ponas Džordanas grįš. 

— Žiūrint ką man lieptų daryti, — atsakė Gvena. 

— Neprisimenu, kad jus būtų kankinę moraliniai skrupu- 
lai dėl majoro Mari-Frenčo draugužių, — griežtokai paprie- 
kaištavo Piteris. 

Gvena surišo išsipūtusį užvalkalą. 

— Tai buvo visai kas kita, gal, sakysit, ne? Tai buvo nor- 
malu. — Ji pasuko prie laiptų. — Jei ir liksiu, tik dėl vaikų. 
Vaikų juk negali niekinti? 


Alisa, paupio taku stumdama Čarlio vežimėlį, pamatė, 
kaip Sesilės automobilis nuriedėjo miestelio gatve, perva- 
žiavo tiltą ir lengvai užlėkė į kalną pietų pusėj. Automobi- 
lyje juodavo dvi galvos. Mašinai pradingus ji pasodino 
Čarlį su visa jo pienių puokšte vežimėlin ir energingai jį 
nustūmė, gyvai šnekėdama. Išėjusi iš krautuvės, ją pamatė 
Keitė Fenšo, pribėgo ir uždususi pasakė, jog, įsivaizduojat, 
per mugę surinkta devyni šimtai penkiasdešimt vienas sva- 
ras sterlingų. Kaip puiku, tarė Alisa. Keitė karštai padėko- 
jo už jos su Kloda stalą ir vėl nubėgo prie automobilio. 
Netrukus Keitė Fenšo sužinos, kodėl Martiną išsivežė mo- 
tina. 

Pilkojo namo virtuvėję Kloda kepė Čarliui dešrelę. Gve- 
na demonstratyviai išėjo namo. Kloda taip pat laukė, kol 
Sesilės automobilis nuvažiuos nuo pastoriaus namų. Visą ry- 
tą ji nieko neveikė, tik laukė. Ketino pasišnekėti su motina, 
tačiau Margo anksti išdulkėjo į Londoną pas dantistą ir pie- 
tauti Papūgos klube. Taigi teks kalbėtis vakare, antraip Mar- 
go miestelyje išgirs viską iškreipta, o Kloda nori jai praneš- 
ti, kad greit išvažiuosianti, pasiimsianti Alisą su vaikais ir 
išsikelsianti į Vindouverį. Alisai dar nieko nesakė. Laukė, 
kol abi liks vienos. 

Alisa įėjusi pasodino Čarlį jo aukštojon kėdėn ir apkabi- 
no Klodą. Abi tylėjo. Čarlis, paieškojęs, ką nutverti, sugrai- 
bė telefono laidą ir patraukė, barkštelėdamas nukrito rage- 
lis, Alisai reikėjo prieiti ir pakelti. 


199 


— Negeras berniukas. 

Čarlis išsišiepė lig ausų. 

— Esu bailė, — tarė Alisa. — Nedrįsau susitikti su Sesile. 

— Aplinkui dar ne tiek bailių, — atsakė Kloda, apvers- 
dama dešrelę, — o tu tikrai nebaili. 

Ji padėjo dešrelę Čarlio lėkštutėn, supjaustė, pridėjo po- 
midorų. 

— Nėė... — pasipūtė Čarlis. 

— Daugiau nieko negausi. 

Vaikas ėmė šaukštu stumdyti dešrelės gabaliukus. Kloda 
uždėjo ranką Alisai ant peties. 

— Duot sumuštinį? 

— Ne, dėkui. Nieko nenoriu. Nealkana. 

— Alisa, — tarė Kloda, — dabar ne laikas pasiduoti me- 
lancholijai. Mums dar šitiek reikia nueiti. 

Alisa nusišypsojo. Paėmusi Klodos ranką, priglaudė sau 
prie skruosto. 

— Tai ne melancholija. Aš tik visai nemiegojau ir labai 
daug galvojau. Be to, man reikia eiti. Parduotuvės diena. 

Kloda atidarė duris. 

— Kai grįši, būsiu čia. Visi būsim. Lauksim tavęs. 

Jiedvi stovėjo ir Žiūrėjo viena į kitą. Staiga Alisa palinko 
į priekį, pabučiavo ją ir išėjo. 


Parduotuvės furgonas stovėjo, kaip paprastai, pašto kie- 
me. Ir, kaip paprastai, pasilypėjęs ant aliumininių kopėtėlių, 
ponas Finčas plovė priekinį stiklą, vienoj rankoj laikydamas 
plastmasinį kibirėlį, kitoj — kempinę. Furgono galinės durys 
buvo atviros. Neįprasta buvo tai, kad prekes į lentynas kro- 
vė ponia Finč, pasipuošusi gėlėta palaidinuke su raukinu- 
kais. Ponia Finč didžiavosi, kad parduotuvėje nedirba jokio 
fizinio darbo, bet akylai sekė buhalterines knygas; o jeigu jai 
esant pirkėjas prašydavo bulvių, ji užsimaudavo gumines 
pirštines, tik tada jų pasverdavo, gaižia šypsenėle ir kando- 

kais žodžiais pabrėždama, kaip ji nepratusi prie tokios, anot 
jos, komercinio pasaulio pusės. 

Alisa įlipo į furgoną. 

— Sveika, ponia Finč. Mišelės nėra? 

Ponia Finč sustingo laikydama du butelaičius garstyčių. 

— Ne, Mišelės nėra, ponia Džordan. 

— Nejau susirgo? Šeštadienį buvo sveikutėlė... 

— Ir tebėr. Ji dirba pačioj parduotuvėj. 

— Aišku, — tarė Alisa, nors nieko nesuprato. — Na, 
leiskite man. Žinau, kaip jums nepatinka... 

— Ponia Džordan, — tvirčiau suspaudė butelius ponia 
Finč, — aš niekad nesikratau pareigos. 

Ji atsikvėpė. Jau kelis kartus buvo surepetavusi savo pra- 
kalbą — nuo to stulbinančio Gvenos apsilankymo parduotu- 
vėje iškart po pietų. Ji pastatė butelius į jiems skirtą vietą 
ir, susidėjusi rankas ant plačių plačiausio .klostyto sijono, 
Alisai tarė: | 

— Ponia Džordan, esu tikra, kad suprasite mane teisin- 
gai. Taip pat neabejoju, kad suprasite, kodėl takto sumeti- 
mais noriu pati jums pasakyti, o ne laukti, kol tai padarys 
ponas Finčas. Šiandien su jumis Mišelė nevažiuos, nes ma- 
ma prašė jos neleisti. 

Alisa nusikvatojo. 

— Nešnekėkit nesąmonių... 

Ponia Finč ramiai pažiūrėjo į ją. 

— Ponia Džordan, aš ne šiandien gimusi. Ko tik nesu 
mačiusi. Ne mano reikalas smerkti. Bet, žinokite, kad aš gal 
vienintelė jūsų nesmerkiu. Tikrai gal vienintelė. 


TRYLIKTAS SKYRIUS 


— Nė valandos daugiau čia nepasilieki, — trenkė sau 
kumščiu į delną seras Ralfas, — nė valandos. Tuoj pat išva- 
žiuoji iš Pitkoumo. 

Jo veidas buvo raudonas. Margo ir Letisė Deverel, ati- 
traukta nuo jaukios vakarienės su papūga, mėgino kalbėti, 
bet jis tik rankom sumojavo ir neleido nė prasižioti. 

— Sudėjau į tave visą savo tikėjimą. Visą tikėjimą. O tu 
mane išdavei, iškrypėliškai pasityčiojai iš padoraus auklėji- 
mo... 
— Ralfai! — šūktelėjo Margo. — Ralfai, nepersūdyk. Tai 
nieko nepadės. Kloda tebėra Kloda. 

— Kad tu šitaip pasielgtum... Būtent tu iš visų man bran- 
gių Žmonių! 

Kloda tiesutėlė sėdėjo ant mažos sofutės tėvo biblioteko- 
je. Apie septintą valandą motinai grįžus iš Londono, ji nuė- 
jo pasikalbėti, o dabar buvo jau po dešimtos. Ponia Šedvel, 
kaip paprastai, virtuvėje paliko šaltos vakarienės, bet niekas 
jos net nepalietė. Prabilusi Kloda pamatė, jog tėvams turi 
pasakyti daug daugiau, negu tikėjosi, juolab kad reikėjo 
daug ką pakartoti ir dar daugiau — paaiškinti. Ir ką gi: jos 
intymiojo gyvenimo atskirumas, kurį laikė nepažeidžiamu, 
pasirodė perdėm efemeriškas; tokią tyrą nepriklausomybę 
jos akyse sutrypė audringas sielvartas ir pasibaisėjimas. Kad 
ir ką jautė, Margo nepasakė nė vieno pikto žodžio. Tėvas 
nedviprasmiškai parodė, kad Klodos seksualinis skonis jam 
yra bjaurus ir absurdiškas ir kad jis jaučiasi asmeniškai 

įžeistas, jog ji bandė jį patenkinti Pitkoume. Ji mėgino jam 
aiškinti apie meilę — štai tada motinai ir prisiėjo skambinti 
Letisei Deverel. 

Seras Ralfas visad mėgo Letisę. Širdyje žavėjosi jos pro- 
tu ir asmens įtaiga, prie žmonių meiliai ją vadindavo „mūsų 
senute bohema“. Kai Letisė, taip ir nenusimovusi kelnių, su 
kuriomis dirbo sode, įžengė į kambarį, jis gailiai ištiesė į ją 
rankas ir paklausė: 

— Ką mums daryti? O Dieve, kas dabar mums bus? 

Letisė suėmė jo rankas, pabučiavo į skruostą, paskui pa- 
bučiavo Klodą ir pasakė: 

— Tik nepameskim galvos. 

— "Tu nesupranti... 

— Mielas Ralfai, suprantu, ir dar kaip. Visus jus suprantu. 

Tuomet jis bent kiek aprimo. Kol šnekėjosi su Letise, 
Kloda sėdėjo nunėrusi galvą ir tramdė pyktį galvodama apie 
Alisą. Tvirtai nusprendė, kad prieš Alisą niekam neleis nė 
prasižioti. Tačiau tėvas nesusilaikė: ėmė šaukti, kad Alisa 
prikalbinusi jo dukrą, tuomet Kloda įniršusi užriko ant jo ir 
jis liepė per valandą išsinešdinti iš Pitkoumo. Tai buvo me- 
lodramatiška, kvaila, primityvu ir net blogiau, — bet vis dėl- 
to žmogiška, o svarbiausia — tikra. 

— Baisu net pagalvoti, — kalbėjo seras Ralfas. — Paska- 
los žaibiškai aplėks miestelį, visą grafystę. Per kelis amžius 
sukurtas prestižas... 

.— Ralfai, — įspėjo Letisė. 

— Bus palaidotas, — užsispyręs užbaigė jis. 

— Tai bus trumpalaikė sensacija, ne daugiau. Ką tu ži- 
nai, kas darosi tavo nuomininkų trobose? Intymius reikalus 
jie išmano kur kas geriau už tave. 

Jis tik dėbtelėjo į ją. 

— Kaip drįsti... 

— Trumpalaikė sensacija. O jei Kloda greit išgaruos, ne- 
bus išvis jokios sensacijos. 

Margo sudejavo. 

— Mes abi išvažiuosim, — tarė Kloda. — Aš ir Alisa. 
Kartu. 

— "To dar betrūko. 

— Alisa turi vaikų, — priminė Margo. 

— Ir jie važiuos. 

— To dar betrūko, — pakartojo Letisė, žiūrėdama į Klo- 
dą. — Nesvajok apie tokią ateitį. Šis dalykas neturi ateities. 
Ateitis priklauso tavo šviesiai galvai, kurią pirmą kartą gyve- 
nime turėsi įkinkyti į darbą. Nepakenks... — Patylėjusi ta- 
rė: — Nepakenks, jei išmoksi gyventi viena. 

Kloda nusigręžė šonan. | 

— Gal tu ir išlepinta, — toliau kalbėjo Letisė. — Tačiau 
nėra reikalo dar ir pačiai lepintis. 

Kloda sukando dantis. 

— Aš galvoju apie Alisą. 

— Tikrai? Ir, aišku, apie jos vaikus. Kas jiems bus, šitaip 
auginamiems, jei nusiveši juos į Dorsetą? Gal manai, kad 
vietos publika judvi priims kaip normalią porą? Provincijos 
žmonės šito negali. Miestiečiai galbūt galėtų, nors abejoju. 
Man tai atrodo dirbtina ir absurdiška. O kuo jų tėvas nusi- 
kalto — kad buvo vyras? Taip, ko gera, nuobodus, neįdo- 
mus, užsidaręs, betgi ne koks žvėris. Tiesiog vyras. Gal kaip 
nors susitaikyk su šia mintim? Sakai, o kaipgi meilė? — Le- 
tise palinko į Klodą. — Jei Alisa būtų laisva moteris, palin- 
kėčiau abiem laimingo kelio, ir dinkit sveikos. Patylėk, Ral- 
fai. Bet ji nelaisva, todėl šito nesakau. 

Klodą apėmė ne tik pyktis, bet ir baimė. Nebuvo tokia 
kvaila, kad ramintų save, girdi, Letisė — konservatyvi, už- 
kietėjusi sena puritonė. Norėjosi tuo tikėti, bet jeigu jau Le- 
tisė sako, kad nevalia dėl vaikų... Ji papurtė galvą. Nesąmo- 
nė. Galima. Tiek kad kova pareikalaus daugiau kraujo. Taip 
ir pasakė. 

— Vadinasi, niekad nelaikysiu ant kelių tavo vaikų, — 
staiga tarė Ralfas, nesiklausęs jos žodžių. 

Margo, kad ir kaip susijaudinusi, neįstengė Žiūrėti Leti- 
sei į akis. 

— Jei tau šito taip reikia, — Žiauriai tėškė Kloda, — 
lengvai galiu pasinaudot ir vyru. 

Seras Ralfas šūktelėjo. Margo pripuolusi šėrė Klodai per 
ranką. 

— Kaip tau negėda! 

— Miegot, — paskelbė atsistodama Letisė. 

— Tikrai jau gana... 

Kloda irgi vikriai atsikėlė ir priėjo prie durų. Durys buvo 
didžiulės, apmuštos, baltai dažytos, prieš atidarydama jas, 
Kloda pažvelgė į Margo taip, kaip žiūrėdavo dar neturėda- 
ma dvylikos metų, kol vaikystės išdykumas nebuvo virtęs pa- 
auglystės pasileidimu. 

— Tik nepradėk sau kvaršinti galvos, kur ką negerai pa- 
darei, — tarė Letisė, žiūrėdama į Margo. 

Nedegdama šviesos, Kloda ėmė lipti laiptais. Lauke oras 
buvo miglotas ir mėlynas, bet netamsu. Laiptų aikštelėje di- 
džiulės kinų vazos, atkeliavusios su vienu aštuoniolikto am- 
žiaus Anvinu, mėgusiu nuotykius, spindėjo lyg storapilviai 
barbarų stabai. Jų buvo aštuonios, stovėjo ant raudonmedžio 
postamentų, vaikystėje Kloda visoms buvo davusi vardus. Da- 
bar ji praėjo pro jas kaip svetimas — taip pat pro Čipendeilo 
darbo sofutę, ant kurios kiekvieną gimtadienį pozuodavo fo- 
tografui, pro naivius paršiukų paveikslėlius, dėl kurių vis gra- 
sindavo nužudysianti Džordžiną (ir ši tikėdavo), pro šventojo 
Nikolajaus, kadaise neva matydavusio jos sąžinę, ikoną, pro 
stiklinę spintelę su vėduoklėmis ir kitą — su uostomojo taba- 
ko dėžutėmis; pro motinos miegamąjį, į didžiųjų laiptų aikš- 
telę, išklotą storais afganiškais kilimais, ir toliau — senuoju 
vaikų fligelio koridoriumi, į savo miegamąjį, kurio langai iš- 
ėjo į beržyną, beržyną, užstojantį jai Alisą. 

Atsiklaupusi ant palangės, įbedė akis žemyn, į tą beržy- 
ną. Ten Alisa. Alisa, kuriai jos reikia. Alisa, kurią ji išgelbė- 

10. Aluostabiausją. sąvą. gyvenimą 2 :Kloda De ta: 
Vos Klodai. tat Dau Vos ji Damatė: nors ir "Eolo origi“ 
nali, nors ir kokia stilinga. atrodo. Alisa, iš tikrųjų netiki sa- 
vimi, net apskritai abejoja sąvo verte čia, griežtai tradicinė- 
je provincijos miestelio terpėje, — štai tada Kloda pajuto 
svaiginančią galią. Ji turėjo stebuklingąją lazdelę. Ji galėjo 
Alisai padaryti tai, ko ši nepajėgė pati. 

Ir padarė. Alisa pasikeitė, betgi ir Kloda nebe ta. Ji pri- 
glaudė skruostą prie glotnios langinių medienos. Jai reikia 
Alisos. Šito nesitikėjo — iš tiesų jai niekad nereikėjo jokio 
žmogaus, tik trumpam užsigeisdavo, jai ir į galvą nebuvo at- 
ėję, kad kada nors reikės. Vien pagalvojusi, kad gali tekt at- 
sisakyti Alisos, panūdo isteriškai rėkti ir rėkti, viską daužyti. 
Tegul niekas nedrįsta suteikti jai šitokio skausmo. Alisa jos. 
Prisivilios ją ir vėl, antrą kartą. Prisimeilino, kad būtų jos, 
prisišnekins, kad būtų jos amžinai, kad išvažiuotų drauge. 

Ji pasilenkė į priekį, kaktą įrėmė į lango rėmą. Tamsiau 
nebebus. Jei nueitų, atsistotų priešais mįslingą ir tamsų bi- 
zantišką šventojo Nikolajaus veidą, galėtų nedrebėdama žiū- 
rėti jam į akis. Ji padarė gerą darbą. Po ketvirčio amžiaus 
abejotino gerumo dabar Kloda neabejojo, kad eina teisingu 
keliu. Nelaimingą moterį ji padarė laimingą, ir jos laimė nu- 
švietė viską aplinkui: jos vaikus, drauges ir draugus, visą 
miestelį. O dėl Martino... Ką gi, šioks toks minusas, bet jį 
atsveria kiti pliusai. Klodos mintys ilgiau neužtruko prie 
Martino, — smulkmenos, palyginti su visuma. Vis dėlto, ty- 
čia ar netyčia, jis pakenkė Alisai. O ją išgydė Kloda. 

Pasitraukusi nuo lango, nuėjo prie lovos, užsidegė lempą. 
Gaubte ėmė be nuovokos blaškytis plaštakė pilkšva galvute ir 
taškuotais sparneliais. Kloda žiūrėjo į ją. Lempos šviesoje iš- 
skėtė pirštus. Ant vestuvinio žiedo mūvėjo sidabrinį Alisos 
dovanotą žiedelį. Alisai ji irgi davė žiedą, ploną kaip siūlą, jį 
Alisa pasimovė po savo vestuviniu žiedu, Martino dovanotu. 

Per šią trumpą ceremoniją jiedvi nepratarė nė žodžio, tik sė- 
dėjo liesdamosi rankomis prie virtuvės stalo Pilkajame name. 
Čarlis ant grindų rėkaudamas mediniu šaukštu daužė plast- 
masinį dubenėlį. Ir visada taip buvo: nė kiek neteatrališka, 
stipru ir nesentimentalu, be galo tikra. Ir visad šitaip bus. 


— Atleiskite, ne visai suprantu, — tarė Alisa. — Gal už- 
eitumėt? 

Rouzė Barton su malonumu užėjo. Nusekė paskui Alisą 
per holą į virtuvę, jos smalsumas kaitino Alisai nugarą kaip 
elektrinis židinys. 

— Kavos? — paklausė Alisa. 

— Mielai išgerčiau. Koks rytas! 

Ji atsisėdo prie stalo, kur tebestovėjo vaikų pusryčių 
dubenėliai, užsirėmė ant sunertų rankų ir užjaučiamai pa- 
klausė: 

— Kaipgi jaučiatės? 

Alisa nusigręžusi kaitė ant „Agos“ arbatinį. 

— Dėkui, gerai, — atsakė. 

— Alisa... — ištarė Rouzė. 

Alisa atsigręžė. Rouzė nesišypsojo, bet jos veidas ir visa 
poza dvelkė simpatija. 

— Klausykit, — prabilo Rouzė, ištiesdama ant stalo ran- 
kas, — Žinau, kad esam nelabai pažįstamos, bet šitai galima 
atitaisyti. — Ji nusišypsojo. — Labai norėčiau. Mes norėtu- 
me. Alisa, atėjau pasiūlyti savo ir Džerio paramos. Noriu, 
kad nė trupučio tuo neabejotumėt. 

Alisa užkišo rankas už nugaros ir įsitvėrė „Agos“. Vieš- 
patie, kodėl čia nėra Klodos? Tačiau ji išvežė vaikus Solsbe- 
rin, sakė geriau už Alisą susitvarkysianti su Sara Elin. 

— Deja, — be galo švelniai tarė Rouzė Barton, — deja, 
tokioje vietoje kaip Pitkoumas viešpatauja itin archajiškos 
pažiūros. Per vieną naktį jų nepakeisi, bet mes nepasiduo- 
sim, prižadu jums. Mudu su Džeriu pamanėm, kad jūs gali- 

te pasijusti visiškai izoliuota. O juk visad taip gera Žinoti, 
kad nesi vienas. 

Alisa paėmė iš bufeto du puodelius. Po to į filtrą stikli- 
niame inde įdėjo kavos, užpylė verdančio vandens ir pastatė 
ant stalo tarp javainių dėžučių ir stiklainių su džemu. 

— Nieko nesakykite, — tarė Rouzė. — Įsivaizduoju, kaip 
jaučiatės. | 

Kaip mokėdama taktiškiau Alisa jai atsakė, kad ši vargu 
ar įsivaizduojanti. Rouzė jos žodžius nuleido negirdom ir 
pradėjo pasakoti, kiek ji su Džeriu turėjusi draugų homo- 
seksualų, visą laiką turį, kaip jiedu juos vertiną ir kokie jie 
esą malonūs žmonės. Tiesą sakant, jų jauniausiąjį krikštijęs 
irgi gėjus, puikus žmogus, metų metus gyvenantis su tuo pa- 
čiu partneriu. 

— Mudviem su Džeriu tai atrodo visiškai natūralu, — 
užbaigė ji. 

— Vadinasi, klystate, — lėtai tarė Alisa. — Tai nėra na- 
tūralu, tačiau šis jausmas toks pats stiprus kaip natūralus. 
Kai kuriems žmonėms jis stipresnis ir priimtinesnis už tai, 
kas natūralu. 

— Būtent, — pritarė Rouzė Barton. 

Alisa įpylė kavos. 

— Labai miela, kad jūs norite padėti, bet nemanau, kad 
galėtumėt. Nemanau, kad mums reikia pagalbos... 

— Tačiau miestelis... 

— Žinau, — atsakė Alisa. Jai dar teks susidurti su par- 
duotuve, bet šiandien Gvena pareiškė neateisianti, jeigu 
Alisa bus namie su Kloda. Alisa pasijuokė iš jos paikumo, 
tada Gvena baisiai įsižeidė, o Alisa staiga pamatė, kad mo- 
teris tuoj pravirks susipainiojusi prietaruose ir savo draugiš- 
kuose jausmuose. Alisai jos pagailo, ji taip ir pasakė. 

— Bijau, kad žmonės šneka, — tarė Rouzė, įsidėdama 
cukraus. 

— Žinoma, šneka. Bet ilgai nešnekės. 

Rouzė lyg ir nusivylė, bet drąsiai pasakė: 

— Ką gi, nuostabus požiūris. 

— Kažin. Tai veikiau susitaikymas su padėtimi. 

— O vyras? 

Alisa išplėtė akis. 

— "Tai tikrai ne jūsų reikalas. 

— Atsiprašau. Aš tik norėjau padėti... 

— Jau sakiau, — pertraukė ją Alisa, — kad negalite, be 
to, jūsų niekas neprašo. 

Rouzė atsistojo. 

— Alisa, žinau, jog jums sunku. Ir kam būtų lengva? Ga- 
lėčiau save primušti, kad atėjau per anksti. Bet štai ką noriu 
pasakyti. Aš turiu įvairių kampanijų organizavimo patirties. 
Ne bet kokios patirties. Vienam žmogui tai neįmanoma. Tai- 
gi po savaitės kitos prisiminkite mus. Jei tik ko reikės, pada- 
rysim... 

— Aš nesu kampanijos dalis, — atkirto Alisa. — Abi ne- 
same. Ir nebūsime. Mes žmonės. 

— Taip, Žinoma. 

Rouzė nuėjo prie durų. Galvoje ji jau dėliojo įžvalgias ir 
toliaregiškas frazes, kuriomis pasakos Džeriui apie Alisą. Be 
abejo, kaltas miestelis. Šitokia nepakantumo ir ribotumo naš- 
ta bet ką galėjo priversti trauktis. Nueidama ji Alisai šyptelė- 
j0 Ir pamojo. 

— Mes visad čia. Nepamirškit. 

— Užleisk ant manęs visą miestelį, ištroškusį kraujo, — 
vėliau pasakė Alisa Klodai, — jei nori, — visą Viltširą. Bet 
kas geriau negu viena minutė Rouzės Barton užuojautos ir 
supratingumo. 

Ji ėmė vaidinti, kad vemia, ir vaikai, ligi tol rūškani gėrę 
arbatą, pradžiugo ir laimingi prisidėjo prie spektaklio. 


Poniai Pein Alisa taip patiko. Po šitiekos metų su Keite 
Fenšo ir jos dirbtinėmis gėlėmis, nors sodai pilni gyvų, kad 

ir greit nuvystančių žiedų, koks malonumas puošti jais baž- 
nyčią Alisos padedamai. Kai išgirdo apie Alisą ir Klodą, 
taip susikrimto, jog turėjo išgerti tablečių nuo stenokardijos, 
0 jų nereikėjo jau septynis mėnesius. Suprantama, ponia 
Pim nenorėjo apie tai nė kalbėti, tik slankiojo po miestelį 
panaši į mirtinai priblokštos senmergės karikatūrą. Bantė 
Pein buvo ne tiek priblokšta, kiek nelaiminga. Vos tik pagal- 
vodavo apie Alisą, — 0 ji norom nenorom vis apie ją galvo- 
davo, — iškart prisimindavo tuos vaikelius ir kaip Alisa ją 
paguosdavo dėl kokių nors nulūžusių jurginų, ir viską, ką ji 
su Martinu padarė Pilkajam name, ir miestelio gyvenimą. 
Tada apsiašarodavo, ir vėl reikėdavo dėt po liežuviu baltą 
tabletėlę ir prisiversti pasėdėt ramiai. 

Tačiau ramiai sėdint būdavo dar daugiau laiko galvoti, ir 
ji galvodavo apie meilę, kuri jai, nepažinusiai vyro, atrodė 
daug įdomesnė už seksą. Be savo šeimos narių, nebuvo my- 
lėjusi jokio vyro, bet mylėjo — ir tebemyli — moteris. Jaus- 
dama, kaip leidžiasi po liežuviu tabletė, klausdavo save, ką, 
po galais, darytų be savo sesers Mardžorės, nors ta gyvena 
Tontone, ir draugės Filisės, gyvenančios Kingz Harkorte, su 
kuria matydavosi bent du sykius per savaitę. Panašiai ji pa- 
sakė ir Letisei Deverel, sutiktai take už namų, einančiame 
lygiagrečiai miestelio gatvei, ir Letisė pritarė: 

— Tai mūsų šimtmečio prakeikimas. Seksas išstūmė 
draugystę. 

Bantė Pein dar pasitikslino, ar ta turinti omenyje septin- 
tą dešimtmetį ir liberalias pažiūras, o Letisė atsakė — taip, 
iš dalies, bet puvimas prasidėjęs kur kas anksčiau, Blumsbe- 
rio grupe. 

— Vos tiktai intelektualai įsitveria egoizmo, — kalbėjo 
Letisė, — visuomenė virsta nevaldomu laivu. Savitvarda da- 
bar laikoma buržuazine atgyvena. 

Bantė nelabai suprato, apie ką Letisė šneka, bet, pagau- 
ta netikėtos, liūdnos užuojautos Alisai, sušuko: 

— Žmonėms nereikėtų jos labai smerkti! 

Ir Letisė atsakė, kad žmonėms to neuždrausi, gali tik 
pats neprisidėti. : 

— Šiaip ar taip, veidmainiavimas yra tautinė laisvalaikio 
forma... 

Bantė šitai pati žinojo. Girdėjo, kaip Selė Mot ir Džene- 
tė Kradvel parduotuvėje plakė liežuviais Alisą, nors Džene- 
tės abi vyresnėles karo policija trečią valandą nakties parga- 
beno iš Larkhilo kareivinių. Bantę, po vieną rankiojančią 
svogūnus, suėmė toks piktumas, jog kai Selė su Dženete iš- 
ėjo, padavusi ponui Finčui svogūnų maišelį, griežtai pasakė: 

— Taigi. Meilės alkis ar godumas pinigų. Kas jums la- 
biau patinka? 

Tačiau ponas Finčas, kurio vaizduotė pastarosiomis die- 
nomis buvo taip apkrauta, jog jis nebeįstengė suvokti nei 
savo nuomonės, nei jokios poezijos, tik išvertė akis ir 
burbtelėjo: 

— Atsiprašau? 


— Negerai taip sakyti, — tarė Henriui Džuljeta Dan, su- 
siėmusi rankomis veidą, — bet mane ta istorija pykina. 

Henris nepaprastai susikaupęs traukė kaulus iš rūkytos 
silkės. 

— Nenoriu apie tai nė kalbėt. 

— Suprantu, brangusis, tačiau tu niekada nenori kalbėti 
apie asmeninius reikalus. Kai pagalvoju, negaliu net prisi- 
minti, kaip tu man išreiškei savo ketinimą mane vesti. Gal 
aš tau pasiunčiau anketą? 

Henris tylėdamas tepė sviestu skrebutį. 

— Žinok, turiu su tavim pasikalbėti, nes kažkaip reikia 
nuristi nuo krūtinės šitą akmenį, o tu esi vienintelė mano 
publika. Baik pagaliau kriaukšėti! 

Henris su atlaidžia kankinio mina padėjo skrebutį. 

— Kaip tu gali valgyti? 

— Sunkiai, — tarstelėjo jis, pažvelgdamas į uždraustąjį 
skrebutį. 

— Henri... — vėl pravirko Džuljeta. 

Ji praverkė aną vakarą ir beveik visą naktį. Nepasakysi, 
kad Henriui jos negaila — dar ir kaip gaila, bet jam pačiam 
sunkiai sekėsi atpainioti savo surizgusius jausmus, o kol šito 
nepadarė, neturėjo jėgų padėti Džuljetai. 

— Negi tau nebjauru? — kūkčiojo Džuljeta. 

Henris nugvelbė silkės kąsnelį. Jam buvo bjauru — tiesa, 
ne taip, kaip jeigu Alisa ir Kloda būtų vyrai, bet vis tiek bjau- 
ru. Be to, jautėsi apstulbęs, visiškai apstulbęs. Ir kažkodėl ap- 
viltas, bemaž išduotas, bemaž... vajetau — bemaž pažemintas. 

Džuljeta nusišnypštė. 

— Esu tikra, jog atrodau neįtikėtinai reakcinga, bet nie- 
ko nepadarysi. Šitas dalykas viską apverčia aukštyn kojom. 
Niekais paleidžia mūsų auklėjimą. Man baisu. Jaučiuosi 
šlykščiai 1r nieko nebesuprantu. 

Henris viena ranka vėl pasiėmė skrebutį, o kita — pa- 
glostė Džuljetą. 

— Visą gyvenimą pažinojau Klodą, — kalbėjo Džuljeta. — 
Negaliu patikėti. Ir visą gyvenimą ji buvo tokia. Ir Alisa. Aš 
mylėjau Alisą. Niekam kitam negalėdavau taip pasiskųsti, 
kaip Alisai... 

— Betgi ji nemirusi, — pabrėžė Henris. 

— Ar gali viskas vėl būti taip pat? — paklausė Džuljeta, 
eidama atnešti kavos. 

— Ne taip pat... 

— Nebėr pasitikėjimo, — tarė Džuljeta. — O kai nelieka 
pasitikėjimo, viskas griūva. Štai kodėl nebegalėčiau būti ta- 
vo Žmona, jei miegotum su kita. Niekad tavim nebepasitikė- 
čiau, todėl bendras gyvenimas nebetektų pagrindo. 

Henris spoksojo į lėkštę ir galvojo apie Alisą ir ką jis jau- 
te Alisai. O Džuljeta šneka, tarsi Alisa būtų ją pačią apgavusi 
ir sugriovusi gyvybiškai svarbų pasitikėjimą draugyste. 

— Alisa juk tavo draugė, ne vyras, — pasakė Henris. 

Džuljeta ėmė pilti kavą, be paliovos popierine servetėle 
šluostydamasi nosį. 

— Man ji buvo ne šiaip draugė. — Ji nustojo pilti ka- 
vą. — Šiuo tarpu aš nekenčiu Klodos. Nekenčiu. 

— Nereikėtų... 

— O aš nekenčiu. 

Henris atstūmė lėkštę. 

— Alisai tuo nepadėsi. 

— Jai ir nereikia pagalbos. 

— Iš kur žinai? 

— Rouzė Barton buvo jos aplankyti ir išėjo su ilga no- 
sim. 

— Nuo kada tavo ir Rouzės Barton nuomonės pradėjo 
sutapti? 

Džuljeta paslėpė veidą už kavos puodelio. 

— Henri... Jei nori žinoti tiesą, neišmanau, ką sakyti Ali- 
sai, nes nesusigaudau, ką jaučiu. 

— Kodėl tau tiesiog nepaskambinti ir nepasakyti, kad te- 
besate draugės"? 

— Bet ar tebesam? — sušuko Džuljeta. — Ar tebesam? 
Tai yra ar galim po viso šito būti draugės? 

Henris atsistojo ir ėmė barškinti kišenėj monetas. 

— Einu pas Martiną, — tarė. 

— O ką tu jam sakysi? — išpūtė akis Džuljeta. 

— Nežinau. Turbūt nieko, nieko ypatingo. 

— Vargšas Martinas... 

— Taip. 

Jis apėjo stalą ir sustojo prie Džuljetos, ši pavargusi atsi- 
šliejo į jį. 

— Tavo elgesys daug protingesnis negu mano, — pasakė 
Džuljeta. — Tačiau visada taip buvo, ar ne? 

Jis apkabino ją ir pabučiavo viršugalvin. 

— Ne, — atsakė Henris. 

Be Henrio, Martiną aplankė dar keli Pitkoumo Žmonės. 
Užėjo seras Ralfas Anvinas, Džonas Mari-Frenčas ir Piteris 
Morisas. Tik seras Ralfas tiesiai prašneko apie Alisą ir Klo- 
dą, bet Martinas matė: tai darė nebegalėdamas sulaikyti su- 
sitvenkusių jausmų, bet ne todėl, kad būtų laikęs reikalinga 
nieko neslėpti nuo Martino. Martinas buvo išmuštas iš vė- 
žių, bet nepyko ant sero Ralfo už nesivaldymą, kaip nekalti- 
no Henrio ar Džono, ar Piterio per dideliu santūrumu. 
Jiems esant pats iš paskutiniųjų tramdė save. Tik likęs vie- 
nas, 0 Sesilei nutolus saugiu atstumu, išėjus į sodą ar kabi- 
netą, pasiduodavo baisiam ir bežadžiam pykčiui. Naktimis 
jis prasiverždavo grasiais sapnais, sapnais, pilnais smurto, 
brutalumo ir kraujo troškulio, kartais būdingais Žmonėms, 
kurių metų metais šituo neįtarsi, kaip ir to mokyklos direk- 
toriaus, pasakiusio, koks jis jam gražus, o paskui, — nes 
Martinas bijojo ir nenorėjo daryti, ko iš jo buvo norima, — 
pradėjusio neregėtai subtilaus dvasinio teroro kampaniją. 

Niekas Martino taip neiškankino, kaip šitas pyktis. Jis ri- 
jo visus ir viską ir nė trupučio nepakluso protui. Jis virė ja- 
me, kunkuliavo tarsi kokios nuodingos putos, ir nesvarbu, 
ar Martinas jį užgniauždavo, ar duodavo jam valią nuėjęs 
ant uolų su Sesilės šunimis, nė kiek nepalengvėdavo. Tarpais 
jam atrodydavo, kad sprogs, dažnai to ir norėdavo nebeva- 
liodamas tverti šitam verdančiam katile. Sesilė graudžiai 
kartodavo norinti, kad jis neslopintų savo jausmų. Kad ji 
būtų Žinojusi! Jam rodėsi, kad jeigu jiems pasiduos, mirs, ir 
beveik kasdien, nors ir neištisai, šito trokšdavo. Jis įsivaiz- 
duodavo vėsią, tylią, tamsią nebūtį, nes kritiškiausiais mo- 
mentais pagalvodamas apie dangų jusdavo, kad nenori juo 
tikėti. Negalėjo pakęsti minties apie bet kokį tolesnį buvi- 
mą. Geidžiamiausiu būviu tapo nebūtis, išnykimas. Tik jis 
galėjo garantuoti, jog nebereiks kankintis. 

Vienintelį paguodos lašą, mažėliausią lašelį, suteikė ma- 
žiausiai tikėtinas Žmogus — tėvas. Ričardui grįžus iš kelio- 

nės į Australiją, Martinas iškart pajuto ir labai nustebo, kad 
tėvas supranta jo pyktį. Ričardas tiek netupinėjo apie jį kaip 
Sesilė, bet vis tiek parodė kur kas daugiau švelnumo. Jis lei- 
do Martinui jaustis ne nuskriaustu vaiku, bet vyru. Vieną ry- 
tą Martinas išgirdo, kaip jis įtūžęs užriko ant Sesilės: 

— Dėl Dievo meilės, bent neatimk iš jo orumo! 

Ką atsakė Sesilė, nebegirdėjo. Ką nors juk atsakė, nes 
kaltinama visad atsikirsdavo, visad gindavosi. Dabar atrodė 
sena ir pavargusi. Lygiai kaip ir jis pats, pagalvodavo kas ry- 
tą skusdamasis prieš veidrodį Martinas. Šiaip stengdavosi 
nežiūrėt į veidrodį, nes matydamas savo veidą imdavo gailė- 
ti vaikų, ypač Čarlio, kuris buvo pilnas linksmo vaikiško nai- 
vumo. Apie juos mąstyti neturėdavo jėgų, mat tuomet pra- 
dėdavo galvoti apie Alisą, apie save ir Alisą, vyrą ir moterį, 
ir, aišku, minčių takas prasmegdavo juodoj kančios ir pykčio 
bedugnėj. 


Ričardas dėl Martino atidėjo kitą kelionę į Australiją. Vie- 
toj to pasakė Martinui abu turėsią nugriauti seną akmeninę 
pašiūrę, kur kadaise buvo primityvus vandens siurblys, ir tais 
akmenimis užtaisyti galinę garsiojo vazoninio daržo tvorą. Už 
jos laukuose, tarpumiškėmis nusidriekusiuose ligi jūros, anks- 
ti prasidėjo javapjūtė. Milžinas kombainas lyg platus laivas 
ramiai plaukė auksiniais kalvų šlaitais, palikdamas po savęs 
ražieną ir didžiulius šiaudų ritinius. Per pietus valandai įsi- 
viešpataudavo tyla, tuomet koks nors triušis įsidrąsinęs nu- 
straksėdavo per lauką ir pranykdavo miško prieglobstyje. 
Oras kvepėdavo išdegusia dirva ir dulkėmis, mat nors saulė 
išeidavo retai, vis tiek riedėdavo įkalinta už storo debesų už- 
dangalo, sunkiai, šiltai ir ramiai užklojusio žemę. Martinas su 
Ričardu daugiausia dirbo tylėdami. Sykį Martinas pasakė: 

— Buvau ir pamiršęs, kad turi nagus šitokiems dalykams. 

Ir Ričardas, vartaliodamas rankose akmenį ir taikyda- 
mas, kaip geriau jį įmūryti, atsakė: 

— Aš irgi. Retkarčiais pagalvoju, kad turiu talentų, kurių 
nepanaudoju. Ir dėl savo kaltės. 

Baigus mūryti sieną, Martinas pareiškė norįs grįžti dar- 
ban. Sesilė nežmoniškai susijaudino: ką jis sau manąs, kur 
gyvensiąs, kas juo rūpinsis, ar jis ketinąs skirtis su Alisa? Jis 
atsakė nieko nenusprendęs dėl skyrybų, apskritai dėl nieko 
nenusprendęs, bent kol kas, tačiau norįs viena — nebesi- 
jausti kaip koks ligonis ar išsigimėlis ir grįžti į darbą. O gy- 
vensiąs pas Danus. Henris su Džuljeta pasiūlę būti kiek pa- 
tinka. 

— Betgi man nieko nebeliks, — vėliau tūžmingai Ričar- 
dui metė Sesilė. 

— Juk aš esu... 

— Tu! Tau niekas nereikalingas. Kaip ir lig tol. 

— Man visko reikia lygiai taip pat kaip ir tau. 

Ir tada instinktas nuvedė jį į palėpę, į senąjį Žaidimų 
kambarį, kur rado Martiną su viskio taure — manydamas, 
kad niekas jo negirdi, jis nesivaržydamas raudojo. 


KETURIOLIKTAS SKYRIUS 


Kone kasdien kuris nors vaikas paklausdavo, kada Mar- 
tinui būsią geriau ir jis grįšiąs namo. Alisa paprastai atsa- 
kydavo, jog netrukus. Kartą per savaitę Džuljeta juos par- 
sivesdavo, kad jie galėtų pasimatyti su Martinu, ir po tokio 
apsilankymo Džeimsas naktį prišlapindavo lovytę. Mokslei- 
viams buvo atostogos, ir vaikai neturėjo kuo užsiimti. Ali- 
sa prigalvojo jiems pareigų, Natašai — eiti į parduotuvę. 
Jai šis darbas patiko, nes žmonės gatvėje ją stabdydavo ir 
šnekindavo, klausdavo, kaip ji gyvena, o ponia Finč, išlin- 
dusi iš sandėlio, duodavo jai saldainių ir kartais net pabu- 
čiuodavo užkvipdama „L Aimant“ kvepalais. Grįžus iš par- 
duotuvės, diena nebebūdavo tokia įdomi. Be tėčio namai 
atrodė nei šiokie, nei tokie, ji ilgėjosi mokyklos ir Sofi, ku- 
rią šeima išsivežė į Korfu salą Graikijoje. Daugybę laiko ji 
prasėdėdavo savo miegamajame, piešdama Fėjų Valdovei 
drabužius; ant durų keturių pėdų aukštyje, kad ir Džeim- 
sas būtinai matytų, ji pakabino didžiulį užrašą: „Privati 
valda — nelįsti!“ Užsidariusi duris ne tik piešdavo, bet ir 
kaži kiek laiko praleisdavo tepliodamasi nagus Klodos 
skaisčiai raudonu laku. 

Kai Sesilė paskambino ir pasiūlė, kad ji, Martinas ir Do- 
rotė išsivešią vaikus į Kornvalį, Nataša niekaip nesuprato, 
kodėl Alisa nevažiuoja. Džeimsas apsipylė ašaromis ir pasa- 
kė be Alisos niekur nevažiuosiąs. Nataša paklausė, kodėl jie 
negalį visi kartu keliauti: Alisa ir Martinas, ir Kloda, visi, ir 
Alisa atsakė: girdi, sunku paaiškinti, bet ji nežmoniškai pa- 

vargusi, kaip suaugusiems žmonėms retsykiais pasitaiko, ir 
norinti bent kiek pabūti viena. 

— Tai tegul Kloda važiuoja, — pasiūlė Nataša. 

— Na... 

— Kloda nepavargusi. 

— Kloda negali važiuoti. Ji turi darbo, kurio negali ne- 
daryti. 

— Aš ją paprašysiu, — nenusileido Nataša. — Mes jai 
parodysim raganų uolą. 

Iš laimės Džeimsui net akys išsprogo. 

— Aš negaliu, — atsakė Kloda. — Norėčiau, bet negaliu. 
Matot, turiu suplanuoti savo ateitį. Reikia susirasti darbą. 

Tada Nataša pasakė, kad per atostogas tėvelis gal visai 
pasveiktų ir po to galėtų grįžti namo. Ir ji apsiverkė. Alisa 
mėgino ją apkabinti ir nuraminti: 

— Prižadu, kad kai grįši, viskas bus gerai. 

Bet Nataša nesidavė apkabinama ir suriko: 

— Nekenčiu tavęs! 

Išpuolusi kieman, stvėrė Čarlio kastuvėlį ir užsimojusi 
paleido — daug smarkiau ir toliau, nei ketino, ir jis pramu- 
še šiltnamio stogą. Persigandusi to, ką padarė, ji ėmė spieg- 
ti. Virtuvės tarpdury stovintis ir ją stebintis Džeimsas bejė- 
giškai prisišlapino į šortus. 


Sesilė pati atvažiavo pasiimti vaikų. Pamanė, kad Alisa 
atrodo baisiai, bet būtų buvę dar pikčiau, jei nebūtų šitaip 
atrodžiusi. Tiesą sakant, atrodė taip baisiai, jog Sesilė pano- 
ro pasakyti ar padaryti jai ką nors gera, bet Alisa, nors ne- 
paprastai mandagi, užkirto tam kelią. Abidvi sudėjo bagaži- 
nėn vaikų krepšius, paskui pririšo viduje Čarlio lopšį ir patį 
Čarlį įsodino, Natašai ir Džeimsui liepė sėstis šalia jo. Nie- 
kas neverkė, bet visi buvo arti ašarų. 

— Atvežkit man kriauklelių, — paprašė Alisa pro auto- 
mobilio langą. 

— Mamyte... — Žžioptelėjo Džeimsas, bijodamas, kad 
garsiai prabilęs pradės kūkčioti. 

— Gal ir jūrų žvaigždę rasite... 

Sesilė paleido variklį. 

— Tikriausiai rasime. O Džeimsas jau pakankamai dide- 
lis pačiai mažiausiai burlentei... 

— Džeimsai! Argi ne nuostabu? 

Automobilis pajudėjo. Į ją atsigręžė trys susiraukę veide- 
liai, pro vairuotojo langą pamojo Sesilės ranka. Alisa prisi- 
vertė stovėti ir mojuoti, kol automobilis išriedėjo pro vartus, 
tada apsigręžė ir grįžo į tuščius namus. 


— Jei būtume miesto moterys, — iš lėto tarė Alisa, — vi- 
sai kitaip: gyventume. O dabar esam provincijoje, todėl taip 
sunku... 

Ji nutilo. Klodai tas pats, didmiestis ar provincija. Kloda 
visur lieka Kloda. 

— Turiu omeny — man sunku. Net jei išsikelčiau į miestą, 
tebebūčiau provincialė. Vis tiek jausčiau, kad visiems kliūvu. 

— Kliūvi, nes tu esi tu. 

— Ypač dabar... 

Tą rytą parduotuvėje įvyko nemalonus epizodas, kai Keitė 
Fenšo neatsakė Alisos pasveikinta, bet nusigręžė ir ėmė gyvai 
šnekėti su Stiuartu Motu, kuris pirkdamas cigaretes vėpsojo į 
Alisą su tokiu pasibjaurėjimu ir smalsumu, jog jai pasidarė 
bloga. Išėjus iš krautuvės, atbėgusi pripuolė Mišelė, be Žodžių 
sugriebė jai ranką ir suspaudė, bet to neužteko atsverti Kei- 
tės Fenšo ir Stiuarto Moto įžeidimui. Iš lengva eidama gatve, 
kuo aukščiau keldama galvą, pamanė, jog net namų fasadai ją 
smerkia, sulaikę kvapą laukia, kol ji praeis. 

— Tau reikia išvažiuoti, — tarė Kloda. 

Jos gulėjo sode po obelim, ten, kur Kloda buvo siūliusi 
pasodinti Himalajų muskatmedį, kad vėlyvi jo žiedai apipin- 
tų gumbuotas seno medžio šakas... 

— Ne, — lėtai atsakė Alisa. 

— Taip. Taip! 

Kloda apsivertė ant šono, pasirėmė ranka. Kitos rankos 
smiliumi apvedė Alisos profilį. 

— Važiuojam su manim. Apsistosim Vindouveryje. Pra- 
dėsim naują gyvenimą — tu, aš ir vaikai. Aš gausiu darbo. 
Tu tapysi. Alisa... 

Alisa atsigręžė į Klodą. 

— Vindouveryje nebus kitaip. 

— Ne. Ne. Čia tave visi pažinojo kaip ištekėjusią moterį. 
Ten mudvi nuvyksim kaip dvi moterys, tu ir aš, be jokios pra- 
eities. Galime tai padaryti. Viską galime. — Ji prikišo veidą 
prie Alisos. — Pinigų tau nereikės. Aš jų turiu. Nieko tau ne- 
reikės, tik važiuoti su manim. Aš myliu tave. Ar girdi? Myliu! 

Alisa tik žiūrėjo į ją. Labai negreit, kaip pasirodė Klodai, 
ji tarė: 

— Ir aš myliu tave. Turbūt labiau nei ką nors kitą. 

— Tai važiuojam, važiuojam... 

Alisa pakėlė akis į dangų. Ištraukusi ilgą žolės stiebelį, 
įsikando sultingąjį galą. 

— Užtat, kad myliu tave, daug sunkiau apsispręsti. Bet 
ką mylint sunkiau... 

— Šneki kaip Letisė... — purkštelėjo Kloda. 

Aną dieną Letisė sustabdė Klodą, einančią iš Parko, su- 
emė už pečių ir baisiai piktai pasakė: 

— Mergaite, jei myli Alisą Džordan, turi ją paleisti. 

Kloda apstulbo. Ir dar nespėjo atsitokėti. Letisė jai be ga- 
lo patiko, bet kai kurios jos nuomonės atrodė įklimpusios 
kažkokioj laiko duobėj. Atsisakyti geriausio dalyko, kokį tik 
teko turėti? Laisva valia? Ir visiems atnešti sielvartą? Na, Ži- 
not... 

Alisa susiraukė. 

— Alisa, — tyliai pašaukė Kloda. 

— Ą? 

— Pažiūrėk į mane... 

Alisa atsigręžė. 

— Žiūriu... 

— Pasakyk, kodėl myli mane. 

Alisa lėtai ir tingiai nusišypsojo. 

— Myliu tavo linksmumą. Ir tavo laisvą sielą. Ir išdidu- 
mą, stiprumą, pašėlusią drąsą. Ir myliu tavo meilę man. 

— Mums nebūtina išsikelt į Vindouverį, — patylėjusi ta- 
rė Kloda. — Galiu jį parduoti. Turbūt milijonų vertas. Ir ta- 
da išvažiuotume į užsienį. Bet kur. Kaip tau patiktų pietų 
Prancūzija? 

— Nuostabu, — atsakė Alisa, bet protas liko neutralus. 

— Supranti, tu turi su manim važiuoti. Be manęs būtum 
tik pusė Žmogaus. Lygiai kaip ir aš be tavęs. 

— Žinau. 

— Tai kada pajudėsim? 

Alisa atsisėdo, persimetė kasą ant krūtinės ir ėmė ran- 
kioti iš jos žolių sėkleles. 

— Važiuok viena. 

— Nutilk! — persigandusi šūktelėjo Kloda ir pašoko. 

— Nusiramink. Tik trumpam. Kurį laiką noriu pabūti vi- 
siškai viena. 

Kloda paleido jos pečius. 

— O tu nelėksi pas Martiną? Prižadėk... 

— Martinas Kornvalyje. 

— Arba pas Džuljetą. Ar pas mano motiną. Ar... 

— Kloda... 

— Prižadėk! — suriko Kloda. 

Alisa sušėrė jai. 

— Liaukis! 

— Atleisk, — pravirko Kloda. — O Dieve, Alisa! O 
Dieve! 

Ji suklupo šalia Alisos. 

— Jei mane pamesi, nusižudysiu. 

Alisa užsidengė rankomis veidą. 

— Pagalvok, ką mudvi viena kitai jaučiam, — kalbėjo 
Kloda. — Pagalvok, ką abi veikiam. Niekas kitas tau taip 
nepadarys, niekas. Tik aš. Mes išvažiuosim į pietų Prancūzi- 
ją. Turėsime namą atokaitoje, nuogos vaikščiosim saulėje. 
Turėsim sodą, kur augs levandos ir čiobreliai, ir terasą slė- 
nio pusėje. Niekad nebereikės išsiskirti, dieną ir naktį būsim 
kartu, dieną ir naktį. Vaikai užaugs dvikalbiai, rudi kaip rie- 
šutai ir dvikalbiai. Mylėsimės kada panorėjusios, nieko nebi- 
jodamos, saulėje ir mėnesienoje, ir tu taip atgysi, jog stebė- 
sies, kaip lig tol savo buvimą vadinai gyvenimu... 

Alisai ėmė drebėti rankos. Neatitraukdama delnų tarė: 

— Būk sąžininga. 

— Sąžininga? 

Alisa susidėjo rankas ant kelių ir kietai jas sunėrė. 

— Turbūt pasakysi, kad mano buržuazinis mąstymas, bet 
aš negaliu nedorai iškeliauti į rojų. 

— Nedorai? Ką, po velnių, mes darom nedora? Kaip tik 
per tą dorumą vos galo negavai! 

— Kloda, — tarė Alisa, — Kloda, aš negaliu galvoti, kol 
tu čia. 

— Man baisus tavo galvojimas... 

— Ką darytum, jei pati turėtum tris vaikus? — Ji pašnai- 
ravo į Klodą. — Ir vyrą. 

— Atsikalbinėji, vis atsikalbinėji... 

— Sakyk kaip nori. Niekas nepakeis to, kas yra, ką turiu 
savo kelyje ir ko neturi tu. 

— Aišku, aišku, — vėl užsidegė Kloda. — Ketini tapti 
aukojamu avinėliu, kilniai atsisakyti nuostabiausios laimės, 
kokia tau gali būti pasiūlyta... 

— Aš nesakiau, kad ko nors atsisakysiu. Apie auką gal- 
voju ir dar galvosiu. Ir tau būtų ne pro šalį pagalvoti. Ver- 
čiau pagalvok, užuot šaukusi ant manęs. 

— Alisa, aš nežmoniškai bijau. 

Alisa paėmė Klodai už rankos. 

— Prisimenu tą dieną, kai tu pasakei, kad Niujorke turė- 
jai meilužę, ne meilužį. Sėdėjom pievoje prie upės, vaikai 
ant rąsto žaidė laivą, tu vilkėjai į burtininkės panašiu ap- 
siaustu. Niekad nepamiršiu to pokalbio. Niekad nepamiršiu, 
kaip staiga suvokiau, kokią galiu turėti galią ir laisvę. „Visos 
galim pasirinkti, — sakei, — tu, aš, kiekviena“. Ką gi, tu pa- 
sirinkai, paskui ir aš. Niekas mūsų neveftė, pačios pasirin- 
kom. O dabar štai matome savo pasirinkimo rezultatus ir 
turime vėl rinktis... 

— Negaliu patikėti, kad tu taip kalbi... 

— O ne, gali. Ir Žinai, jog tai tiesa. „Bijai vilko, neik į 
mišką“, dar pasakei. 

Kloda ištraukė ranką. 

— Tačiau tu nenori būt miške su manim! 

— Šito nesakiau. Dar nieko nenutariau. Bet turim pagy- 
venti nematydamos viena kitos. Nenoriu, bet aš nepajėgiu 
galvoti, kol jaučiu emocinį spaudimą — tavo, vaikų, visų. Tai 
svarbu ne tik dėl dabarties, bet ir dėl ateities. Juk niekas 
nestovi vietoj. — Ji pažvelgė į Klodą. — Turėtum pagalvot ir 
apie savo ateitį. Savo pačios labui. 

Kloda atsistojo. Ji mūvėjo keistą, iš įvairiaspalvių lopų 
pasiūtą sijoną, jo smailūs palų kampai brūkštelėjo per Ali- 
sos nuogą ranką. Alisa su meile pažvelgė į raudonos ir gel- 
tonos medvilnės trikampį, palietusį jos odą. 

— Tik savaitę, — tarė ji. 

— Aš išvažiuosiu Londonan. 

— Gerai. 

— Kas žino, — aikštingai pasakė Kloda, — ką ten galiu 
sutikti? 

Alisa patylėjo. Kloda paėjusi atsišliejo į obels kamieną. 

— Ar tau būtų nesvarbu? 

— Žinoma, kad... 

— Supyktum? 

— Ne. 

— Liūdėtum? = 

— Labai. 

— Alisa... Alisa, velniai tave griebtų, kodėl tu dėl nieko 
ant nieko nepyksti? 

— Pykstu. 

— O ne, nieko panašaus! 

— Pykstu. Tačiau negaliu ant nieko pykti dėl to, ką pati 
padariau. 

— Eik velniop! — pratrūko Kloda. Kaip vijurkas apsisu- 
ko su savo čigonišku sijonu. — Pasipūtusi, davatkiška, ne- 
lemta miesčionė! Aš išvažiuoju, išvažiuoju, ir niekad nesuži- 
nosi kur! 

Ji nubėgo per sodą, per veją palei smėlio duobę, Alisa iš- 
girdo, kaip piktai suburzgė jos automobilis ir nuriaumojo ke- 
liuku. Po to per aukštą žolę atitipeno Balionas ir Alisai primi- 
nė, kad nesvarbu, krizė ar ne krizė, katinas nori vakarienės. 


Išgirdę, kad Kloda išvažiuoja į Londoną, Anvinai iš pas- 
kutiniųjų bandė ją sulaikyti. | 

— Betgi patys norėjot, kad išsinešdinčiau. Net liepėt... 

— Tik ne į Londoną. | 

— Viešpatie, o kuo blogai Londonas? 

Jie nemokėjo atsakyti. Nepajėgė ištarti, ką neseniai suži- 
nojo apie Londoną. Kloda žiūrėjo Žiūrėjo, kaip jie kankina- 
si, galiausiai tarė: 

— A, vadinasi, manote, kad važiuoju į Londoną gastro- 
liuoti ir ieškoti nuotykių? 

Net ji pasigailėjo savo žodžių. Jų savim pasitikinčiuose, 
sveikuose, geraširdiškuose veiduose matė begalinį sielvartą. 

— Nė neketinu, — švelniau tarė ji. — Man tai neįdomu. 
Bet jūs šito irgi nesuprasit. Tačiau išvykti iš čia turiu, gal net 
pagyventi inkognito. Ko gera, — pabandė ji lyg ir susitaiky- 
ti, — gal net pasiieškoti darbo. 

Margo nuvežė ją į Solsberio stotį, visą kelią jos klausėsi 
per radiją Arnoldo Beneto romano: despotės motinos ir 
dukters, norinčios gyventi savo protu, pokalbio. Nei Margo, 
nei Kloda nedrįso išjungti radijo bijodamos tokiu mostu ty- 
liai pripažinti, jog tas pokalbis ezina. Solsberyje buvo tur- 
gaus diena, ėmė dulkti vasaros lietutis ir kelias pasidarė sli- 
dokas. Į pilkus debesis oriai kilo katedros bokšto smailė, iš 
autobuso ant siauro šaligatvio pažiro turistai, nešini Nacio- 
nalinį fondą reklamuojančiais maišeliais, ieškodami tualetų, 
„Marks and Spencer“ ir „Mompesson House“ firmų. Margo 
žvelgė į jų akivaizdų kasdieniškumą su didžiausiu pavydu, o 
Kloda — su neslepiama panieka. Stotyje Kloda nusipirko bi- 
lietą į vieną pusę. 

— Ak, brangioji, atgal neperki? 

— Ne, — atšovė Kloda. — Ne todėl, kad negrįžčiau. Tik 
todėl, kad neturiu nuotaikos apie tai galvoti. 

Traukinys turėjo būti po dešimties minučių. 

— Nebelauk... 

— Aš noriu... 

— Mama, būk gera, nelauk. 

— Negaliu žiūrėti, kai tu tokia nelaiminga, — tarė Mar- 
go, ir jos pačios veidą iškreipė skausmas. 

— Negaliu pakęsti, kai... 

— Oi Kloda... 

— Ne, nepradėk. Jei tau nuo to lengviau, galvok, kad aš 
įsimylėjusi vyrą. 

Margo veide plykstelėjo pyktis. 

— Jei taip kalbi, tikrai nebelauksiu. 

Kloda žiūrėjo, kaip ji nueina — tiesi, kreminės spalvos li- 
nine suknele, — kaip sustoja ir užkalbina seną nešiką, pen- 
kiolika metų tampiusį Anvinų vaikų lagaminus, kaip atsi- 
sveikindama jam šypteli ir pasuka pro geležinius vartus į 
kiemą, prie automobilio — atgal į Pitkoumą, kur Alisa. 

Pasiekusi Londoną, taksi nuvažiavo į Haigeitą, pas vieną 
moterį rašytoją, kuri buvo jos pirmoji tikra meilužė. Rašyto- 

ja turėjo naują meilę, taip pat rašytoją, abidvi Klodą sutiko 
kuo širdingiausiai, labai užjautė jos skausmą ir baimę. Gera 
buvo jų bute, palankumo ir supratimo atmosferoje. Ji vis 
kalbėjo, negalėdama nutilti, o jos kantriai klausėsi. Per va- 
karienę viena iš jų itin švelniai pasakė nemananti, kad atsi- 
tiktiniai ryšiai daug padėtų. Kloda pritarė: girdi, tikriausiai 
pikčiausia, kad kol kas ji niekuo negali paveikti Alisos. 

— Jaučiu, — tarė ji, — jog būtent aš įkvėpiau jai pasiti- 
kėjimo šitaip elgtis. Ar dabar suprantat, kodėl man taip ne- 
ramu? 
žame ir patogiame galiniame miegamajame, įdavė knygą 
„Kraupi išmintis“, kažkatros atsivežtą iš Amerikos. Tada jos 
liepė pasistengt užmigti ir išėjo, Kloda girdėjo, kaip abi 
vaikšto, tvarkosi draugiškai šnekučiuodamosi, ji pasižiūrėjo į 
šitą kambarį: užuolaidas baltais ir mėlynais dryžiais, žalvario 
lempą, šiurkštų graikišką baltos spalvos kilimą ant grindų, ir 
ją suėmė toks ilgesys ir pavydas, jog įsikniaubė į pagalvę ir 
verkė verkė, rodos, širdis plyš. 


Virtuvėje Džuljeta Dan atseit virė rėžiukų sriubą. Su- 
pjaustė svogūną, niūniuodama ištirpino sultinio kubelį, bet 
nieko gera. Užsiėmė tokiais niekais tik todėl, kad šaldytu- 
ve už riešutų aliejaus ir jogurto indelių aptiko užkištą su- 
vytusį rėžiukų ryšelį ir pamanė ką nors su jais paveiksian- 
ti, kad nereiktų galvoti apie Martiną su Alisa, sėdinčius 
verandoje už kelių žingsnių ir neva besikalbančius. Žmo- 
nos ir motinos vaidmenius ji visad laikė tikra prapultim, 
bet argi juos palyginsi su tarpininkaujančios draugės? 
Siaubas. Pasiūlai derybininkams išgerti, abu atsisako: ačiū, 
ne, tik Perjė mineralinio, paklausi, kur norėtų sėdėti, atsa- 
ko — bet kur, nesvarbu; bandai pajuokauti, girdi, po de- 
šimties minučių ateisiu ir jūsų pokalbį nutrauksiu, abu 
mirtinai įsižeidžia. Tada išgrūdi juos į terasą ir sakai: pa- 

žiūrėkit į mano „Whisky Mac“ rožę, ar jums neatrodo to- 
kia pat bjauri kaip ir tas jūsų mineralinis, bet jie nesiklau- 
so, atsisėda dūsaudami, per kilometrą vienas nuo kito, lyg 
įsitikinę, kad kitas užkrečiamas. Po to dar pastipinėji ap- 
linkui kaip kvaišelė ir pagaliau susigriebi: o Dieve, orkai- 
tė! — puoli į virtuvę, ten dar ką nors sušunki, paskui gal- 
voji, kad reikia kažką daryti, negalima sėdėti ir laukti, taigi 
susirandi išdžiūvusį rėžiukų ryšelį ir nutari — aha, išvirsiu 
sriubos. Tačiau prisėlinus prie lango ir pasižiūrėjus į jų ne- 
laimingas, atskirai sėdinčias figūras, norisi tiktai Žliumbti. 
Nekenčiu savęs, kad myliu žmones, pamanė Džuljeta, mai- 
šydama tirpstantį sultinio kubelį, tiesiog nekenčiu. Man la- 
biau patiktų jais šlykštėtis, kaip šlykščiuosi Kloda. Bent jau 
būtų aiškiau. 

Po kokių dvidešimties minučių tarpdury išdygo Alisa. 

— Martinas išėjo pasivaikščioti. Kokie jūs geri, kad jį 
priėmėt. 

Džuljeta nusigręžusi maišė sriubą. 

— Žinai, kad nesu gera. 

— Ir buvai labai gera, kad leidai mums čia susitikti. 

— Užsičiaupk. Baik skiesti banalybes. — Ji atsigręžė. — 
Ar ką laimėjot? 

— Ne. — Alisa patylėjusi pridūrė: — Man rodos, jis no- 
ri, kad aš atsiprašyčiau. Nori, kad prisiimčiau visą kaltę. 

Džuljeta nieko nesakė. Nukaitė sriubą ir pasižiūrėjo 
puodan. 

— Henris nė už ką šito nevalgys. Atrodo kaip dumblas iš 
tvenkinio. 

— Jau eisiu namo. Bet dėkui tau. 

Džuljeta trinktelėjo puodą ant stalo. 

— Kokio galo tu iš jo tikiesį? Ką jis, vargšelis, padarė? 
Tiesiog yra nuobodus anglas, koks ir visad buvo — už kokio 
ir ištekėjai! 

— Ne taip paprasta... 

— Paprasta? Žinoma, kad nėra paprasta. — Ji perėjo 
per virtuvę pasičiupusi medinį šaukštą. — Ele, Ele, kaip tu 
galėjai? 

Alisa pažvelgė į ją. 

— Kaip galėjai šitaip pasielgt su Martinu? Kaip galėjai 
visus tuos metus būti visiškai normali ir staiga... Dieve ma- 
no, Ele, gal tau galvoj pasimaišė? 

— Jei nori nors pradėt trupučiuką suprasti, turi labai 
stengtis, — tarė Alisa. 

— O tu ar stengies suprasti Martiną? 

— Taip. 

— Tu stengies? 

— Deja, suprasti — nereiškia mostelėti burtų lazdele ir 
viską atitaisyti. Vis dėlto aš bandau atsižvelgti į visus. 

Džuljeta vėl nužygiavo prie viryklės. 

— Koks pasiaukojimas... 

Alisa išėjo. Kieme pamatė ant specialios tvoros laipio- 
jančius Džuljetos berniukus. Ji įlipo į automobilį. Ant 
grindų voliojosi „Lego“ kaladėlės, „Carlio ir saldainių fab- 
riko“ kasetė ir ryški raudona ir geltona apyrankė, kurią 
Nataša buvo pasiskolinusi iš Klodos, nes norėjo nusinešti į 
mokyklą ir parodyti Sofi. Taip pat buvo pilna saldainių po- 
pierėlių. 

— Noriu, kad būtum palaidesnė, — kartą pasakė jai 
Kloda. — Mano gražioji, seksualioji palaidūnė Alisa. No- 
riu, kad atprastum prisitaikyti. Tegyvuoja jausmai, tepras- 
menga protas! 

Alisa lėtai išvažiavo į gatvę. Žemę užgulė sunki rugpjū- 
čio žaluma. Tykią dieną galėdavai justi, kad laukai neturi 
kuo kvėpuoti. Šalikelę buvo apkėtusios didžiausios piktžo- 
lės. Alisa tartum pati visu kūnu jautė, kaip jos nulinksta 
pailsusios, pasirengusios atiduoti žemei savo sėklas. Viena 
ranka ji suėmė savo kasą ir važiavo šitaip laikydama, vairuo- 
dama tik viena ranka. 

Darydama Pilkojo namo duris išgirdo skambant telefoną. 
Ją užplūdo neapsakoma laimė ir tikrumas. Tai bus Kloda. 
Kloda jau išvažiavusi visą savaitę, taip panašu į ją skambinti 
dabar, pavakare, kad Alisai nereikėtų dar vieną naktį kan- 
kintis spėliojant, kur ji galėtų būti. Ji neskubėdama, su pasi- 
tikėjimu nuėjo prie telefono ir šypsodama pakėlė ragelį. 

— Alio? 

— Alisa? — tarė Ričardas. 

— Ričardas?.. 

— Neklausiu, kaip jautiesi, pats Žinau, kad baisiai. 

— Taip. 

— Norėčiau tave pamatyti. 

Ji užsimerkė. Taip ilgai neišliejusi nė ašaros, staiga paju- 
to, kad varteliai jau nebeatlaikys. 

— Alisa? 

— Taip, taip, klausau... 

— Noriu su tavim susitikti. O tu ar norėtum? 

— Taip. 

— Atvažiuok į Londoną. Ir pats nusibelsčiau į Pitkoumą, 
bet nenoriu pasirodyti kitiems, kad šnipinėju. Atvažiuok, kol 
negrįžę vaikai. Gavai iš jų kokią žinią? 

— Atvirukų... 

— Atvažiuok antradienį apie dvyliktą valandą, — tarė 
Ričardas. — Į mano butą. Papietausim. 

— Gerai, — pravirko Alisa. 

— Nereikia, mieloji, nereikia... 

— Nebūk man geras, tai beviltiška. 

— Iki pasimatymo antradienį, — pasakė jis. 


Buvo sekmadienio rytas, ankstyvosios pamaldos. Išlindo 
saulė, ir svilarožių rykštės prie vartų džiaugsmingai iškėlė 
savo lyg iš popieriaus padarytas taures. Protestantiškojo ti- 
kėjimo Pitkoumo piliečiai mėgo rytmetines pamaldas, nes jų 
laikas būdavo žmoniškas ir niekam nekildavo delikačios di- 

lemos, valgyt ar nevalgyt prieš komuniją, mat jei ne, rizi- 
kuodavai, kaip ponia Pein, kad per tyliausias ir švenčiausias 
akimirkas ims urgzti pusryčių negavęs pilvas. Kartą ji net 
buvo priversta raudonuodama visai išeiti iš bažnyčios ir pa- 
sėdėti šventoriuje. 

Paprastai dėl atostogų rugpjūtį bažnyčioje maldininkų 
būdavo skysta, bet šį sekmadienį, matyt, Pitkoumo religinia- 
me kalendoriuje susidūrė ir europinės, ir škotiškos šventės. 
Siaurą navą, papuoštą didžiuliais baltais flioksais, kuriuos 
atsiuntė dvaras, ir tamsiai mėlynais dirbtiniais jurginais, ku- 
rių parūpino Keitė Fenšo („Viešpatie, — tarė Henris Danas, 
pasidėdamas pagalvėlę atsiklaupti, — bene skęstančiųjų gel- 
bėjimo savaitė?“), užpildė žmonės, vieni raudoni nuo darbų 
laukuos ar Kornvalio pliažų, kiti — įrudę Umbrijos ar Tene- 
rifės saulėje. Prie vargonų sėdėjo ponia Pim ruda perkeline 
suknele ir drebančiomis nuogomis rankomis. Žemėliau, ra- 
kinėdamas nosis ir šnibždėdamas, sėdėjo mišrus choras, su- 
sidedantis iš Motų ir Kradvelų atžalų; jame nepatenkintas 
murksojo ir Bartonų vaikas, nes tėvai norėjo, kad jis kur 
nors dalyvautų. 

Rouzė ir Džeris Bartonai sėdėjo priekyje, iš dešinės, 
priešais Anvinus. Bartonai šypsojosi, Anvinai tik mėgino. 
Už Anvinų, tarsi ištikima palyda, įsitaisė Danų šeima: 
Henris, apsivilkęs striuke su kareiviškom sagom, Džuljeta 
gėlėta suknele ir berniukai, — kuriuos Henris buvo pasiry- 
žęs griežtai tramdyti per visas pamaldas, — vienodais 
marškinėliais ir šortais: Kitoj pusėj sėdėjo Bantė Pein, ji 
šypsojosi vaikams, tad šie įsidrąsinę ėmė jai vaipytis. To- 
liau durų linkui, išsimėtę kas kur, buvo Fenšo pora, vieti- 
nis fermeris, šalia jo — Džonas Mari-Frenčas su plačia- 
krašte skrybėle, kurią užsidėdavo žiūrėdamas kriketą, 
keletas atvykėlių, Mišelė su bičiule Kerola, naujakurių šei- 
ma, kukliai pasirinkusi paskutinį suolą, ir senasis Fredis 
Motas savo vežimėlyje, kurį įstūmė ponas Finčas, įsitiki- 

nęs, kad senis Motas — sunkus išbandymas visuotinio išga- 
nymo pažadui. Tas sėdėjo švokšdamas, čiupinėjosi kelnes ir 
garsiai čiulpė „Žvejo draugo“ karameles. 

Iš zakristijos išėjo Piteris Morisas, užsidėjęs žalią stulą, 
simbolizuojančią Švenčiausiąją Trejybę, ir patenkintas apsi- 
žvalgė. Jis žengė nava sveikindamas Žmones, o prisiartinęs 
prie choro, tarė keletą griežtokų žodžių. Dažnai pagalvodavo, 
kad galėtų atleisti jiems kažin kokias nuodėmes, kad tik jie 
apskritai galėtų giedoti. Tada jis grįžo į zakristiją susikaup- 
ti — visada negalėdavo atsistebėti, kaip per tą trumpą valan- 
dėlę lengvai ir rimtai ateidavo maldingumas; vėl išėjęs pas 
žmones, pamatė Alisą Džordan; sėdėjo viena per du suolus 
už Danų ir Žiūrėjo tiesiai prieš save. Užuot prabilęs maldos 
žodžiais, Piteris priėjo prie jos ir absoliučioje tyloje tarė: 

— Kaip miela jus matyti. 

Ji padėkojo. Tuomet jis grįžo prie altoriaus laiptų, plačiai 
išskėtė rankas ir pradėjo pamaldas. 

Klaupdamasi, sėsdamasi, stodamasi Alisa įtikinėjo save 
turinti ištverti. Ji sukalbėjo „Tėve mūsų“, bet tylėjo per „Ti- 
kiu Dievą Tėvą“ ir psalmes, kurias visi kiti, atrodo, giedojo 
su perdėtu užsidegimu. Jai toptelėjo mintis, jog bažnyčioje 
tvyro tokia pati atmosfera, kokia esti katastrofai pasmerkta- 
me lektuve, kur milžiniška dvasios tvirtybė tyliai grumiasi su 
prasidedančia isterija. Seras Ralfas, bažnyčios seniūnas ir jo 
padėjėjas vienam asmeny, per „Vesk mane, dangiškasis tėve, 
vesk“ apėjo navą rinkdamas pinigus, ir Alisa nepakeldama 
akių įmetė savo monetas. Sakant pamokslą nuo mažiausių 
dienų ją pažįstantys Danų berniukai nuolat gręžiojosi išsi- 
šiepę ir tėvas visą laiką turėjo jiems niuksėti. Tačiau pabai- 
goje ji pagaliau pristigo drąsos ir giedant paskutinę psalmę 
greit smuko iš savo suolo; Bantė Pein, ketinusi visų akivaiz- 
doje ją pabučiuoti, nutilus giesmei nekantriai atsigręžė to 
padaryti, tačiau nusivylusi garsiai suaimanavo: 

— Kaip blogai! Ji jau išėjo! 


PENKIOLIKTAS SKYRIUS 


— Norėjau tave kur nors nusivesti, — tarė Ričardas, — 
bet paskui pamaniau: vos katras pasakysim, ką norėjom, 
priėjęs padavėjas jau klaus, ar nereikia salotų pabarstyti pi- 
pirais. Tada nuėjau į gastronomą ir va ko parnešiau. 

Alisa pažvelgė į kavos staliuką, stovintį mažutėje Ričar- 
do svetainėlėje. Ant jo stovėjo butelis vyno, buvo padėta ce- 
lofaninis rūkytos lašišos vokas, ruginės duonos ir citrina. 

— Ketini mane tardyti? — paklausė ji. 

— O Dieve, ne. Kodėl turėčiau? 

— Todėl, kad esi Martino tėvas. 

Jis paėmė butelį ir nuėjo kamščiatraukio. 

— Dar esu ir Žmogus. Ir būčiau labai netikęs Žmogus, jei 
būčiau atitempęs tave šitokį kelią į Londoną vien tik norė- 
damas išbarti. 

Valandžiukę jis pranyko virtuvėlėje ir iš ten išlindo neši- 
nas vyno stiklinėmis. 

— Tau nėra reikalo teisintis. 

Alisa atmetė galvą. 

— Aš ir nenoriu. Bet jaučiu, kad esu verčiama tai daryti. 

Traukinyje buvo taip gera važiuoti niekuo neišsiskiriant 
iš kitų. O metro — dar geriau: minios žmonių, visi svetimi. 

— Po Pitkoumo Londonas — tiesiog pasaka, — tarė ji, 
paimdama stiklinę. 

— Taip, tikriausiai. 

Jis paėmė jai už rankos ir pasodino krėslan. 

— Išalkai? 

— Nelabai. 

— Tuomet išgerk. Turime visą dieną. 

— O kontora... 

— Palauks. 

— Martinas sakė, kad abu išmūrijot sieną. 

— Tu buvai su juo susitikusi? 

— Taip, pas Džuljetą. Bet nieko neišėjo. 

— Aišku. To ir reikėjo tikėtis. Vargšas bernelis. 

Alisa tylėjo. 

— Vargšas, — pakartojo Ričardas. — Tikras vargšas. 
Kažkaip visą gyvenimą suka ne ton pusėn. Ir net nenori nie- 
ko suprasti. O nesuprasdamas siunta. 

— Aš jo nekaltinu, — tarė Alisa. — Ir pati nebūčiau su- 
pratusi. Kol nepažinau Klodos. 

— Šnekėk, — pasakė Ričardas. Pasilenkęs į priekį dar 
įpylė Alisai vyno. — Išsipasakok. 

— Ne... 

— Taip. Aš galbūt esu vienas iš nedaugelio, kuris gali tau 
padėti. — Jis patylėjo. — Aš tave myliu. Manau, kad su- 
prantu Martiną. Norėčiau ir tave suprasti. 

— Aš to nenoriu, — priešinosi Alisa. — Nenoriu, kad 
mano santuoka būtų atsargiai sulipdyta. 

— Aš ir nenoriu jos lipdyti. 

— Nenori? 

— Ne, — atsakė Ričardas. — Bet noriu kokios nors išei- 
ties. Jam, tau, savo vaikaičiams. — Jis pažiūrėjo į Alisą. — 
Papasakok man apie Klodą. 

— Negaliu... 

— Kodėl? 

— Nes tu vyras. 

— Alisa, abejoju, ar tu labai ką išmanai apie vyrus, ant- 
raip šitaip nekalbėtum. Ar pasitiki manim? 

Ji pagalvojo. 

— Net nežinau... 

— O tu pamalonink mane — imk ir žinok, kad aš tavim 
patikėsiu ir tikriausiai suprasiu, ką man papasakosi. 

Alisa atsistojo. Apėjo kambarį pakilnodama daiktus: pe- 
leninę ant bufetėlio, marmurinį kiaušinį ant medinio stovo, 
absurdišką suaugusio vyro žaislą — juodo stiklo luitą, apli- 
pintą įmagnetinto popieriaus skiautelėmis. Grįžusi vėl atsi- 
sėdo į krėslą. 

— Sunkiausia, kad moterų meilė visad menkinama. Gal 
ne? Nuo amžių. Geriausiu atveju į ją žiūrima kaip į kvailio- 
jimą, kaip... kaip į kokį paiką ir nekenksmingą laisvalaikio 
užsiėmimą. — Ji pastatė stiklinę, paėmė citriną, pavartaliojo 
delnuos, pauostė. — Bet aš jaučiu, — ir tikriausiai niekad 
nieko nebepamilsiu, — kad Kloda davė man kažko, kas ma- 
ne praturtino. Nė kiek manęs nenuskurdino, nieko iš manęs 
neatėmė, jei supranti, ką noriu pasakyti. Aš suaugau. Išmo- 
kau deramai mylėti ir visus kitus žmones. Mano galva, tik 
moters meilė ugdo, nes tik kita moteris gali suvokti, kaip 
man reikia būtent tokios meilės, gali pajusti mano ir vaikų 
santykius, nuolatinį konfliktą tarp motinystės ir manęs pa- 
čios. Tiktai kita moteris, — tvirtai užbaigė Alisa, — gali su- 
prasti ir... ir patenkinti. 

Ričardas atsiklaupė prie kavos staliuko ir ėmė profesio- 
naliai daryti sumuštinius. 

— Jei nori Žinoti, — kalbėjo Alisa, delnuos ritinėdama 
citriną, — ne lova svarbiausia. Bent jau vėliau. Man rodos, 
seksas labiau rūpi Klodai negu man. Jeigu esu sąžininga 
sau. Tačiau ką tikrai myliu, ko.būtų siaubinga netekti — tai 
gyvenimo potencijos. Tarsi kokio eliksyro. Ar supranti? 

Jis linktelėjo lupdamas nuo lašišos celofaną. 

— Negali įsivaizduoti, kaip mudviem smagu. Negali net 
numanyti, kaip jos dėka aš kitaip matau save. Tai tikras at- 
radimas. 

Ričardas atėmė iš jos citriną, perpjovė ir ėmė spausti sun- 
ką ant sumuštinių. 

— Aš buvau tokia vieniša, — kalbėjo Alisa. — Martino 
nekaltinu. Jis nežinojo, ką su manim veikti, aš ir pati neži- 
nojau, ką veikti su savimi. Bet Kloda žinojo. Aš pabudau. 
Kai prisiminiau, kaip ištekėjau, praleidau medaus mėnesį, 
paskui gyvenau su vyru, nusprendžiau, kad aš paprasčiausiai 
miegojau. Kitaip negalėjo būti. Dvylika metų sugaišau kaž- 
kokiam pusiau gyvenimui. 

Ričardas padėjo lėkštutėn du sviestainius ir pastatė jai 
ant kelių. 

— Suvalgyk. 

Alisa pažiūrėjo į lėkštę, į jį. 

— Ar bent supranti, ką šneku? 

— Taip. 

— Ar įsivaizduoji, ką turiu omeny? 

— Žinoma. Pats esu panašiai jautęsis. Tačiau ne savo, 
bet priešingai lyčiai. 

— Kas ji buvo? 

„— Be abejo, Sesilė, — atsakė Ričardas. 

— Sesilė! 

— Taip. 

Alisa nenorom atsikando sumuštinio. 

— Pasakok, — tarė. — Dabar tu pasakok. 

Po trumpos pauzės Ričardas labai atsargiai pradėjo: 

— Jei tave būtų mylėjęs savimi pasitikintis ir aistringas 
vyras, šito niekaip nebūtų atsitikę. Pamanysi, jog tai įprasti- 
nė vyriška arogancija. Taip nėra. Tarp mylėjimosi ir sekso 
didžiulė praraja. Su Sesile negalėdavau mylėtis taip, kaip 
norėjau, nes jos protas buvo man uždarytas. Jos jausmų gy- 
venimo viršūnė liko viena, ir ji jokiam kitam jausmui nelei- 
do prie jos priartėti, kad, gink Dieve, toji viršūnė nepasiro- 
dytų esanti paprasčiausia iliuzija, o didysis, slaptasis 
romantinis nuotykis nesubyrėtų į dulkes. 

Nutiles pripylė Alisai vyno. Ji laukė žiūrėdama į jį. 

— Bet aš būčiau galėjęs ją mylėti, jeigu ji būtų leidusi. Ri- 
zikuodamas būti apkaltintas polinkiu į kraujomaišą, būčiau 

galėjęs mylėti ir tave, nes, kaip ir Kloda, žinau, kokia tu esi ir 
ko nori. — Jis pažvelgė į Alisą. — Klodai aš nepavydžiu. Man 
tiktai gaila, kad dėl jos socialine prasme tau teks šokti per ši- 
tokį lanką. Aš puikiai suprantu, ką tu sakei apie vienatvę. 
Daug metų — net penkiolika — aš turėjau meilužę, nes esu 
švelnus ir aistringas vyras, o Sesilei nereikia nei to, nei to. Ji 
nenori pripažinti, kad man patinka moterys. 

— Martinas... — prasižiojo Alisa. 

— Sesilė neaugino sūnų taip, kad jiems patiktų moterys. 
Net nebandė. Jie abu bijo moterų. Aš irgi nepasistengiau. Per 
vėlai apsižiūrėjau. Šituo atžvilgiu esu kaltas ne mažiau už ją. 

Alisa paėmė jam už rankos. 

— Kaip liūdna, — tarė. — Kaip liūdna. Iš tikrųjų esi jai 
tinkamiausias vyras. 

Jis nusišypsojo. 

— O, Žinau. Keturiasdešimt metų, kaip Žinau. 

Alisa nuleido galvą. 

— Keturiasdešimt metų! Ir žmonės išgyvena su šitokiu... 

— Kartais taip reikia. Jei širdyje nenori ko kita. 

— Bet meilužė... 

— Ar būtų geriau virtinė palydovių? 

Alisa pakėlė akis. 

— Nori pasakyti, kad... 

— Taip. 

— Jėzau! — šūktelėjo Alisa Klodos intonacija. 

— Dvidešimt metų, kaip Sesilė manęs neprisileidžia. 

— Ir vis tiek tebe... 

— Taip, tebe. 

— Ar nenorėtum baigti? Turiu galvoj — nustot ją mylėti... 

— Tik grynai teoriškai. Ir labai retai. Galbūt esu visiš- 
kas kietakaktis ir nenoriu prisipažinti pralaimėjęs. O gal 
tai meilė. 

Alisa atsilošė savo krėsle. 

— Meilė... — pakartojo. 

Vėliau, veždamas ją į Pedingtono stotį, Ričardas lyg 
tarp kitko pasakė norįs nupirkti jai butą ar namą Solsbery- 
je, kad vaikams būtų arčiau į mokyklą. Sakė, jog tai bū- 
sianti jųdviejų paslaptis. Sakė, jog nei jai, nei jam tai nesąs 
koks nors įsipareigojimas. Ji galėtų ten gyventi mėnesį ar 
metus, ar kiek panorėjusi. Pasiūlymas ją apstulbino, ir Žiū- 
rėdama į šalį ji paklausė: 

— Bet kodėl? 

Jis atsakė tai darysiąs pirmiausia dėl vaikų, po to — dėl 
jos ir Martino. 

— Martino? 

— Jei būsi nepriklausoma, jis nejus tokios grėsmės ir 
nuoskaudos. Kitą Žingsnį jau bus lengviau žengti. Dabar jis 
negali pakęsti minties, kad įstatymas reikalaus iš jo mokėti 
pinigus moteriai, kuri, jo įsitikinimu, jį išdavė. Jei tau iš jo 
mažiau reikės, bus mažesnis karas. Mažesnis karas — geriau 
vaikams. 

— Betgi tu neprivalai, kaip tu gali... 

— Nesikišk į mano reikalus, — pertraukė ją Ričardas, — 
tik pranešk, kai apsispręsi. 

Traukinyje Alisą lyg kūjis pritrenkė nuovargis. Ji padė- 
jo galvą ant atlošo, aptraukto oranžiniu tvidu, kuriuo Bri- 
tanijos geležinkeliai lepino savo keleivius, ir užsimerkė. 
Galvoje pajudėjo Žmonių procesija: Kloda ir vaikai, ir 
Martinas, paskui tėvai, šešuras su anyta, Klodos tėvai — 
visi iš lėto sukosi ratu, jų veidai tartum išriedėdavo iš 
minkštos tamsos ir vėl joje ištirpdavo. Aš juos jungiu, pa- 
manė Alisa. Visi tie žmonės mano dėka turi ateitį. Baisi 
tokia galia, tačiau tikra. Ir ji man duota. Nors gal ir neno- 
riu, tačiau duota. Visa, kas man toliau atsitiks, atsitiks ne 
todėl, kad būtų neišvengiama. Aš turiu pasirinkti. Kaip to- 
li nutolau nuo visko, kas man kada nors buvo, ir nebėr jo- 
kios užuovėjos. Atsidūriau aukštoje, plynoje vietoje, kur 
viskas žeidžia... 

— Atsiprašau, — tarė balsas šalia, — kaži ar važiuoda- 
mas šituo traukiniu spėsiu persėsti Didkoto stotyje? 


Elizabeta Medouz atidarė sesers namų duris Kolčestery- 
je ir išvydo Ričardą Džordaną. Ji taip nustebo, jog išsigan- 
dusi vos neužtrenkė durų. Jis nusišypsojo. 

— Pamaniau, gal jau būsit užmiršusi, kaip atrodau. 

— Taip... Ne... 

Iš svetainės, kur ji šveitė varinius židiniui priklausančius 
įnagius, Elizabetos sesuo Ana pašaukė: 

— Kas ten? Uždaryk duris. 

— Prašom, — tarė Elizabeta. 

Jis nusekė paskui ją į holą, kur tiksliai pačiam tuščio stalo 
vidury stovėjo monstera, ir toliau — į svetainę. Ana Barlou 
mūvėjo medvilnines pirštines, mat saugojo rankas, ir buvo už- 
sijuosusi gėlėtą prikyštę, ant kurios dideliausios kišenės švie- 
tė skaisčiai mėlynais siūlais išsiuvinėtas žodis „Duženos“. Su- 
siraukusi ji atsistojo. Ko jau negalėdavo pakęsti, tai netikėtų 
viešnių, bet netikėtas svečias — tikra pasaulio pabaiga. 

— Prisimeni Ričardą Džordaną, Alisos šešurą... 

„Anos Barlou galvoje Džordanai buvo kažkaip susipynę su 
sesers santuokos iširimu. Nusimovusi pirštinę, ji abejingai pa- 
davė ranką ir, paklusdama ritualui, subruzdo dėl kavos, Ri- 
čardas pamelavo, kad mielai išgertų. Buvo pasodintas į gėlėtą 
krėslą, iš kurio matė griežtai suliniuotą sodą, baltą suolelį ir 
virvę su tiksliai pagal didumą sudžiautais skalbiniais. Elizabe- 
ta neišmanė, ką su juo veikti. Niršo ant jo, kam išvis pasirodė 
ir kam šitaip laisvai jaučiasi. Atsisėdusi priešais jį, Žiūrėjo į jo 
brangius batus, nusprendusi pirma nepradėti pokalbio. 

Jam, atrodo, nė motais jos atšiaurumas. Jis pasigyrė, kad 
Kornvalyje Džeimsas išmokęs plaukti, bet ji vis tiek neatly- 
žo, nes Alisa nematė reikalo jai pranešti, jog jie važiuoja į tą 
Kornvalį. Jis pasigrožėjo jurginais ir pasakė, kad Sesilė pies- 
tu stojanti prieš naują rausvųjų veislę. Pasiskundė, kaip esą 

sunku važiuoti A12 keliu; Elizabeta burbtelėjo daugiau ne- 
bevažinėjanti automobiliu, tuomet įėjo Ana, nešina kavos 
padėklu, ir kilo įprastinė sumaištis prie staliuko — Elizabe- 
ta niekino didžiai provinciališką Anos atsidavimą šeiminin- 
kavimui. Sumaiščiai atlėgus, Ričardas prabilo visai kitoniš- 
kai. Pasakė atvažiavęs be Alisos Žinios ar leidimo, tačiau ji 
šiuo metu prislėgta visokių rūpesčių, tad jis savavališkai nu- 
sprendęs atvykti ir gal būsiąs už tai nubaustas. Ir tada su 
Elizabetai šiurpiu ramumu pranešė, jog Alisa ir Martinas 
nebegyveną kartu, nes Alisa susimylėjusi su viena moterim, 
o Martinas mėginąs atsigauti nuo tokio smūgio. Po to jis 
kvailai leptelėjo turįs vilties, kad jos nieko per daug nepa- 
smerksiančios. Su tais žodžiais Ana Barlou padėjo puodelį 
ir išėjo iš kambario. 

— Tikiuosi, — tarė Ričardas, — kad jūsų sesers labai ne- 
pritrenkiau. 

— Be abejo, pritrenkėt. 

— O jus? Ir jus pritrenkiau? 

— Manęs niekas negali pritrenkti, — piktai atšovė Eliza- 
beta ir pirmą kartą gerai į jį pasižiūrėjo. — Visur jūs kišat 
nosį. Tik neaišku dėl ko. 

— Norėjau nustumti vieną kitą akmenį Alisai ir Martinui 
nuo kelio... — gūžtelėjo jis. 

— Aš nesu kvaila, — atrėžė ji. — Man į galvą ateina tik 
du žodžiai: nesveikas smalsumas. Jūsų atvykimą galiu pava- 
dinti tik nesveiku smalsumu. 

Jis nuleido galvą. Jai pasirodė, kad jis rausta. 

— Dievai žino, — tarė Elizabeta, — dievai žino, kokie 
jūsų motyvai, kokie jie visą laiką buvo. 

Jis nepakėlė galvos. 

— O ar negalėjo jie būti altruistiniai? 

— Iš principo, aišku, galėjo. Bet dėl jūsų abejoju. Man 
nepatinka, kad atvažiavot. Nepatinka, kaip šiurkščiai pasa- 
kėt apie mano dukterį. Nepatinka, kad savinatės jos vaikus, 

kurie ir mano vaikaičiai. Nepatinka jūsų globėjiškumas. Ne- 
patinka, kaip skiriat savo šeimą nuo mano. 

Staiga jis nerangiai atsistojo. 

— Verčiau eisiu. 

Ji nieko nesakė. Jis nesitvėrė įtūžiu. 

— Pasakysiu Alisai... 

— Klystate, jei manote, kad ji jus užjaus. Ir jau tikrai ne- 
padėkos. 

Jis norėjo jai išrėkti, jog dabar puikiai matąs, kodėl Semas 
Medouzas ją pametė, kodėl Sesilė Alisai atstojo motiną, ku- 
ria Elizabeta nenorėjo būti. Išsižiojo, bet ji žengė pro jį, ati- 
darė svetainės, paskui — lauko duris, ir, nespėjęs nė dorai 
pradėti, pasijuto šaukiąs sau pačiam tylioje gatvėje šalia traš- 
kių begonijų lysvės. Nieko kito neliko, kaip grįžti Londonan. 


Po dviejų dienų Alisa Pilkojo namo adresu gavo du laiš- 
kus. Vienas buvo iš motinos. 

„Pas mane lankėsi tavo šešuras, — rašė Elizabeta. — Su 
juo pasišnekėjusi daug daugiau sužinojau apie jį negu apie 
tave. Galbūt parašysi. O gal net atvažiuosi. Nebijok, nepra- 
dėsiu tavęs mokyti“. 

Apačioj buvo prierašas — „Linkėjimų nuo motinos Eli- 
zabetos“. Kitam voke ji rado tik atviruką. Be datos, be para- 
šo, Klodos ranka buvo padriekta: „Moterims vyrai reikalin- 
gi kaip Žuvims dviračiai“. 

Ir viskas. Kitą dieną grįžo vaikai, ir Alisa, apglėbdama 
juos su palengvėjimu ir meile, pamatė, kad per tas dvi savai- 
tes, kol jų nebuvo, taip nieko ir nenusprendė. 


— Ką čia darai? — paklausė Džeimsas. Vienoj rankoj lai- 
kė plastmasinį šautuvėlį, kitoj — prakąstą sausainį. 

— Rašau seneliui. 

— O man galima? 

— Taip, bet ne čia. Rašyk kitam lape. 


240) 


Džeimsas padėjo šautuvėlį ant laiško. Dabar jis visą laiką 
taip darydavo: savo šaukštą padėdavo į jos lėkštę, savo kny- 
gą — ant jos laikraščio, savo šepetuką kišdavo jai burnon. 

— Džeimi... 

Jis uždėjo ranką ant šautuvėlio. Norėjo, kad ji nustumtų. 

— Aš negaliu rašyti... 

Kita rankyte jis prikišo jai prie burnos prakąstą sausainį. 

— Vaikeli, nereikia... 

— Valgyk! 

— Ne, Džeimi, ne, jis visas apseilėtas. 

Jis bakstelėjo sausainiu jai į lūpą, sausainis perlūžo. 

— Tu sulaužei mano sausainį. 

— Pats sulaužei. Per savo kvailumą. Nuimk šautuvą, kad 
galėčiau rašyti. 

Jis tebelaikė prispaudęs šautuvėlį prie popieriaus, o koja 
sutrynė į miltus ant grindų nukritusį sausainio gabaliuką. 

— Val 

Alisa nekreipė dėmesio. Jis numetė kitą gabalėlį ir vėl 
sutrynė. Alisa įsitvėrė stalo krašto, kita ranka paėmė rašiklį 
ir piktai pasižiūrėjo, ką parašė. 

„Daug galvojusi supratau, kad turiu atmesti tavo siūlymą. 
Ši kaina, būti priklausomai nuo tavęs, man per didelė. Aš ne- 
valiosiu. Tu per daug globėjiškas, per daug nori viską tvarky- 
ti. Man trūktų oro. Be to, nežinau, ar tavim pasitikiu“. 

Pamanė, kad šitai reikėtų pasakyti jam, ne rašyti, bet pa- 
sakius jis ims ginčytis, įtikinėti. O aš pati galiu, kaip ir pra- 
ėjusį kartą, prišnekėti to, ko neturėjau sakyti. 

— Šautuvas, šautuvas, — kartojo Džeimsas. 

Jis smarkiai pastūmė šautuvėliu jos ranką ir užgavo. Ji 
suėmė sopančią ranką kitu delnu, įsitempusi iš skausmo ir 
pykčio. Džeimsas stebėjo. 

— Šautuvas, — neryžtingai sumurmėjo jis. 

— Eik sau, — pavarė jį Alisa. — Eik ir pažaisk su Taša, 
kol parašysiu laišką. 

Jis papurtė galvą, bet nusiminė pamatęs, kad užgauta vie- 
ta paraudonavo. Palindęs po stalu, padėjo galvą Alisai ant 
kojos, ir po valandėlės ji pajuto, kaip į basutę bėga ašaros. 
Pajudino pirštus, kad jis pajaustų, ir prisivertė rašyti toliau. 

„Aš negaliu būti panacėja nuo visų tavo nusivylimų. Ne- 
benoriu vėl pakliūti į dėkingumo kalėjimą. Taip, aš esu dė- 
kinga, bet verčiau tai jausiu iš toli, kaip lygi tau“. 

Kitą koją ėmė grabalioti Džeimso pirštai. 

— Džeimi, kuteni. 

„Tu mane pergudravai, — rašė ji, — ar ne? Privertei įsi- 
šnekėti. Verčiau negalvosiu, kodėl šito norėjai, ir verčiau 
negalvosiu, kodėl nori padėti. Tačiau tai, kas nutiko, iš ob- 
jekto mane pavertė subjektu, taigi kol kas aš nepasiekiama 
niekieno planams“. 

Ji parašė apačioj: „Linkėjimų — Alisa“. Kai Džeimsas 
voką užklijavo ir uždėjo ženklą, jiedu pasiėmė Čarlį, pašau- 
kė Natašą, kuri viršuje ant palangių dėliojo begalinę Korn- 
valio kriauklelių ekspoziciją, ir visi iškeliavo į paštą. Eidami 
susitiko Letisę Deverel, ji elgėsi labai draugiškai ir paprastai 
ir pakvietė į svečius pas papūgą išgerti arbatos. Grįžus Ali- 
sa pridarė sumuštinių su sūriu, ir jie valgė sode, vaikai šne- 
kėjosi, ką veiks, kai namie vėl bus tėtis ir Kloda. 


— Ar matėt ją? — paklausė Kloda. 

Letisė šiek tiek atitraukė ragelį. 

— Taip. Mačiau. 

— Ir ką? 

— Apie tave nekalbėjom, jei nori Žinoti. 

— Kaip ji atrodė? 

— Truputį pavargusi. Ne daugiau. 

— Letise, — šaukė Kloda, — Letise, kaip galit būti man 
šitokia Žiauri? 

Trumputė pauzė. Gavusi vynuogę, virtuvėje patenkinta 
čiauškėjo papūga. 

— Vis manydavau, — tarė Letisė, — vis manydavau, kad tu 
talentinga ir originali. Ir drąsi. Dabar nebežinau. Negaliu apsa- 
kyti, kaip mane prislėgė šis epizodas. Tu man panaši lyg į kokią 
Hedą Gabler — vien tik elegancija ir lėkštas savanaudiškumas. 

Londone, sėdėdama ant savo laimingosios draugės sofos, 
Kloda pravirko. 

— Gerai, kad nors turi širdį, — toliau kalbėjo Letisė. — 
Žinau, nes matau, kad ji paliesta. Oi Kloda, mieloji, mal- 
dauju, daryk ką nors su tuo savo gyvenimu. 

— Ne! — suriko papūga. — Ne ne ne, negražu. 

Vynuogę paukštis išmetė iš narvelio. 

— Negaliu to atsisakyti, — sukūkčiojo Kloda. — Nega- 
liu. Aš mirsiu. 

— Priešingai — gyvensi kur kas geriau. 

— Ar'ji manęs pasiilgo? Ar atrodo, kad būtų pasiilgusi? 

— Neklausinėk manęs kvailų klausimų. Paklausk, kaip 
jaučiasi tavo vargšai tėvai. 

* — O kaip? 

— Laukia nesulaukia iš tavęs žinios. Turėjai jiems pa- 
skambinti, ne man. 

— Jų aš negalėjau klaust apie Alisą. 

— Nieko neturėtum apie ją klausinėti. 

— Tuomet kaip vaikai? Ar jie mane minėjo? 

— Ne. Mes kalbėjom apie papūgą. 

— Oi papūga, — sušneko papūga, — papūgėlė! 

Klodos balsas nutyko. 

— Aš taip noriu nuvažiuoti. 

— Drįstu sakyti, kad... 

— Bet aš niekam nesižeminsiu... 

— Jei nepajudinsi užpakalio, Kloda Anvin, — tarė Leti- 
sė, — ir savarankiškai nepasiryši, pamatysi, kaip šitai už jus 
visus padarys Alisa. 

— Ką tai reiškia? Kas ten vyksta? Ką Alisa... 

— Nieko nereiškia, tik tai, kad Alisa turi tris vaikus ir vi- 
siškai neturi pinigų, taigi negali išsidirbinėti kaip tu. 


— Ar Martinas tenai? 

— Ne, gyvena pas draugą Solsberyje. 

— Važiuoju, velniop, kas ką mano... 

— Galvok! — šūktelėjo Letisė. — Galvok! Nors kiek pa- 
galvok! 

Papūga užsikabino snapu už narvelio vielų ir ėmė kebe- 
riotis aukštyn. Pasiekusi patį viršų, pakabėjo Žemyn galva ir 
be galo ramiai pareiškė: 

— Suk jį devynios! 

Letisė ėmė juoktis. Nudžiugusi papūga taip pat prapliu- 
po kvatotis, ir Kloda, išgirdusi pilną kambarį tokios linksmy- 
bės, nieko nebesitikėdama padėjo ragelį. 


Martinas tik laukė. Su niekuo, o labiausiai su Sesile, ne- 
bešnekėdavo apie Alisą. Turėjo itin patogų kambarį draugo 
namuose, Solsberio pakrašty, daug dirbo, kartą per savaitę 
pasimatydavo su vaikais, kai Alisa juos palikdavo jam Pilka- 
jame name, 0 pati išeidavo; stengdavosi kasdien Žaisti teni- 
są ir retsykiais golfą, priėmė kvietimą spalio mėnesį pame- 
džioti Saterlende. Pamažėle planavo parduoti Pilkąjį namą. 
Kad ir kas būtų toliau, ten gyventi jie nebegalėtų. 

Kornvalis jam padėjo atsitiesti, jis jau galėjo normaliau 
galvoti apie vaikus. Mėgo su jais būti, bet nesiliovė stebėję- 
sis, kaip jiems visko reikia, kokie jie nepasotinami ir bejė- 
giai. Išskyrus trumpą laiko tarpą Čarliui gimus, neteko būti 
atsakingam už juos — ta atsakomybė jam nelabai buvo prie 
širdies, bet jei reikėtų, jautėsi visiškai tam pasiruošęs. Buvo 
visiškai pasiruošęs daugeliui dalykų. Didžiausia bėda ir buvo 
šitas jausmas. Atrodė, niekas nebegali labai nuliūdinti, ne- 
bėr dalyko, su kuriuo nepajėgtum susidoroti ar kurio būtų 
verta bijoti. Neįstengdavo nuspręsti, kas gi dabar jam svar- 
biausia. Tad nutarė tiesiog gyventi sulig ta diena, kuo pa- 
prasčiau ir maloniau, jei įmanoma, ir laukti. Šiaip ar taip, 
jeigu išlauks, galų gale kažko imtis turės Alisa. Taip ir. turi 
būti. Ar ne? 


ŠEŠIOLIKTAS SKYRIUS 


Penktadienio vakare Semas Medouzas eidavo į Seinsberio 
parduotuvę. Šios išvykos jam pradėjo patikti, nes krautuvė 
būdavo pilna žmonių, kurie ką tik baigė darbą ir dabar su pa- 
lengvėjimu ir jauduliu laukia savaitgalio. Slenkant vienišo bū- 
vio metams, vieną kartą paėmė juokas pastebėjus, kaip jis 
stengiasi penktadienio vakare neturėti jokių užsiėmimų uni- 
versitete, kurie galėtų sutrukdyti žygiui į Seinsberį. Dar susi- 
griebė perkąs vis tuos pačius produktus: viskio, baltos duo- 
nos, vyšnių džemo, makaronų ir itališko padažo, einąs vis prie 
tos pačios kasos, nes ten sėdėdavo tokia simpatiška moterytė, 
kuri palenkdavo į jį galvą ir paslaptingai šypsodavosi. 

Nuo to laiko, kai paliko Elizabetą, daug moterų atkakliai 
bandė su juo gyventi. Dviem jisai leido pamėginti, bet abi 
per daug gerai žinojo, kaip reikia gyventi, ir to savo Žinoji- 
mo nemokėjo paslėpti. Per dešimt metų buvo vienintelė mo- 
teris, kurios jis norėjo, — kad ateitų ir elgtųsi su jo gyveni- 
mu, kaip tik jai šaus į galvą, tegul tik ateina, bet ji pati šito 
nenorėjo. Jo lova jai patiko, bet atsikėlusi ji meilijo turėti 
savo gyvenimą. Todėl Semas ją ir tebemylėjo, ir nebekolek- 
cionavo studenčių kaip lėlių Barbių. Jos tebekoketuodavo 
su juo, ypač vėluodamos įteikti referatus, bet jam nerūpėda- 
vo. Be to, universitete veikė aršus moterų Komitetas kovai 
su seksualiniu persekiojimu. 

Iki pensijos Semui buvo likę penkeri metai. Tuomet ke- 
tino apsigyventi Velse, geriausia kokiame žvejų kaimelyje, 

ir parašyti knygą apie kalbos jėgą, tapsiančią vadovėliu, be 
kurio neišsivers jokia mokykla. Po to parašys Biblijos ir 
klasikinės literatūros vadovus žiopliams, nes išdirbęs dės- 
tytoju trisdešimt metų, vis dar negalėjo pakęsti, kaip da- 
bartiniai protingi literatūros studentai nežiūrėdami į ko- 
mentarus nemoka perskaityti nė eilutės Miltono. Na, o po 
to jis veikiausiai mirs ir bus palaidotas atšiauriose Velso 
kalvose, virš kurių klykauja žuvėdros. Paminklo jam nesi- 
nori, tačiau trokšta ko nors tokio, kas liudytų jį turėjus po- 
eto ambicijų, kad ainiai žinotų: jo flegmatiškame, tingia- 
me, malonumus mėgstančiame kūne glūdėjo ganėtinai 
veržiūs polėkiai. 

Vieną rugpjūčio penktadienį, kai stovėjo eilėje Seinsbe- 
rio parduotuvėje, labai draugiškas vaikiukas, sėdintis greti- 
mam vežimėlyje, pasiūlė jam mažą mažą, šlapią šlapią 
karamelę. Jis dėkingai paėmė ir suvalgė. Kvepėjo aromati- 
zuotu muilu ir priminė vaikystėje čiulptus saldainius. Vai- 
kelis priminė Čarlį. Tikriau, ne patį Čarlį, nes Semas buvo 
jį matęs vos vieną kartą, kai dar nebuvo į ką žiūrėti, bet 
veikiau patį faktą, jog Čarlio esama, jog Semas turi vaikai- 
tį. Anksti pavasarį Alisa atsiuntė Pilkojo namo fotografiją 
ir parašė, kad kai vasarą atvažiuosiąs, viskas jam būsią pa- 
ruošta. Po to laiško nebegavo jokios Žinutės. Jis dėl to ne- 
liūdėjo 1r nesuko sau galvos manydamas, jog ji per daug 
užsiėmusi, be to, ir pats užsiėmęs, tačiau dabar, stovėda- 
mas eilėje ir šypsodamasis svetimam kūdikiui (negražiam: 
aukšta apvali kakta, per smakriuką žliaugia seilės, bet pa- 
dovanodamas karamelę toks mažius parodė tikrą dosnu- 
mą), pamanė, kad Alisos tylėjimas, ko gera, jau darosi 
keistokas. Praėjo pusė vasaros atsotogų, 0 ji net nepa- 
skambino. Pats irgi ne, tad jis jos nekaltino, bet šią valan- 
dėlę, galvodamas apie ją, pajuto norįs pamatyti ją ir vai- 
kaičius. Kol nunešė pirkinius į automobilį, rimtai užsikepė 
juos pamatyti. 

Parsiradęs namo, pirkinius padėjo virtuvėje ant stalo ša- 
lia sočių pietų likučių ir nuėjo prie telefono. Alisa atsiliepė 
uždususi ir nekantriai, bet išgirdusi, kas skambina, atrodo 
nusivylė. 

— Kas yra? — paklausė Semas. 

IVla. 

— Sakyk, — paragino Semas. — Sakyk, Ele. Ar kas atsi- 
tiko? 

— Daug kas atsitiko... 

— Ar-viskas gerai? 

— O taip. Absoliučiai. 

— Kaip vaikai? 

— Puikiai. Tiesiog puikiai. 

— Nevaidink man, — tarė Semas. — Aš esu niekur nesi- 
kišantis tavo tėvas. Ir užuodžiu kažką negera. 

— Martinas čia nebegyvena. 

— Ele... 

— Aš kitą įsimylėjau. Martinas gyvena Solsberyje. 

Semas prispaudė ragelį taip, kad net ausį pradėjo skau- 
dėti, ir užsimerkė. 

— Aš atvažiuosiu... 

— Nereikia. Neprivalai. Aš susitvarkysiu. Reikia daug ką 
nuspręsti, bet palengvėle judu į priekį. 

— Kur tasai kitas vyrukas? Su tavim? 

— Ne vyrukas, — tarė Alisa. — Mergina. 

Semas pakėlė kumštį ir ritmingai ėmė daužyti sau kak- 
tą — bum bum bum... 

Mergina... 

— Taip. 

— Ele... — beveik sudejavo jis. 

— Telefonu neįmanoma paaiškinti. Taip pat negaliu ta- 
vęs įtikinti, kad man viskas gerai. Liūdna, bet viskas gerai. 

— Vaikai, kaip vaikai... 

— Jie pasiilgsta Martino, pasiilgo Klodos — jos vardas 
Kloda, — bet mes išgyvensim, susitvarkysim... 

— Tu manei, kad skambina Kloda... 

— Taip, — atsakė Alisa, — maniau. Mes nesišnekėjome 
jau tris savaites. 

— Rytoj nuvažiuosiu. 

— Būtų smagu, — patylėjusi tarė Alisa. 

— Laikykis, — pasakė Semas. — Laikykis. 

Jis buvo arti ašarų. 

— Laikausi. Prižadu niekur nenukristi. 

— Aš būsiu maždaug arbatos laiku. Ne, anksčiau, per 
pietus. Nuvažiuosiu vidury dienos. 

Jis padėjo ragelį. Virtuvėje buvo visiškai tylu, tik, įlindusi į 
vieną parduotuvės maišelį, tarp celofaninių makaronų pakelių 
zvimbė mėsinė musė. Semas išsitraukė nusipirktą viskio bute- 
lį ir, prisispaudęs abiem rankom prie krūtinės, nusinešė į 
miegamąjį. Tada atsigulė nepaleisdamas butelio ir verkė ver- 
kė lyg vaikas. 


Ponas Finčas vyniojo iš mėlyno rūkomojo popieriaus liZ- 
delių obuolius, atvežtus iš Naujosios Zelandijos. Tai buvo 
Mišelės darbas, bet Mišelė išėjo pareiškusi, jog jai nepatin- 
kąs jo požiūris į ponią Džordan. Matyt, ką nors panašaus ji 
bus pasakiusi ir motinai, nes išvažiavo iš Pitkoumo ir apsigy- 
veno Pule, pas ištekėjusią seserį, o Gvena pradėjo pirkti du- 
kart didesnius gabalus jautienos išpjovos ir jos veidas atrodė 
kaip sunešioto bato aulas. Padėti pasisiūlė viena iš Kradve- 
lų mergiočių — Hiterė, nešiojanti tokio siaurumo garintus 
džinsus, jog atrodė nesuprantama, kaip ji juos užsibraškina. 
Tačiau ponas Finčas bijojo ir to, kad ji tokia seksuali, ir kad 
ilgapirštė, todėl jai atsakė. Tuomet ji atsivedė į krautuvę dvi 
savo draugužes, nenaudėlės visaip iš jo išsityčiojo ir jam bu- 
vo labai negera. Jo pagailėjo net ponia Finč, nors dėl to, 
kad jam taip trūksta elegancijos, ji seniai nebejautė jam nei 
užuojautos, nei simpatijos. 

— Dėl visko kalta Alisa Džordan. Jei ne ta avantiūrąa, 
nieko panašaus nebūtų atsitikę. 

Ji dažnai tat kartodavo, nepamiršdama jam priminti, jog 
tokia patyrusi moteris kaip ji niekada nepuola nieko smerk- 
ti. Pono Finčo manymu, Alisą smerkia beveik visi. Jam din- 
gojosi, kad jis pats yra turbūt vienintelis, kuris to nedaro — 
ne dėl to, jog neturėtų savo nuomonės, bet kad nežmoniškai 
apstulbęs. Šio romano keistumas jį stačiai paralyžiavo, šito- 
kio dalyko jam nebuvo tekę matyti. Poną Finčą sukrėtė ne- 
standartinis jausmų ir seksualumo mišinys ir — tai švieste 
švietė Alisos veide — jo tikrumas. Ši istorija absoliučiai tik- 
ra, nors neįtikėtina. Nesvarbu, kad Alisa stengiasi neišsiduo- 
ti, akivaizdu, jog Klodai išvykus ji kenčia tikrą skausmą, 
skausmą, kuomet išraunamos naujos, gyvastingos ir gležnos 
šaknys, — išraunamos lyg tyčia tuo momentu, kai jau ėmė 
prigyti. Ponas Finčas dažnai sau pagalvodavo, kad poezija 
jam daug suprantamesnė už gyvenimą, nes gyvenimas kar- 
tais pernelyg sudėtingas. 

Vargu ar kas jautė panašiai kaip jis. Užteko tik pažiūrėti, 
ką žmonės daro. Girdėjo, kad ponia Mekoli buvo nuėjusi į 
Pilkąjį namą ir pasiūliusi Alisai šuniuką — už dyką. Jam tai 
papasakojo Gvena — ji niekino už tai ponią Mekoli ir pikti- 
nosi Alisa, mat ši šuniuko nepriėmė ir užsidariusi apačioj 
tualete vos neišverkė akių. Bantė Pein, nusimenanti vos tik 
parduotuvėje kas paminėdavo Alisos vardą, šoko ant Selės 
Mot kaip pasiutusi katė, kai ta pasakė, jog maži miesteliai 
nevalioja apsiginti nuo visokios blogos įtakos. 

— Nedrįsk apie Alisą Džordan sakyti „bloga“! — šaukė 
ponia Pein. 

Selė Mot išdrožė trenkdama durimis. Ponia Pein apsiver- 
kusi turėjo atsisėsti ir atsigerti vandens, tada paaiškino, gal 
dešimt kartų, kaip stipriai ji jaučianti, deja, nemokanti api- 
būdinti, ką gi taip stipriai jaučianti. 

Aludės, kur ponas Finčas sykį per savaitę išgerdavo pin- 
tą alaus, požiūris buvo ne toks komplikuotas, gal todėl, kad 
ten retai užeidavo moterų. Prie baro apie tai beveik nebuvo 

kalbama, o aludės salikėj, kur toną duodavo Stiuartas Mo- 
tas, kelias dienas pasidrabstyta vulgariais juokeliais, bet pra- 
sidėjus futbolo sezonui susidomėjimas užgeso. O bažnyčia... 
Ką gi, trapus pono Finčo tikėjimas, maitinamas ritualų pa- 
mėgimo ir didelio noro, kad kada nors bus kaip nors atly- 
ginta už reguliarų vaikščiojimą į bažnyčią, patyrė triuškinan- 
tį smūgį. Jis laukė pamokslo, pilno tokių žodžių kaip blogis 
ir nedorybės: ne todėl, kad būtų troškęs Alisos pasmerkimo, 
bet kad norėjo moralinio turėklo, į kurį galėtų atsiremti. O 
išgirdo pamokslą apie šventąjį Barnabą, kitą sekmadienį — 
apie vidinį miestų atsinaujinimą. Keisčiausia, mąstė ponas 
Finčas, įdūręs žvilgsnį į obuolį rankoje, kad šitoks dalykas, 
toks skandalas kaip Alisos Džordan ir Klodos Anvin meilė 
žmogų verčia valandų valandas knistis savyje. Tvirta žemė, 
ant kurios, regis, stovėjai, staiga ima drebėti ir smegti. Po- 
nas Finčas padėjo obuolį į lentyną šalia kitų ir susiraukė. 

Jam už nugaros kostelėjo Semas. 

— Gal galėtumėt parodyti man kelią į Pilkąjį namą? 

Ponas Finčas lėtai atsigręžė. Semas vilkėjo pasiglamžiu- 
sius mėlynus marškinius, ryšėjo ant kaklo skarelę raudonais 
taškučiais ir atrodė jaukiai bohemiškas, poną Finčą suėmė 
pavydas. Jis tik vylėsi, jog iš pirmo žvilgsnio gal nematyti, 
kad jo kelnės poliesterinės. 

— Su didžiausiu malonumu... 

Jis išsivedė Semą laukan ir pirštu parodė kalvos pusėn. 

— Važiuokit tiesiai iki namo, kur kieme stovi šulinys, 
grynai dekoratyvinis, ir pasukite dešinėn. Tiesiai išvysite Pil- 
kojo namo vartus. 

Jis laukė, kol Semas pasisakys, kas toks esąs ir ko jam 
reikia Pilkajame name, bet Semas tik padėkojo ir įlipęs au- 
tomobilin — ponas Finčas susižavėjo, kad jo viduje toks 
chaosas, — nuvažiavo. Ponas Finčas grįžo parduotuvėn liūd- 
nai galvodamas, kad aptarnavimo sferoje dirbančių žmonių 
dalia — likti nepastebėtiems tų, kuriuos jie aptarnauja. 

Atrodo, Alisa, kuri net maža niekad nerodydavo savo 
jausmų, nori, kad jis apkabintų, — Semas taip ir padarė. Ir il- 
gai laikė ją apglėbęs šviesioje jos virtuvėje, 0 ji nei verkė, nei 
daug ką kalbėjo, tik pasakė, jog smagu jį matyti, jog nežino- 
jusi, kaip sunku atgyti ir gyventi. Šiaip ji stovėjo apkabinusi jo 
kresną stuomenį ir priglaudusi galvą jam prie krūtinės. Jis su- 
sigraudino. Po kelių minučių ji atsiduso, palengva atsitraukė 
ir nuėjo sandėliukan sidro butelio. Jis atsišliejo į duris ir Žiū- 
rėjo, kaip po obelim kratosi vaikiškas vežimėlis. Ant virvės 
džiūvo skalbiniai, saulėje šildėsi jauniklė katė, šalia jos gulėjo 
salotų keras. Semas nepaliaudavo stebėtis vienu Žmonijos 
bruožu: kad ir kokia vyktų drama, gyvenimas dažniausiai eina 
savo keliu. Draskomi jausmai ir siela, pakrinka sveikata ir 
protas, žlunga gyvenimas, tačiau negailestinga mašina rieda ir 
rieda: pusryčiai, pietūs, vakarienė, skalbimas, šlavimas, ėjimas 
miegot... Galbūt, svarstė jis, imdamas stiklinę sidro, šita nyki 
mechanika ir neleidžia išprotėt. Galbūt tai, kad tau reikia ly- 
ginti skalbinius, išgelbės nuo pamišimo. 

— Ko gera, turėjau tau papasakot, — prabilo Alisa, sės- 
damasi ant stalo kampo. — Bet aš niekam nepasakojau. Ne- 
norėjau. Jaučiausi tokia laisva. Supranti, šitiek metų buvo 
vien „reikia“ ir „privalau“, ir staiga atsirado aiškus, stiprus 
„noriu“. Apėmė toks palengvėjimas. Tiesiog neliko kito pa- 
sirinkimo. — Ji pažiūrėjo į Semą. — Visuomenė ne visada 
teisi spręsdama, kas Žmogui gerai. 

Jis pagerė. 

— Ji neklysta spręsdama, kas gerai daugumai žmonių. 
Bet ne kiekvienam. Tačiau taisykles kuria dauguma, tai mes 
ir vadinam visuomene. Viena kolegė sako nekenčianti visuo- 
menės, kad ji taip lengvai leidžia skyrybas. Tai totalinė ne- 
apykanta. Ta moteris veikiausiai baigs nekęsdama savęs. 

— Visuomet taip, ar ne? Sunkiausia kova — išmokti su- 
gyvent su savimi... 

— Manau, kad ta kova niekad nesibaigia pergale, — tarė 
Semas, žvelgdamas jai į akis. 

— Man skauda, — tarė Alisa. — Skauda visą. Kažin ar 
yra nors lopinėlis viduj ar išorėj, kad neskaudėtų. Skauda 
kiekvieną nervelį, labiausiai meilės nervą, o aš daugiau nie- 
ko nenoriu, tik mylėti, aš privalau... 

Semas pasitraukė nuo durų ir priėjęs prie Alisos suėmė 
kasą. Ji atrėmė galvą į jo ranką, paskui — į krūtinę. 

— Aš tau kai ką pacituosiu. 

— Poezijos? 

— Džordžą Eliotą. 

— Kad esu skaičiusi, — liūdnai prisipažino Alisa, — tik 
„Floso malūną“. 

— Čia iš „Adamo Bido“. 

Ji atgręžė veidą. 

— Sakyk. 

— „Mes priprantam, — prašneko Semas virtuvės erdvei 
virš Alisos galvos, — ir prie dvasios, ir prie kūno skausmo, 
nors justi jį tebejuntam; jis įauga į mūsų gyvenimą, ir jau ne- 
beįsivaizduojame, kaip gera gali būti be jo. Geismą pažaboja 
rezignacija, mes tenkinamės šia diena, kai galime tylėdami 
tvert savo sielvartą ir elgtis taip, lyg nekentėtume. Būtent to- 
kiomis dienomis suvokimas, kad mūsų gyvenimo regimi ir ne- 
regimi santykiai siekia daug toliau už tuos, kurie yra šiuo me- 
tu ar bus ateityje mūsų esybės centras, tampa tarsi raumeniu, 
kuris turi mus palaikyti ir stumti pirmyn“. 

Stojo tyla. Ilga tyla, kai nė katras nesujudėjo, kol hole pa- 
sigirdo bruzdesys, atsidarė virtuvės durys ir su linksmai spie- 
giančiu Džeimsu ant rankų įžengė Kloda. 


— Tu juk žinai, kodėl grįžau, ar ne? — paklausė Kloda 
taisant vakarienę. 

— Taip. 

— Tačiau noriu dar priminti. Aš grįžau tavęs pasiimti. 
Tavęs ir vaikų. Viską išparduodu. Galime išvykti, kur tik pa- 
tinka. 

Alisa tylėdama pjaustė grybus. Viršuje Semas Natašai su 
Džeimsu skaitė „Mikę Pūkuotuką“, už kengūrą kalbėdamas 
australišku akcentu. Pasisekimas buvo nepaprastas. Apačią 
kartais pasiekdavo laimingi vaikų šūksniai. Čarlis, jau ap- 
rengtas pižamėle, sėdėjo savo aukštojoj kėdėj ir lesiojo avie- 
tes. Balionas, sočiai prisiputęs, miegojo šalia krosnies. Už 
atvirų durų, užlietas kaip sirupas tirštų saulėlydžio spalvų, 
tingiai driekėsi galuvasario peizažas. 

— Neslapukauk, — tarė Kloda. — Man išvažiavus tik tai 
ir darai. Sakei turinti pagalvoti. Manęs čia nebuvo beveik 
mėnesį. Tas laikas man virto košmaru. Ar tau irgi? 

— Taip, — atsakė Alisa, supildama grybus į prikaistu- 
vį. — Buvau kvaila manydama, kad rasiu ramybę. Gyvenau 
viena, bet jokios ramybės neturėjau. Jaučiausi tarsi įmesta į 
akmenų šlifavimo mašiną. Tiek kad, matyt, buvau tas ak- 
muo, kuris nesidavė nugludinamas. 

— Tau reikėjo manęs, — tarė Kloda. 

— Aš tavęs pasiilgau, — patylėjusi pasakė Alisa. 

— Tau manęs reikėjo. 

— Aš pasižiūrėjau į žodyną, ką reiškia „reikėti“ , — kal- 
bėjo Alisa. — Pasakyta, jog tai — jausti palengvėjimo porei- 
kį. Man tai pasirodė per menka. 

Kloda uždėjo rankas Alisai ant pečių. 

— Jei manęs neturėsi, nustosi gyventi. 

— "Tu visąlaik taip sakai. 

Klodos akyse sublizgo ašaros. 

— Alisa, ak Alisa, nors kiek pasigailėk... — Ji nuėmė 
rankas. — Nė neįsivaizduoji, kaip kentėjau Londone. Elea- 
nora su Ruta buvo tokios geros, bet jos turi viena kitą. Ma- 
ma su tėčiu irgi stengiasi būti geri, net ir tėtis, bet jie nieko 
nesupranta. Pamilusi tave atsidūriau tarp dangaus ir žemės, 
nebetinku jokiam žmogui, tik tau. Dėl tavęs aš žlugusi ki- 
tiems Žmonėms. Nebenoriu nieko, tik padaryti tave laimin- 
gą. Ir vaikus. Kaži ką padaryčiau dėl tavo vaikų. 

Ji pasižiūrėjo į Čarlį, kuris užsimovė ant pirščiuko avieię 
kaip kokį antpirštį ir dabar spoksojo išpūstom akytėm. 

— Aš dievinu Čarlį, — pasakė Kloda. Atsisėdusi ant kė- 
dės ji apkabino sau kelius. — Man nepatinka inkšti. Bet ši- 
tai taip svarbu. Tau ir tavo vaikams aš noriu duoti. Būdama 
Londone galvojau, kad norėčiau dėl jūsų dirbti. Pasijutau 
tokia laiminga. 

Alisa atsisėdo šalia. Paglostė pasišiaušusią jos galvą ir 
vėl, kelintą jau kartą, pamanė, kad nusiminusi Kloda panaši 
į egzotišką paukštę papurusiom spalvingom plunksnom ir iš- 
sišovusiais kauleliais. 

— Kloda... 

Tyla. 

— Kloda, nenorėjau sakyti šito dabar, bet, atrodo, pasie- 
kėme tokį tašką, kai turiu tai padaryti, nes kol šis dalykas tvy- 
ro tarp mūsų, išvis neįmanoma kalbėti. Aš su tavim niekur 
nevažiuosiu. Jei tau nuo to nors kiek bus lengviau, negrįšiu ir 
pas Martiną. Galimas daiktas, apkaltinsi mane pompastišku- 
mu, bet taip nusprendžiau todėl, kad būtų nesąžininga gyven- 
ti su bet katruo iš jūsų. Kalbu ne apie geismą. Kalbu apie 
jausmų balastą, kuris apsunkintų ir tą, ir tą ryšį ir kurio nie- 
kaip nesugebėčiau atsikratyti. Kas iš to, jei vis ką nors kaltin- 
čiau, o dar blogiau būtų vilkti nuosavą kaltę. 

Po valandėlės Kloda pakėlė į ją degančias akis. 

— Kartais suabejoju, ar tu išvis turi širdį... 

Alisa atsistojo, iškėlė iš kėdės Čarlį. Ir tarė per petį: 

— Negaliu nuolat kartoti, kad myliu tave. Vis kartojami 
tie žodžiai nublanksta, tampa beprasmiai kaip koks įkyrėjęs 
priedainis. Bet aš vėl tai sakau. Jei tau taip skauda, kaip 
kalbi, turėtum suprasti, ką ir aš jaučiu. Aš stingstu iš siaubo, 
kad būsiu be tavęs. Tačiau reikės būti. — Ji glustelėjo veidu 
prie Čarlio kakliuko. — Šneku su tavim ne taip, kaip norė- 
jau, bet nieko nepadarysi. Ir Martinui nemokėsiu Žmoniš- 
kiau paaiškinti. 

Kloda apsiverkė. Tai matydamas ir Čarlis ėmė raukytis. 

— Matai, — tarė Alisa, — laikas mudviem šitai baigti. 
Laikas liautis nebemiegojus, verkus ir kankinus viena kitą... 

— Tavo! — suriko Kloda. — Vis tavo prakeiktas viršus! 

Staiga Alisą suėmė pyktis. 

— O tu pasiunti, jei ne tavo, ką? 

Čarlis užbliovė. Alisa ėmė jį maldyti ir nunešė viršun. 
Natašos kambary buvo girdėti, kaip Triušis kažką rimtai aiš- 
kina Tigrui, o tas nenori jo klausyti. Alisa pasodino Čarlį lo- 
vytėn, kur jis bemat patenkintas nurimo. Ji prisuko muziki- 
nę dėžutę, ir suskambo trūkčiojanti „Edelveiso“ melodija. O 
kas, galvojo palinkusi prie Čarlio, kuris įnirtingai čiulpė sau 
pirštus, jei Kloda būtų ne audringai ją įtikinėjusi, o pranešu- 
si, kad viskas baigta , ji, Kloda, susiradusi kitą moterį? Kaip 
tada? Ar būtų buvę lengviau? Ji atsitiesė. Lengviau, bet blo- 
giau. Jei jau pradedi plaukti prieš srovę, grįžti nevalia... 
Kloda suprato, kad visas jos gyvenimas tapo bejėgis, nebe- 
valdomas. 

Pagauta gailesčio, Alisa nubėgo žemyn, į virtuvę, bet Klo- 
dos, aišku, nebebuvo, išėjo palikusi ant stalo sukryžiuotus vi- 
sus peilius ir šakutes — vaikišką meilės ir pykčio Ženklą. 


— Vadinasi, nori skirtis, — tarė Martinas. 

— Taip. 

— Turiu tau pasakyti, kad jaučiuosi baisiai. 

— Taip, Žinau. 

— Aš nekaltas. 

— Visa tai per daug sudėtinga, kad kas nors būtų kaltas 
ar turėtų atsiprašyti. 

— Man taip neatrodo. 

— Žinau. Žinau, kad neatrodo. Tau atrodo, jeigu aš at- 
gailausiu, nuolankiai atsiprašysiu, tau staiga pasidarys ge- 
riau ir viskas susitvarkys. Ne, nieko panašaus, išvis niekas 
taip paprastai neišsisprendžia, juolab toks keblus dalykas. 

Martinas nuomojo butą paupy. Primygtinai reikalavo, 
kad Alisa susitiktų su juo kaip tik tenai: ji nesuprato, ar jis 
nori įtvirtinti savo nepriklausomybę, ar parodyti, kokia be- 
veidė dabar jo buitis. Butas buvo saulėtas, pirmame gremėz- 
diško Regentystės laikų namo aukšte, nevykusiai apstatytas 
pirmųjų Kanados kolonistų stiliumi. Jie sėdėjo tamsiai rudu 
velvetu apmuštuose krėsluose ir žiūrėjo į upę, kur plaukiojo 
gulbių šeimynėlė. 

— Tu nenuginčysi fakto, kad auka esu aš, — tarė Mar- 
tinas. 

— Šneki, lyg būčiau tyčia tave nuskriaudusi. Norėdama 
nubausti. Lyg visa būčiau dariusi iš pykčio... 

— Taip ir buvo, — atkirto Martinas. — Aš tau nusibo- 
dau. Tu manim nusivylei. 

Alisa nieko neatsakė. 

— Manau, gailėjaisi, kad apskritai už manęs tekėjai. 

Ji tebetylėjo. 

— Tau ir nereikėjo tekėti, ar ne? — provokavo jis. — Da- 
bar įsitikinai, kad ir kaip nenorėtum to suprasti. 

Ji tebežiūrėjo į gulbes. 

— Abejoju, ar teisėjas leis tau auginti ir auklėti vaikus. 

— Kodėl įsikalbi, kad aš — tavo priešė? 

— Tokia ir esi. Tu mane pažeminai pačiu baisiausiu bū- 
du, kokiu moteris gali pažeminti vyrą. Tai tavo darbas. 

— Ar tau būtų labiau patikę, jei būčiau susiradusi meilu- 
Žį ir tau parodžiusi, kad esi netikęs vyras? 

— Taip, — atsakė Martinas. — Ne. — Ir susiėmė ranko- 
mis galvą. 

— Nustok galvojęs apie seksą. Seksas čia niekuo dėtas. 
Na, gal iš dalies. 

— Aš negaliu... 

— Skyrybų noriu ne tam, kad gyvenčiau su Kloda. Noriu 
jų todėl, kad su niekuo neketinu gyventi. Jei tau smagiau 
viską sukomplikuoti, negaliu trukdyti. Tavo pusėj daugybė 

žmonių. Bet aš tau nepadėsiu to visko paversti karu. Ver- 
čiau būsiu tau draugė, ne priešė. Ir Klodai verčiau būsiu 
draugė, ne priešė. Vis dėlto neapsimesiu, kad gailiuosi to, 
kas įvyko, nes tai būtų melas. 

— Tu turbūt išprotėjai. 

— Tikriausiai šitaip manyti lengviau. 

— Lengviau! 

— Jei visiems sakysi, kad aš išprotėjusi, nereikės galvoti, 
kas aš esu ir ką dariau rimtai. Tau nereikės pripažinti, kad 
aš esu žmogus. Juo labiau bandyt įžvelgti ką nors gera. — Ji 
pakilo. — Jau eisiu. Pradėjau pamokslauti. Regis, užėjo toks 
noras pamokslauti. 

Jis įbedė į ją akis. Nenorėjo, kad ji išeitų, bet neišmanė, 
kaip sulaikyti. 

— Šeštadienį aplankysiu vaikus... 

— Be abejo. 

— Ką jie žino? 

— Ką nori, kad žinotų tokiam amžiuj? — tarė Alisa. — 
Jie tik laukia, kad viskas vėl būtų normalu. 

— O kas dėl to kaltas? — nebeištvėręs sušuko Marti- 
nas. — Kas kaltas, kad nenormalu? 

Alisai išėjus jis įlindo į vonios kambarį užpakalinėje namo 
dalyje ir Žiūrėjo, kaip ji Žingsniuoja prie savo automobilio. 
Tiesą sakant, prie jo automobilio, juk jis nupirko. Vilkėjo pla- 
tų ir ilgą džinsinės medžiagos sijoną, raudonus marškinius, 
zomšinę liemenę, kasa gulėjo ant nugaros tiesi kaip strėlė. Jis 
įrėmė kaktą į lango stiklą. Ji atidarė dureles, įlipo susiglobda- 
ma sijoną ir uždarė automobilį. Martinas užsimerkė. Juoda 
netekties banga jį užliejo praradimo jausmas, žiaurus suvoki- 
mas, kad nebeturi to, kas tik tau vienam priklausė. 


Sėdėdamas Pilkojo namo sode su „Times Literary Supple- 
ment“, Semas akies krašteliu sekė vaikus. Sitas užsiėmimas 


jam pasirodė panašus į egzaminus, tiek kad vaikai nevarstė jo 

graudžiais ir priekaištingais žvilgsniais kaip studentai, priveik- 
ti egzaminų jaudulio ir atseit netinkamo vertinimo. Vaikiukai 
berods buvo įsijautę į kažkokį ritualą, vykstantį po automobi- 
lio kilimėliu, ištiestu ant dviejų virtuvinių kėdžių; tarpais jie 
išlįsdavo ir ant mažos lėkštutės iškilmingai atnešdavo jam pri- 
skabytų saulučių, kurias, atrodo, Čarlis būtų mielai valgęs. Jis 
ir leido jam tai daryti. Šiaip ar taip, karalienės Elžbietos. lai- 
kų virtuvė puikiai panaudodavo žibuokles ir medetkas. 

Jo buvimas tas kelias dienas namams suteikė rimties. Iš- 
kart radosi atmosfera, būdinga šeimai, turinčiai senelį ir vyrą, 
į Jį ėmė tiestis gležni saugumo instinkto čiuptuvėliai. Jam tai 
patiko. Regis, patiko net labiau negu, kiek prisimena, tėvystė, 
užklupusi jį tokiu gyvenimo tarpsniu, kai buvo jai nepasiren- 
gęs. Jį labai domino vaikaičiai, apstulbino kūdikiškas Čarlio 
orumas. Kaip gaila, kad savi vaikai per daug nerūpėjo — Žen- 
klas, jog tuomet dar nebuvo pakankamai subrendęs. Jis matė 
moterišką Natašos praktiškumą ir pasitikėjimą, vyriškas 
Džeimso meilės kančias, matė ir tai, kad jo duktė Alisa turi ir 
to, ir to, kaip, jo manymu, ir privalu tikrai suaugusiam žmo- 
gui. Dar su džiaugsmu pastebėjo, kad jam skirtas tam tikras 
vaidmuo. Šeimai jo reikia. Reikia taip, kaip, liūdnai prisipaži- 
no Alisa, niekad nereikėjo Martino. 

— Jis per jaunas, — pasakė Semas. — Kaip ir aš kadaise. 
Jis tebėr sklidinas savęs. 

Ji pasiryžo aplankyti Martiną. Semas sakė, kad nieko ge- 
ro iš to nebūsią, ji paprieštaravo, jog nebūsią dabar, bet gal 
kada vėliau padėsią. Jai grįžus Semas pasiūlė savo planą. 
Gyventi visiems kartu. Už jos dalį, kurią gaus pardavusi Pil- 
kąjį namą, ir pinigus už parduotą jo butą nusipirkti Redinge 
namą penkiems žmonėms. Jis įsivaizdavo gyvenimą, kai visi 
bus saugūs ir kiekvienas turės visišką laisvę. Jei triukšmui 
nutilus Kloda panorėtų juos aplankyti, ką gi, jis nepriešta- 
rautų. Aišku, ir Martinas galėtų atvažiuoti ir išvažiuoti kada 
panorėjęs. 

„Atšliaužė Čarlis, apsikabino Semui koją. 

— Sveikas, vyruti. | 

Čarlis išsišiepė lig ausų. Semas pagalvojo, kaip ateityje 
nešis Čarlį į Seinsberio prekybos centrą ir vežiosis pasisodi- 
nęs į prekių vežimėlį. Jis užsikėlė Čarlį ant kelių. 

— Ar norėtum gyventi su šeneliu? 

Čarlis ėmė tyrinėti marškinių sagutę. 

— Galėtumėm šunį įsitaisyti. 

Keliuke sutūtavo automobilis — grįžo Alisa. Su Čarliu 
ant rankų Semas atsistojo, pašaukė vaikus ir nuvedė prie ga- 
ražo jos pasitikti. 


SEPTYNIOLIKTAS SKYRIUS 


Namas buvo akivaizdžiai bjaurus. Sumūrytas iš gelsvų ply- 
tų, mėlynų čerpių stogas, ilgas sodas driekės ligi pat gatvės — 
tikras šabakštynas, kuriame karingai stiepės į viršų didžiuliai 
jurginų stiebai ir kerojo gudobelės. Dar augo obelis, jos šakos 
lūžo nuo vaisių; aišku, ji visad šitaip gausiai derėdavo, nes 
viena iš žemutinių šakų buvo paremta stora kartimi. 

Namas buvo ne tik bjaurus, bet ir neleidžiantis įsisiūbuot 
vaizduotei: viršuje keturi kambariai, apačioje — du, siaurame 
fligelyje — vonios kambarys viršum nykios virtuvės. Ankstes- 
nieji savininkai buvo įtikėję plaušalentėmis. Jų buvo prikalta 
virš Židinių ir panelinių durų, laiptų turėklų ir sijų, paskui jos 
nudažytos šviesiai violetine ar abrikosine spalva, kad susilietų 
su sienomis. Svetainėje buvo koklių Židinys, mirguliuojantis 
visomis vaivorykštės spalvomis, po visais čiaupais žaliavo ir 
rudavo plačios dėmės. 

Už dviejų mylių, toliau slėnyje, stovėjo namas kaip Žaisliu- 
kas. Akmenų mūro, vidus erdvus ir jaukus. Alisa buvo smar- 
kiai spaudžiama pasirinkti jį, mat nors šiuo tarpu spaudėjams 
nelabai rūpėjo, kur gyvena ji pati, jie norėjo, kad vaikai gy- 
ventų gražiuos namuos. Tačiau Alisa buvo nepalenkiama. Dėl 
daugelio dalykų būdavo nepalenkiama, taip pat ir pasirinkda- 
ma Rytinį namą, o ne gražųjį akmenų mūro. Be to, ji tvirtai 
nusprendė gyventi viena ir dėl mokyklos nesikelti iš Solsberio 
apylinkės. Dar buvo tvirtai nusistačiusi, kad Martinas kuo 
dažniau matytųsi su vaikais. 

Nataša pasibaisėjo Rytiniu namu. Jos miegamasis buvo 
ne didesnis už spintą ir atsidavė grybais. Sienos išklijuotos 
rusvais pūslėtais apmušalais, lubose tamsavo drėgna dėmė. 
Alisa ją ramino, kad padarysianti kambarėlį neatpažįstamą, 
tegul ji tik palaukia, bet Nataša laukti nenorėjo, lygiai kaip 
nenorėjo kraustytis iš Pitkoumo. Alisai dažnai kartodavo jos 
nekenčianti, bet pamačiusi, jog nuo to jai nė kiek ne geriau, 
sutrikdavo, nusimindavo ir vėl pasakydavo, tik garsiau, Žiū- 
rėdama, kas iš to bus. Net mokykla buvo nebe ta, kai iš jos 
grįždavai ne į Pilkąjį namą ir kai nutrūko draugystė su Sofi. 
Nataša prisiplakė prie Šarlotės Čeimbese, lėtapėdės ir ne- 
įdomios, bet namie ji turėjo baseiną ir didžiulę svetainę su 
baltu kilimu. Rytinio namo svetainėje kilimo išvis nebuvo, 
gulėjo patiestas takas. Alisa prižadėjo, kad šis kambarys 
greit bus nebeatpažįstamas, tegul ji tik palaukia, ir Nataša, 
bausdama Alisą, visą savaitgalį praleido pas Šarlotę Čeim- 
bers. Bet nubaudė pati save, mat be galo pasiilgo namų. Pir- 
madienio vakare parėjusi iš mokyklos sušuko: 

— Aš nekenčiu šito namo! — Tada pravirko ir ilgai rau- 
dojo prisispaudusi prie Alisos. 

— Žinau, kad sunku, bet kasdien mes judam į priekį, — 
kalbėjo jai Alisa. 

— Bet aš noriu grįžti į Pitkoumą. 

— Grįžimas — liūdniausias dalykas. Nieko neberandi 
taip gražu ir gera, kaip prisimindavai. Nes žmogus keičiasi. 
Senuosius daiktus matai kitomis akimis, ir jie jau taip pat 
kitokie. 

Kartą atvažiavo arbatos Letise Deverel. Atidardėjo savo 
senutėliu automobiliu akmenuotu jų keliuku, pasidėjusi ant 
užpakalinės sėdynės narvelį su papūga. Keleivė iš jos buvo 
prasta, beveik visą kelią klykė, bet maloningai priėmė obuo- 
lio griežinėlį. Letisė pasakė, kad papūga gyvens kokius še- 
šiasdešimt metų ilgiau, negu jai pačiai priklauso, todėl tu- 
rinti surasti gerą ir originalų žmogų, kuris ją paskui žiūrėtų. 

Džeimsas, apžavėtas papūgos charakterio, humoro ir pilkšvų 
nagiukų, laikančių obuolį, sugalvojo, kad jis ir yra pakanka- 
mai geras bei originalus žmogus. Jis žiūrėjo į Letisę degan- 
čiom akim, laukdamas, kad ji tai pastebėtų. 

— Margo Anvin norėtų su tavim susitikti, — tarė Alisai 
Letisė. 

— Viešpatie... 

— Jai reikia. Graudu matyti, kaip toks sumanus žmogus 
staiga pasidaro toks liūdnas ir sutrikęs. Ir, aišku, ji negali 
apie tai šnekėtis su Ralfu, nes ji nori suprasti, 0 jis nenori 
nieko net girdėti. -. 

— Nejaugi ji nori, kad aš paaiškinčiau? 

— Turbūt. 

— Viešpatie... — pakartojo Alisa. 

— Ji nori, kad atvažiuotum į Parką. — Letisė pasižiūrėjo 
į Alisą. — Atrodo, Kloda vėl ruošiasi į Ameriką. 

— Taip ir maniau, — tyliai tarė Alisa. 

— Tikiuosi, tik trumpas kaprizas. 

— Atseit tam, kad visi rūpintųsi ir ją guostų? 

— Matai, ji niekad lig tol nebuvo įskaudinta. 

Alisa pažvelgė į vaikus. 

— Man rodos, blogiau, jei pirmą kartą pasijunti įskau- 
dintas jau būdamas suaugęs. | 

— Ką gali Žinoti? — tarė Letisė. — Kas Žino, kokie išgy- 
venimai Žmogui išeina į gera, kokie — į bloga? Ar pati Ži- 
nai? 

Pagėrusios arbatos, jiedvi nuėjo į ilgą pašiūrę, kur Alisa 
rengė studiją. Jau stovėjo molbertas, ant trikojo stalo laukė 
paruošti dažai, buteliukai, stiklainiai su teptukais. 

— Aš pati išsilaikysiu, — pasakė Alisa. — Martinas išlai- 
ko vaikus, bet aš pati išsilaikysiu. Seniai reikėjo, kai pagal- 
voji. — Ji paėmė piešinį. — Piteris Morisas užsakė Pitkou- 
mo bažnyčios paveikslą. Interjero. Taigi turėsiu ATP 
parslinkti atgal. 

— Paslapčiom tikrai nereikia, — atsakė Letisė ir pasiė- 
musi apžiūrėjo eskizą. — Kas tau šitas baisus namas? Vietoj 
ašutinės? 

— Jis nebaisus. Jis tikras. Palaukit, kai baigsiu jį tvarky- 
ti, remontuoti. Suprantat... gal ir keista... tačiau čia man 
lengviau viską pakelti. Jaučiu, kad jis mano. Iš dalies, matyt, 
todėl, kad niekas nesitikėjo iš manęs tokio žingsnio. Tai nė- 
ra užsispyrimas, tik geriausias būdas eiti pirmyn... 

Jis nutilo. Letisė įsmeigė į ją akis. 

— Ar nesijausi vieniša? 

— Ne. — Alisa paėmė iš Letisės eskizą ir uždėjo ant 
molberto. — Argi jūs jaučiatės? 

— Ne. 

— Na matot... 

— Taip, — atsakė Letisė galvodama, kaip jai visko užten- 
ka. — Taip, matau. 


Beveik kiekvieną savaitgalį atvažiuodavo Semas. Jis buvo 
tikras lobis — ne vien dvasiniu požiūriu, bet ir todėl, kad 
pasirodė esąs nagingas meistras. Semas labai tuo didžiavosi. 

— Jei prieš dešimt metų man būtų kas liepęs iš naujo 
įdėti duris, būčiau patraukęs tiesiai į aludę. O dabar žiūrėk. 
Na, atidaryk. Matai? Glotnios kaip šilkas. Eikš, Džeimi, imk 
plaktuką. Kokia nauda iš pameistrio, jei tas net įrankių ne- 
paneša? 

Jis nė kiek nesigraužė, kad Alisa nepanoro gyventi kartu 
su juo; bėgant savaitėms, ėmė manyti, kad ji buvo visiškai 
teisi ir kad jam labai patinka naujasis dvilypis gyvenimas: 
viengungiškas Redinge ir šeimyninis — Rytiniame name. Ir 
dar jis pradėjo jausti gailestį, paskui net simpatiją Klodai. 
Jei ne Kloda, jam nebūtų tekę tokio malonaus ir turiningo 
vaidmens. Jis susidarė žiemos darbų Rytiniame name planą: 
kur reikia, pakeisti lietvamzdžius, išvalyti plotą už pašiūrės, 
pradėti kraut malkų rietuvę, pakeisti visus tualeto stiklus 

matiniais ir t.t. Planą pakabino virtuvėje, ir Elizabeta, visų 
nuostabai, atvykusi net dviem dienoms, vis stoviniuodavo 
prie jo ir skaitydavo, tarsi negalėdama patikėti savo akimis. 

Vaikams ji atrodė keistoka, bet taikinga, nes nesistengė 
prisimeilinti. Jai, rodos, Rytinis namas patiko, ji pareiškė 
nudažysianti langų rėmus, keturiasdešimt aštuonias valandas 
juos kantriai ir dažė. Alisos palengvėjimui, ji net neketino 
leistis į nors kiek atviresnį pokalbį ir tik vieną kartą, kai abi 
virtuvėje plovė indus ir aplink šurmuliavo vaikai, pasakė: 

— Ką gi, daug laiko sugaišai, kol išsikapanojai iš šitos 
nesąmonės, be to, baisiai keistu būdu tai padarei, tačiau pa- 
darei. O tai jau daug. 

Išvažiuodama pasisakė gavusi darbą Patarimų biure ir iš- 
sinuomojusi butą Kolčesterio centre. 

— Prieš dešimt metų reikėjo. Su Ana nepaprastai sunku 
gyventi. Bet geriau vėliau negu niekad. Pas mane nevažiuok, 
šitokia kelionė. Pati tave aplankysiu. 

— Ar čia tikrai buvo senelė? — jai išėjus paklausė 
Džeimsas. 

— Taip! 

— Oo... Maniau, kad mokytoja. 


Iš Sesilės ir Ričardo Alisa negavo nė žinutės. Sesilė ma- 
tydavo vaikus tik tada, kai jie būdavo su Martinu, jie grįžda- 
vo į Rytinį namą naujais megztukais, prisikrovę šokoladų ir 
knygučių. Alisa siusdavo. 

— Be reikalo, — sakydavo Semas. — Tai tik prarastos 
galios simboliai. 

— Aš ją taip mylėjau, — prisipažino Alisa. — Dabar ne- 
galiu apie ją net pagalvoti. Ji norėjo mane praryti. 

— O Kloda ne? 

Alisa nusiminė. 

— Ak, nereikia... 

Semas susikrimto. 

— Aš nesakau, kad jos vienodos. Kuo nors. Oi Ele... 

Bet ji daugiau nenorėjo apie tai kalbėti, ir netrukus Se- 
mas išgirdo, kaip miegamajame ji verkia. 

— Kodėl mamytė verkia? — paklausė Nataša. 

-— Nes pasiilgo Klodos. 

— Kai kada ir man dėl to norisi verkti, — supratingai 
linktelėjo Nataša. 


Rytinis namas buvo už pusės mylios nuo miestelio. Keis- 
tas tai buvo miestelis: be parduotuvės ar aludės, o bažnytė- 
lėje pamaldos būdavo tik kas tris savaites. Pastorius, jaunas, 
išblyškęs kaip lavonas ir amžinai susiraukęs vyras, apimtas 
nevilties, kad, užuot gavęs parapiją dideliame mieste, turėjo 
užsiversti ant pečių penkių kaimo bažnyčių naštą, atėjo ap- 
lankyti Alisos ir gėrė arbatą puodelį po puodelio skųsdama- 
sis, koks jaučiąsis nereikalingas. Patyręs kažkokią dvasinę 
krizę, tiksliau nepanoro aiškinti, ir šis gyvenimas turįs grą- 
žinti Jį prie savojo pašaukimo. Jo vardas ir pavardė buvo 
Markas Merfis. Alisai jis patiko. Per antrą jo apsilanky- 
mą — jis atėjo vakarienės ir valgė taip pat godžiai, kaip ir 
andai gėrė arbatą — išbandydama jį, Alisa pasipasakojo 
apie Klodą, ir jis pasakė: 

— Meilė — sunkiai įgyjamas dalykas, ar ne? Jei sutinki, 
turi ją stverti negalvodamas. 

Jis gyveno nedideliame ir neišvaizdžiame šiuolaikiškame 
name, gretimam miestuke, turinčiame, pasak jo, batų dėžutės 
sielą. Jis pradėjo ateiti šeštadieniais, padėdavo Semui triūsti 
sode; Semo paklaustas, ar jam nederėtų būti namie su šeima, 
atsakė neturįs su kuo būti, nes žmona prieš dvejus metus jį 
palikusi ir su kūdikiu apsigyvenusi pas tėvus Niukastlyje. 

— Kaip gaila, — tarė Semas. 

— Taip, man irgi, — atsiduso Markas. — Ji tvirtino nejsi- 
vaizdavusi, kad Dievas pastoriaus gyvenime — tas pat kaip 
kita moteris. 

Kartais, išvažiuodama į Solsberio plentą, Alisa pavyda- 
vo šviesiaplaukę moterį, važiuojančią senu „Citroenu“, ku- 
riame sėdėdavo penki vaikai. Kelis sykius jos pravažiavo 
abejingai, paskui lyg susitarusios viena kitai pamojavo. 
Moteris paliko laiškelį medinėje pašto dėžutėje prie Alisos 
vartų. 

„Esu Priscilė Mein. Gyvenu kitoj pusėj miestelio, už pu- 
sės mylios, sutūpusioj Viktorijos laikų griuvenoj. Telefono 
dar neturiu. Kai užsinorėsi, aplankyk“. 

Alisa pajuto greit užsinorėsianti. Kai atėjo Entonio atvi- 
rukas (jį iškart sudegino), paskui — Džono Mari-Frenčo, 
kur buvo parašyta: „Naujieji Pilkojo namo gyventojai pado- 
rūs ir nuobodūs. Parašykit“, — jai pasivaideno, kad pažintis 
su kol kas nežinoma Priscile Mein kažkodėl daug realesnė 
už praeitį, nors ji ir žinoma. Semas jai paaiškino, jog tai ir 
yra laisvė, ir liepė išmokti gert viskį. 

— Kam? — nusijuokė ji. 

— Robertas Bernsas: „Laisvė ir viskis neatskiriami“. Tie- 
są sakant, laisvė labiau muša galvon negu viskis, bet kodėl 
jos nešvęsti su jo pagalba? 


Džuljeta atvažiavo į Rytinį namą prieš pačias Kalėdas. At- 
sirado drėgną, apniukusią dieną, kai namas, apverstas aukš- 
tyn kojom, atrodė prasčiausiai. Alisa užėjo ją stovint prie 
automobilio ir spoksant į milžinišką purviną laužą — Semo 
kuopimosi darbų simbolį. 

— Ele... 

Alisa sugriebė jai už rankos. 

— Eikš. Einam vidun, nestovėk ant lietaus. Ką tik išsike- 
piau duonos, bet nepavyko. 

Virtuvėje Džuljeta apsiverkė. 

— Ele, viskas taip klaiku... 

— Ne, visai ne. Man čia patinka. 

— Ką tu, ne čia. Turiu galvoje gyvenimą Pitkoume. . 

— Nešnekėk nesąmonių. Juk negalėjom palikti tokios di- 
delės skylės. 

— Nežinia kiek skylių palikot, — sušniurkščiojo Džulje- 
ta. — Milžiniškų ir juodų. Zmonės nesiliauja į jas kritę. Pati 
buvau visą mėnesį tokioj skylėj prasmegusi. Todėl ir neatva- 
žiavau. 

— Betgi visi dabar turi kuo užsiimti? 

— Žinoma, turi. Miesteliuose visada taip. Martinas lan- 
kosi pas kažkokią Sofi. Kad žinotum, kaip jam tinka! Ji va- 
žinėja „Mini“ ir turi puikios veislės spanielį. Ele, garbės Žžo- 
dis, nekenčiu tavęs. 

— Gerai. 

— Tikrai. Kaip tu galėjai mus šitaip palikti? Henris toks 
pasipūtęs, aš jį turbūt nudursiu. Tada žinos. Kai užsiuntu, 
vadinu jį Eustachijumi, taigi greičiausiai jis mane pirmas nu- 
durs. Ele, — vėl apsipylė ašarom Džuljeta, — kaip gera tave 
matyti, nors, manau, pasielgei taip niekingai, kad žodžių nė- 
ra. 

Alisa abiem pripylė vyno. 

— Vežioju vaikus į mokyklą, — pasakojo Džuljeta. — 
Nors neturėčiau. Nuo pliurpimo ir gėrimo niekam nebetin- 
ku, galiu nebent vėl pliurpti ir gerti. Ar džiaugies, kad atva- 
žiavau? 

— Be galo. 

— Ar turi naujų draugų? 

— Vieną. Planuoju įsigyti ir kitą. 

— Labai jau jų nepamėk. 

— Nesi per daug geranoriška. 

— Aš ir nenoriu būti geranoriška, — atkirto Džuljeta. — 
Baisiausiai noriu tave nubausti. | 

Alisa pavedžiojo Džuljetą po namus, paaiškino, ką ketina 
daryti. Džuljeta nusprendė, kad neapsimoka. 

— Tai ne šiaip sau namas, — tarė Alisa. 

Tegul bus taip, sutiko Džuljeta. Jos prikėlė Čarlį, nusine- 
šė virtuvėn, pasodino į aukštąją kėdę, valgydamas jis Žiova- 

vo. Alisa įpylė dar vyno, iškepė po omletą, ir jiedvi ėmė šne- 
kėtis apie Sesilę ir Martiną, ir Anvinus, tada Džuljeta pasa- 
kė turinti važiuoti, tikrai tikrai, priėjusi apkabino Alisą ir 
pabučiavo, ko kaip gyva nėr dariusi, ir išvažiavo per lietų 
mojuodama ir mojuodama. 

Likusi viena, Alisa nunešė Čarlį į svetainę, pasodino ant 
grindų su mašinytėmis ir garažu, kurį buvo jam padariusi iš 
kartono dėžutės. Po to prisinešė anglių, skiedrelių, laikraščių 
— norėjo užkurti židinį prieš grįžtant vaikams iš mokyklos. 
Atsiklaupusi šalia Čarlio, ėmė pūsti uždegtas prakuras. An- 
glims įsidegus, atsisėdo ir užsižiūrėjo į liepsnas, ant kelių už- 
siropštė Čarlis, atkišo jai policijos automobilį. Ji apkabino jį 
ir priglaudė skruostą prie šiltos jo galvutės. Kol taip sėdėjo su 
Čarliu skraite, kažkur viršum jos, virš tų paniurusių pilkų de- 
besų, Kloda viena skrido į Niujorką. Alisa užsimerkė. Kloda... 
Visad ją prisimins su skausmu ir dėkingumu. 

kartais komiškas, kartais liūdnas pasakojimas apie santuoką, šeimą 
ir meilę, kad ir kokiu pavidalu ji ateitų. 


UDK 820-3 


Joanna Trollope 
PROVINCIJOS ROMANAS 
Romanas 


Iš anglų kalbos vertė 
Zita Marienė 


Redakcija vertėjos 
Dailininkė Volanda Vyšniauskienė 
Techninė redaktorė Birutė Tolvaišienė 
Korektorė Ona Malinauskienė 
-Kompiuteriu maketavo Andrius Baškatovas 


SL 412. 12,4 apsk. 1. Užsakymas 145. 
Išleido leidykla „Alma littera“, Šermukšnių g. 3, 2600 Vilnius. 
Iš užsakovo pateiktų lazerinio spausdintuvo plėvelių spausdino 
SPAB spaustuvė „Spindulys“, Gedimino g. 10, 3000 Kaunas. 


Anglų rašytoja Joanna Trollope pelnė didžiulį populiaru- 
mą istoriniais romanais, kurie Anglijoje tapo bestseleriais, ir 
rimtu veikalu apie iškilias Britų imperijos moteris „Britani- 
jos dukros“. Parašė nemažai knygų ir šiuolaikinio gyvenimo 
tema, tarp jų ir „Provincijos romaną“. 

Alisos Džordan, jaunos, gražios ir talentingos moters, gy- 
“ venimas atrodo idealus. Tačiau su šeima apsigyvenusi išsvajo- 
tajame miestelyje, staiga pajunta, kad kažko trūksta, galbūt 
esmingiausio dalyko... 

Romanas graudžiai pasišaipo iš tipiškos anglų santuokos 
ir bando klausti, ko reikia vyrams ir moterims vieniems iš 
kitų, kad būtų patenkinti savo prigimtiniais vaidmenimis. 


